
BEVEZETÉS 


A most Jfolyó háborúban a német haderő csodálatra méltó sikerei közepette egyik 

vezér sem vált annyira népszerűvé, mint Rommel. Észak-Afrikában a legnehe- 
zebb viszonyok közt kivívott sikerei oly fényesek, hogy minden igazi katona ót tekinti 
a kiváló hadvezér mintaképének. 

Önként felvetődik a kérdés, hogyan sajátította el Rommel ezt a kimagasló tudást? 
Milyen iskolában tanulta meg a hadvezetés művészetét? 

Erre Rommel jelen művében maga adja meg a választ. Ő a háború iskoláját járta 
1914-1918-ig és ott, csapatai élén bátran küzdve sajátította el, hogyan kell csapatai- 
ban a hadierényeket ápolni és a legmagasabb szintre emelni, és hogyan kell csapa- 
tait vezetni és győzelemre vinni. 

Ha ezt a könyvet elolvassuk, csodálattal tekintünk Rommel páratlan győzelmei 
sorozatára. 

Mi a titka ezeknek a bámulatos eredményeknek? 

Józan, természetes ész, teljes szellemi és lelki egyensúly, magas katonai képzett- 
ség, kiváló ítélőképesség és vasakarat. 

Rommel pillanatok alatt jut elhatározáshoz, szándékát a legnagyobb gyorsa- 
sággal és merészséggel hajtja végre. Ellenállhatatlan belső erő viszi a kitűzött cél 
felé és ilyenkor követelménye önmagával szemben és a csapatával szemben szinte 
határtalan. Biztosan tudja és sohasem felejti el, hogy a rendkívüli eredmény nagy 
tétet igényel. De ez nála nem tisztán a veleszületett merészség következménye; ő 
tudatosan határoz, nagy szellemi ereje sugalmazza, hogy nagyot kell akarni, ha 
rendkívülit akar elérni. Tudja azt is, hogy nem a hadművelet biztonsága az első 
szempont, hanem a cél döntő sikerrel való elérése. Célkitűzéseiben a vakmerőségig 
megy, mert meg van győződve arról, hogy: háborúban az nyer, aki mer. Belső szent 
meggyőződése, hogy a fegyveres mérkőzésnél a legnagyobb merészség a legnagyobb 
bölcsesség is. Magáévá tette Clausewitz azon bölcs mondását: Szerencsés az a 
hadsereg, melynél időszerűtlen merészség gyakran fordul elő; ez fattyúhajtás ugyan, 
de erőteljes talajnak terméke. Sőt még a vakmerőséget, vagyis a minden cél nélküli 
merészséget, sem szabad lekicsinyelnünk; hiszen ez is alapjában véve a kedélynek, 
ugyanazon megnyilvánulása, mint a merészség, csakhogy míg ennél az értelem 
működik közre, amannál ez nem történik meg. Csak azt a merészséget ítéljük el, mely 
fellázad a fegyelem ellen s ellenszegül a magasabb akaratnak. Ezt a merészséget 
elítéljük, de nem önmagáért, hanem az engedetlenség miatt, mely veszedelmes és 
rossz, mert háborúban az engedelmesség mindenek felett szükséges). 

Rommel elhatározásai sohasem sematikusak, hanem mindenkor egyéniek. Ez 
rendkívüli adottság és a legnagyobb szerencséje annak, aki a háborúban vezetésre 
van hivatva. Ami az ő elhatározásait értékben annyira emeli, az a határozottság és 
következetesség, amellyel azokat végrehajtja. Önála minden belső harmóniában van, 
szellemében és lelkében minden egyesítve van, egymást kiegészíti és támogatja. 
Magasan szárnyaló szellemi ereje a lelkét hevíti és ragadja magával. Mindezek 
szuggesztív hatással vannak alárendeltjeire és így akaratának azokra való átvitele 
természetes és biztos. Akaratereje dinamikusan hat alparancsnokaira és azokat is a 
legbátrabb tettekre sarkalja. Háborúban ugyanis akarat akaratot szül, expanzív 
módon terjed és az alárendelt egység minden egyedét magával ragadja. 

Rommel szótárában a klehetetlens szó nem fordul elő. O tudja, hogy a háború 


lényege nem tűri, hogy a nehézségek a tevékenységnek határt szabjanak. Ezért köve- 
telésben igen nagy; csapatai rendkívüli teljesítményei ennek voltak a következmé- 
nyei. O győzni akart és ebben a törekvésben akaratereje nem ismer megalkuvást 
vagy lanyhulást. Ha valami nehéznek látszott, nagyobb határozottsággal és erősebb 
lendülettel indult neki feladatának. Tudta, háborúban nem a számszerű erő a mér- 
tékadó, hanem az, hogy ezt az erőt főlényes módon kell érvényre juttatni. Formához 
nem kötötte magát, hanem azt a célt tartotta szem előtt: minél kisebb saját veszteség 
mellett az ellenséget megsemmisíteni. 

Határozottságával és gyorsaságával a kezdeményezést mindenkor magához 
ragadta. Ő cselekedett és az ellenség az ő cselekedetéhez volt kénytelen igazodni. 
Sőt elhatározásainak nagysága az ellenfélre oly bénító hatást gyakorolt, hogy az 
idővel cselekvési szabadságát teljesen elvesztette. 

Jellemző Rommelre, hogy mindig sikerült neki az ellenfelét meglepni. De ez nem 
egy új vezetési elv alkalmazásának a folyománya, hanem csupán az akaratnak min- 
den körülmények között való érvényesítése és a tornyosuló nehézségek erős kézzel 
való kiküszöbölése. Önála minden egyszerű és egyenesvonalú. Önála minden észsze- 
rűen megy. Idejében eltolja erőit a döntő pontra, a legmegfelelőbb helyen állítja ké- 
szenlétbe és a kellő időben támad. Minden az óramű í( pontosságával megy és kifogás- 
talanul érvényesül a végrehajtásban. Így ellenfelét már kezdetben ellenrendszabá- 
lyok megtételére kényszeríti és ezáltal a kezdeményezést magának biztosítja. 

Rommel hőslelkű ember. Nem azért cselekszik, mert azt felülről elrendelik, ha- 
nem belső belátásból és azon erős meggyőződésből, hogy erre az összesség szem- 
pontjából szükség van. Belső ereje harcra vágyik, mert született katona. 

A világháború után Rommel ezen az alapon képezte magát elméletileg tovább és 
sajátította el azon magasabb vezetési elveket, amelyeket Észak -Afrikában oly fénye- 
sen érvényesített. Kimagasló hadvezéri ténykedései azonban csak úgy érthetők meg 
teljesen, ha egyéniségét előbb a világháborús szerepéből ismerjük meg. 

Kívánom, hogy a honvédség tagjai minél számosabban olvassák ezt a könyvet; 
igen sokat fognak belőle tanulni. Ha aztán idővel nekünk is lesznek ckRommels-jeink, 
az csakis a haza javára és dicsőségére fog válni. 


WERTH HENRIK 
ny. á. vezérezredes, 
a honvédvezérkar volt főnöke. 


ELŐSZÓ 


Ebben a könyvben az 1914-18. évi világháború több harcát írom le, ahogy azokat 
mint fiatal tiszt átéltem. A legtöbb harcleíráshoz megjegyzéseket fűztem, hogy a 
harccselekményből le lehessen vonni a tanulságokat. 

A közvetlen a harcok után készített följegyzéseknek az a céljuk, hogy a 
fegyverbíró német ifjúságnak megmutassák, hogy a német katona, különösen a gya- 
logos, milyen odaadással és bátorsággal harcolt a négy és féléves háborúban Német- 
országért. Meg kell mutatniok, hogy a harceszközökben és a létszámban mutatkozó 
alárendeltség ellenére, a német katona milyen hallatlan teljesítményre volt képes az 
ellenség előtt és hogy alsóbb vezetésünk is mennyivel felette állt az ellenségnek. 

Végül szolgáljon ez a könyv arra, hogy azok a tapasztalatok, 
melyeket a legnehezebb harcokban, sokszor nagy fáradságok és 
áldozatok árán szereztünk, ne menjenek feledésbe 

BELGIUMI ÉS ÉSZAK-FRANCIAORSZÁGI MOZGÓHÁBORÚ 
1914-BEN. 


A felvonulás 1914-ben. 


Ulm, 1914. július 31. Németországra vészt jóslóan veti árnyékát a háborús ve- 
szély. Mindenfelé komoly és aggodalmas arcokat látni. Hihetetlen hírek keringenek 
és terjednek el villámsebesen. A hirdetőoszlopokat már hajnaltól kezdve nagy tömeg 
állja körül. Egyik különkiadás a másikat éri. 

Korán reggel a 49. tábori tüzérezred 4. ütege átvonul a városon. Erőteljesen zeng 
a cWacht am Rheiny a szűk utcákban. Az ablakok felpattannak, öregek, fiatalok 
lelkesedve énekelnek és vonulnak velünk. Én, mint az egyik újonc lövegszakasz 
parancsnoka, lovagolok szakaszom élén, ahova március 1-étől vezényeltek. Ügetünk 
a napsütéses hajnalban és éppen úgy végezzük gyakorlatainkat, mint máskor. Mikor 
a laktanyába visszatérünk, megint ezernyi tömeg vesz körül és kísér vissza. 

Délután a laktanyaudvaron már a lovakat vásárolják. Ekkor én is kérem felmen- 
tésemet beosztásomtól, mivel minden jel szerint komoly lesz a helyzet, és nagyon 
szeretnék visszakerülni törzsezredemhez, az I. Vilmos király 124. (6. Württembergi) 
gyalogezredhez, ahol már a 7. században a két utolsó újoncévfolyamot én képezem 
ki. 

Hánle gyalogossal nagy sietve összepakolom kevés betyárbútoromat. Késő este 
elérjük helyőrségünket: Weingartent. 

1914 augusztus 1-én a weingarten-i hatalmas kolostorban ezredem laktanyájában 
nagy a forgalom. Próbaöltőzés menetöltözetbe. Jelentem bevonulásomat, majd 
üdvözlöm a 7. század legénységét, amellyel — minden valószínűség szerint — majd 
én is elvonulhatok. Valamennyi fiatal arc sugárzik a boldogságtól, lelkesedéstől és 
tettvágytól. Van-e szebb, mint ilyen katonák élén hadba vonulni? 

18.00 órakor sorakozik az ezred. Miután Haas ezredes úr csukaszürkeruhás ezre- 
dét alaposan megszemlélte, magával ragadó, lelkesítő beszédet mondott. Elvonu- 
láskor érkezik a mozgósítási parancs. Tehát most már döntöttek! Az öreg szürke 
kolostor épülete visszhangzik a tettre vágyó német ifjúság ujjongásától. 

1914. augusztus 2-a, komoly vasárnap! A sugárzó napsütésben az ezred búcsú 
istentiszteletét tartja. 

Este a büszke 6. Würtemberg-i ezred harsogó zenével és kemény léptekkel 
elhagyja helyőrségét, hogy Ravensburgban berakodjon. Ezrével vonul vele együtt a 
lakosság. A veszélyeztetett nyugati határ felé vég nélküli katonavonatok gördülnek 
rövid időközökben. Véget nem érő hurrá kiáltások között utazik el az ezred a 
koraesti órákban. Legnagyobb fájdalmamra még néhány napig a helyőrségben kell 
maradnom, hogy a pótlást majd az ezred után vihessem. Nagyon félek, hogy az első 
ütközetről már le fogok maradni. 

Augusztus 5-én a frontra utazás a haza gyönyörű völgyei és berkei között, a la- 
kosság ujjongása közepette leírhatatlanul szép. Nóta nótát követ. Minden megállás- 


kor gyümölccsel, csokoládéval és kenyérrel árasztanak el minket. Kronwestheimben 
még rövid időre láthatom édesanyámat és testvéreimet, majd a mozdony éles füttye 
búcsúra figyelmezet. 

Az éj folyamán áthaladunk a Rajnán. Fényszórók kutatják a légiteret ellenséges 
repülők és léghajók után. A dalok elhallgatnak. Padokon és padlón alszanak a 
gyalogosok, ki ülve, ki fekve. Én a mozdonyon vagyok. Nézem a gép lobogó tüzét, 
majd figyelem a zúgást és zakatolást a sötét éjszakában. Vajon mit hoznak majd a 
következő napok? 

Augusztus 6-án megérkezünk Diedenhofen mellett Königsmachenbe. Nagyon 
boldogok vagyunk, hogy megszabadultunk a szűk szállítóvonattól. Diedenhofenen 
keresztül Ruxweilerre menetelünk. Diedenhofen nem szép városka. Piszkos utcák, 
piszkos házak s nagyon kevés barátságos ember van benne. Itt minden egészen más, 
mint otthon, Svábországban. 

Folyamatosan megyünk. Estére felhőszakadásszerű zivatarba keveredünk. Nem- 
sokára csöpp száraz hely nincs rajtunk, s a málhánk nehéz lesz. Kezdetnek kedves! 
Messze távolból egyes lövések hallatszanak. Hatórás menet után, éjfélkor a szakasz 
menetbetegek nélkül vonul be Ruxweilerbe. Bammert tartalékos főhadnagy 
századparancsnokom már vár. Szűk szállásunk van, szalmán fekszünk. 


A határon. 


A kővetkező napokban a már hadilétszámú századot kemény gyakorlatokkal 
összeszoktatják. A szakasz- és századgyakorlatokon kívül iskolázzuk a mindennemű 
harctéri szolgálatot, különösen a gyalogsági ásó használatát. 

Ezek után Bollingen kórnyékén szakaszommal tábori őrsön vagyok, esős időben. 
Nem történik semmi. Ezzel szemben a zsíros táborikonyha-koszttól és a friss 
kenyértől néhány emberemmel együtt gyomorrontást kapok. 

Augusztus 18-án megkezdődik az előnyomulás nagy kötelékben észak felé. Én a 
századparancsnokom második lován lovagolok. Friss nótaszóval menetelünk át a 
német-luxemburgi határon. A lakosság barátságos, gyümölcsöt és italt hoz a menet- 
oszlopba. Budesbergben beszállásolunk. 

Augusztus 19-én — kora hajnalban — a francia Lougwy ágyúinak tüze alatt 
északnyugatnak menetelünk. Délben Dahlemben táborozunk. 

Este az ezredzene a sátrak között játszik. Később katonanótákat énekel a 
legénység. Mindenki érzi, hogy az első ütközet már közel van. 

Gyomrommal nagyon küszködöm. Csak kétszersültön és csokoládén élek, de 
minden javulás nélkül. Orvoshoz nem akarok menni, nehogy mulasztás gyanújába 
essem. 

Augusztus 20-án nagy a meleg. Megerőltető menet után elérjük a belgiumi 
Meix-le-Tige-t. I. zászlóalj előörs, a II. zászlóalj (előörs tartalék) felállítja a keleti 
biztosításokat. A lakosság igen tartózkodó és zárkózott. Néhány ellenséges repülő 
mutatkozik a felhőtlen égen. Minden eredmény nélkül lövöldözünk rájuk. 


Felderítés Longwy irányában, az első támadáshoz való 
előkészület. 


A következő nap pihenőnap lenne. Rögtön a korahajnali órákban több bajtár- 
sammal együtt Haas ezredes úrhoz rendelnek. Azt a parancsot kapom, hogy egy 5 fő 
erejű járőrrel Barancy-Gorcy-n át 13 km-re Cosnesre derítsek fel, állapítsam meg, 
hogy és milyen erőben van az ellenség. Hogy gyorsabban előrejussunk, az elő 
őrsökig kocsin szállítanak. De már Meix-le-Tige-ben elragadja kocsinkat a két 
hatalmas belga ló. Sebes vágtában robogunk. Nem használ semmiféle megállítási 
kísérlet. Végül is egy trágyadombon kötünk ki minden baj nélkül. Mivel a kocsink 
összetört, gyalog folytatjuk utunkat. 

Sokkal óvatosabban nyomulunk elő az út árkában, a kerítések és gabonavetések 
mellett Brancy felé, mint a békegyakorlatok alatt. Ilyenkor érzi a parancsnok az alá- 
rendeltjeiért való felelősséget. A község üres. Párhuzamosan az úttal a gabona- 
táblákon keresztül, áthaladunk a belga-francia határon és elérjük a Bois-de-Mousson 
déli szegélyét. Innen Gorcy felé leereszkedünk, mialatt a magaslatról Kim hadnagy 
szakasza nyújt tűztámogatást. Gorcy poros utcáin világosan felismerhető a nemrég 
Cosnes felé visszavonult francia gyalogság és lovasság friss nyoma. Most tehát a 
legnagyobb elővigyázatosságra van szükség. 

Letérek az útról és néhány méterre a sűrű aljfás erdőből figyelem állandóan az 
utat. Így érjük el az erdőszegélyt 500 méterre Cosnestól nyugatra. Innen az egész te- 
repet, de különösen az úthajlatokat gondosan átkutatom távcsövemmel, de francia 
csapatokat sehol sem fedezek fel. Tovább nyomulunk előre a terepfedezet nélküli 
szántóföldön. Itt egy békésen dolgozó öregasszonnyal találkozunk. Németül el- 
mondja, hogy a francia csapatok néhány órával ezelőtt elhagyták Longwy felé 
Cosnest. Cosnesben és környékén már több csapat nincs. Vajon higgyünk-e neki? 

A gabonaföldek és gyümölcsös kertek között óvatosan becserkésszük a falut. Ez- 
után feltűzött szuronnyal, ujjunkat a billentyűn tartva behatolunk a faluba. Minden 
ablakra és minden ajtónyitásra ügyelünk. A lakosság mindazonáltal nagyon bizal- 
masan fogad és megerősíti a szántóföldi asszony szavait. Felszólítás nélkül hoznak 
enni- és innivalót. Mi azonban bizalmatlanok vagyunk és előbb mindent velük 
ízleltetünk meg. 

Ezalatt, mivel a bírót nem lehet megtalálni, a községi szolgával hat jó kerékpárt 
hozatok. Ezekről nyugtát adok. Szükségem van rájuk, hogy jelentésemet mielőbb 
ezredemhez juttassam. Mikor a kerékpárok megvannak, előremegyünk Longwy felé 
vagy másfél km-t. Longwy szélső házait most saját nehéztüzérségűnk lövi. Ellensé- 
ges csapatot azonban sehol sem láttunk. A felderítő járőr feladatát ezzel végre- 
hajtotta. Most tehát, emberenként nagy távközöket hagyva, hónunk alatt lövésre kész 
fegyverrel száguldunk Gorcy-n át Barancyra. Onnan előresietek, hogy gyorsan 
jelenthessek. 

A meix-le-Tige-i főutcán találkozom ezredparancsnokommal és személyesen 
jelentek. Fáradtan és éhesen megyek azután szállásomra és már előre örülök, hogy 
milyen jól fogok néhány óráig pihenni. De ebből nem lesz semmi. Szállásom előtt 


menetkészen áll zászlóaljam. A derék Hánle bepakolta holmimat és felnyergelte 
lovamat. Már enni sincs időm, a zászlóalj elindul. 

A St. Léger-tól 1 km-re délkeletre lévő magaslatra megyünk. Az ég beborul. 
Délről időnkint gyalogsági tüzet és egyes tüzérségi lövéseket hallunk. Ismeretessé 
válik, hogy az I. zászlóaljnak a még Villancourtnál lévő előőrs részei már a délután 
folyamán Mussy-la-Ville-nél ellenséggel ütköztek össze. 

Az esti órákban az ezredtörzs, a II. és a III. zászlóalj St. Léger-től 2.5 km-re dél- 
nyugatra levő 312. magassági pontra húzódik és ott kézben tartott fegyverrel le- 
pihen. A biztosítást körülbelül 1 km-re küldjük előre. Éppen letelepedem szakaszom 
mellett egy fűcsomóra, hogy másnapra erőt merítsek, mikor az alig 50 méterre levő 
ezredparancsnokságra hivatnak. Haas ezredes úr megkérdezi, volna-e kedvem egy 
esti erdei sétára Villancourt-ba az I. zászlóaljhoz. Hátha most azt mondanám, hogy a 
cosnesi felderítés kimerített? — Nem, mivel most már megvan az ellenséggel az 
érintkezés, rendkívülit kell cselekedni. — Megkapom a feladatom: Az I. zászlóaljnak 
azonnal adjam át az ezredparancsot, hogy a legrövidebb úton azonnal vonuljon be az 
ezredhez St. Légertől délre, kb. 2.5 km-re levő 312. magassági pontra. Magam 
vezessem a zászlóaljat rendeltetési helyére. 

Gölz tizedessel és a 7. század két emberével útra kelek. Közben koromsötét lett. 
A 312. magassági ponttól délkeletre lévő réten át iránytűvel megyünk. Féljobbra egy 
őrszem igazoltatását halljuk. Lövés dördül. Nemsokára sűrű erdőben, meredeken fel- 
felé kapaszkodnak. Időnként megállunk és füleljük az éjjeli neszeket. Végre keser- 
ves mászás és tapogatózás után elérjük Villancourtól nyugatra az erdős gerincet. 

Most észrevesszük délkeleti irányban a szétlőtt Longwy erőd lángjait. Sűrű aljfás 
részeken leereszkedünk Villancourt felé. Hirtelen a közvetlen közelből őrszem szólít 
fel: cÁllj! Ki vagy? Német-e vagy francia? Tudjuk, hogy a franciák néha németül 
igazoltatnak. Ezért gyorsan fedezzük magunkat. eJelszót!hs Egyikünk sem tudja. 
Tehát megmondom nevem és rendfokozatom és ... megismernek. Az erdőszélen az I. 
zászlóalj emberei állnak. 

Villancourt nincs messze. 500 méterre délre a falutól, a Mussy felé vezető út 
mentén, megtaláljuk a zártan pihenő századokat is. 

Kauffmann őrnagy zászlóaljparancsnoknak jelentem az ezredparancsot. De nem 
hajthatja végre, mert zászlóalja még a Langer dandárnak van alárendelve. Tehát a 
Villancourtól délkeletre 1 km-re levő dandárparancsnoksághoz vezetnek, s ott 
elismétlem parancsomat. Langer tábornok visszaüzen ezredparancsnokomnak, hogy 
mivel dandára csapatai még nem érkeztek meg, nem tudja nélkülözni a 124/I. 
zászlóaljat. Küldetésem eredménytelenségétől lesújtva, testileg erősen megviselve, 
kísérőimmel visszaindulok a 312-re. 

Éjfél már elmúlt, mikor jelentkeztem az ezredparancsnokságon. Felébresztem 
Wolters százados ezredsegédtisztet és jelentek. Nem nagyon örül neki és azonnal 
megparancsolja, hogy menjek, vagy lovagoljak el a 35. dandárparancsnoksághoz St, 
Léger mellé és jelentsem Moser tábornok dandárparancsnoknak személyesen, hogy 
a Langer dandár a 12411. zászlóaljat nem engedi el. — Ismétlem. — Megmondjam, 
hogy ez a feladat már túlhaladja erőmet és hogy már 18 órája úton vagyok? — Soha! 
Keménynek kell lennem, végre kell hajtanom! 


Elmegyek tehát a századparancsnokom második lovához, meghúzom a hevedert 
és az alvó századok között elindulok északnak. Moser tábornokot sátorban találom 
St. Léger-től közvetlenül délkeletre. Ő is rendkívül fel van indulva jelentésem felett 
és azonnal visszaküld ezredparancsnokságomon át Villancourt-ba, hogy ott Langer 
tábornokot értesítsem, hogy az I. zászlóaljunknak még pirkadat előtt be kell 
ezredéhez érkezni, tehát úgy bocsássa el. Részben lovon, részben gyalog teszem 
meg ezt a 8 km-t árkon-bokron át, sűrű erdőn felfelé, majd sötétben lefelé 
Villancourt-ba, és elvégzem feladatom. Midőn visszatérek ezredemhez a 312. 
magassági pontra, már kezd szürkülni. A századok harcra készen állnak, a kávé már 
ki van osztva, a mozgókonyhák már elmentek. Derék Hánle legényem kisegít és egy 
kortyot ad kulacsából. Lassanként egészen kivilágosodik. Sűrű köd takar. Odaát az 
ezredparancsnokságon most adják ki a parancsokat. 


Megjegyzések: Csak az ellenség előtt lesz a felderítőjárőr-parancsnok teljes tu- 
datában annak a felelősségnek, ami embereivel szemben terheli. Minden hiba veszte- 
séget okoz, lehet, hogy emberéletbe kerül. Ezért az ellenséget rendkívül óvatosan és 
előrelátóan kell becserkészni. A fedezékeket ki kell használni. Az utak mellett kell 
előrejutni. A terepet ismételten távcsővel át kell kutatni. A felderítő járőrt mélyen 
kell tagozni. Belátható terepen a tűzoltalmat meg kell szervezni. Községekbe való 
benyomulásnál egy résszel jobbról, egy résszel balról kell a házak mellett elmenni, 
mutatóujj a billentyűn. Gyorsan kell jelenteni, mert minden késedelem csökkenti a 
jelentés értékét. 

Békében iskolázni kell a világító számlapú iránytűvel a nehéz úttalan terepen és 
az erdőn való áthatolást. 

A háború rendkívüli követelményeket támaszt a katonával szemben, különösen 
teljesítőképességben és állhatatosságban. Éppen ezért már békében is rendkívül 
sokat kell a katonától megkövetelni. 


Harc Bleid-nél. 


Öt óra körül a II. zászlóalj a Bleid-től északkeletre 2 km-re levő 325. magassági 
pontra nyomul elő. A harmatos fű fölött sűrű talaj menti köd lebeg. Alig lehet 50 
méterre látni. Nehezen bírom magam nyeregben tartani, mert 24 órája majdnem 
megszakítás nélkül úton vagyok. A zászlóaljparancsnok előreküld a 325. magassági 
pontra vezető út felderítésére. Annak a talajútnak a menete, amin haladnom kell, tele 
van sövényekkel és bekerített legelőkkel, Térképpel és iránytűvel megtalálom a 325- 
ös magaslatot. A zászlóalj utánam jön és tagozódva megáll a 325-ös magaslat északi 
lejtőjén. Nemsokára a 325-ős magaslat déli és nyugati oldalán levő elülső biztosító- 
részeink a ködben itt-ott ellenségre bukkannak. Hellyel-közzel rövid tűzharcra kerül 
a sor. 

Egyes gyalogsági lövedékek csiripelve fütyülnek el a fejünk felett. Különös zaj. 


Egy tisztünkre, aki néhányszáz méterre az ellenség felé lovagolt, közvetlen közelből 
rálőnek. Az odasiető gyalogosnak sikerül egy franciát sántára lőni és elfogni. 

Most félbalról hátul a ködből, német vezényszavak harsannak. xFélbalra indulj! 
Távközöket megnagyobbítani!3 Felbukkan egy rajvonal, az I. zászlóalj jobb szárnya. 
Századparancsnokomtól azt a parancsot kapom, hogy szakaszommal, csatlakozva az 
I. zászlóalj jobbszárnyához, nyomuljak elő Bleid község délkeleti kijáratának 
irányába. 

Átadom lovam Hünle-nek, Browningomat elcserélem szuronyával, majd elő- 
nyomuláshoz tagozom szakaszomat. Laza rajvonalban nyomulunk elő burgonya- és 
káposztaföldeken keresztül a 325-ös magaslat délkeleti lejtőjén Bleid irányába. Sűrű 
ködfüggöny lebeg a szántóföldek felett és küzd a mind jobban emelkedő nappal. 50- 
80 méterre lehet látni. 

Hirtelen egész közelről sortűz fogad. Földhöz vágódunk, Nagyon jó fedezékünk 
van a krumpli között. A következő sortüzek magasan a fejünk felett mennek el. Hiá- 
ba keresem a közeli ellenséget látcsövemmel. Mivel messze nem lehet, szaka- 
szommal megrohamozom. Igen ám, de a franciák elszöktek, mielőtt még láthattuk 
volna őket. Világosan felismerhetjük nyomukat a káposztaföldön. Követjük őket 
Bleid irányába. A küzdelem hevében megszakadt balra az összeköttetés. 

Még néhányszor ránk lövöldöznek a ködből, de mihelyt a szakasz előretör, az el- 
lenség villámgyorsan hátrál. Ezután ellenséges beavatkozás nélkül kb. 800 métert te- 
szünk meg. Most a ködből elénk tűnik egy kerítés, magas élősövénnyel. Jobbra hátra 
valami gazdasági udvar körvonalai láthatók. Az ellenséges lábnyomok, melyeket 
eddig követtünk, jobbra, a lejtőnek felfelé haladnak. Már Bleid-nél lennénk? 
Megállítom szakaszom az élősövény mellett fedezékben és kiküldök egy járőrt balra, 
hogy saját századunkkal állítsa ismét helyre az összeköttetést. A szakasznak eddig 
még nincs vesztesége. 

Magam előremegyek Ostertag szakaszvezetővel és két távbecslővel, hogy az 
udvart felderítsem. Az ellenségből semmit sem lehet látni, de hallani sem. Elérjük az 
udvar keleti szegélyét. Innen keskeny talajút vezet jobbra lefelé egy utcára. Túlról 
egy másik udvar bontakozik ki a ködből. Kétségkívül elértük Bleid-nek Mussy-la- 
Ville felé vezető kijáratát. Óvatosan közeledünk a műúthoz. A ház sarkához 
lopakodom. Íme! 15-20 lépésre, az úton, 15-20 francia áll. Diskurálva kávéznak, 
fegyverük hanyagul karjukra van akasztva. Engem nem láttak meg." 

Ismét fedezem magam a ház mögött. Előre hozzam a szakaszomat? Nem! Ezt a 
feladatot négyen is meg tudjuk oldani. Gyorsan tájékoztatom embereimet a tervezett 
tűzrajtaütésről. Halkan kinyitjuk a zárócsapot. Azután kiugrunk a ház sarka mögül és 
állva leadunk néhány lövést. Az ellenség egy része holtan vagy sebesülten a 
helyszínen marad, a többi szétugrik és közeli fedezékek — mint lépcső, kerítés vagy 
fatőke — mögül viszonozza a tüzet. Így a legkisebb távolságon pillanatok alatt heves 
golyóváltás fejlődik ki. Én a tüzelőállásomat a farakás mögött választom meg. 
Ellenfelem jó fedezékben, a ház lépcsőjén hasal, tőlem vagy 20 méterre. Éppen 


" Ezek a 101. francia gyalogezred 5. századának éppen most beérkezett részei. Ennek a századnak a 
falu délkeleti kijáratát kellett volna védelemre berendezni. (Laplace zászlóalj). 


egyszerre húzzuk meg a billentyűt és mindketten hibázunk. Hajszálnyira repül el 
ellenfelem lövedéke a fülem mellett. Most tehát gyorsan kell tölteni, helyesen célra 
tartani, gyorsan és nyugodtan célozni. 400 méteres irányzékkal 20 méterre tüzelni 
nem könnyű, mivel ezt békében sohasem csináltuk. Az én lövésem talált, ellenfelem 
feje nagyot koppan a lépcsőn. Most még körülbelül 10 francia áll velünk szemben. 
Néhányan teljes fedezékben vannak. A roham jelét adom kísérőimnek. Harsány 
hurrával rohanunk előre a falu utcáján. Ebben a pillanatban minden ajtó- és 
ablaknyílásban franciák jelennek meg és tüzelnek. Ez ellen a túlerő ellen már nem 
tehetünk semmit. Sebesen visszavonulunk mind a négyen sértetlenül a sövény mögé, 
ahol szakaszom már felkészült, hogy segítségünkre siessen. Ez most szükségtelen, 
tehát fedezékbe vezetem ismét szakaszom. Megfigyeljük, hogy az úttest elülső 
oldalán lévő majorból még mindig erősen tüzelnek utánunk a ködben. A lövedékek 
mind magasan mennek. Távcsővel felfedezem, — a távolság alig 60 méter — hogy az 
ellenség nemcsak a ház emeletéről, de még a padlásról is tüzel. Ott a cserepek közül 
egész tömeg puskacső mered felénk. A párkányon és a rozson keresztül az ellenség 
számára is lehetetlen a célzás. Nem csoda tehát, ha minden lövedék magasan a 
fejünk felett megy el. 


270. 
öszes 


[9 
Mauassy-la- Ville 


Bleid. Mérle 1 : 75.000. 


Megvárjam szomszédaimmal az összeköttetés felvételét, vagy megrohamozzam 
szakaszommal a falu kijáratát? Az utóbbit gondolom helyesnek. 

Az ellenség az úttól felém eső udvarban a legerősebb. Ezt kell elfoglalni. Táma- 
dási terv: A 2. félszakasszal lefogni az első emeleten és a padláson lévő ellenséget, 
míg az 1. félszakasszal jobbról átkarolva be kell venni az udvart. 


A rohamcsapatot gyorsan felszerelem néhány közelben található gerendával. 
Ezek a kapuk és ajtók bezúzására szolgálnak. Azután néhány szalmacsutakot készí- 
tünk, hogy ezekkel kifüstöljük a búvóhelyeket. Közben a 2. félszakasz tüzelésre ké- 
szen fekszik a sövény mögött, az 1. félszakasz előkészületeit teljes fedezékben befe- 
jezi. A támadás megindulhat. 

Jelre megnyitja a 2. félszakasz a tüzét. Az 1. félszakasszal előretörök az utcán, 
ugyanazon az úton, ahol pár perccel azelőtt jártunk. Az első emeleten és a padláson 
lévő ellenség főleg a 2. félszakaszra tüzel a sövény felé gyorstűzzel. A ház védelmet 
nyújtó falát elért rohamcsapatra a megszállók nem bírnak tüzelni. A gyalogosok eré- 
lyes ütései alatt recsegve törnek szilánkokká az ajtók. A csűrajtók fele sarkostól sza- 
kad be. Égő szalmacsutakokat szórunk a bennük található gabonára és takarmányra. 
Az egész udvar körös-körül meg van szállva. Aki menekülni akar, szuronyainkba 
ugrik. Nemsokára lángok csapnak fel a tetőn. Aki ezt az ellenség közül túlélte, 
megadja magát. Saját veszteség: néhány könnyű sebesült. 


A Bleid-i ütközet 


e, ee 


bazd : 
va MB 


a — A szakasz előretörése 

b sz A szélső udvar megrohamozása 

c — Helységharc 

d sz A Bleid-től északra levő dombokon lefolyt 
támadás 

e z Tűzrojitoütés a gabonában haladó ellenséges 
oszlopon 

f — A Bleid—Gevimont-i útszéli bokrok meg- ; 

rohamozása Bleid-Gévimont ? 


Most tehát udvarról-udvarra rohamozunk. A 2. félszakaszt magunk után vonjuk. 
Ahol ellenséggel találjuk szembe magunkat, az rendszerint azonnal megadja magát, 
vagy a házak rejtekhelyeiben búvik meg. Azonban a gyalogosok a legjobb szimattal 
megérzik az ellenséget és egyik francia csapatrészt a másik után hozzák elő. Most 
már az I. és II. zászlóalj összekeveredett csapatrészei is behatolnak a már több he- 
lyen égő faluba. A kötelékek szétzüllenek, mindenfelől lövöldöznek és veszteségeik 
fokozódnak. Egy mellékutcában megrohamozzuk a fallal körülvett templomot. Igen 
erős puskatűz fogad. A fedezékeket kihasználva, háztól-házhoz szökellve közelítjük 
meg az ellenséget. Mikor rohamra kerül a sor, az ellenség nyugat felé kitér és a köd 
leple alatt kivonja magát tűzünk alól. 

A balszárnyon, Bleid déli részéről most igen erős tűz hallatszik. Szaporodnak a 
veszteségek. Mindenünnen hívják a sebesültvivőket. A mosóház mögött van a kötö- 
zőhely. Borzalmas kép! A legtöbb súlyos lövés. Néhányan üvöltenek a fájdalomtól, 
mások hallgatagon, hősökként várják közeli halálukat. 

Bleid déli és északnyugati szegélyén még mindig tartják magukat a franciák. 
Mögöttük hatalmas lángokkal ég a község. Most már teljesen eltűnt a köd és kisütött 
a nap — Bleidben már nincs mit tenni, ezért összeszedek mindenkit, akit tudok, felve- 
szem a sebesülteket és északkelet felé elvonulok. Ki akarok jutni ebből az égő po- 
kolból és fel akarom venni az összeköttetést a századommal, illetve a II. zászlóaljjal. 
Mindenfelé tűz, sűrű, fojtogató füst, üszkös gerendák, az egyes tűzfészkek körül 
megvadult háziállatok zárják el az utat... Végre félig megfulladva kiérünk a szabad- 
ba... Először megijedünk a sebesültek nagy számától, azután rendezem a kb. 100 fő- 
ből álló kötelékem és a Bleid-től északra 300 méterre lévő mélyedésbe vezetem. Ott 
tagozva, arccal nyugat felé fektetem szakaszom, magam a rajparancsnokaimmal 
előremegyek a következő terepszakaszra szemrevételezni. 

Jobbra fönt látszik még a felhőbe burkolt 325-ös magaslat. Déli lejtőjén, a magas 
vetésben sem saját, sem ellenséges csapatot nem tudok felfedezni. Féljobbra kb. 800 
méterre, nagyobb mélyedés felénk eső lejtőjén, körülbelül századerejű francia 
rajvonal nadrágjai piroslanak." 

Lent balra, az égő Bleidben még mindig heves harc folyik. Hol van vajon a II. 
zászlóalj és a századom? Részben még Bleidben, talán zömével még hátul? Mit te- 
gyek? Mivel nem akarom szakaszomat tétlen hagyni, elhatározom, hogy megtáma- 
dom az előttem lévő századot, mert az úgyis zászlóaljam sávjába esik. A támadáshoz 
való csoportosulás, a tüzelőállás elfoglalása a magaslat mögött és a tűzmegnyitás 
úgy történik, mint békében, a gyakorlótéren. A rajok nemsokára lépcsőzetesen, rész- 
ben a krumpliföldeken, részben zabkévék között jól elbújtatva megkezdik a célzott 
tüzelést, éppúgy, mint azt a kiváló békeiskolában tanulták. Az ellenség, már mikor a 
legelső részek állásba mentek, élénken megnyitotta a tüzet. De az ellenséges tűz igen 
magasan fekszik. Csak igen kevés lövedék csapódik előttünk, illetve közöttünk. Eh- 
hez gyorsan hozzászoktunk. A negyedórás harc vesztesége csupán az átlyukasztott 
evőcsészék tömege. Most saját rajvonalak tűnnek fel jobbra 800 méterre a 325-ös 
magaslaton. Ezzel tehát megvan jobbra az összeköttetés, minden aggodalom nélkül 


" Ez a 101. francia gyalogezred 7. százada volt. 


támadhat a szakasz. Kölcsönös tűztámogatás mellett rajonként szökellünk. Békében 
is éppen eleget gyakoroltuk. Áthaladunk egy mélyedésen, ahol az ellenséges tűz már 
nem érhet minket utol. Nemsokára a túlsó oldal holtterében együtt van majdnem az 
egész szakaszom. Hála az ellenség rossz lőkiképzésének, eddig még nincs veszte- 
ségem. Feltűzött szuronnyal óvatosan közelítjük meg rohamtávolságra az ellenséget. 
Ezalatt az ellenséges tűz nem ér minket, mert az magasan a fejünk felett, a szakasz 
még jóval hátrább levő részeit éri. Most hirtelen beszünteti az ellenség a tüzét. Vajon 
támadni akar? Gyorsan rohamozunk, de az állás üres, az ellenség néhány halottat 
hagyott hátra. A nyomok azt mutatják, hogy nyugati irányba vonult vissza. Így tehát 
szakaszommal ismét messze saját vonalam előtt vagyok. 

Be akarom várni a jobb szomszédomat. A szakasz megszállja az elfoglalt állást, 
én pedig az 1. félszakaszom parancsnokával, egy 6. századbeli őrmesterrel és Bente- 
le tizedessel előremegyek, hogy megállapítsam a magas vetésben, mi van tőlem nyu- 
gatra. Azt is meg akarom állapítani, hova vonult vissza az ellenség. A szakasz tartja 
velünk az összeköttetést Anélkül, hogy ellenségre bukkantunk volna, elérjük a 
Bleid-Gevimont-i utat Bleid-től kb. 400 méterre északra. Az észak felé emelkedő út, 
tőlük jobbra be van vágva. Mindkét oldalán nagyobb bokrok vannak. Ezek észak- 
nyugat és észak felé a kilátást nagyban megnehezítik. Az út túlsó oldalán az egyik 
bokorból mindenfelé gondosan körülnézünk. A visszavonult ellenségből sehol sem- 
mit sem fedezünk fel. Bentele hirtelen jobbra észak felé mutat. Alig 150 méterre eb- 
ben az irányban mozog a rozs. A kalászok között fényes főzőedények csillognak a 
napon. Magasan fel vannak pakolva a francia hátibőröndökre. Meghajolva vonja ki 
magát az ellenség a 325-ös magassági pontról szerteszóródó tűz elöl. Egyenesen 
felénk tart. Lehetnek becslésem szerint vagy százan. Egyetlen egy sem emeli fel a 
rozsból a fejét." 

Előrehívjam a szakaszomat? Nem! Sokkal jobb hármunk számára, ha az állásból 
fedez minket. A lövedékünk átütő ereje lebeg most a szemem előtt. Ilyen közelről 2- 
3 emberen átüt. Gyorsan állva rálövök az oszlop élére. Néhány pillanatra eltűnik a 
vetésben, de azután az előbbi alakzatban és irányban folytatja menetét. Egyetlen 
francia sem emeli fel a fejét, hogy körülnézzen a hirtelen felbukkant új ellenség felé. 
Most tehát hárman tüzelünk. Megint eltűnik az oszlop, hogy rövidesen több kisebb 
részre oszolva nyugati irányban igyekezzék elérni a Gevimont-Bleid-i utat. Gyors- 
tüzet lövünk a menekülők soraiba. Csodálatosképpen most sem kapunk tüzet, habár 
állunk s az ellenség tulajdonképpen könnyen megláthatna minket. Most menekülő 
franciák rohannak az útnak azon az oldalán, ahol a bokrok mögött állunk. A bokrok 
hézagain keresztül könnyen tüzelhetünk rájuk, hiszen nincsenek messzebb 10 
méternél. Több tucat franciát teszünk három puskánkkal harcképtelenné. 

Most jobbra lent a lejtőn a 123. gránátos ezred nyomul elő. Erre előreintem sza- 
kaszomat s a Gevimont-Bleid-i út mindkét oldalán észak felé török. Nagyon csodál- 
kozunk, hogy az út mentén minden bokorban franciát találunk. Hosszabb rábeszélés- 
be kerül, míg az ellenség hajlandó rejtekéből előbújni és fegyverét letenni. Bebeszél- 


" Ez a 101. francia gyalogezred G. százada. A 325-ös magaslat nyugati lejtőjén volt és a 123. 
gránátos ezred részei előd vonult viszsza délnyugati irányba. 


ték nekik, hogy a németek foglyaik nyakát levágják. A bokrok és rozstáblák között 
50 fogolynál többet ejtettünk. Ezekkel együtt két francia tiszt is megadta magát, egy 
százados és egy a karján könnyen megsebesült hadnagy. " Embereim megkínálják a 
foglyokat cigarettával. Ez határozottan bizalmasabbakká teszi őket. 

Jobbra a magaslaton a 123. gránátos ezred szintén elérte most a Gevimont-Bleid- 
1 utat. A Mat tetején levő erdőszélről, Bleidtől 1500 méterre északnyugatra, puska- 
tüzet kapunk. Gyorsan jobbra fent a mélyútban fedezékbe vonom szakaszomat azzal 
a céllal, hogy a Matra a támadást innen folytatjuk. De hirtelen elfeketedik előttem a 
világ és elvesztem az eszméletemet. Az előző nap és éjjel fáradalmai, meg a Bleid- 
től északra levő dombon a harc teljesen kimerített. Ehhez járult még mint fontos 
tényező, a gyomrom sanyarú állapota. 

Hosszabb ideig voltam eszméletlen. Éppen Bentele tizedes élesztget, mikor ma- 
gamhoz térek. A környéken elvétve francia gránátok és srapnelek robbannak. A saját 
gyalogság a nagy Mat erdőből a 325-ös magaslat felé megy hátra. Visszavonulás? 
Átveszem a parancsnokságot a rajvonal egy része felett és megszállom velük a 
Gevimont-Bleid-i út mentét. Beásatom őket. A legénységtől hallom, hogy a Mat 
erdőben nagy veszteségünk volt. A parancsnokukat elvesztették s felsőbb parancsra 
vonultak vissza. Különösen a francia tüzérség okozott nagy veszteséget. Körülbelül 
negyedóra múlva a kürtösök az ezredhívót, majd a gyülekező jelet fújják. 
Mindenfelől Bleid-től nyugatra húzódnak az ezred részei. Kis csapatommal én is 
arra tartok. A különböző századok egymás után érkeznek be. Nagyon megritkultak a 
soraik. Ebben az első harcban az ezred elvesztette halottakban és sebesültekben 
tisztikarának !/4, legénységének !/7 részét. Különösen fájdalommal értesülök arról, 
hogy két legjobb barátom is az elesettek között van. Sajnos, még végtisztességükön 
sem lehetek jelen. A zászlóaljak, mihelyt a kötelékeiket rendezték, Bleid déli részén 
keresztül megindulnak Gomery felé. 

Bleid szörnyű képet mutat. A füstölgő romok között elesett harcosok, halott 
polgári egyének és döglött jószágok fekszenek. A csapat tudomására hozzák, hogy 
az ellenség, az V. francia hadsereg mindenütt vereséget szenvedett s az egész 
vonalon visszavonul. Az elesett bajtársak feletti fájdalmunkon azonban nem tud úrrá 
lenni az első diadal mámora. Dél felé menetelünk. Sokszor elakad a menet. A 49. 
tüzérezred néhány ütege előreüget, tüzelő-állásba, mivel távol ellenséges oszlopot 
észlelünk. Mikor az első lövéseket leadja, az ellenség eltűnik. 

Beköszönt az éj. Holtfáradtan megérkezünk Ruette faluba. A község máris túl 
van tömve saját csapatokkal. Kint táborozunk a szabadban. Szalmát már nem lehet 
találni. Hosszas keresgélésre már túl fáradt a csapat, A nedves szántáson nem tudunk 
nyugodtan pihenni. Reggel felé hideg lesz, mindnyájan borzasztóan fázunk. Rólam 
és néhány társamról beteg gyomrunk gondoskodik, hogy némi mozgással felmele- 
gedhessünk. Végre nappal lesz. Megint sűrű köd takar mindent. 


Megjegyzések. Nehéz dolog a ködben összeköttetést tartani. Ez az összeköttetés a 
Bleid-i ködös harcokban, rövidesen az ellenséggel való összeütközés után, megsza- 


" A francia 101. gy.-ezred 6. és 7. századának részeiről van szó. 


kadt. Hamarosan nem is sikerült helyreállítani. A ködben való előrehaladást megha- 
tározott iránytűirányban gyakorolni kell már békében, mert ma többször mester- 
séges ködöt használnak. Ugyanolyan harcértékű ellenséggel való összeütközésnél a 
ködben az győz, aki a legnagyobb tűzhatást tudja a legrövidebb idő alatt kifejteni. 
Ezért előnyomulásnál a géppuskákat lövésre készen kell vinni. 

A helységharcok úgy folynak le, mint a Bleid-i. Gyakran csak néhány méter 
távolságról. Kézigránátok és géppisztolyok helyénvalók. A géppuska, aknavető és 
tüzérségi tüzet a roham előtt érvényre kell juttatni. A község belterületén a támadás 
nagyon veszteségteljes, ezért ha lehet, el kell kerülni. Az ellenséget a falun kívül 
tűzzel le kell fogni, vagy mesterséges köddel meg kell vakítani, s a falun kívül kell 
megtámadni. 

Bár a magas vetés jó fedezék, de a fényes tárgyak, mint a szurony, vagy evőcsé- 
sze, áruló lehet. A francia csapatok biztosítása a falu keleti kijáratánál felmondta a 
szolgálatot. Ugyanígy a küzdőtér megfigyelése a magas vetésben a visszavonulásnál 
és az azt követő harcoknál sem járt eredménnyel. 

A német gyalogosnak már az első golyóváltásnál az volt az érzése, hogy nagy 
fölényben van a francia gyalogossal szemben. 


A MAAS MENTÉN. 
A MONTI ÉS BOIS DE DOULCON KÖRÜLI HARCOK. 


A Longwy melletti harcot követő napokon az ellenséget előbb délnyugati, 
később nyugati irányban üldözzük. A Chier-, illetve Othain-i szakaszokon rövid, de 
heves harcokra kerül sor. Ezek alatt a harcok alatt a francia tüzérség erős és nagyon 
mozgékony tűzzel fedezte a gyalogság visszavonulását, sőt többször fel is áldozta 
magát. Augusztus 28-29-én éjjel a 124. ezred 7. százada előőrsön van Jametz-től 
délre. Minden őrszem és tábori őrs beássa magát. 

Augusztus 29-én továbbnyomulunk a Maas felé. A Jametztől nyugatra levő pihe- 
nőnél, a menetoszlop első felében levő 13-as utászokon, az erdőből erős ellenség üt 
rajta. Elkeseredett közelharc alakul ki. Az utászok ásókkal és csákányokkal esnek az 
őket megtámadó ellenségre. Mindkét oldalon nagy a veszteség. A 123. gránátosez- 
red és a 124. ezred III. zászlóaljának részei is beleavatkoznak. A harc azzal végző- 
dik, hogy Montmedy erődjének parancsnokát 2000 emberével elfogjuk. Át akarták 
vágni magukat Verdun felé. Mi csak elmegyünk a véres erdei harcok helye mellett. . . 

Murveux-tól keletre, a Maas nyugati partjáról srapneltűz fogad. Nem okoz nagy 
kárt. Robbanási pontjaik nagyon magasak. Tűző napsütésben a déli órákban a Maas- 
menti Dun felé menetelünk. A francia tüzérségi tűz megerősödik. Dun-től 1500 mé- 
terre keletre az erdőben megáll a zászlóalj, szétbontakozva. A századok menetosz- 
lopban állnak a sűrűlombú hatalmas fák alatt. Nemsokára francia nehéz tüzérség 
szórja le az erdőnek ezt a részét. Jól hallatszanak a távolból a lövések, majd a gráná- 
tok közeledő ugatása, néhány másodperc mulya a falomboktól felfogva, részben a 
fatörzseken, részben mélyen a földben robbannak hatalmas dörrenéssel. Tele lesz a 


levegő zúgó repeszdarabokkal. Földcsomók és ágak zuhannak ránk. Néha közvetlen 
mellettünk, néha távolabb vág be. Minden becsapódásnál teljesen lelapulunk a föld- 
re. A halálos veszély egészen megtör. A zászlóalj ugyanazon a helyen estig marad 
fekve. A veszteségek csodálatraméltóan csekélyek. 

Az erdőszélen előttünk — Dun-től 900 méterre délkeletre — a 49. tüzérezred 4. 
ütege áll súlyos tűzharcban, félig rejtett tüzelőállásban. Ennél az ütegnél szolgáltam 
még egy hónappal ezelőtt. Nem bír a létszámban és űrméretben erősebb francia 
tüzérséggel. Emberben és anyagban nagy a vesztesége. 

Mihelyt alkonyodik, a II. zászlóaljat Murveaux-ra vonják vissza. Szabad ég alatt 
éjjelezünk. Korog a gyomrom, mert ma még egy marék gabonamagon kívül nem 
ettem semmit. Kenyérhiány van. 


A Murveavu-i augusztus 30-iki tábori istentiszteletnek a francia tüzérség zavaró- 
tüze hamarosan véget vet. A Maas-menti tüzérségi párbaj megerősödik. Legnagyobb 
örömünkre 21 cm-es mozsárüteg üget előre kacsos kerekein tüzelőállásba. 
Nemsokára a tüzét is megnyitja. 

31-ére virradó éjjelt Murveaux-ban töltjük egész szűk tömegszálláson. A II. zász- 
lóalj reggel Milly-n és Sassy-n keresztül folytatja menetét. Ott mint az 53. hadosz- 
tály elővédje áthalad az utászok által épített pontonhídon és megindul Montdevant- 
Sassy felé. Röviddel a községbe való megérkezésük után átkutatjuk a házakat. 28 
franciát fogunk el a pincékben. A 124. ezredhez tartoznak (éppen a mi számunk). 

Mont délnyugati kijáratánál a nyugatra lévő erdős és messze uralkodó magasla- 
tokról erős tüzet kap az élünk. Rövidesen ezután még a Sassy-tól délnyugatra lévő 
ütegünk is tűz alá veszi Mont-ot. Veszteségeket okoz. Ez annak a lovas járőrnek a 
jelentése nyomán történt, amely azt jelentette félórával ezelőtt, hogy Mont-ból tüzet 
kapott. Elég soká tart, míg a tévedés tisztázódik és az üteg beszünteti a tüzelését. 

Most a 7. század egyik szakasza támadja meg a Mont-tól nyugatra levő ellensé- 
get. A támadás elakad az erős ellenséges tűzben. Egy másik szakasz bevetése sem 
hoz sikert. A meredek magaslaton uralkodó állásban lévő túlerős ellenség a lejthez 
lapuló saját erőinknek tekintélyes veszteséget okoz, még mielőtt ezek lövéshez 
jutnának. 

Az elakadt támadás után a 7. századot kivonják. Azt a parancsot kapja, hogy 
Mont-tól délre 2 km-re a Bois de Doulconban erősen szorongatott 127. gyalog- 
ezrednek siessen segítségére. A század elvonul és a sövények mentén, az ellenséges 
figyeléstől rejtve, menetoszlopban eléri Mont-on délkeletre áthaladva a 297-es 
magaslatot. Alighogy a század beért az erdőbe és felzárkózott menetoszlopba, földre 
kényszeríti az ellenséges srapneltűz. Fák között és terepmélyedésekben keresünk 
menedéket. A 127. ezredet nem látjuk sehol s nem is halljuk. 

Századparancsnokom parancsára néhány emberrel a Bols de Doulcon déli szegé- 
lyére megyek, hogy megtaláljam az ezredet. Eközben többször elkap a srapneltűz. 
Saját csapatot sehol sem találunk. Lejjebb a Maas-völgyben Dun-ön erős francia 
tüzérségi tűz fekszik. A francia tüzérség a torkolati tüzek után ítélve a Maas nyugati 
partján van, a magaslatok mögött. Saját, vagy ellenséges gyalogságot azonban sehol 
sem látunk. 

Visszaérésem után a század, kihasználva egy erdei utat, nyugat felé nyomul. Elé- 
rünk egy kb. 100 m. széles tisztást. Minden irányban biztosítjuk magunkat és a tisz- 
tás szélén megpihenünk. Felderítőjárőröket küld századparancsnokom, hogy megál- 
lapítsuk az eltűnt 127. gyalogezred hollétét. A század körülbelül 5 percet pihenhe- 
tett, épp hogy a járőrök elmentek, mikor egyszerre az egész tisztás francia srapneltűz 
alatt fekszik. Villámgyorsan, mint a felhőszakadás csapódnak be mellettünk az 
ólomgolyók. Fák és a sebesen lecsatolt hátibőröndök mögött meglapulva keresünk 
fedezéket. Az oldalra, vagy előre való kitérés lehetetlen a hatalmas golyózáporban. 
Bár ez a srapneltűz percekig tart, nincs semmi veszteség. A hátibőröndök jó sok 
ólmot felfognak. Egy embernek a századbojtja rongyolódik szét. Mindnyájunk előtt 
rejtély, hogyan szerzett tudomást a francia tüzérség jelenlétünkről itt mélyen bent az 
erdőben és hogyan bírt minket ilyen rövid idő alatt tüzével megtalálni? Vagy csak 
véletlen volt? 

Most visszatér egyik járőrünk, magával hoz egy súlyosan sebesült 127-es 
gyalogost. Ez elmeséli, hogy ezrede már órák óta visszament, halottakon és se- 
besülteken kívül semmi sincs már elől. Körülbelül két órája több zászlóaljnyi 
francia ment el mellette észak felé, valószínűleg az erdőben lesznek. 


Ilyen körülmények között egyedüli századként az erdőben maradni nem nagyon 
kecsegtető. Vajon menjünk mi is vissza? Az e feletti töprengésnek az vet véget, 
hogy mögöttünk feltűnik egy zászlóalj, ugyanazon az úton, amelyen mi jöttünk volt. 
Rövid megbeszélés után a 7. század átveszi az elővéd szerepét. Szakaszom az él. 


Alig haladunk öt perce, hogy félbalra az erdőben élénk puskaszó és hurrázás 
hallható. Nehéz megbecsülni ennek a harcnak a távolságát, én kb. 1 km-nyire gondo- 
lom. Most tehát keskeny gyalogösvényen közeledünk a harcizajhoz. A magas lom- 
bos fák között mindkét oldalon sűrű aljfás az erdő. A nyílegyenes úton néhány száz 
méterre fekete pontok látszanak. Franciák? Most abból az irányból lövedékek fütyül- 
nek a fejünk felett. Rejtjük magunkat az oldalt levő bokrok között. A század az út 
mindkét oldalán felfejlődik, Eközben az ellenség széles arcvonalon sortüzet lő fe- 
lénk. Az ellenséges szóráskúp — főleg sok gurulat —, a bokrok között fekszik. Lassan, 
lövés nélkül, kúszva és kis szöketésekkel közelítjük meg a láthatatlan ellenséget. Mi 
csak akkor nyitjuk meg a tüzet, mikor az ellenségtől kb. 150 méterre vagyunk, de ál- 
landóan mozgásban maradunk. Mint szakaszparancsnok, csak nagyon kevés em- 
beremet látom a sűrű erdőben magam körül. A többiek a látóhatáron kívül vannak. 

Az erdő ritkul. A tűz után ítélve alig 100 méterre kell legyen az ellenség. Szaka- 
szommal rohamozok. Elérünk egy tisztást. A túlsó oldalról ellenséges gyorstűz fo- 
gad. Az alig 50 méter széles tisztás annyira tele van szederbokrokkal, hogy az eze- 
ken való átjutásra nem is lehet gondolni. Az ellenség igen erős tüze földre kényszerít 
Most a tisztás innenső szegélyén a mieink is elkezdenek tüzelni. Az ellenségből a 
sűrű bokrok között semmit sem lehet látni, dacára az igen kicsi távolságnak. Most a 
század másik két szakasza is beérkezik a vonalunkba. 2-3 méter térközre, sűrű 
rajvonalban fekszünk. Elhangzik a parancs tüzelés közben, hogy xbeásni!v 

Jobbra néhány méterre tőlem Bammert főhadnagy fekszik, vastag tölgyfa mö- 
gött. Az erős tűzben oldalt-ugrás, vagy hátramenés lehetetlennek tűnik fel. Szeren- 
cse, hogy az ellenséges tűz nagy része magasan fekszik. Ennek ellenére nemsokára 
veszteségek mutatkoznak. 


Mialatt lövészeink egy része lassan tüzel, a többiek beássák magukat, laposan a 
földhöz simulva. Ezt a műveletet a sok gyökér nagyon megnehezíti. Szüntelenül hul- 
lanak ránk az ágak és levelek. Mégis, mi ez? Most már hátulról is tüzet kapunk? 
Mellettem hátulról jövő lövedékek csapódnak be. A föld az arcomba vágódik. Bal 
szomszédom felkiált, a fájdalomtól dobálja magát! Hátulról, sarkától a válláig fel- 
szakította szegényt egy lövedék. Segítség, sebesültvivők, elvérzek!s kiabál elkese- 
redve, remegve a fájdalomtól, vértől áztatva. Elölről a tűz fokozódik. Odakúszom a 
sebesülthöz, de már nem tudok rajta segíteni. Arca eltorzult a fájdalomtól, kezével 
görcsösen kapaszkodik a földbe és mind csendesebb és csendesebb lesz. Azután még 
egy utolsót vonaglik és a derék gyalogos kiszenved. Majdnem megőrjít az elölről, de 
főleg a hátulról jövő tűz, mert ennek minden oltalom nélkül ki vagyunk téve. Való- 
színű, hogy az utánunk jövő zászlóalj azon részei léptek itt harcba, melyek a nekünk 
irányított tűzbe szaladtak bele. A sűrű aljfás erdőben lehetetlen a tévedést tisztázni. 
Jobbra hátul megerősödik a harci zaj. Ez persze a velünk szemben álló ellenségből is 
erősebb tüzet vált ki. Pakk! lövedék lyukasztja át az ásót, mellyel dolgozom. Rögtön 


utána Bammer főhadnagyot is golyó éri a combján. Átveszem a századparancsnok- 
ságot. 

Jobbra hátul rohamoznak. Dob- és kürtszó hallatszik, erős hurrázás, közben pe- 
dig a francia géppuskák lassú tak-tak hangja. Megkönnyebbülten lélegzünk fel. A 7. 
századnak is elrendelem a rohamot, balra a tisztás szélén. A gyalogosok a végsőkre 
felkészülve törnek előre, boldogan, hogy ebből a szörnyű helyzetből kiszabadultak. 
Ellenfelünk azonban nem várja be a rohamunkat. Csak néhány lövész ellen- 
támadásával találkozunk. Mikor elérjük a tisztás túlsó szegélyét, az ellenség eltűnik 
a sűrűben. 

A sűrű aljfák között utánuk megyünk. A századdal legelsőbb is az üldözést aka- 
rom folytatni egészen az erdő déli szegélyéig. Hátha a szabad réten áthaladó ellensé- 
get itt még tűzzel el lehet egyszer csípni? Abban a hiszemben, hogy az egész század 
követ, előremegyek az éllel, olyan gyorsan, ahogy csak lehet. A Bois de Doulcon dé- 
li szegélyét elérjük, anélkül, hogy ellenségre bukkantunk volna. Előttünk déli irány- 
ban, a nagy rét innenső oldalán a következő terephullámon van Ferme de la Briére. 
Ugyanezen terephullám mögött, tőlünk valamivel féljobbra francia üteg küldi egyik 
össztüzét a másik után a Maas völgyébe, Dun irányába. Ellenséges gyalogságot cso- 
dálatosképpen nem lehet látni. Minden jel szerint az ellenség nyugati irányban kitért 
az erdőbe. 

Közben észreveszem, hogy a századon belül az összeköttetés teljesen megsza- 
kadt. Mindössze 12 emberem van. Most megérkezik a 127. ezred egyik járőre és 
közli, hogy ezrede rövidesen balról a erdőből Ferme de la Briére irányában támadni 
fog. Nemsokára balra rajvonalak tűnnek fel. Várjak a század csatlakozására? Vagy 
kevés erőmmel elfoglaljam a francia üteget a dombon túl? Az utóbbit határoztam el, 
abban a reményben, hogy századon majd csak követni fog. Szökellve elérjük a 
mélypontot és a túlsó oldalon az ellenséges ütegtől kb. 600 m-re nyugatra felkapasz- 
kodunk. A lövések hangjai után ítélve alig lehet messzebb pár 100 méternél. Balra 
túl, a 127. ezred elöl levő részei éppen most hatolnak be a majorba. Kezd alkonyod- 
ni. Hirtelen a majorból puskatüzet kapunk. Kétségtelenül, a 127-esek franciáknak 
néznek minket. 


A tűz erősebb lesz, lefektet minket. Megpróbálunk sisakkal és zsebkendővel in- 
tegetni, hogy tévedésüket így tudtukra adjuk. De minden hiába. Sehol a közelben 
nincs fedezék. Közvetlen mellettünk a fűben csapódnak be a lövedékek. Odalapu- 
lunk a földhöz. Keserűen nyugszunk meg abban, hogy egy pár órán belül ez már a 
második eset, hogy saját csapatok lövöldöznek ránk. A másodpercek örökkévalóság- 
nak tetszenek. Derék embereim — legnagyobbrészt tartalékosok — csak úgy nyögnek, 
mikor közvetlen közelükben csapódnak be a lövedékek. Egész csöndben feküdve 
kívánjuk a sötétség beálltát. Ettől reméljük a szabadulást. Végre, végre beszűntetik a 
tüzet. Nehogy véletlenül is magunkra vonjuk ismét figyelmüket, még egy darabig 
mozdulatlanok maradtunk. Azután lassan bemászunk a mögöttünk levő mélyedésbe. 
Ez sikerül. Legnagyobb örömömre 12 emberem közül egy sem sebesült meg. 


A francia üteg elleni támadásra már késő van, de meg el is ment a kedvem a 
támadástól. A hold vékony felhőrétegen keresztül halványan világít. Visszamegyünk 


a délutáni harcok színhelye felé a Bois de Dulconba. A saját századot sehol nem 
találni, vagy hallani. Amint később kitűnt, az egyik gyalogosnak arra a jelentésére, 
hogy én a rohamban elestem, az egyik őrmesterem összeszedte a századot és vissza- 
vezette a legrövidebb úton Mont-ba a zászlóaljhoz. 

A Bois de Doulcon-on való áthaladás alatt egészen a közelünkben sebesültek 
halk jajgatását halljuk. Borzalmasan hallatszik a csendes éjszakában. xBajtárs, 
bajtárs! — kiált egy tompa hang a legközelebbi bokorból. A kemény köves talajon 
fiatal 127-es vacog a hidegtől, súlyos mell-lövéssel. A szegény fickó zokogott, 
mikor segítettünk valamit rajta, mert nem akart meghalni. Betakarjuk köpenybe és 
sátorlapba, puhább helyre fektetjük és kulacsunkból megitatjuk. Most minden 
irányból panaszkodnak a sebesültek. Néhányan szívettépően kiabálnak édesanyjuk 
után, mások hangosan imádkoznak, ismét mások a fájdalomtól jajgatnak. Közbe 
francia hangok is vegyülnek: cDes blessées camaradeslb5 Borzalmas a szenvedő és 
haldokló embereknek ezt a jajgatását haltani. Segítünk, ahogy tudunk, barátnak és 
ellenségnek egyaránt. Odaadjuk utolsó száraz kenyerünket és utolsó csepp vizünket. 
Sötétben, hordágy nélkül lehetetlen erdőben árkon-bokron át súlyos sebesültet 
szállítani. Meghalna útközben, heves fájdalmak közt. 

Miután hajnal óta semmit sem ettünk, teljesen kimerülve érünk röviddel éjfél 
után Mont-ba. A helység a délutáni harcoktól erősen szenvedett. Minden ház össze 
van lőve. Döglött lovak hevernek az utcákban. Az egyik udvarban sebesültszállító 
oszlopot találok. Parancsnokának meghatározom a Bois de Doulconnak azt a helyét, 
ahol a sebesülteket találtuk és elérem, hogy azonnal hajlandó elindulni. Egyik 
emberem önként elvállalja vezetésüket. Ezután éjjeli szállás után nézek. A saját 
zászlóaljunknak nyoma sincs. 

Az egyik ablak mögött világosságot veszünk észre. A szobában vagy egy tucat 
embert és asszonyt találunk. Eleinte félnek tőlünk. Néhányan igyekeznek eltűnni. 
Pár francia szóval megmondom nekik, hogy enni, inni szeretnénk, majd pedig 
lefeküdni. Pillanatok alatt mindent kapunk és rövid idő múlva tiszta derékaljakon 
nyugovóra térünk. Hajnalban felébredek. Elkezdjük keresni a II. zászlóaljjal. Rövid 
kutatás után meg is találjuk őket. Mont-tól keletre táboroznak a szabadban. 

Megjelenésünk felett nagy a csodálkozás. Azt hitték, hogy valamennyien már rég 
elestünk. A 7. század parancsnokságát Aichholz főhadnagy veszi át. Este Mont-ban 
szállásolunk el. A század a község délnyugati kijáratát biztosítja. Francia 
házigazdám nehéz szívvel két üveg bort bocsátott Hánle és az én rendelkezésemre, 
azután lefekszem. Nagyszerűen alszom, igazi ágyban. Sajnos, még napok múlva is 
emlékeztetnek erre a paradicsomi éjjeli szállásra a — poloskacsípések. 


Megjegyzések: A zöm elején levő utászezredet ért meglepetésszerű támadás arra 
tanít, hogy még a zömben is állandóan biztosítanunk kell magunkat. Különösen 
vonatkozik ez beláthatatlan terepre, ellenséges gyorscsapatokkal is számolhatunk. 

A Dun-tól keletre levő erdőben a 7. század hosszabb időn át feküdt nehéz 
tüzérségi tűzben, menetoszlopban. Ha csak egyetlen gránát is az oszlopban robbant 
volna, 1-2 raj egyszerre semmisült volna meg. A mai fokozott fegyverhatásnál meg 
kell követelni az erős tagoltságot és az egyes emberek beásását. A beásást az első 


ellenséges tűzrajtaütés előtt kell megkezdeni. Az ásót inkább többször kell használni, 
mint kevesebbszer! Ez a munka vért takarít meg. 

Amint a Mont-i példa mutatja, előnyomulás alatt ellenséges országban a 
községeket alaposan át kell kutatni. Talán az a 26 francia csak elmaradozó volt, de 
az is lehet, hogy az volt a feladatuk, lövöldözzenek a német csapatokra, mihelyt azok 
Mont-tól nyugatra az ellenséggel harcba szállnak. 

Egyetlen lovas felderítő járőr fél órával azelőtt kelt azon jelentése alapján, hogy 
Mont-ban ellenség van, kiváltódott a tüzérségi tűz, Montra, ahova közben bevonul- 
tak a 124. gyalogezred részei. Ezáltal veszteségek keletkeztek. Különösen fontos te- 
hát, hogy a gyalogság és tüzérség között állandó legyen az összeköttetés. A tüzérség- 
nek a harcterületet állandóan meg kell figyelnie. 

Menetoszlopban menetelni, vagy megállni, ellenséges tüzérségi tűzkörleten belül, 
helytelen. Bizonyítja ezt a Bois de Doulcon-i több francia tüzérségi tűzrajtaütés. A 
mai tüzérség hatalmas hatásával számolva, a legnagyobbak lettek volna a 
veszteségek. 

A Bois de Doulcon-i harc, az erdei harc minden nehézségét mutatja: Az 
ellenségből semmit sem lehet látni, a lövedékek hangos csattanással csapódnak a 
Jákhoz és ágakhoz. Számtalan gurulat zúg keresztül kasul, nehéz megállapítani, hogy 
hol van az ellenség. Irányt és összeköttetést tartani nehéz. Az első rajvonalban a 
parancsnok befolyását csak közvetlen környezetére fejtheti ki. A távolabb levő részek 
közben könnyen kicsúsznak vezetése alól. Ellenséges tűzben a beásást nagyon 
megnehezíti a gyökérzet. Mint a Bois de Dulconban is kétségbeejtő lesz az első 
vonalak helyzete, ha a hátsóbb részek megnyitják tiüzüket, mert belekerülnek a 
szórásukba. Mind az erdei harcnál, mind pedig az előnyomulásnál, lehetőleg sok 
géppuskát és golyószórót vigyünk az első vonalba. Ezekkel főleg támadásban és 
rohamnál, esetleg mozgás közben is tüzelhetünk. 


Harc Gesnesnél. 


1914. szeptember 2-án a korahajnali órákban a zászlóalj Villes-devant-Dun-be 
megy előre. Ott rövid pihenőt tart, majd az ezredhez csatlakozva tűző napsütésben 
Andeville, Remonville-en át Landers-re menetel. Most már a Maas mögöttünk van. 
Az ellenség kitért. Dacára a harcoknak és az utolsó napok megerőltetéseinek, a 
csapat hangulata kiváló. A zene úgy játszik, mintha csak gyakorlatról lenne szó. 
Messze, délen, Verdun felé látni a tüzérség torkolattüzét és a gránátok becsapódását. 
Nyugat felé menetelünk. A meleg és a por a menetelést megerőltetővé teszi. 

Délután Landresnél hirtelen délkeletre kanyarodunk. A 124. ezred rossz utakon, 
kusza erdőségeken siet át a nagyon szorongatott 11. tartalék hadosztály megse- 
gítésére. Gesnestől északnyugatra, 11/2 km-re francia tüzérség fogad srapnelesővel. 
A zászlóalj megáll. 

Előreküldenek, hogy keressek Gesnes felé tűzmentes utat. Egy tizedessel me- 
gyek tehát a sűrű bokrokon keresztül, az erdő déli szegélye felé. Ott az erdőszegélyt 


jobbról oldalozó tűz percekre fedezékbe kényszerít. Balra húzódunk és találunk is 
egy eléggé fedett utat. Visszatérve, zászlóaljunkat nem találjuk már a régi helyén. 
Csupán Hünle vár a feketével. Jelenti, hogy az oszlop elment féljobbra. Elől az erdő- 
szélen most tucatjával vágódnak be a srapnelek és gránátok Vajon ez a zászlóaljnak 
szól? 

Hogy utolérjem a zászlóaljam, lóháton elindulok a jelzett úton Gesnes felé. 
Hünle és a tizedes velem jön. Bár elértük az erdőszélt, a zászlóaljból közel s távol 
semmit sem látunk, Átment volna már a magaslaton Gesnes felé? A 11. tartalékhad- 
osztály egyik parancsnok nélkül maradt százada felkért, hogy vegyem át a parancs- 
nokságát. Nemsokára három másik század is követ. Ezek is minden tisztüket elvesz- 
tették. Szétbontakozva előrevezetem tehát tekintélyesre növekedett haderőmet a tü- 
zérségi tűz által veszélyeztetett erdőszegélyen át, Gesnes felé. A Gesnestől 1200 mé- 
terre északnyugatra levő lejtőn rendezem a kötelékeket és újra megcsinálom a beosz- 
tást. Igen harcias benyomást kelt csapatom. Az előttünk levő magaslat gerince igen 
erős francia puska, géppuska és tüzérségi tűz alatt van. Úgy látom, hogy ott saját 
csapatok állnak harcban. Mialatt egységem rendezkedik, előrelovagolok. Közvetle- 
nül a saját rajvonal megett, még fedezésben, megkötözöm lovam egy bokorhoz. 
Fenn az ezredünk I. zászlóaljának részeit találom, 123-asokkal összekeveredve. Igen 
erős tűzharcban állnak a Gesnestől délre és délnyugatra levő ellenséggel. A saját tá- 
madás erős ellenséges gyalogsági és tüzérségi tűzben akadt el. A csapatok heve- 
nyészve beássák magukat. 

Az ellenséges gyalogságból távcsővel is alig lehet valamit látni. Nagyszerűen be- 
fészkelte magát. A különböző űrméretű francia tüzérség súlyos gondot okoz az állá- 
sokban. A II. zászlóaljról senki sem tud semmit. Talán még hátul, az erdőben buj- 
kál? Visszavágtázom. Útközben találkozom a 123. ezred parancsnokával és jelentem 
neki a magaslaton helyzetet és a magam alá rendelt zászlóalj helyét. Ezt a zászlóaljat 
most elveszik tőlem, a 123. ezred egyik idősebb tisztjét bízva meg vezetésével. 
Efölött igen szomorú vagyok. Tovább keresem tehát zászlóaljam az erdőszélen 
nyugat felé. Többször veszélyeztet a tüzérségi tűz, de a zászlóaljnak nyoma sincs. 

Most tehát visszalovagolok a Gesnestől 1200 méterre északnyugatra levő 
magaslatra és összeszedem a 124/1. zászlóalj ott található vagy 100 emberét. 

A francia ütegek minden csőből gyorstüzet lőnek. Néhány percig körös-körül 
recseg-ropog minden, ezután egyik üteg a másik után szünteti be a tüzét, végül 
mindegyik elhallgat. Beköszönt a sötétség. A puskatűz is elnémul s csak itt-ott szólal 
meg újra. A késő éjszakáig keresem hiába a 124/II.-t a Gesnestől nyugatra levő 
magaslatokon. Akkor azután visszatérek az összegyűjtött kötelékhez. A legénység 
fáradt, elcsigázott és éhes. A kora hajnali órák óta nem láttak ételt. Sajnos, én sem 
adhatok nekik. A Bois de Gesnes-en a mozgókonyhák bizonyára nem tudnak 
keresztüljönni. Megpróbálunk gabona-magvakkal jóllakni. Néhány órára pihenőt 
rendelek el. A kora hajnali órákban nyugatra, Exermont irányába akarok nyomulni. 
Ott meg kell találjam az ezredem. 

Az éjjel minden zavar nélkül eltelik. Hajnal felé meglehetősen hideg lesz. Beteg 
gyomromban nagyon megbízható ébresztőórára találok. Ma a kávé elmarad. 

A legelső hajnali sugarakkal elkezdenek ropogni és kelepelni a francia puskák és 


géppuskák. Mi pedig elvonulunk Exerrnont irányába. Exermonttól 2 km-re északke- 
let felé megtalálom ezredparancsnokom harcálláspontját. Zászlóaljam, mint ezred- 
tartalék, közvetlenül mellette ásta be magát. Mivel a 124/11. zászlóalj segédtisztje 
egy éjszakai lovaglás alkalmával szerencsétlenül járt, be kell ugorjam helyette. 
Ennivaló itt sincs. Éhségünket ismét gabona magvakkal csillapítjuk. 

A gyalogsági tűz, elől, esetenként ismét fellángol. Az ellenséges tüzérség hallgat. 
Kilenc órakor a zászlóaljparancsnokkal előremegyek az első vonalba szemrevételez- 
ni. Exermont és Gesnes között a magaslatokat az I. és II. zászlóalj tartja megszállva. 
Két, az előző napon elesett tiszt, Reinhardt százados és Hollmann tartalékos főhad- 
nagyok mellett megyünk el. Századunk élén rohamozva lettek a francia tűz martalé- 
kai. Az esti harc a legénység soraiban is nagy hézagokat vágott. A saját első vonal 
most be van ásva. Szemben a Tronsol majornál levő ellenségből alig lehet valamit 
látni. A szemrevételezésből való megérkezés után elküldenek, hogy a mozgókonyhá- 
kat keressem meg és vezessem előre. A Monti elindulás óta, jobban mondva a 
Villers-devant-Dun-i rövid pihenőnk óta, tehát 30 órája semmiféle ellátásban nem 
részesültünk. Azt persze senki sem tudja megmondani, hogy a mozgókonyhák hol 
lehetnek. Először is a Bois de Gcsnes-t és a Bois de Romagne-t lovagolom be ke- 
resztül-kasul, azután Romagne-ba lovagolok be. Ez tele van a 11. tartalék hadosztály 
járműveivel, de a saját mozgókonyháinknak nyoma sincs. Most Gesnesre lovagolok 
előre, mert előző nap, az ütközet kezdete előtt, Exermonton át ide voltak irányítva. 
Akármilyen lehetetlennek is látszik, az az érzésem, hogy ott elől, a saját arcvonal 
előtt, megtalálom őket. Gesnes teljesen üres, se barát, se ellenség nincs benne. Lent 
a völgyben, a két arcvonat közölt vágtázom Exermontra. A magaslatokon most már 
minden harci tevékenység szünetel. Gesnestől 1 km-re délnyugatra megtalálom a 11. 
zászlóalj egész ütközetvonalát. Nemsokára felderítő járőrök jelentik, hogy az ezred 
negyedóra múlva megkezdi előnyomulását. Ilyen körülmények között otthagyhatom 
a konyhákat, ahol vannak. 

A Tronsol major körüli magaslatokat minden további harc nélkül szálljuk meg. 
Kevés halott hátrahagyásával az ellenség délnek elvonult. Az ezred a major körül 
éjjelezik sátrakban. Feketém a major istállójában kap jó helyet. A megerőltető napok 
és az előző hideg éjjel után neki is kell a nyugodt pihenés. 


Üldözés az Argonneok-on át, a Pretz-i 
ütközet. 


Szeptember 4-én poros úton Eglisfontaine-EpinonvilleVery-Cheppy-Varennes- 
en át Boureuilles-re menetelünk. Mindenfele látszik, a francia visszavonulás sietés 
voltának a jele: eldobált fegyverek, hátibőröndök, elakadt járművek. Az út mentén 
sok halott fekszik, az elhullott lovak a hőségtől fel vannak fúvódva. A menet 
rendkívül megerőltető. Csak késő estére érjük el Boureuillest és táborozunk. Éjszaka 
a gyomrom rabolja el az annyira szükséges álmomat. 


Másnap ismét tűző napsütésben menetelünk. Az Argonneokon át, Clermont-Les 
Ilettes-en keresztül késő este elérjük Briceaux-t. Közel-távol sehol sincs ellenség. A 
francia utóvédek már érkezésünk előtt egy órával elvonultak. A franciák Verdun 
erődje most 28 km-re északkeletre van tőlünk. A Briceaux-i szállásunk jó. 
Különleges kívánalma most senkinek sincs. Egy derékalj, valami kevés ennivaló 
már elegendő. Ullerich százados veszi át a zászlóaljparancsnokságot. 

Szeptember 6-án hajnalban a kiküldött lovas járőröket közvetlenül Briceaux-tól 
délre meglövöldözték. Kilenc órakor az ezred szétbontakozva, délkeleti irányban 
megkezdi előnyomulását. Longues Bois-nál az elöl lévő részek ellenségbe ütköznek. 
Az I. zászlóalj támad és nemsokára a Triancourt-Pretz-i műutat éri el. Néhány 
francia fogságba esik. 

Ezek után az I. zászlóalj Pretz-felé tör előre. A II. zászlóalj követi. Az út mindkét 
oldalát sűrű erdő szegélyezi. Túl, baloldalt, erős harci zaj hallatszik. Az erdő déli 
részén az I. zászlóalj ismét erős ellenségbe ütközik. Néhányszáz méternyi távolságra 
igen heves harcra kerül sor. Ezalatt a francia tüzérség ismét sok gondot okoz. 
Azonkívül, hogy nagyon nagy lőszertartalékai vannak, a tüze is nagyon mozgékony. 
Sőt, most a Triancourt-Pretz-i út menti erdő is bizonytalanná válik a francia tüzérség 
hatása alatt. Éppen itt pihen a II. zászlóalj. 

Délben azt a parancsot kapja a zászlóalj, hogy nyomuljon elő Pretz-től nyugatra 
2 km-re az erdő nyugati szélére és az I. zászlóaljtól jobbra támadjon, vegye 
birtokába a 260-as magassági pontot. 

A zászlóalj biztosítva indul el. Kirn hadnagy vezeti az élt, én mellette lovagolok. 
Ellenséggel való találkozás nélkül érjük el a 241-es magaslatot. Most magas 
rekettyésben megyünk, a keskeny út majdnem teljesen be van nőve. Még csak 100 
méter hiányzik és elérjük az erdőszélt. Hirtelen erős francia felderítőjárőr bukkan fel 
előttünk. Rövid golyóváltás keletkezik, néhány méter távolságról, és a franciák 
kitérnek. A mi részünkről nincs veszteség. 

Ezután derül ki, hogy megszakadt a zászlóaljjal az összeköttetés. Ezt helyre kell 
állítani. Az él megáll, magam hátralovagolok. A zászlóaljat oldalt az erdőben fekve 
találom. Jelentem az összeütközést. A zászlóalj folytatja menetét a 241-re. De már 
néhányszáz méter múlva francia srapneltűz kényszeríti fedezékbe. Percekig 
jégesőként pereg ránk a rengeteg golyó és szilánk. Minden mozgás lehetetlen az 
őrült tűzben. A csapat kis terepmélyedésekben, fák és felállított hátibőröndök 
mögött talál menedéket. Ennek dacára nincs veszteség. 

Mikor a tűz alábbhagy, balra vágtázom az erdőben, hogy az I. zászlóaljjal helyre- 
állítsam az összeköttetést. Az erdő túl mocsaras. Vissza kell térnem anélkül, hogy 
dolgom elvégezhetném. Most tehát gyalog portyázok az erdő keleti szélére. Ezalatt 
az erdőtől keletre vagy 300 méterre tevő magaslatokat megszálló ellenség többször 
meglövöldözött. Végre megtalálom a 3. századot. A támadással a II. zászlóalj 
beérkezésére vár. 

A zászlóaljhoz való visszaérkezésem után a támadás azonnal megindul. Az erdő 
széléről a 6. és 8. század meglepetésszerűen egyszerre rohamoz a 260-as magaslat 
irányába. A francia gyalogság ellenállás nélkül üríti ki állását és visszavonul. Meg- 
szálljuk a 260-as magaslatot s a visszavonuló ellenséget tűzzel üldözzük. Nemsokára 


a bealkonyodással a harcnak is vége szakad. Felderítő járőröket küldünk ki. A 
századok beássák magukat. Jobbra elöl, elhagyott ütegállásban. egész hüvelyhegyek 
állnak. Hátra lovagolok, hogy az ezrednek jelentést tegyek és a mozgókonyhákat 
előrehozzam. A csapat a Briceaux-i elindulás óta ismét nem kapott enni. 


Pretz 


Mérle kb. 1 : 6000 


Haas ezredes úr igen elismerően nyilatkozik a II. zászlóalj eredményeiről. 

A mozgókonyhákat a Pretz-Triancourt-i út mentén találom meg, 21.00 órára már 
a zászlóaljnál vannak. Az éhes gyalogosok most jóllakhatnak. 

Az ezredparancsnok harcálláspontjával megvan a távbeszélő-összeköttetés. Éjfél 
után megérkeznek a másnapi parancsok. Néhány felderítőjárőr jön-megy. Dacára 
annak, hogy az ellenség nem nyugtalanít, alvásra kevés idő marad. 


A Bois de Defuy megtámadása. 


Az éj folyamán megállapítják a felderítő járőrök, hogy az ellenség 3 km-re a 
Bois de Defuy-ben ismét megkapaszkodott. A zászlóalj az ezredtől azt a parancsot 
kapta, hogy hat órakor lépje át a Vaubencourt-Pretz-i utat és foglalja el a Bois de 
Defuy-t. A támadáshoz jobbról a 123. ezred részei csatlakoznak. 


Az elrendelt időben a zászlóalj támad. Első lépcső a 6. és 7. század, kiterjedés 
körülbelül 600 méter. Ezt követi második lépcsőben a bal azaz szabad szárny mögött 
az 5. és 8. század. Kb. 1500 méterre jutottunk az erdőtől anélkül, hogy tüzet kaptunk 
volna. A balszárny a Bois de Defuy északkeleti sarkát kapta iránynak. A 6. és 7. 
század között lovagolok. Jobb szomszédunk nem indult el. Most érkezik hátulról az 
ezredparancs: xII. zászlóalj állj! Fekve maradni!) 

A századoknak előbb továbbadom a parancsot, majd a 260-as magassági pontra, 
az ezredparancsnok harcálláspontjára lovagolok. Meg akarom tudni a megállás okát 
és időtartamát. Haas ezredes úr addig akar várni a támadás folytatásával, amíg a 
123-asok jobbra tőlünk velünk egy magasságba jutnak. Azt, hogy ez meddig fog 
tartani, még nem lehet tudni. 

Közben működésbe lép a francia tüzérség. Tüze elsősorban a fedezék nélkül 
fekvő első vonalakon és a még zárt rendben levő tartalék-századokon fekszik. A 
francia tüzérségi megfigyelőknek nagyszerű kilátásuk van a messze uralgó Bois de 
Defuy északi szegélyéről. 

Vágtában száguldok előre a zászlóalj paranccsal, hogy jól elrejtőzve a burgonya 
és káposztaföldeken az első vonal ássa be magát. Visszalovaglás közben az egyik 
francia üteg tüzével üldözőbe vesz. De oldalt, vagy zegzugos vonalban lovagolva 
könnyen kikerülöm a srapnelek hatását. 

A francia tüzérségi tűz percről percre erősödik. Most már közepes űrméretűek is 
tüzelnek. A még menetoszlopban tévő 5. századba bevág egy gránát és egyszerre két 
rajt semmisít meg. 

Sokkal kevesebbet szenvednek azonban a jól elrejtőzött és rövidesen mélyen 
beásott első vonalak. A 49. tüzérezred egyik ütege a 260-as magaslat környékén 
beavatkozik a küzdelembe. A francia nehéz gránátok nagyon sokat ártanak neki. 

Vaubecourttól 2 km-re északkeletre az útbevágásban az ezred- és zászlóaljpa- 
rancsnokság harcálláspontja közvetlenül egymás mellett van. Hamarosan több fran- 
cia üteg az útbevágást a legerősebb tűz alá veszi. A harcálláspontokat a sugárszerűen 
állandóan közlekedő sok hírvivő és lovas, valamint a megfigyelők nagy száma árulta 
el. Gránát gránátot ér. Szilánkok, göröngyök és kövek röpködnek a fejünk körül. 
Ebben a helyzetben órák múlnak el, anélkül, hogy támadásra kerülne sor. 

Fáradtan és elcsigázva dőlök le az út árkában és próbálom pótolni az éjjel elmu- 
lasztott álmot. Most már a közvetlen közelemben becsapódó gránátok sem izgatnak. 
A nap folyamán köröskörül az út menti fákat teljesen tönkrelövik, de a veszteség 
csekély marad. 

Alkonyatkor megérkezik a parancs, hogy folytassuk a megkezdett támadást a 
Bois de Defuy felé. Ez felébreszt a tétlenségből. A II. zászlóaljtól jobbra a III. 
zászlóaljnak s ettől jobbra a 123. ezrednek kelt támadnia. Ugyanebben az időben 
érezhető a francia tüzérségi tőz csökkenése. Nemsokára az utolsó löveg is egészen 
elhallgat. 

Előrelovagolok és megindítom a zászlóaljat. Csodálatosképpen se francia gya- 
logsági, se tüzérségi tüzet nem kapunk. Vajon megint kiürítette volna az ellenség az 
állását? 

Az első rajvonal — csatártérköz kb. 4 méter — a völgyön áthaladva a Bois de 


Defuy-től északnyugatra 500 méterre az erdőszélnek vesz irányt. Néhányszáz 
méterre az első vonaltól nyomul elő a tartalék, az I. zlj. és a géppuskás század. 

Közvetlenül a balszárnyon előnyomuló 7. század rajvonala mögött lovagolok. 
Sötétedik. 

Mikor az erdőszélhez 150 méterre jutottunk, hirtelen a francia gyalogság gyors 
tüze fogad. Erre már nem számítottunk. Pillanatok alatt erős tűzharc keletkezik. A 
már nagyon felzárkózott századtartalékok elözönlik az első vonalat. Most tehát em- 
ber ember hátán fekszik, fedezék nélkül. Hátul a völgyben az ezred részei fedezéket 
keresnek a hatalmas tűz ellen. A géppuskás század szakaszai most az ütközetvonal 
mellett, az alig párszáz méterre levő első vonal felett kezdenek átlőni hosszú 
sorozatokat az erdőszélre. Az első vonal felüvölt: cA géppuskás század belénk lő!s 

Mindez néhány másodperc alatt játszódik le. Még mindig lovon vagyok a 
zászlóalj balszárnyán. Fokozott vágtában a géppuskás századhoz lovagolok, tüzet 
szüntettetek, átadom lovam a legelső embernek s egy félszakaszt magammal viszek 
a 7. század balszárnyára. 

Ott bizony igen erős tűzben feküsznek a derék gyalogosok. Köröskörül csapkod 
a lövedék. A halál arat. Közvetlenül azután, hogy a géppuskás szakasz tüzét megnyi- 
totta, rohamozunk. A jobb szomszédok csatlakoznak. Ebben a pillanatban senki sem 
érez fáradságot vagy erőtlenséget. Minden izom megfeszül, a harci kedv vadabb és 
elhatározottabb, mint valaha A puskatűz néhol hézagokat szakít a sűrű sorokba, de 
ez a támadás lendületét nem tudja megfékezni. Az ezer torok nem vár. 

xHurráv-val betörünk az erdőbe. De az ellenség az utolsó pillanatban ismét kiüríi- 
ti az állást és a sűrű bokrok között kitért a kézitusa elől. Nem azt mondta az ezredpa- 
rancs, hogy az erdőn át az erdő déli szegélyéig törjünk előre? Ez bizony soká fog 
tartani! Ne üldözzek az erdőt megkerülve párhuzamosan? Gyorsan határozok. Két 


raj és a géppuskás szakasz jön velem. Szuszogva sietünk az erdőszélen felfelé. A 
menekülő ellenség az erdőn keresztül bizonyára nem tud olyan gyorsan haladni, 
mint mi. 

Kimerülten érjük el a Bois de Defuy keleti sarkát. Az erdő déli szegélyét innen 
több száz méterre be lehet látni. Még annyira világos van, hogy célozni lehet. Lázas 
sietséggel tesszük tűzkésszé a géppuskákat, a puskás lövészek pedig az erdősaroktól 
keletre egy bokorcsoportba fészkelik be magukat. Most már minden pillanatban 
előbukkanhat az ellenség. Jobbra hátul az erdőből német kürtjeleket hallunk. 

Percek múlnak el, de az ellenség nem mutatkozik. Egyre sötétebb és sötétebb 
lesz. Balra Rembercourt-ban néhány ház ég. A tűzkévék fényesen törnek az ég felé. 

Az ellenséget nem lehet látni sem hallani. Nyoma sincs. 

Már lelkiismeret furdalást érzek, hogy ezredparancsnokom engedélye nélkül 
elvittem a géppuskás szakaszt, Mivel már harcra nem igen számítok, visszaküldöm a 
szakaszt századához. 

Alig mentek ezek el, az egyik gyalogos az égő Rembercourt fényében, alig 100- 
150 méterre, a kopasz magaslaton menetelő oszlopot mutat. Franciák! Távcsövem- 
mel világosan megismerem a kepi-jüket és a szuronyukat. Most már sajnálom, hogy 
a géppuskákat néhány perce elküldöttem, de már nem változtathatok semmit a 
dolgon. 

Parancsomra a közeli ellenségre 16 puska lő gyorstüzet. Várakozásunk ellenére a 
franciák nem ugranak szét, hanem xEn avant kiáltással megrohamoznak. Hangjuk 
szerint 1-2 század erőre becsülöm őket. Olyan gyorsan tüzelünk, ahogy csak bírunk. 
Néhány emberem önként el akarja hagyni az állását. Ezeket visszahozom. Tüzünk 
úgy látszik lefekteti a támadót. Az ellenség alig válik ki a réten környezetéből az égő 
Rembercourt fényében. Az első részei körülbelül 30-40 lépésre fekhetnek előttünk. 
Elhatároztam, hogy csak közvetlenül a szuronyroham előtt fogok kitérni a túlerő 
elől. 

De erre nem kerül sor! Gyorstüzünk elvette az ellenség kedvét a rohamtól. Az 
xEn avant! kiállás elnémul. Csupán 5 géppuskás málhásló hajtja végre a rohamot 
az erdő széléig. Itt azután később befogjuk őket. Két francia géppuska van rajtuk. 
Arcvonalunk előtt csend lesz. Minden jel szerint az ellenség Rembercourt felé vonul 
vissza. Egy felderítő járőr 12 franciát hoz be közvetlenül arcvonalunk elől és 
megállapítja, hogy még vagy 30 francia halott, illetve sebesült van kint. 

Hol maradt a II. zászlóalj? Úgy látszik, nem tört át parancs szerint az erdőn. 
Néhány emberrel, akik egyúttal a lovakat és foglyokat is hozzák, visszamegyek az 
erdő délkeleti sarkára, hogy az összeköttetést helyreállítsam. A két raj megmaradt 
részét az állásban hagyom. 


Útközben találkozom ezredparancsnokommal. Haas ezredes úr egyáltalában nem 
örül jelentésemnek, hogy mi történt az erdőszegélyen. Az a nézete, hogy nem 
franciákra, hanem a 123. ezredre tüzeltettem embereimmel. Még a foglyok és a 
málháslovak sem győzik meg. 


Megjegyzések: 1914. szeptember 14-én a Bois de Defuy elleni támadást 3 km-en 
át kevés fedezéket nyújtó terepen kellett végrehajtani. Ezredparancsra lett megállít- 
va, mert a szomszéd nem zárkózott fel. Ugyanakkor a francia tüzérség tűzcsapássze- 
rűen igen élénk tűzbe kezd. A 11. zászlóalj már szétbontakozott részei gyorsan fede- 
zéket találtak a krumpliföldeken és ásójuk segítségével mély lyukakat ásva védekez- 
tek az erős tűz ellen. Ezeknél nem volt veszteség az egész napos tüzérségi tűz ellené- 
re sem. Ezzel szemben a zárt rendben levő egyik tartalékszázad egyetlen telitalálat 
által fájdalmas veszteségeket szenvedett. Ez ismét arra tanít, hogy ellenséges 
tüzérség tűzkörlet ében nem tanácsos a zárt rend, a gyalogsági ásó fontosságát is 
bizonyítja. 

Az ezred- és a zászlóaljparancsnokság harcálláspontja egymás mellett volt egy 
és ugyanazon útbevágásban. Hírvivők és lovasok igyekeztek állandóan erre a helyre, 
elárulták a helyet az ellenségnek s az ráfeküdt igen élénk tüzével. Tehát ilyen helyen 
ne legyen tömörülés! Meg kell követelni, hogy a hírvivők ne közelítsék meg 
ellenségtől belátott terepen a harcálláspontot. Nem szabad, hogy az ellenség a 
harcálláspontot felismerhesse. Tehát harcálláspontnak a feltűnő magaslatokat sem 
szabad kiválasztani. 

Este, a támadás folytatásánál a francia tüzérség nem tüzelt. Nyilván már nem 
volt állásában. Valószínűleg azt akarták megakadályozni, hogy német éjjeli támadás 
esetén kezünkbe essenek. A francia gyalogság csak akkor tüzelt pár percig igen 
élénken, mikor a német támadás a vonalakat 150 méterre megközelítette. Ezután 
félbeszakította a harcot s az erdő és sötétség leple alatt sikeresen visszavonult. 
Német részről ezalatt a rövid harc alatt a veszteség igen erős volt. 1914. szeptember 
7-én a 124. ezred 5 tisztet és 240 főnyi legénységet vesztett halottakban és 
sebesültekben. 

A küzdelem hevében a géppuskás század a völgyben levő tüzelőállásból átlőtt a 
350 méterre előtte levő sűrű rajvonalon az 500 méterre levő erdőszélre. Ezzel a 
saját egységeket erősen veszélyeztette. 

A Bois de Defuy-i előnyomulásnál a szükséges mélységi tagozottságot a csapat 
feladta, mert nem számított az ellenséggel való találkozásra, a közeledő sötétségre 
való tekintettel. A tartalék felzárkózott. Ez, az ellenség hirtelen tűzrajtaütésekor, 
megbosszulta magát. 

Hasonló körülmények között előfordul, hogy egyes emberek elvesztik a fejüket. 
Ezekkel szemben a vezető minden eszközzel lépjen fel. 


A BOIS DE DEFUY-NÉL 


Az ezred elrendelte, hogy a III. zászlóalj az erdő déli szegélyén, balszárnyával az 
erdő keleti sarkára támaszkodva, az I. zászlóalj ettől balra, a kopasz gerincen 
foglaljon védőállást. Az első zászlóalj a Bois de Defuy északi szegélyén, második 
vonalban vegyen védőállást. Az ezredparancsnokság harcálláspontja az I. zászlóalj 
balszárnyán. 


A II. zászlóaljnak kiutalt védőkörlet hosszú, kopár, belátható gerinc. Egyáltalá- 
ban nem tetszik nekünk. Azt várjuk, hogy ezt a magaslatot a francia tüzérség külö- 
nösképpen fogja lőni. Sokkal jobban szerettük volna a III. zászlóalj védőkörletét 
megkapni az erdő szélén. 

Eddig csak egy módot ismerünk a várható tüzérségi tűz veszteségeinek csökken- 
tésére: mély árkokat kell ásni. Beosztjuk a század-védőkörleteket. A századokat 
mind fiatal hadnagyok vezetik. Ezeknek különösen lelkére kötjük, hogy a csapat fá- 
radtságára való tekintet nélkül, minden erejükkel ássák be magukat. A munka nagy 
része érjen véget még éjfél előtt, ezután lehet néhány órát pihenni is. Napfelkelte 
előtt tovább kell dolgozni. Kívánatos, hogy elérjük a 160 cm mélységet. 

Nemsokára lázasan dolgozik az egész zászlóalj. Tulajdonképpen az előző napi 
erős tüzérségi tűz bebizonyította a gyalogosoknak az ásás fontosságát Még a 
zászlóaljparancsnokból, segédtisztjéből és négy hírvivőből álló zászlóaljtörzs is ás 
magának egy hatméteres árkot a jobbszárnyon levő 8. század közepe mögött. 
Rendkívül nehéz munka. A talaj kőkemény. Rövidnyelű ásóval alig lehet valamit 
csinálni, csákány pedig nagyon kevés van. Minden erőnk megfeszítése dacára, csak 
nagyon lassan hatolunk a földbe. 

Ezalatt 22.30 óra lett az idő. A csapat 5 óra óta nem evett. Zászlóaljparancsno- 
kom hátraküld, hogy Pretz irányában keressem meg és hozzam előre a mozgókony- 
hákat. Éjfélre meg is érkeztem velük a zászlóaljhoz. A háború eleje óta első ízben, a 
tábori posta 15 megérkezett. 

Többórás munka ellenére a századok csak vagy 50 cm-re ásták be magukat. Ez 
az eredmény komoly aggodalomra ad okot. Még napfelkelte előtt sokkal mélyebb 
ásásokra van szükségünk, másként nem tudjuk a nagy veszteségeket elkerülni az 
ellenséges tüzérségi tűzben. 

Most éjfélkor a csapat teljesen kimerült. Ennie, majd legalább néhány órát alud- 
nia kell. A mozgókonyhák előremennek a századokhoz. Kiosztják az ételt, az őrmes- 
ter pedig a postát. Lyukakban hasalva, gyertyafény mellett elolvassák a néhányhetes 
otthoni leveleket. Mintha teljesen más világban írták volna őket. Először utána kell 
gondolni, hogy milyen régen jöttünk is el hazulról? Úgy tűnik fel, mintha már 
éveket töltöttünk volna itt, tulajdonképpen csak néhány eseménydús hétről van szó. 

Azután megesszük a sűrű mozgókonyhai levest és ismét ásóhoz és csákányhoz 
nyúlunk. A zászlóaljtörzs csak hajnaltájt tér nyugovóra, mikor állása kb. 1 méter 
mély. Kezünk feldagadt és sajog. Fáradt testünk éppoly kevéssé érzi meg, hogy a 
derékaljunk szántóföld, mint azt, hogy hideg, nyirkos szeptemberi reggel közeledik. 

Ebben az időben a századok már ismét dolgoznak, A Bois de Defuy keleti 
szélén, a II. és III. zászlóaljak között, az első vonaltól vagy 30 méterre hátra most a 
korahajnali órákban a 49. tüzérezred egyik ütege megy, félig fedett állásba. A 
lövegállásokat kiássák ugyan, de a kezelőknek már nincs idő óvóhelyet építeni. 

Szeptember 8-án a hajnali órákban nincs semmi harccselekmény. A völgy túlsó 
oldalán, a 267-es és 297-es magaslatokon a francia állásokat távcsővel jól látni. A 
bal szomszéddal, a 120-as gyalogezreddel a Bois de Defuy-től északkeletre, kb. 1 
km-re látó összeköttetés van. Kettőnk között 500 méter a hézag, azonban ezt tűzzel 
el tudjuk reteszelni. A II. zászlóalj körletében géppuskás szakasz rendezkedett be. 


Az első vonalban az 5. és 8. század van. A 6. század a jobbszárny mögött, míg a 7. 
század a balszárny mögött lépcsőzve van. A zászlóaljparancsnok bejárja velem az 
állásokat. Még mindenütt lázasan dolgoznak. Néhány helyen 1.30 m mélységet 
sikerült már elérni. 

Hat órakor csapásszerűen kezdi meg a francia tüzérség minden űrmérettel a 
tüzét. A tüzelés hevessége minden eddigi képzeletet felülmúl. Köröskörül robbannak 
a gránátok és röpködnek a szilánkok. A föld remeg. A gránátok legnagyobb része 
időzített és a föld felett robban. Kisebb része csapódó gyújtós. Összekuporodva 
fekszünk kezdetleges állásaink fenekén. Állandóan föld és kő esik az árkokba. 
Csipkésszélű repeszdarabok röpködnek a levegőben. A tűz órákon át ugyanolyan 
erős marad. Egyik gránát közvetlenül fejünk felett a lyuk peremén csapódik fel. 
Azután szépen legurul közénk az árok fenekére, szerencsére nem robbant. 

Mindenki lázasan dolgozik ásóval, szuronnyal, késsel és kézzel, hogy minél 
mélyebben behatoljunk a földbe. A közeli robbanások ezerszer is megremegtetnek 
bennünket. Délfelé alábbhagy a tűz. Most már lehet a századokhoz hírvivőket 
küldeni. Elől minden rendben van. Francia gyalogság sehol sem mutatkozott. A 
veszteségek sokkal csekélyebbek, mint ahogy remélni mertük volna. Mindössze 2- 
390. Nemsokára ismét a legerősebbre fokozódik a tüzérségi tűz. Hatalmas 
lőszertartalékuknak kell tenni. Ezzel ellentétben saját tüzérségünk majdnem egészen 
elhallgat. Nagyon nagy nálunk a lőszerhiány, azonkívül az ellenséges állásokba csak 
a 8. és 5. század körletéből és a Bois de Defuy déli szegélyéről lehet betekinteni. 

A francia tűz rövid megszakításokkal egész délután tart. Az állás most már 170 
cm mély. A legénység egy része rókalyukakat és fülkéket ásott az árok elülső falába. 
Oda még az időzített gránátok repeszdarabjai sem érnek el. Sőt még a 
csapódógyújtós lövedékek ellen is védenek, ha a tetejük legalább 50 cm-es kemény, 
agyagos föld. 

Az este lassan leszáll. Az ellenség most tüzét ismét a legerősebbre fokozza. 
Összes csövéből olyan gyorstüzet lő, amekkorát csak bír. A domb valóságos pokollá 
válik. A közepes űrméretű gránátok nehéz, fekete füstje borítja be az állásainkat. Be- 
csapódás becsapódást ér. Vajon ez a francia gyalogság támadásának az előkészítése 
lenne? Csak jöjjenek, egész nap csak rájuk vártunk. 

De amilyen gyorsan megkezdte, éppoly gyorsan be is szünteti a francia tüzérség 
a tüzét. A gyalogság sem támad. Kibújunk odúinkból. Bejárom a négy század 
arcvonalát. A veszteségek mindenütt igen örvendetesen alacsonyak. (A zászlóaljban 
mindössze 16 fő). A legénység az erős idegpróba dacára a legjobb hangulatban van. 
Az előző éjjeli és az erős tűzben végrehajtott munka kifizette magát. 

A nap utolsó lángvörös sugarai beragyogják a csatateret, Jobbra az erdőszélen ott 
áll a 49. tüzérezred mindkét lövege. Kiszolgáló személyzete holtan vagy súlyosan 
sebesülve fekszik alatta. Oly erős tűzbe került a szakasz, hogy lövéshez nem is ju- 
tott. A helyzet a III. zászlóaljnál, az erdőszélen, ugyanolyan rossz. Majdnem lehetet- 
lenné teszi az erős gyökérzet a beásást. Nagyon erős veszteséget okoz a századoknak 
az összefogott és az oldalozó tűz, de ennek hatását a rengeteg fán robbant lövedék 
még fokozza. 

Parancsért az ezredhez megyek. Haas ezredes úr III. zászlóalja nagy veszteségei 


felett erősen kesereg. Vissza kell vonni az erdőből. Tehát most a II. zászlóalj 
egyedül tartja a magaslatot, a Bois de Defuy-tól keletre, anélkül, hogy jobbról vagy 
balról közvetlen csatlakozása lenne. A parancskiadás végén Haas ezredes úr azt 
mondja: A 124. ezred állásaiban fog meghalni!) 


Miután a zászlóaljhoz visszatértem, a 8. század jobbszárnyát hátravesszük. A 6. 
század a Bois de Defuy keleti szegélye felé fordul arcvonalával és újból beássa 
magát. A zászlóalj többi része is szorgalmasan dolgozik az állás további kiépítésén, 
míg éjfél felé a mozgókonyhák meg nem érkeznek. Megint hoznak magukkal postát. 
Mint előző este, ismét a puszta szántóföldön pihen a csapat. Szalmát sehol sem lehet 
találni. 

Másnap az ellenséges tűz ugyanakkor kezdődik, mint 8-án. A jó mély állásokban 
már nem nagyon törődünk vele. Az ezreddel időnként van távbeszélő összeköttetés, 
de a gránátok a vezetéket minduntalan eltépik. Hosszabb időt töltök az 5. század 
körletében és Bentele tizedessel (7. század) az ellenség felállítását figyelem meg. A 
megfigyelésről vázlatot készítek. A francia tüzérség nyílt tüzelőálláshól lő és a 
gyalogság is igen harcszerűtlenül viseli magát. A vázlatokat azzal a kéréssel küldjük 
hátra az ezredhez, hogy küldjenek tüzérfelderítő tiszteket a II. zászlóalj első 
vonalába. 

Balra, a 285-ős magaslat déli lejtőjén, kb. 500 méterre a 120. gyalogezred bal- 
szárnya van. Szemben vele, a vasútvonalnál, franciák fészkelték be magukat. Vaux 
Marie vasútállomástól nyugatra, 600 méterre a bevágásban, egymás hegyén-hátán 
francia tartalékok tömörülnek. Az állásainktól közvetlen balra levő magaslatról 
géppuskával oldalba tehetne őket kapni. Nem volna kötelességünk ezt megtenni? 

Tanácsolom is a zászlóaljkörletben levő géppuskás szakasz parancsnokának. 
Azonban aggódik. Nem akarja megtenni. Én tehát átveszem a parancsnokságot a 
géppuskás szakasz felett. Természetesen teljes tudatában vagyok, hogy ez a 
vállalkozás maga után fogja vonni a francia tüzérség tüzét, tehát éppen ezért oly 
gyorsan kell dolgoznunk, hogy a tüzérségi tűz megkezdése előtt ismét állásainkban 
legyünk. Pár perc múlva a szakasz hosszú sorozatai az összebújt ellenség soraiban 
nagy kavarodást és valószínűleg nagy veszteséget okoznak. A célt elértük. Gyorsan, 
a puskákkal együtt, jobbra visszahúzódom a fedezékbe. A közvetlen követő francia 
megtorló tűz senkit sem talál. Saját veszteség nincs. Közben a géppuskás szakasz 
parancsnoka panaszra ment az ezredhez önálló ténykedésem miatt. Odahivatnak. 
Miután jelentem a vállalkozás lefolyását, az ügy felett napirendre térnek. 

A nap folyamán több tüzérfelderítő érkezik a zászlóaljkörletbe. Megmutatjuk ne- 
kik az ellenséges ütegállásokat. De ütegeink olyan kevés lőszer felett rendelkeznek, 
hogy még csak zavarni sem tudják a francia tüzérséget. Csupán egy nehéz üteg 
hallgattat el néhány Rembercourtnál álló ellenséges üteget. 


Este — éppúgy mint előző nap — megismétlődik a francia kvacsoray hatalmas lő- 
szerfelhasználással, azután hirtelen minden elcsendesedik. Ahogy meg tudjuk figyel- 
ni, a francia tüzérség túlságosan elől levő tüzelőállásából hátramegy. 


Megkezdjük állásainkat szilánkbiztossá kiépíteni. Favágó részlegek mennek a 
Bois de Defuy-be. A veszteségek még az előző napénál is kisebbek. Csupán a 6. 
század szenvedett az oldalozó tűz miatt. 


Tíz óra körül a mozgókonyhák is megérkeznek. A 7. század szolgálatvezetője 
(Rotenhüusler) egy üveg vörösbort és egy kötél szalmát hoz. Röviddel éjfél előtt 
kiterítem és a zászlóalj-harcálláspontnál lefekszem aludni. 


Megjegyzések: A III. zászlóalj nagyon megszenvedte, hogy a szeptember 7-8-ra 
virradó éjjel a hosszan elnyúlt Bois de Defuy közvetlen déli szegélyén választott 
védőállást. Ebben az állásban nagy veszteség érte és szeptember 8-án ki kellett vonni 
a harcból. Az erdőszélen és az erdőben csak hevenyészett árkok voltak. A kemény 
talaj és az erős gyökérzet miatt nem lehetett mélyebben ásni. A francia tüzérségnek 
itt nagyon jó eredménye volt. Így például az a gránát, mely kopár magaslat esetében 
messze a csapat mögött robbant volna, a fákon akadt meg és robbant fel, szilánkjai 
pedig éppen oda hullottak, ahol a saját csapatok a legsűrűbben voltak. Az erdő 
valóságos golyófogó volt. A francia tüzérség pedig nagyon könnyen belőtte magát az 
erdőszélre. Ha a gránátok gyújtói még érzékenyebbek, hasonló esetben a veszteség 
még nagyobb volna. 

Ezzel szemben a 11. zászlóalj kopasz magaslatán nagyon kifizette magát az ásás. 
A többórás, hatalmas lőszeranyagot felemésztő francia tüzérségi tűz ellenére a 
veszteségek elviselhetők voltak. Mindenesetre meglehetősen kellemetlenek voltak az 
időzített gránátok, mert repeszdarabjaik függőlegesen vágódtak be állásainkba. 

A II. zászlóalj körletében a kőkemény talaj komoly gondot okozott. Minden 
rendfokozatú parancsnok a legnagyobb eréllyel és személyes példával volt kénytelen 
a holtfáradt csapatot szeptember 7-8-ra virradó éjjel a munkára kényszeríteni. 

A francia tüzérség lőszerfelhasználása szeptember 7-, 8- és 9-én nagyon nagy 
volt. Megtehették, mert a lőszer-felvételező hely a közelükben volt. Ezzel szemben 
német részen lőszerhiány lépett fel s a saját tüzérség csak kevés helyen támogathatta 
a gyalogságos. 

A védelem tagozása ma egészen más, mint 1914-ben. Akkoriban csak az első vo- 
nal volt, emögött a maradék a 2. vonalban. Ma a zászlóalj védőállása a harcelő- 
őrsök vonalából és a főellenállási övből áll. Ez utóbbin belül az erő mélységben van 
tagozva. Az 1-2 km széles és ugyanolyan mély harcterületen az egymást támogató 
puskás, golyószórós, géppuskás, aknavető és páncéltörő fegyverek által képezett 
fészkek tucatjai vannak kis erődökhöz hasonlóan szétszórva. Ezáltal az ellenséges 
tűz meg lesz osztva, a saját tüzet pedig hátulról sűríteni lehet. A nagyon erős tűz alól 
lehetséges a helyi kitérés. Az állást még akkor sem kell feladni, ha az ellenség a 
főellenállási övbe egy helyen már be is tört volna. Hogy áttörhessen, ahhoz még 
hosszú, fáradságos utat kell megtennie. 


Éjjeli támadás 1914 szept. 9/10-én 


Nagyon mélyen aludtam szalmafekhelyemen. Félbalról elől igen erős harci zajra 
ébredek éjfél körül. Zuhog, mintha dézsából öntenék. Egy csöpp száraz hely sincs 
rajtam. Balra. Az esős éjben világító lövedékek cikáznak, állandóan hallatszik a 
puskaropogás. A hírvivők állítása szerint a zászlóaljparancsnok már régebben az 
ezredhez ment. 

A tűzharc határozottan közeledik. Éjjel támadnának a franciák? Hogy megálla- 
pítsam, tulajdonképpen mi is történik, egyik hírvivővel a lárma irányába sietek. 
Egyszerre vagy 50-80 méterre alakokat látok. Gyorsan közelednek. Két rajvonal! 
Természetesen franciák lesznek. A 120-as és a 124-es ezred közötti hézagon törtek 
valószínűleg át és most a II. zászlóaljat akarják oldalba és hátba támadni. Mind 
közelebb és közelebb jön a gyanús tömeg. Mit tegyek? 


Jobbra a 6. századhoz sietek, századparancsnokát, gróf Rambaldi száza- 
dost tájékoztatom a helyzetről és megkérem, rendeljen alám egy szakaszt. Ezzel 
szétbontakozva közelítem meg az ellenséget. Mikor a távolabbi fényjelző lövedé- 
kek világosságánál észreveszem az oszlopot, a szakaszt tüzelőállásba rendelem és 
bevonom a biztosítást. Mivel mégsem vagyok egészen biztos, hogy franciákkal 
állok-e szemben, mielőtt a tűzparancsot kiadnám, odakiáltok az alig 50 méterre me- 
netelő oszlopnak. Felszólításomra a 7. század válaszol. Századparancsnoka (fiatal 
hadnagy), a második vonalban lépcsőben levő századát visszavette és 400 méter- 
rel hátrább akart ismét állásba menni. Azzal indokolta meg elhatározását, hogy 
minden valószínűség szerint harcra kerül majd a sor s százada így is a második 
vonalban lesz. Nem nagyon barátságosan oktatom ki helytelen felfogása felől. 
Még a hátam is borsódzik arra a gondolatra, hogy hajszál híján saját újoncaimra 
lövettem. 


Ezután a zászlóaljparancsnok rövidesen visszatér az ezredparancsnokságtól. Ma- 
gával hozza az éjjeli támadásra vonatkozó parancsot. Zászlóaljunk, mint az ezred 
első vonala, Rembercourt-tól kb. 500 méterre északra levő 287-es magaslatot 
rohammal foglalja el. 

A szomszéd ezredek, balra a 120-as, jobbra a 123-as ezred a támadáshoz csat- 
lakozik. A támadás időpontja még ugyan nem ismeretes, mégis azonnal felkészülünk 
a támadásra. 

Ez a parancs megvált végre a francia gránáttűztől. A cél mindenesetre kicsit 
közeli. Nagyon szívesen elfoglaltuk volna még a Rembercourt környéki francia 
ütegállásokat is. 

Zuhogó esőben, koromsötét éjjel áll fel támadásához a zászlóalj eddigi védőkör- 
letének baloldalán. A szuronyok feltűzve, a fegyverek betöltve. Jelszónk: cGyőze- 
lem, vagy halál! A bal szomszédnál már jó ideje folyik a harc. Időnként elhallgat 
egyik helyen a csatazaj, de csupán azért, hogy más helyen ismét megszólalhasson. 


Az I. zászlóalj felzárkózott, az ezredparancsnok a II. zászlóaljnál van. Az 
ellenségről csak annyit tudunk, hogy állásai a vasútvonat mentén és a Sommaise- 
Rembercourt-i út bevágásaiban a vasúttól délre vannak. A csapat alig várja a 
támadás megindulását. Réges-régen bőrig ázott már és fázik. Órák múlnak el. Végre 
három órakor megérkezik az indulási parancs. 

Sűrű tömegben, hatalmas dühvel rohan a zászlóalj hegynek lefelé, a vasútvonal- 
nál lévő ellenségre. Ezt lerohanja, eléri a Sommaise-Rembercourt-i úttól délre a be- 
vágásokban levő állásokat és még ugyanazzal a lendülettel megrohamozza 287-es 
magaslatot. Ahol az ellenség ellenáll, ott szuronnyal intézik el. A küzdők mellett 
jobbra-balra továbbrohannak a zászlóalj részei. 

A zászlóalj a 287-es magaslatot mind a négy századával az első vonalban meg- 
szállja. Mivel jobbra és balra még nincs csatlakozás, a szárnyakat legömbölyítjük. A 
kötelékek össze vannak keveredve. Rendezésük soká tart. Már hasad a hajnal, az eső 
alábbhagy. A századok lázasan ásnak, hogy a hamarosan várható ellenséges tűz ellen 
már védve legyenek. A nedves, felázott agyagos talajban nagyon nehéz és fárad- 
ságos az ásás, mert minduntalan ragadós agyagréteg vonja be az ásókat. Állandóan 
takarítani kell őket. 

Most már a hajnali derengésben világosan meg lehet ismerni a Rembercourt 
környéki magaslatok körvonalait. A munkálatok biztosítására kiküldött előőrs 
egyszerre észreveszi Rembercourt északi kijáratánál, hogy ott nagyobb francia erők 


tömörülnek. Azonnal riadóztatja az állást. 

Ebben az időben a zászlóalj jobbszárnyán tartózkodom a 8. századnál. (Gróf 
Rambaldi százados.) Világosan felismerem, hogy északnyugati irányból nagyobb 
francia egységek menetelnek be Rembercourtba. A 6. század és a 7. század részei 
megnyitják a tüzet. Nemsokára 3-400 méterről nagyon élénk harc keletkezik. A 
franciák részben a Rembercourt emelkedő utcáján keresnek menedéket, legnagyobb 
részük azonban visszatüzel. Legtöbb emberünk izgalmában — hiszen ismét francia 
gyalogságot lát puskacsöve előtt — állva tüzel. Körülbelül egy negyedóra múlva 
észrevehetően gyengül az ellenséges tűz. Rembercourt északi kijáratánál nagy halom 
halott és sebesült fekszik. De az elővigyázatlan magatartás következtében a mi 
soraink is meglehetősen sokat szenvedtek. A hajnali harcban sokkal nagyobb a 
veszteségünk, mint az éjjeli támadásnál volt. 


Roppant sajnáljuk, hogy Rembercourt és az azt övező magaslatokat nem volt 
szabad megrohamoznunk. A gyalogosok harci kedve mindennek dacára kiváló. Igen, 
vágynak már francia gyalogsággal összekerülni, hiszen az eddig még mindig 
alulmaradt. 

A rembercourt-i ellenséggel való harc befejezése után a századok folytatják a be- 
ásást. De mielőtt még 30 cm-nél mélyebbre kerülnének, működésbe lép szokásának 
megfelelően a francia tüzérség. Gyorstüze megakadályozza tevékenykedésünket a 
fedezéken kívül. 

A zászlóaljtörzsnek még eddig annyi ideje sem volt, hogy akár csak egy kis fede- 
zéket áshatott volna magának. A 287-es magaslat megrohanása és a rembercourt-i 
ellenséggel való harc mindenkit állandóan mozgásban tartott. Most egy, a 
Rembercourttól közvetlenül nyugatra, a dombon alig 1000 méterre lévő üteg egyik 
lövését közvetlenül a másik után küldi közénk. Hála Istennek, a felázott talajon 
nagyon sok gránát nem robban. A gránátok elől a barázdákban keresünk menedéket 
és az ellenséges figyelők elől úgy próbálunk menekülni, hogy zabkévékkel takarjuk 
be magunkat. Nemsokára ismét szakad az eső. A barázdánk tele lesz vízzel. A 
francia gránátok közvetlenül zabkupacaink mellett vágódnak be. A fekve való ásás 
lehetetlenségnek bizonyul. A lapát pillanatok alatt agyagkolonccá változik. Sőt 
nemsokára mi is be leszünk vonva agyagréteggel és abban a nedves micsodában 
rettenetesen fázunk. Mindezekhez járul, hogy beteg gyomrom ismét terhemre kezd 
lenni és minden félórában a legközelebbi gránáttölcsérbe zavar. 

A szomszédokról megtudjuk, hogy támadásuk nem sikerült éppen ilyen jól. A II. 
zászlóalj messze elöl van, az egész hadtest sávjában. Tíz óra tájban a 49. tüzérezred 
egyik tarackos ütege megpróbál rajtunk segíteni, de a sokkal erősebb ellenséggel 
nem bír. Sőt, még jobban ránk vonja az ellenséges tüzet. Mint az előző napokban is, 
a francia gyalogság alig mutatkozik. Ritkán zavar minket tüzével. 


Lassan, borzasztó lassan múlik el a nap, e szenvedések kőzött. Békében el sem 
bírtunk volna képzelni ekkora megerőltetéseket. Nincs csak egyetlen óhajunk: 
elszabadulni erről a kínpadról. Legszívesebben még egyszer támadtunk volna. 

Ma egész nap nem tart tűzszünetet a francia tüzérség. Egész estig lövi egyik 
sortüzét a másik után a 287-es magaslaton tevő állásaink felé. 


Ismét megérkezik az cesti áldásv. Kiálltuk. A francia ütegek felmozdonyoznak 
és hátramennek. Világosan meg tudjuk figyelni. Éjjelre biztonságban akarják 
magukat érezni. 

Szeptember 10-iki veszteségeink nagyon érzékenyen érintettek. Négy tiszt, 
negyven legénységi állományú egyén halott, négy tiszt és százhatvan ember 
sebesült, nyolc fő eltűnt. 

Az éjjeli támadás után Verdun majdnem be van kerítve. Csak alig 14 km széles 
terület választja el a Verdun délkeleti arcvonalán, Ft. Troyonnál átló 10. hadosztályt 
a nyugaton levő XIII. és XIV. hadtesttől. A Maas völgyében Verdunba vezető 
egyetlen vasútvonal a német tüzérség tűzkörletébe esik. 


Az est leszáll. A zászlóalj állásai kiépítését folytatja. Azután éjfél körül a mozgó- 
konyhák is előrejönnek. Az aggódó Hünle tiszta fehérneműt, száraz ruhát és egy 
pokrócot hoz. Az evésről inkább lemondok. Beteg gyomrom egész nap túlságosan 
kínzott. Beteget jelentsek? Amíg járni tudok és szolgálatom elláthatom, nem is 
gondolok rá. A száraz ruhában néhány órát alszom, de borzasztó álmaim vannak. A 
hajnali órákban ismét ásóval és csákánnyal dolgozunk. 

Szeptember 11-én a francia tüzérség éppen úgy viselkedik, mint az előző 
napokon. A századok beássák magukat az agyagba, a veszteség csekély. De az 
állandó erős eső és a hideg idő nagyon kellemetlenné teszi az állásokban való 
tartózkodást. Éjfél felé ismét megérkeznek a mozgókonyhák. 


Megjegyzések: Éjjeli támadásoknál nagyon könnyen előfordul, hogy saját 
csapatok lövöldöznek egymásra. A II. zászlóaljnál éppen csak hogy elkerültük ezt. 

A szeptember 9-10-iki éjjeli támadásnál a zászlóalj kb. 1000 méterre tört a saját 
hadtest arcvonala elé majdnem minden veszteség nélkül. Sőt valószínű, hogy további 
előretörés sem ütközött volna nagyobb ellenállásba. Az eső alkalmas volt a 
támadásra. Erősebb veszteséget csak a Rembercourtnál sűrű tömegben nyüzsgő 
franciákkal folytatott tűzharc és a francia tüzérség tüzében való beásás okozott. Még 
sokkal rosszabb lett volna a helyzet, ha a csapat a tüzérségi tűz megkezdésekor nem 
lett volna már 30 cm-re a földben. Tehát pirkadat előtt munkába az ásókkal! 

Szeptember 10. és 11-én a saját tüzérség támogatása lőszerhiány miatt 
elenyésző volt. A francia tüzérség büntetlenül, nyílt tüzelőállásból gyorstüzeket 
lőhetett állásainkra. 

Az erős ellenséges tűz miatt ezeken a napokon a mozgókonyhák is csak éjjel 
jöhettek előre. Nappal több kilométerrel az arcvonal mögött voltak. Gyorsan hozzá 
lehet szokni az élelmezésnek ehhez a módjához. 


Hátramenet az Argonneokon át. 


Szeptember 12-én két órakor — még koromsötét este van — az ezred harcállás- 
pontra hívnak parancsátvételre. Egy ajtókkal és deszkákkal hevenyében fedett 
árokban néhány 100 méterrel a II. zászlóalj mögött, Haas ezredes úr gyertyavilágnál 
parancsol: , Még napfelkelte előtt kiürítjük az állást. Hátramenet Triaucourt-ig. 
Utóvéd a II. zászlóalj. Sommaise-től délre 1 km-re levő magaslatokat tíz óráig tartja 
két századdal, majd követi az ezredet." 

Egyrészt nagyon boldogok vagyunk, hogy ebből a boszorkánykonyhából 
kiszabadulunk, másrészt nem fér a fejünkbe, mért megyünk hátra? Véleményünk 
szerint az ellenség nem kényszerít rá. Kár, hogy tőlünk északkeletre 32 km-re lévő, 
most a hátországgal egyetlen vasútvonallal sem rendelkező Verdun, ezután ismét 
levegőhöz fog jutni. 

De a nagy áttekintéssel bíró hadvezetőségnek biztosan meg van az oka rá. Talán 
más helyen nagyobb szükség van ránk. 


Napfelkelte előtt észrevétlenül válik le a II. zászlóalj az ellenségről. Ruháink, 
melyekre vastag agyagréteg tapadt, és csökkent erőállapotunk nagyon megnehezítik 
a menetelést. 

Rembercourttól 2 km-re északra levő magaslatokon két század még néhány óráig 
kitart. 

Napfelkeltekor a francia tüzérség, akár előző nap, hevesen lövi az üres állásokat. 
Ennek nagyon örülünk. A századok tréfacsinálóinak most legalább ismét van 
anyaguk. 

Pretz-től nyugatra az erdőben gyülekezünk. Azután a II. zászlóalj Triaucourtnál 
előőrs felállítást vesz fel. A felállítás szemrevételezésére Ullerich százados elő- 


relovagol velem. Az eső ismét elkezd szakadni. Boldog vagyok, hogy ismét lóháton 
ülhetek. Előőrs-biztosításra az 5. és 7. század áll fel, a zászlóalj többi része előörs- 
tartalék Triaucourtban. Miután az előörs felállítást a délután folyamán még egyszer 
lelovagoltam, holtfáradtan a törzsszállásra megyek. Elalszom, de olyan mélyen, 
hogy a zászlóaljparancsnokom sem kiáltással, sem rázásával nem bír felébreszteni, 
hogy írásbeli jelentést és megszálló-vázlatot csináljak. Mikor szeptember 13-án 
reggel kérdőre von, arra sem emlékszem, hogy valaki is ébreszteni akart volna. 

Szeptember 13-án már hat órakor megindulunk, ismét hátra, ezredkötelékben. 
Briceaux-on átmegyünk, keresztül az Argonneokon. Régóta nem történt meg: ismét 
kisüt a nap. Az utak az utánpótlás következtében feneketlenné váltak. Briceaux-tól 
északra 1/2 km-re az Argonneok bejáratánál eltorlaszolódik az út. A tüzérség és 
kocsi oszlopok nagy része megrekedt az iszapban. Minden egyes fogatot előfogat és 
legénység segítségével kell átsegíteni. Szerencse, hogy az ellenség se nem jön 
utánunk, se nem lövi az Argonneok bejáratát tüzérségével. 

Csak kb. 3 óra várakozás és segítés után folytathatjuk a menetet. A felázott erdei 
utakon a minduntalan elakadó tüzérség nyomában való menet a csapat számára külö- 
nösen megerőltető. A gyalogosok minduntalan kerékbe fognak. Csak estefelé érke- 
zünk Les Iletes-be. Ott étkezéssel egybekötött rövid pihenő, majd folytatjuk mene- 
tünket északnak az Argonneokon keresztül. A mögöttünk lévő tizenkét órás menet- 
ben a rossz utakon a csapat majdnem ereje fogytán van. Mégis menetelünk bele az 
éjszakába, látszólag igen távoli céllal. Szaporodnak a kimerültség következtében 
bekövetkezett kidőlések. Minden összetorlódásnál a legénység ott fekszik le, ahol 
éppen áll és azonnal mélyen elalszik. Ha azután a menet ismét megindul, minden 
egyes embert külön fel kell rázni. Menetelünk, megállunk, majd ismét menetelünk. 
Sőt menet alatt én is többször lóról szállok, mert minduntalan elalszom. 


Éjfél után Varennes felé közeledünk. A város ég. Borzalmasan szép látvány. 
Parancsot kapok, hogy lovagoljak előre Montblainville-be és keresek szállást. A kis 
faluban csak kevés ágy van, szalma nincs. 

Szeptember 14-én 6.30 óra körül bebotorkál a fáradt ezred oszlopa a sötét 
utcákba. A beszállásolás nagyon gyorsan megy. Néhány perc múlva Montblainville 
ismét kihalt. Senki sem érzi a fekhely keménységét. 

Még aznap Salzmann őrnagy úr veszi át a zászlóaljparancsnokságot. Délután 
Englisfontainba menetelünk tovább. Ott szűk és piszkos szállás fogad. A zászlóalj- 
törzs kis, rovarokkal teli szobában van elhelyezve. Ez még mindég jobb azért, mint 
kint, ahol ismét esni kezd. 

Gyomrom most éjjel-nappal gyilkos állapotban van. Gyakran ájulok el. A 
következő napokon és éjjeleken minden front mögötti falut, így Englisfonlaine-t is 
lövi a francia tüzérség. A község közelében ássuk be magunkat. Szeptember 18-án 
Sommerrance-ra menetelünk, hogy legalább néhány napig nyugtunk legyen. Olyan 
szállásom van, hogy még ágy is van benne. Remélem, hogy itt legalább gyomrom 
valamennyire rendbe hozhatom. A mosdás, beretválkozás és a tiszta fehérnemű nagy 
jótéteménynek számít. 

Mindjárt az első éjjel (szeptember 18—19-re virradóra) négy órakor riadóztatnak. 


Fleville-be menetelünk. Ott mint hadseregtartalék áll a zászlóalj 3 órán át zuhogó 
esőben. Ezután hazamegyünk. Szeptember 20-a tényleg pihenőnap. A csapatok 
fegyverzetüket és felszerelésüket hozzák rendbe. 


Megjegyzések: Szeptember 11-12-re virradó éjjel a harc megszakítása simán, 
anélkül ment végbe, hogy m ellenség észrevette volna. Sőt még szeptember 13-án 
sem üldözött, mert akkor az Argonneok bejáratánál nagyon kellemetlen lett volna. 
Attól a csapattól, amely előző este előőrsön volt, szeptember 13-án 45 km-es menetet 
követeltek meg. Ezt a menetet nehezítette még a rengeteg torlódás és az elakadt 
oszlopok kisegítése. Több, mint 24 órán át állandóan menetben volt a zászlóalj. 


Bevetés Montblainville-nél, 
a Bouzon-erdő megrohamozása. 


Szeptember 21-én délután ismét riadóztatnak. Apremontba megyünk. Ott a zász- 
lóalj azt a parancsot kapja, hogy a sötétség beálltával Montblainville-től nyugatra 17 
km-re váltsa fel a 125. gyalogezred egyik zászlóalját. Az állást, amit át kell venni, 
sokat ígérően így jellemzik: , Ellenség felé eső lejtőn van. Minden része belátható. 
Nedves árkok. A sok puska- és tüzérségi tűz miatt naponta vannak veszteségek. A 
közlekedés hátra csak éjszaka lehetséges." 

Koromsötét este, zuhogó esőben felázott szántóföldeket keresztezve, a felváltan- 
dó csapat vezetőinek parancsnoksága alatt menetelünk előre. Éjfél előtt leváltunk. 
Az átvett állás össze nem függő 50 cm. mély árkokból áll. Színültig tele vannak víz- 
zel. A megszálló csapat köpenyben és sátorlapba csavarva közvetlen mögötte fek- 
szik, szuronyos puskával a karján. Az ellenségről azt mondják, hogy csak pár száz 
méterre van előttünk. 

A gyalogosok beletörődnek. Evőcsészéikkel kimerik a vizet és lázasan kezdenek 
az állások kiépítéséhez és mélyítéséhez. Megtanulták a Bois de Defuy-nál becsülni 
az állásokat. A laza talajban gyorsan halad a munka. Néhány óra múlva az árkok 
legnagyobb része össze van egymással kötve. Most tehát nyugodtan nézhet a 
zászlóalj az elkövetkező nap elé. 

Szeptember 22-én végre megint kisüt a nap. Az első hajnali órákban nagyon nyu- 
galmas a zászlóalj körlete. Az ellenség féljobbra 4-500 méterre az Argonne-erdő 
szegélyén van. Előttünk a Montblainville—Servon-i utat nem szállta meg az ellen- 
ség, de félbalra ennek egy erdős részén befészkelte magát. Annak ellenére, hogy az 
ellenség közel van, az árkon kívül is nyugodtan lehet mozogni, anélkül, hogy meg- 
lövöldöznének. Így állásaink mellett a sok szép szilva hamarosan eltűnik a fákról. 

Kilenc óra tájban elkezd ránk tüzelni egy francia üteg. Hála az éjjeli munkának, a 
veszteségek elenyészők. Kb. félórai tüzelés után abbahagyja. Csak később, időnként 
ad le állásainkra rövid zavarótüzet. 

A francia gyalogság délig sem mutatkozik. Ezért azzal e feladattat küldjük ki az 


egyik járőrt, hogy állapítsa meg, hol van az ellenség tőlünk féljobbra az erdőben. 

Az erdőből 50 méterről a járőr olyan erős tüzet kap, hogy kénytelen visszavonul- 
ni, néhány súlyos sebesültet hagy ott. Állásunkból persze mi is támogatjuk tűzzel 
járőrünket. Mikor ennek a tűzharcnak vége lett, néhány francia közeledett súlyosan 
sebesült bajtársainkhoz. Azt gondoltuk, hogy segíteni akarnak rajtuk, tehát hagytuk 
őket. De mikor a franciák sebesültjeinket elérték, össze-vissza lőtték a védtelen 
szerencsétleneket. Emiatt a gaz eljárás miatt nagy nálunk az elkeseredés. Azonnal 
megnyitjuk a tüzet, de legjobban szeretnénk bajtársainkat rohammal megbosszulni. 
Még a nap folyamán alkalmunk lesz erre. 

Délután jönnek a mozgókonyhák. Az állásoktól északra a mélyedésben 800 
méterre közelítenek meg. Innen főzőládában kapja meg a csapat az ételt a most már 
nagyon heves tűz dacára. 

15.00 órakor az ezredparancsnok harcálláspontjára megyek, 1.5 km-re 
Montblainville-től északnyugatra a 180-as magassági pont környékére. Megkapom a 
helyzetközlést és a második zászlóalj támadási parancsát. 

A Montblainville—Servon-i út mentén a Bouson erdőben erős ellenség van. Ág- 
torlaszok megett foglalt állást. Jobbra az 51. dandár összes arctámadása elakadt ezen 
az álláson. Balra, tehát az Argonne-októl keletre, a 124./I. zászlóaljjal megerősített 
122. gyalogezred támadása Montblainville-n át e községtől délre 1 km-re lévő 
állások ellen nagyon jól halad. 

Most tehát a II. zászlóalj a Montblainville—Servon-i út mentén az ágtorlasz mö- 
gött az ellenséget az esti szürkületben támadja oldalba és nyugat felé göngyölítse fel. 
Nagyon szép feladat, még akkor is, ha nehéz. 

Mialatt a zászlóaljhoz előremegyek, alaposan megnézem terepet és elgondolom, 
hogy lehetne ezt a támadást a legjobban végrehajtani. Az eddigi állásokból előre 
törni és az első támadási célul az utat megadni nem tanácsos, mert az ellenség ezen 
az úton már vár, egész idő alatt oldalozhat, tehát már ide is csak nagy veszteséggel 
juthatnók, és akkor sem lennék még az ellenség oldalában. 

Ezért, miután az ezred parancsát közöltem, azt az indítványt teszem zászlóalj- 
parancsnokomnak, hogy ürítse ki a jelenlegi állást, majd ugyanennek a fedezéket 
nyújtó magaslatnak az északi lejtőjén gyülekeztesse az egységet. Ezután a jelenlegi 
állásoktól keletre lévő mélyedésben vezesse előre mélyen tagozva a zászlóaljat és 
érje el vele a Montblainville-től 600 méterre nyugatra lévő erdőcskét. 

Ezt az erdőt ugyanis nemrég saját tüzérségünk lőtte, úgy látszott, hogy az 
ellenség kiürítette. A terep miatt átkarolásunkat az ellenség nem láthatja meg. 

Ha már az erdőcskét elértük, úgy az úttól délre, nyugati arcvonallal készenlétbe 
helyezkedhetünk az Argonne erdő keleti szegélye ellen. Ennek a támadásnak már a 
Servon-Montblanville-i úttól délre lévő ellenségnek az oldalát kell érni. Ha az állás 
kiürítését azonnal megkezdjük, úgy a támadás éppen szürkületkor fog bekövetkezni. 

Az indítványból parancs lesz és máris egyik szakasz a másik után szökell át a ge- 
rincen egyenként. Az ellenség igen erősen tüzel, de néhány könnyebb sebesülésen 
kívül más veszteséget nem okoz. Nemsokára az egész zászlóalj együtt van már az 
északi lejtőn. Az ellenség csak az üres állásokra tüzet. Most teljesen kihasználva 
minden kis terephullámot, a zászlóaljtörzs után egyesével, rendre az egész zászlóalj 
megindul az erdőcske irányába. Az ellenség még mindég lövi az elhagyott állásain- 
kat. Nyílván nem vette észre mozdulatainkat. 

Elérjük az erdőt, anélkül, hogy ellenséggel találkoznánk. Északi szegélyén állás 
húzódik. Egész sekély, csak térdelő lövészek számára épült. Üres, azaz mégsem! 
Felszerelési tárgyak: mint hátibőröndök, kulacsok, sőt még eldobált puskák is fek- 
szenek körülötte. Valószínűleg délután a hirtelen német tüzérségi tűz miatt ürítette ki 
az ellenség. Készenléti helyzetbe helyezkedünk a nyugat felé majd meginduló táma- 
dáshoz. Az ellenség úgy látszik, jelenlétünket még nem vette észre, legalábbis még 
nem tüzelt ránk. 


Az ellenséges erdőszél mindössze 400 méterre van. A terep arra kevéssé emelke- 
dik. Az úttól délre az előnyomuláshoz rendkívül alkalmas mélyedés húzódik, tőlünk 
500 méterre, egészen odáig, ahol az ellenséges állás hátát véljük. Itt teljesen rejtve és 
fedve az 5. század közelíti meg egyesével száz méterre az erdőt. Mögötte tartalékban 
a 6. század. A 7. és 8. század az út és az árok közt az erdőcske szélén helyezkednek 
készenlétbe. A zászlóaljparancsnokság az 5. századnál tartózkodik. A századpa- 
rancsnokokat még egyszer gyorsan tájékoztatjuk a támadási tervről és feladataikról. 
Balra, előre erősen lépcsőzve vagyunk. Azt remélem, ezáltal sikerülni fog az útnál 
lévő ellenséget balról átkarolni. 

Már határozottan alkonyodik. Salzmann őrnagy úr megadja az indulás jelét. Né- 
mán közelíti meg a zászlóalj az erdőt. Az 5. század elől lévő biztosítása nemsokára 
az erdő szegélyén lévő bokrok között bujkál, majd az egész század eltűnik az 
erdőben. A 7. és 8. századok 250 méterre közelítették meg az erdőt. Az ellenség meg 
sem moccan. Minden figyelmével az elhagyott állásainkat lesi! 

Az 5. század tovább megy ugyanabban az irányban, úgy, hogy már a zászlóalj- 
törzs is eltűnt az erdőben. Végre! A 7. századot az út mentén 80 méterről észrevette 
az ellenség. Hamarosan heves harc keletkezik. Nemsoká tart. Az 5. század és a zász- 
lóaljtörzs jobbra át-ot hajt végre, 7. és 8. század fele féljobbra át-ot s máris az egész 
zászlóalj cxRohamy kürtjellel s egetverő hurrá kiáltással rohanja le az ellenséget. 

Nem segít a franciáknak az ágtorlasz! Túl erős volt az oldalába és a hátába kapott 
csapás. Vakrémület szállja meg a tartalékot, majd ez hamarosan az ágtorlasz védőire 
is átterjed. Aki nem esik el a gyalogosok lövedékétől, szuronytól, vagy a puskatus- 
tól, az hanyatt-homlok menekül nyugat felé. A gyalogosok most, a délután aljasan 
meggyilkolt súlyosan sebesült bajtársaikat bosszulják meg. A mészárlást csak a 
sötétség szünteti meg. 

Zsákmányurak: 50 francia, több géppuska és az egyik üteg 10 lőszerkocsija. 
Ezenkívül találtunk néhány főzőládát, benne francia vacsorával, alatta még égő tűz- 
zel. Saját veszteségeink: Paret hadnagy és 3 ember elesett, 1 tiszt és 10 ember meg- 
sebesült. 


A rohamnak még nagyobb hatása is van. A jobbszárnyon kitört pánik egész 
francia dandárt rántott magával. Fejvesztetten hagyja el erős állásait az ágtorlasz 
mögött. A vele szemben álló 51. (Würtenbergi hadosztály) a Montblainville-Servon- 
i út és a Római-út keresztezésénél még egész éjjel sok foglyot ejt. 

A zászlóalj köpenybe és sátorlapba csavarva a csatatéren alszik. Rendkívül hideg 
szeptemberi este van. Nagyon fázunk. Lovaink azonban most végre a zsákmányolt 
zabból jóllakhatnak. 

Szeptember 23-án hajnalban elkísérem Haas ezredes urat szemrevételezésre a 
Római útra. Ezután kapja csak a II. zászlóalj a parancsot, hogy az Argonn erdő keleti 
szegélyén előretörve érje el a Ferme les Escomptes területét. Mialatt én még az ez- 
rednél vagyok elfoglalva, zászlóaljam a parancs ellenére megindul az erdőn keresz- 
tül. Mikor utána szeretnék lovagolni, már a nyomát sem találom. Az Argonne-i erdő 
szélén próbálom elérni a majort s megállapítom, hogy onnan még géppuskával tüzel 
az ellenség. Csak délután találom meg a zászlóalj a parancsot, hogy az Argonne erdő 
keleti szegélyén benn a majortól délre 1 km-re lévő magaslatokat és elűzte az ott 
talált ellenséget. Megérkezésemkor ismét gránátok csapnak be a zászlóalj körletébe. 
Megint az előtt a rejtély előtt állunk, hogyan talált meg minket a francia tüzérség az 
erdő kellős közepében és hogy bír olyan pontosan lőni? 

Éhesen és fáradtan lefeküsznek a gyalogosok a fák és a francia lombsátrak alá. 
Megint a korahajnali indulás óta nem láttak ételt. Hátralovagolok, hogy megkeres- 
sem a mozgókonyhákat. Apermont-nál kellene megtalálnom őket, de csak Mont- 
blanville-től 1 km-re északra találkozom velük. A fáradt lovakkal a mély talajban 
nem tudjuk őket a zászlóaljig előrehozni. 

Escomportes-Ferme-től keletre 400 méterre megrekednek a konyhák. Éjfél és 3 
óra között a századok csoportosan mennek ételért. 

Közben az ezredparancsnokságtól parancs érkezik, hogy a II. zászlóalj legyen a 
Les Escomportes-Fermenél. Ilyen körülmények között nagyon kurta lesz ismét az 
éjjeli nyugalom. 


Megjegyzések: Az első vonalbeli zászlóaljakat éjjel kell felváltani. A felváltandó 
egységek vezetőinek kell a felváltókat az első vonalba vezetniök. Hangtalan legyen a 
felváltás, mert másként az ellenség megzavar közben tűzzel és ez legtöbbször 
veszteségbe kerül. 

A II. zászlóalj virradat előtt derekasan megfogta az ásó nyelét és ezzel rengeteg 
veszteségtől kímélte meg magát. 

Harcfelderítés. Az olyan felderítésnek, mint a 22-i is volt, igen erős tűztámogatás 
kell. Ezáltal felesleges veszteségektől kíméljük meg magunkat. Szükség esetén a 
járőrnek golyószórót kell adni. S ennek a terepszakaszonkénti előnyomulásnál 
támogatni kell. 

Az ellenség felé eső lejtón lévő állás kiürítése majdnem veszteség nélkül sikerült 
a II. zászlóaljnak, habár azt nappal hajtotta végre és az ellenségtől alig 5-600 
méterre. A gyalogosok egyesével szökelltek át a gerincen. Az ilyen leváltás még a 
mai fegyverhatás mellett is lehetséges. Mindenesetre az ellenséget tüzérségi és nehéz 
gyalogsági tűzfegyverekkel kell lefogni. Akkoriban ez nem történt meg. Azonkívül az 


ilyen mozdulatokat a mesterséges köd alkalmazása is megkönnyítené. 

Szeptember 22-én a II. zászlóalj támadásának az erősen beásott és megerősített 
ellenség oldalába és hátába döntő hatása volt, csekély saját veszteséggel. A terep 
célszerű kihasználásával sikerült az egyik századot már a támadás megkezdése előtt 
erősen lépcsőzni. Ennek a támadásnak nagy hatása volt, Az ellenséges jobbszárny 
elleni támadás vakrémületet idézett elő, magával ragadott egy egész hadosztályt és 
ennek következtében kényszerítette erős állásainak kiürítésére. 

Mozgó harcban roppant nehéz az anyagellátás. Ezt legjobban a szeptember 23- 
24-re virradó éjjel bizonyítja. 


A RÓMAI ÚT MENTI ERDEI HARC. 


A zászlóalj, parancs szerint, szeptember 24-én 5 órakor megérkezett a Les 
Escomportes-Ferme-hez. Ott megáll és pihen. Haas ezredes úr a Salzmann zászlóalj- 
nak azt a parancsot adja, hogy az Argonneokon keresztül haladva, vegye birtokába a 
Four-de-Paris — Varennes-i út és a cRómai út kereszteződését. Majd ellenséges 
nyomás esetén tartsa megszállva. 

Egyszerre elfelejtem a beteg gyomrom, meg a fáradságom. Az új feladat ismét 


A zászlóalj megindul. A hajnali ködből a nap olyan vörösen bújik elő, mint 
valami tüzes gömb. Önkéntelenül a cMorgenrot ...3 kezdetű dalra gondol az ember. 
Toronyirányban haladunk, sűrű aljfa között az útkeresztezés irányába. Iránytűvel a 
kezemben az oszlop élén menetelek. Néha az áthatolhatatlan sűrűség miatt 
kerülnünk kell. MI a 124. gyalogezred fiatal tisztjei helyőrségünk körül sokat 
gyakoroltuk az iránytűvel való menetelést éjjel is erdőben, rossz látási viszonyok 
között. Ez most roppant kifizeti magát. 

Egy órás menet után elérjük a Római utat. A megadott cél még 1 km-re van. 
Biztosítva menetelünk délnek. A zászlóaljtörzs közvetlenül az él mögött lovagol. 
Hat erdei út kereszteződésénél düledező kalyibánál, súlyosan sebesült franciát 
találunk. Jajgat és remeg, mert fél és fázik. Bajtársai hátramenetkor fekve hagyták. 
Sebesültvivőink gondjukba veszik és bekötözik. 


Most jelenti elől az egyik lovas felderítő járőrünk, hogy a francia, a Four-de- 
Paris — Varennes-i út mentén beásta magát. Tehát vigyázat! Az 5. és 6. század 
különböző úton közelíti meg a műutat. A biztosítás előremegy. A magas törzsű fák 
itt ritkábbak, de az aljfa még mindég áthatolhatatlan. Mialatt a zászlóaljparancsnok a 
8. és 7. századdal a kalyibánál marad, én a jobbra tartó 6. század élénél megyek 
előre. Az út mentén több halott francia fekszik. Egyszerre dübörög a föld, vágtatva 
közeledő lovak patája alatt. Gyorsan közeledik a zaj, mégpedig elölről. Barát-e, vagy 
ellenség? A benőtt úton csak 70 méterre látunk. Következő pillanatban egy csomó 
gazdátlan ló tűnik fel. Megtorpannak mikor meglátnak minket, majd jobbra kitérnek. 


Ezután már nem történik semmi különös. A 6. század eléri nyugodtan az 
országutat. Az 5. századnál azonban igen erős tűz keletkezik. 

Visszavágtázom a zászlóalj-törzshöz és jelentek. Ugyanakkor jelenti az 5. század 
is, hogy a kalyibától 500 méterre délre, ágtorlasz mögé bújt ellenségbe ütközött. Az 
ellenség mind erősebb és erősebb lesz. Most már a 6. századnál is tüzelnek, Sok 
lövedék röpköd az erdőben szanaszét. Vajon a fákról lövöldöznek? Nem lehet 
megállapítani. 


Salzmann őrnagy a 8. századot az 5.-től balra veti be Mindkét század együttesen 
támadja meg az ellenséget és vesse vissza a Four-de-Paris-Varennes-i úton túlra. 
Alighogy a 8. század elindult, beérkezik az 5. és 6. vadászzászlóalj a kalyibához. 
Ugyanazt a parancsot kapta, mint mi. Rövid tájékoztatás után Salzmann őrnagy az 5. 
vadászzászlóaljat is a 6. századunktól balra azzal a feladattal veti be, hogy támadjon 
és vesse vissza az ellenséget a műúton túlra. 

Háromnegyed óra múlva ez a támadás is elakad a meglehetősen nagy vesztesé- 
gek következtében. A sok sebesült bemondása alapján az ellenség ágtorlasszal és 
több géppuskával megerősített erős védőállásban van. 

Közben gróf Rambaldi százados, a 6. század parancsnoka könnyen sebesülten 
hátrajön és jelenti, hogy százada a Four-de-Paris — Varennes-i út mentén kelet felé 
körülbelül egyenlőerejű ellenséggel áll szemben, de a századtól nyugatra lévő 
erdőrész sem tiszta. Tájékozódás céljából a 6. századhoz megyek előre. Erősebb 
járőrrel, a 6, század sündisznó alakú állásától, a műúttól vagy 50 méterre keletre, 
ellenségbe ütközöm. Egy ideig tüzelgetünk s az a benyomásom, hogy csak erősebb 
biztosítással áltok szemben. 

Visszamegyek a zászlóaljhoz és azt az indítványt teszem, hogy a 7. századdal és 
a 6. vadászzászlóaljjal a 6. század körletéből támadjunk a műút mindkét oldalán 
Varennes felé. Ezáltal az 5-8. század és az 5. vadászzászlóalj előtt levő ellenséget 
oldalba támadhatnánk. 

Mielőtt még erről határozhatnánk, lovas hírvivő útján parancs érkezik, hogy a 
124./II. zászlóalj, az 5. és 6. vadászzászlóaljjal, az ellenséget átkarolva tisztítsa meg 
a Varennes felé vezető utat. Ugyanakkor a 6. század is jelenti, hogy zárt francia 
kötelékek közelednek Four-de-Paris irányából. Tehát legfőbb ideje, hogy kelet felé 
levegőhöz jussunk. 


A támadáshoz olyan gyorsan csoportosulunk, ahogy csak lehet. A 6. vadászzász- 
lóalj az útról délre, balszárnyával a műúton, attól északra a 7. század támad. A 6. 
század a 7. századtól balra támad, de Four-de-Parls irányában erős biztosítást hagy. 

Mikor már mindenki jelentette készenléti helyre való beérkezését, megindul a 
támadás. A zászlóaljtörzs a 7. századot követi. Már az első 100 méter után földre 
kényszerít a látszólag erős ellenség tüze. A sűrű bokrok között alig lehet 20 méterre 
látni. Az ellenségből semmi sem mutatkozik. A századok is megnyitják tüzüket a 
láthatatlan ellenség felé és mászva, kúszva, kis ugrásokkal jutnak előre. Az erdőben 
dühöngő nagy lárma következtében lehetetlen a távolságot megbecsülni. A tűz 
fokozódik, a támadásunk elakad. 

Hogy a 7. századot ismét előre lendítsük, Salzmann őrnaggyal az első vonalba 
megyünk. Elveszem az egyik sebesült puskáját és lőszerét, majd körülbelül két raj 
felett átveszem a parancsnokságot. Nagyobb egységet nem lehet áttekinteni az 
erdőben. Többször is megrohamozzuk hurrázva a bokrok között vélt ellenséget, de 
sohasem sikerül akár egyet is elcsípni. Azonban a gyorstüze minduntalan lefektet 
minket. Amint mindenfelé a sebesültvivők hívása bizonyítja, veszteségeink percről- 
percre fokozódnak. 

Laposan a földre hasalva, vagy a vastag argonnei tölgyek mögött fedezve ma- 
gunkat, várjuk meg a pokoli tűz csendesedését, hogy azután ismét néhány méterrel 
közelebb jussunk az ellenséghez. Saját embereim nagyon nehezen jönnek előre. De 
lassanként mégis csak tért nyerünk. A harci zaj után ítélve a szomszédaim ugyan- 
abban a magasságban harcolnak. 

Ismét megrohamozzuk az előttünk lévő bokrokat. Volt újoncaim egy része velem 
együtt tör át a bozóton. Megint ész nélkül lő az ellenség. Na — végre! — alig 20 mé- 
terre előttem öt franciát látok. Állva, szabadkézből tüzelnek. Azonnal tüzelek. Lövé- 
semre két francia összeesik. Most még hárman vannak ellenem. Embereim, úgy lát- 
szik, hátrább ismét fedezték magukat, nem tudnak segítségemre jönni. Még egyszer 
tüzelek. Csütörtök. Gyorsan felnyitom a závárzatot — üres. Az ellenség közel van, fe- 
dezék nincs a közelben, töltésre már nincs időm, visszavonulásra gondolni sem le- 
het. Az egyetlen lehetőséget szuronyomban látom. Békében nagyon lelkes szurony- 
vívó voltam, meglehetős tökélyre teltem benne szert. Most is — bár hárommal állok 
szemben, teljesen bízom ebben a fegyverben és tudásomban. De amint előreugrom, 
ellenfeleim tüzelnek. Lövedéktől találva, pár lépéssel ellenfeleim lábai elé bukok 
Egy találat bal felső combom roncsolta szét. Az ökölnyi sebből vérsugár szökik elő. 
Minden pillanatban várom a halálos döfést, vagy lövést. Jobb kezemmel beszorítom 
a sebet, ugyanakkor megkísérlek egy tölgy mögé fedezékbe gurulni. Percekig 
fekszem az arcvonalak között. Végre, embereim előretörnek és az ellenség kitér. 

Rauch őrvezető és Rutschmann egy esztendős gyalogos segít nekem. Először kö- 
penyszíjjal elkötik az eret, majd a sebbe tömnek egy sebcsomagot, ezután sátorlap- 
ban hátravisznek a kunyhóhoz. 

Az a hír érkezik elölről, hogy sikerült az ellenséget az ágtorlaszok mögül kipisz- 
kálni, és hogy elől az erdő meg van tisztítva. 200 foglyot ejtettünk. Mindenesetre 
saját veszteségeink is elég nagyok. 30 halottat, közöttük 2 tisztet, és 81 sebesültet, 
közöttük 4 tisztet veszített egyedül a II. zászlóalj. De amint később ez az ezred törté- 


netében megjelent, a zászlóalj 3 napon belül harmadszor oldotta meg remekül a 
feladatát. 

Nehéz elválni ezektől a bátor emberektől. Alkonyatkor két ember rúdra erősített 
sátorlapbban 5 km-re hátra — Montblainvillebe visz. Alig van fájdalmam, de a nagy 
vérveszteség következtében elvesztem eszméletemet. 

Éjjel Montblainville egyik pajtájában arra térek magamhoz, hogy Schnitzer 
doktor törzsorvos kötöz át. A derék Hánle kereste meg és hozta el. Átkötözés után 
beraknak egy sebesültszállító kocsiba. Három sorstársam fekszik nyögve mellettem. 
Árkon-bokron át megyünk. A gránátoktól felszaggatott út igen rázós, lábam nagyon 
fáj. Mikor éjféltájban kiraknak, egyik mellettem lévő társam már halott. 

A tábori kórház túl van tömve. Az utcán pokrócokba göngyölve fekszenek a 
sebesültek. Két orvos is dolgozik lázasan. Engem is megvizsgálnak, majd egy 
teremben lefektetnek a szalmára. 

Reggel sebesültszállító gépkocsin Stenalba visznek a hadtápkórházba. Néhány 
nap múlva ott kapom meg a II. oszt. vaskeresztet. Miután az operációt szerencsésen 
kiállottam, egy szeretetadomány-gépkocsi hazavisz a hátországba október közepén. 


Megjegyzések: A Four-de-Paris—Varennes-i út mentén az ellenség nagyon 
megnehezítette a II. zászlóaljnak feladata elvégzését. Végül már 3 zászlóaljat 
vetettek be az erdei támadásra, de még ezeknek is csak súlyos véráldozat árán, 
nehezen sikerült az ellenséget az erdőből kiszorítani. 

Rögtön az erdei harc kezdetén erős veszteségeink voltak. Többek közt 3 tiszt is 
kiesett az itteni harcokban. Nehéz megállapítani, hogy itt a franciák a fákról tüzeltek 
volna, mert egyetlen egyet sem tudtunk a fákon észrevenni vagy leszedni. 

A legénységet ebben a veszteség teljes harcban nagyon nehéz volt előrehozni. 
Sűrű erdőben a parancsnok személyes példája csak a közvetlen környezetében jut 
érvényre. 

Ugyanakkora erők mellett az ember ember elleni küzdelmet az nyeri, akinek egy 
tölténnyel több van a puskacsőben. 


II. HARC AZ ARGONNE-OKBAN 1915-BEN 


A Charlotten-völgyi századkörlet 


Közvetlenül Karácsony előtt elengednek a kórházból. Sebem még nem gyógyult 
be teljesen, a járásnál nagyon akadályoz. A pótzászlóalj irodaszolgálata nagyon 
untat, ezért a következő szállítmánnyal ismét az arcvonalra megyek. 

1915. január közepén megérkezem az Argonne-ok nyugati szélén állásban lévő 
ezredemhez. Binarville-ből az ezredparancsnokság harcálláspontjára vezető feneket- 
len út már előre jelzi az Argonne-erdőkben uralkodó állapotokat. 

Az éppen szabaddá vált 9. század parancsnokságát bízzák rám. Az ezredparancs- 
nok harcálláspontjától kb. 800 méter hosszú dorongösvény vezet előre, csak gyalo- 
gosok számára. Néha-néha egy-egy gránát kényszerít a gyors lefekvésre. Boldog 
vagyok, mikor kihasználhatom az embermélységű futóárkok fedezékét. Szívesen 
választom még ezeknek a vendégmarasztaló ragadós anyagfenekű árkoknak a 
menedékét is. Mikor a századhoz megérkezem, már nem lehet a ruhámon meglátni, 
hogy éppen a hátországból jövök. 

Átveszem a parancsnokságot vagy 200 kemény harcos és kb. 400 méter hosszú 
első vonalban lévő állás felett. Üdvözlésemre a franciák zavaró tüzet lőnek , csim- 
bum" ütegekkel. A saját állás egy átfutó árokból áll, sok sarkantyúállással, melyek- 
ből több futóárok vezet hátra. Mivel nincs szögesdrót, még hiányzik arcvonalunk 
előtt az akadály. Az állás nagyon nyomorúságosan van kiépítve. Talajvíz miatt néhol 
csak 1 méter mélyen van ásva a vályogos talajban. 8-10 főre épített óvóhelyek közül 
is több egészen kiáll a földből a talajvíz miatt és nagyon alkalmasak golyófogónak. 
Nem is állnak csak néhány vékony tölgyfatörzsből és csak szilánkhatás ellen 
védenek. Már századparancsnokságom első óráiban az egyik teletömött ilyen fede- 
zékbe bevág egy gránát és 9 embert súlyosan megsebesít. Erre elrendelem, hogy tűz- 
rajtaütéseknél a veszélyeztetett óvóhelyeket azonnal ki kell üríteni és a legénységük 
a lövészárkokban fedezze magát. Így legalább nem semmisülhet meg egyszerre 
mindjárt egy egész raj. Egyúttal elrendelem, hagy a következő éjjeleken az óvóhe- 
lyeket annyira meg kell erősíteni, hogy azok a tábori tüzérség lövedékeinek ellenáll- 
hassanak. Különösen veszélyesek az állás közvetlen közelében lévő vastagtörzsű töl- 
gyek. Ezek a rajtuk robbanó gránátok repeszeit éppen ez árkok fenekére hajigálják. 
Néhányat ezek közül kivágatok. 

A következő napokban nagyon hamar összehangolódom a századdal. Mint 23 
éves tiszt, nem is kaphatok szebb feladatot, mint a századparancsnokságot. A körül- 
tekintéssel, világos parancsokkal, a rám bízott emberek feletti állandó gondoskodás- 
sal, önfegyelemmel és ugyanazon körülmények közt élve a vezető nagyon hamar 
meg tudja nyerni alárendeltjei bizalmát. Ha pedig ez már egyszer megvan, úgy a 
csapat még a pokolba is követi. 

Minden nap rengeteg új munkát hoz s nagyon sok minden hiányzik még: deszka, 
szeg, ácskapocs, fedélpapír, drót és szerszám. A kb. 140 cm magas századparancs- 
noki fedezékemet megosztom az egyik szakaszparancsnokkal. Az asztal és ágy 
bükkfarönkökből áll, amit dróttal és madzaggal kötöznek össze. Fala nincs vakolva, 


és vigasztalanul csurog rajta a víz. A vékony földréteggel borított két sor tölgyfage- 
rendával fedett tetőn is állandóan csurog, mihelyt kicsit is nedves az idő. Negyed- 
óránként kell a vizet kimerni, mert máskülönben elmerülnénk. Tüzet csak éjjel 
gyújthatunk. Ebben a csapadékos téli időben nagyon fázunk egész nap. 

Az állásunk előtt lévő aljfa miatt az ellenségből semmit sem lehet látni. A 
franciáknak velünk ellentétben nem kellett azt a terepszakaszt, ahol legelöl levő 
állásuk van, letarolniok, mert az állásépítéshez az anyagot a hátországból kapták már 
előkészítve. Azonkívül nem szenvednek az állandóan zavaró tűz alatt úgy, mint mi, 
mert a német tüzérségnek nagyon kevés lőszere van és a francia állás jól van rejtve a 
sűrű erdőben. A terep egész enyhe eséssel az ellenség felé lelt vagy 100-150 métert. 
Az ellenséges állást a mélyedés túlsó oldalán sejtjük, tőlünk kb. 300 méterre. Onnan 
lövi az ellenség az állásaink mögött lévő terepet éjjel-nappal rendszertelenül erős 
puska és géppuska tűzzel. Ezáltal nagyon hátráltatja az állásokon kívüli munkánkat. 
De mindennél kellemetlenebb a , Csim-bum" tűz. A lövést csak akkor halljuk, mikor 
a becsapódás megtörtént. Akit a cCsim-bum? az álláson kívül elkap, ahogy csak tud, 
azonnal, azon a helyen, ahol áll le kell vágódjon, hogy a szerterepülő nagyon éles 
repeszeket lehetőség szerint elkerülhesse. 


Január vége felé felváltva esik és havazik. Január 23-26-ig a század tartalékállás- 
ba kerül, az első vonal mögött kb. 150 méterrel. Ott az állások még rosszabbak, az 
ellenséges tüzérség még kiállhatatlanabb, így bizony a veszteségek sem kisebbek, 
mint elől. A századot munkaszolgálatra használják fel. Anyagot szállítunk, fedezéket 
építünk, összekötő árkokat takarítunk, dorongutakat fektetünk. Mikor ismét elől le- 
hetünk, nagyon boldogok vagyunk, és újult erővel fekszünk a munkának. A hangulat 
és a csapat szelleme kiváló. A tisztek és a legénység mindent hajlandó elviselni, ha 
arról van szó, hogy a hazát az ellenségtől meg kell védeni és a háborút győztesként 
kell befejezni. 

Január 27-én kikutatom néhány emberrel a balszárnytól az ellenség felé vezető 
futóárkot. Most ugyanaz az ezred által december 31-én elfoglalt régebbi francia ál- 
lásban vagyunk. Miután az árokban lévő akadályt óvatosan megkerültük, előretapo- 
gatózunk. Kb. 40 méterre néhány temetetlen franciát találunk. Valószínűleg még 
azóta az emlékezetes roham óta maradhattak itt az arcvonalak között. Ezután az 
ároktól balra felfedezünk egy kis francia katonatemetőt, majd az árok végében, állá- 
saink előtt kb. 100 méterre a völgy mélypontján az árok véget ér. Itt egy régebbi 
francia kötözőhely lehetett. Elsőrendűen be van fedve és kb. 20 embernek nyújt szál- 
lást. Ezalatt élő ellenséget nem láttunk. Ezzel szemben észrevettük, hogy az ellenség 
a nagyon kellemetlen zavarótűzét puskával és géppuskával, hang után ítélve, a 
mélyedés túlsó felén alig 100-150 méterre lévő állásaiból lövi. Természetesen a sűrű 
aljfák miatt nem tudunk odalátni. 

Elhatároztam, hogy ezt az árokrészt előretolt állássá fogom kiépíteni és még a 
délután folyamán megkezdem a munkát. Erről a helyről ismételten halljuk az 
állásaikban lévő franciák társalgását. Innen további járőröket kiküldeni már nem 
tanácsos. Az ágak ropogása előbb elárulná őket az elővigyázatos ellenségnek, 
mintsem ők a jól rejtett állást észrevennék. Csak fölösleges veszteségekre vezetne. 


Roham 1915. január 29-én 


Hogy az Argonneokban minél nagyobb ellenséget kössünk le, január 29-én a 27. 
hadtest minden ezredénél kisebb vállalkozásokat kell végrehajtani. Ezredünk sávjá- 
ban jobbra a II. zászlóalj körletében egy ellenséges állásrész felrobbantása után ro- 
hamcsapat-vállalkozást terveznek. Ugyanakkor az ezred középső szakaszán a III. 
zászlóaljnál a 10. század (jobbra elől) és a 9. század (balra elől) előtti ellenség, tü- 
zérség által le: lesz fogva. A 49. tüzérezred egyik ütege már 27 és 28-án belőtte ma- 
gát. A 10. századnak kilátásba helyezték, hogy előrébb lévő állásba mehet. A 9. szá- 
zad azonban ne menjen előre, hanem az oldalt lévő, kitérő ellenséget reteszelje el, 
vagy fogja el. 


1915. január 29-e kemény téli napnak indul. A talaj keményre fagyott. A táma- 
dás kezdetekor 3 rajjal az újonnan berendezett előretolt állásban állok a lőrésnél, 100 
méterre a saját védőállás előtt. Néhány gránát elszáguld a fejünk felett, némelyik 
körülöttünk a fákon robban, máskor megint mögöttünk durran. Ezután bekövetkezik 
odaát a robbanás. Az egész föld megremeg. Mint a jégcső, úgy potyog a sok föld, kő 
és ág. Megkezdődik a puskatűz, kézigránátok durrannak. Egy magányos francia 
rohan jobbról állásunk felé. Elfogjuk. 

Pár perc múlva megérkezik a III. zászlóalj. A segédtisztje közli, hogy a roham 
jobbról nagyszerűen sikerült s a zászlóaljparancsnok nevében felszólít, akarok-e 
részt venni századommal a támadásban. — Természetesen akarok! Csak kifele ebből 
az undorító, unalmas árokrendszerből, ebből az örök fedezékből. 

Nem tartom tanácsosnak az egész századdal az állás egész szélességében való 
előretörést. Az ellenség tüzérsége és géppuskái már belőtték magukat az állásra, s a 
francia — valószínűleg — magasfigyelők a fák tetejéről könnyen beláthatják az egész 
támadást. Előretörésünket bizonyosan azonnal észrevennék és tűzzel lefognák. Ezért 
az állás jobb oldalán lévő egyik sarkantyúállásból egyenként bújtatom ki az 
embereimet, azután mászva, balra rajvonalat alakítunk. 15 perc múlva a század 
támadásra kész, állásaink előtt kb. 80 méterrel, az ellenség felé eső lejten. Óvatosan 
kúszunk a lombtalan bokrok között az ellenség felé. 

De még mielőtt a mélyedést elértük volna, az ellenség megnyitja puskáival és 
géppuskáival a tüzet. Minden mozgás megakad. A fagyott föld köröskörül kopog a 
becsapódásoktól. Fedezék ezen az oldalon alig van. Csak kevés lövésznek jut né- 
hány vastagtörzsű tölgyfa. Az ellenségből távcsővel sem lehet semmit sem látni. 
Tisztában vagyok azzal, hogy tartós, erős tűz mellett, még ha az nem is célzott, a fe- 
dezék nélkül az innenső lejtőn lévő századom nemsokára veszteségeket fog szenved- 
ni. Töröm a fejem, hogyan hozhatnám ki embereimet kíméletesen ebből a kellemet- 
len helyzetből. Ilyen pillanatokban válik nehézzé az alárendeltek iránti felelősség- 
érzés az elöljáró számára. 

Éppen elhatározom, hogy félszakaszonként szökellve a kb. 50 méterre lévő 
mélyedést fogom elérni, ahol talán több fedezéket találok, majd, mikor jobbról 
felharsan a roham kürtjel. Kürtösöm ott fekszik mellettem, fuvatok vele. 


A szűnni nem akaró tűz dacára, a derék 9. század egy emberként ugrik fel. Har- 
sány hurrával rohamozunk. Átugrunk a mélyedésen és elérjük a francia drótakadályt. 
A dróton túl most megpillantjuk végre az ellenséget, amint ember-ember hátán sebe- 
sen igyekszik kiüríteni az állást. Hurrázunk és szuronyaink csillogásától egyszeribe 
inába szállt a bátorsága. A vörös nadrágok világítanak a harasztban, a szürkésbarna 
kabátszárnyak röpködnek. Mi is sietünk, hogy utolérjük őket. Mit törődünk most az 
állásban hátrahagyott puskáikkal és géppuskáikkal. Előttünk a sűrűségen át fejvesz- 
tetten menekül az ellenség. 

Közvetlenül nyomukba maradva még két francia álláson jutunk át. Ezek is jól ki 
vannak építve, drótakadályokkal. Megszállócsapatuk előtt váratlanul bukkanunk fel, 
mire ez ész nélkül menekül. Mivel az ellenség a nagy sietségben nem jut lövéshez, 
veszteségeink nincsenek. 

Egy magaslatot érünk el, az erdő ritkulni kezd. Előttünk sűrű tömegben menekül 
az ellenség. Lövöldözve a sarkában vagyunk. Egyes óvóhelyeken a század egyes 
részei már foglyokat ejtenek, mialatt az elől lévő részek Fonlaine-aus-Charmes-tól 
nyugatra 500 méterre az erdőszegélyt érik el. Most a kiindulási állásunktól kb. 700 
méterre vagyunk délre. Innen ismét lejt e talaj. A menekülő ellenség gyorsan eltűnik 
az alacsony bozótban. Se jobbra, se balra nincs összeköttetés. Mindkét oldalt hátul 
elkeseredett harc folyik. Megszállom tehát ezt az erdőszélt, rendezem a századom és 
megkísérlem mindkét oldalra helyreállítani a összeköttetést. Az egyik gyalogos 
általános derültség közepette az egyik fedezékből egyes tárgyakat és ruhadarabokat 
hoz elő, melyeket kétségtelenül valami a női nemhez tartozó lény hagyott hátra a 
gyors menekülés közben. 

Nemsokára beérkezik egy tartalékszázad is. Rábízom a kétoldali összeköttetés 
felvételét és a 9. századdal folytatom délnyugati irányban az előnyomulást. Lejtős 
terepen bokrok között megyünk. Az erdő itt legnagyobb részt ki van vágva. Nemso- 
kára keresztezünk egy mélyedést. Egyszerre félbalról jövő tűz földre kényszerít. A 
bokrok között az ellenségből semmit sem látunk. Nehogy ez a lövöldözés az üldö- 
zésben megakasszon, századommal nyugati irányban kitérek és a magas erdőben 
később ismét délnek kanyarodom. 

Az erdő túlsó, azaz felső szélén ismét drótakadály előtt találjuk magunkat. De ez 
olyan nagy, hogy ekkorát még nem is láttunk. 80-100 méter mély, jobbra-balra pedig 
olyan messze húzódik, hogy szabad szemmel nem is látjuk a végét. Itt a franciák az 
egész erdőt kivágták. Az enyhén emelkedő tejtőn az akadály túlsó oldalán századom 
három embere áll közöttük az ifjú Maat hadiönkéntes és integetnek. Tehát ezt az 
erős állást itt az ellenség még nem szállta meg. Nagyon fontos és hálás feladatnak 
tartom, hogy ezt az állást még az ellenség előtt birtokba vegyem és a tartalékok 
beérkezéséig tartsam. 

Az akadályban még egy keskeny utca nyitva van. Megpróbálok beugrani, de fél- 
balról olyan erős tüzet kapok, hogy földhöz kell vágódnom. Mivel a 3-400 méterre 
levő ellenség nem láthat meg, mert a drótsövény olyan sűrű, négykézláb mászva 
érem el az ellenséges állást. Eközben a gurulatok csak úgy fütyülnek a fejem felett. 
Igen ám, de az élszakasz parancsnokomnak már ehhez nem volt meg a bátorsága. 
Tehát szakasza s ezzel együtt az egész század az akadály túlsó felén fekve maradt. 


Hiába kiáltozok és integetek nekik. 

Ezt az erődszerűen kiépített állást azonban három emberrel nem tarthatom. A 
század tehát át kell, hogy jöjjön. Nyugat felé sietek s egy lapos mélyedésben másik 
utcát találok. Visszamászom századomhoz és közlöm az illető élszakasz parancsnok- 
kal, hogy lelövöm, ha gondolkozás nélkül nem követ és parancsaimat nem teljesíti. 
Ez már segít s bár a karabélytűz jobbról még állandóan tart, mind átmászunk az 
akadályon az ellenséges állásba. 

Az elfoglalt állásrészt hídfőszerűen biztosítom. A század beássa magát. A 
cCentralb mű, amelyben most vagyunk, mesterien van kiépítve. Ez egy része az 
Argonne-okon keresztül húzódó francia főellenállási vonalnak. Erős gerendaerődök 
vannak egymástól 50 méterre beépítve. Ezekben a géppuskaállások úgy vannak 
elhelyezve, hogy az állás előtt húzódó akadályövet arc és oldalozó tűz alá tudják 
venni. Az erődöket az anyaföld fölé épített olyan magas mellvédek kötik össze, 
melyeknek lőréseiből az akadályokra fölülről lehetséges tüzet zúdítani. Az 
akadályok és az állás között 5 méter széles vizes árkok húzódnak. Ezekben a víz 
most be van fagyva, 10 méterre az állás mögött erdei út vezet. A magas védőművek 
miatt ezen az úton járművekkel is lehetséges a fedett közlekedés. 

Balról a puskatűz most nagyon zaklat. De úgy nézem, hogy jobbra az erődítés 
egyáltalán nincs megszállva. A zászlóaljhoz 9 óra tájban a következő írásbeli 
jelentést küldöm: 

A 9. század eddigi védőállásától 1/2 km-re délre, erős, erődszerűen kiépített, az 
erdőn keresztül húzódó francia védőállásba hatolt be és annak részeit megszállva 
tartja. Kérek sürgősen erősítést, géppuskákat, lőszert és kézigránátot." 


Eközben gyalogosaim hiába fáradoznak azon, hogy a kőkeményre fagyott talajt 
gyalogsági ásójukkal felkapargassák. Csak a néhány csákánykapával és csákánnyal 
lehet itt valamit elkezdeni. Kb. 30 perce lehetünk már az állásban, mikor a balra 
kiküldött biztosítás jelenti, hogy balra (kelet felé) kb. 500 méterre, az ellenség zárt 
oszlopban vonul hátra az akadályokon keresztül. Egy szakasszal tüzeltetek erre az 
ellenségre, Erre egyik részük fedezi magát, míg az akadálytól még északra lévők 
jobban kelet felé kitérnek. Valószínűleg fedett utakon bejuthattak az állásba, mert e 
tűzrajtaütés után nemsokára kelet felől megtámadnak. 

Mivel még eddig a század alig tudott valamennyire behatolni a földbe, 
visszavonom századom jobbra kb. 200 méterre, ahol az állás megtörik, (Labordaire) 
mert ezt a részt különösen alkalmasnak találom a hídfőállásra. A szerte heverő 
fatörzsekkel és gerendákkal gyorsan fedezékeket készítünk a támadó ellenség tüze 
ellen és így azt távol tartjuk magunktól. Erre a keleti ellenség 300 méternél jobban 
nem mer megközelíteni és minden jel szerint ő is beássa magát. Nemsokára gyengül 
a tűz, majd teljesen elhalkul. 

Ebbe a hídfőállásba 4 gerendaerődöt is bevontam. A századot félkör alakban állí- 
tottam fel. Egy 50 fő erős szakaszt az állás és akadályöv között tartalékban tartok. 
Az akadályon keresztül itt is keskeny ösvény vezet. Az idő múlik. Sóvárogva várjuk 
a kért támogatást és lőszert. Egyszerre jobbról jön a jelentés, hogy a saját állásoktól 
alig 50 méterre francia gyalogság megy vissza az akadályok között. A szakaszpa- 


rancsnok kérdezteti, hogy tüzeltessen-e? Mit csinálhatunk egyebet? Ha nem tüze- 
lünk, úgy az ellenség minden akadályozás nélkül behatol az állásba és megszállja azt 
közvetlenül mellettünk. Néhány percen belül úgyis ismét harcra kerülne a sor. Ha 
azonnal tüzelünk, úgy nyugat felé kitérve a kővetkező ösvényen hatolnak át az aka- 
dályokon, de az is lehet, hogy egy részük megszállja az ezred felé vezető egyetlen 
összeköttetési utunkat és akkor teljesen be leszünk kerítve. Mindegy, megnyittatom 
a tüzet. 

A francia állás magas mellvédjén át gyorstűzzel üdvözöljük a közeli ellenséget. 
Rövidesen elkeseredett harc keletkezik. Ezek a franciák most nagyon derekasan 
harcolnak. Hála Istennek, az ellenség nagyobb része — most egy egész zászlóaljjal 
állunk szemben — nyugat felé tér ki és 300 méterre tőlünk hatol át a drótakadályokon 
és onnan széles arcvonallal támad ránk. Most tehát a 9. század körül bezárult a 
gyűrű. Csupán egy egész keskeny ösvény maradt észak felé, de már az is a keleten 
és a nyugaton levő támadó kereszttüzében van. Élénk tűzzel még késleltethetjük a 
nyugati ellenség rohamát, de az állásokban már nagyon közel férkőzött hozzánk. E 
küzdelem gyorsan megeszi harceszközeinket. Kézigránátunk és lőszerünk kezd 
kifogyni. A tartalékszakasz lőszerkiszabatának legnagyobb részét leadja. A derék 
gyalogosok a tűzvonalba hozzák. Hogy lehetőleg soká tartson a lőszer, tűzszüneteket 
iktatok be. A nyugati ellenség mind közelebb és közelebb férkőzik hozzánk. A 
zászlóalj segítségére még mindig számítok. A percek most végtelen lassan múlnak. 


je f 
FELYYIS jan. 29. 0 


Az elkeseredett harc most a jobbszélső erődnél folyik. Utolsó kézigránátjainkat 
áldozzuk fel itt. Pár perc múlva kb. 10.30 óra lehet, az egyik francia rohamcsapatnak 
sikerül bevenni az erődöt. Lőréseiből a század hátába puska- és géppuskatűz zúdul. 
Erről az esetről a jelentés majdnem egyszerre érkezik a zászlóalj parancsával, melyet 
az akadályövön a hírvivő átkiabál nekem: , A zászlóalj 800 méterre északra beássa 
magát. A Rommel-század jöjjön vissza, a támogatás nem lehetséges." Az első vonal 
ismét lőszert kér. Az egész lőszerkészletünk nem tart már 10 percnél tovább. 

Itt az elhatározás ideje. Ha így félbeszakítjuk a tüzet és a közvetlen közelben 
lévő ellenség kereszttüzében megkíséreljük a visszajutást az akadályövön átvezető 
keskeny ösvényen, úgy ez legalább 50 százalék veszteséggel fog járni, de lehet, 
hogy az egész század otthagyja a fogát. 

Az utolsó töltény kilövése után adjuk meg magunkat? Soha! Így tehát csak egy 
lehetőség marad, mégpedig: a századot legjobban veszélyeztető nyugati ellenséget 
megtámadjuk és közvetlen utána visszahúzódunk az akadályon. Ez lehet a menekü- 
lés egyetlen útja. Bár tudom, hogy az ellenség túl erős, de a francia gyalogság még 
egyszer sem bírta kiállni a gyalogosaim rohamát. Ha sikerül ezt a nyugati ellenséget 
visszaszorítani, akkor valószínű meglesz a lehetőség, hogy észak felé átbújjunk az 
akadályon. Akkor csak a távolabb fekvő keleti ellenség tüzével kell számolnunk. De 
mindennek villámgyorsan meg kell történnie, mielőtt még a nyugati ellenség a nagy 
ijedelméből magához térne. 

Mind a tartalék szakaszt, mind az első vonalat tájékoztatom néhány hírvivővel 
tervem felől. Mindenki tudja, milyen nehéz a helyzet és a végsőkre el van szánva. 
Azután a tartalék szakasszal jobbra előre rohamozok. A gerendaerődöt ismét 
megszánjuk, és olyan hurrával, hogy még az erdő is megremeg tőle, az első vonalat 
magunkkal rántva rohanjuk meg az ellenséget. Most látjuk már megint a bokrok 
között pirosló francia nadrágokat. Még néhány lövés dördül el s az ellenség szalad. 
Itt az idő a küzdelem abbahagyására. A franciák nyugat felé menekülnek, mi 
keletnek sietünk. Ember ember után, sebes futásban megy át a széles akadályon. 
Nemsokára kelet felől lövedékek csapnak közénk. Jó, hogy ez az ellenség, szökellő 
embereimet csak 300 méterről tudja tűz alá venni. Csak ritkán talál egy-egy lövedék. 
A század legnagyobb része már átért, midőn nyugat felől is megkezdi az ellenség a 
tüzet. Öt súlyos sebesültön kívül, akiket ott kellett hagynunk, a század elérte a 
zászlóalj körletet, anélkül, hogy további harcokba keveredett volna. 

A zászlóalj eközben beásta magát a három francia állástól délre az erdőben. 
Századom a balszárnyra kerül. Balra hiányzik még az összeköttetés, mert az I. 
zászlóalj nem tudta visszavetni a vele szemben álló ellenséget. Az I. zászlóalj jobb 
szárnyával az összeköttetést csak egyes rajokkal tartjuk fenn. Az erdőszéltől 80-100 
méterre ássa be magát a század. A fagyott talajban nagyon fárasztó munka. 

Az egész támadás alatt a francia tüzérség csupán az eddigi állásainkat és a még 
ennél is hátrább fekvő terepet tartotta igen erős tűz alatt. Nyilvánvalóan az egész 
erdei támadás alatt nem tájékoztatták a helyzetről. Most, hogy mulasztásait pótolja, a 
lehető legnagyobb erővel tüzel ránk. Különösen az erdő elülső részét lövi erősen. 
Ásásunkat meglehetősen zavarja vele. Megírom jelentésemet a délelőtti centráli és 
labordaire-i harcokról egy jelentőtömbön és egy vázlatot is mellékelek hozzá. 

az 3 a francia állás. 
b: A 5. froncia állás áttörése után a 9. szd. üldöz 
és behatol a Centrál-ba. 
c:z a 9. század Centrale és Labordaire egyes részeit megszállja. 
d sz Szinlelt tánadás a harc félbeszakítása előtt. 
e — Visszavonulás. 


A tüzérségi tűz erős fokozása után az ellenség január 29-én este még egy ellentá- 
madást hajt végre új állásaink ellen. Sűrű tömegben rohamoznak az új, pihent fran- 
cia csapatok. Kürtjelek és vezényszavak rántják őket előre. De ekkor gyorstüzünk 
bevágódik soraik közé. Levágódnak, fedezéket keresnek, tüzelnek! Itt-ott egy-egy 
kisebb csoport megkísérel közelebb jönni. Hiába. Erős elhárító tüzünkben megakad 
a támadásuk s nagy veszteségeket szenvednek. Közvetlenül arcvonalunk előtt sok 
halott és sebesült fekszik. Mikor a teljes sötétség beköszönt, a franciák visszahúzód- 
nak az erdőszélre és ott 100 méterre tőlünk beássák magukat. 

A gyalogsági tűz elhalkul. Mi is újra ásót ragadunk, mert állásunk még csak 50 
cm mély. De még mielőtt lényegesen mélyebbre hatolnánk, francia gránátok csap- 
nak be körülöttünk. Köröskörül villámlás, süvítés és ropogás, amerikai acélgránátok 
csipkésszilánkú repeszdarabjai üvöltöznek a téli éjszakában és vastagtörzsű fákat 
úgy törnek derékba, mintha gyufaszálak lennének. Állásnak nem jó fedezék ez ellen 
a kevés megszakítással egész éjjel tartó tűz ellen. Köpenybe, sátorlapba és pokrócba 
csavarva fekszünk sekély árkaink mélyén. Nagyon fázunk. Minden újabb tűzrajta- 
ütéskor összerezzenünk. Az éj folyamán 12 emberemet vesztem el a gránátok miatt. 
Ez több, mint amibe a délelőtti roham került. Ezen ez éjjelen nem kapunk enni. 


Hajnal felé elcsendesedik az ellenséges tüzérségi tűz. Azonnal mélyítjük állása- 
inkat. De most sem marad sok időnk. Nyolc órakor az ellenséges tüzérség ismét a 
munkánk félbehagyására kényszerít. Ezt követően a francia gyalogság támad. Ezt a 
támadást is minden nagyobb megerőltetés nélkül visszavetjük. Délutánra végre 
olyan mélyen vagyunk a földben, hogy még a legerősebb francia tüzérség sem na- 
gyon árthat. Mivel hátrafelé az összekötő árkok még nincsenek meg, meleg étkezést 
csak az est beálltával kapunk. 


Megjegyzések: Az 1915. január 29-iki rohamnál a német gyalogság fölénye 
szembeötlő. Az, hogy a francia gyalogság géppuskákkal és erős drótakadállyal 
megerősített három védőállásából fejvesztetten menekült a 9. század támadása elől, 
annyival inkább érthetetlen, minthogy ez a támadás még meglepetésszerűen sem 
érte. Hiszen az ellenség észrevette a támadáshoz való csoportosulást és tüzelt is rá. 
A Labordaire-i gyűrűből való kitörés, a jóval erősebb ellenséggel szemben is, a 
csapat magas harcértékét bizonyítja. 

Sajnos a zászlóalj és az ezred számára lehetetlen volt a 9. század által elért ered- 
mény kiaknázása. Mintán mindhárom zászlóalj az első vonalban harcolt, nem igen 
maradt tartalék. A Labordaire-i harc a lőszer- és kézigránáthiány miatt nehezen 
alakult ki. Különösen veszélyes lett a helyzet, midőn az ellenség a gerendaházat el- 
foglalta, ugyanakkor a zászlóalj visszarendelő parancsa megérkezett, a lőszer fogy- 
tán volt, mögöttünk pedig ott húzódott a széles akadályöv egyetlen ősvénye, amely 
azonban az ellenség kereszttüzével el volt zárva. Véleményem szerint minden más e- 
lhatározás súlyos veszteségekbe került volna, ha az egész kötelék elpusztulásával 
nem végződik. Minden esetre lehetetlen volt a sötétséget bevárni, mert az utolsó 
töltényt már 10.00 órakor kilőttük volna. A kevésbé erős 300 méterre lévő keleti 
ellenség megtámadása sem vezetett volna győzelemre, mert ezáltal az erősebb és 
nagyobb támadó lendülettel rendelkező nyugati ellenség levegőhöz jutva, hátunkat 
erősen veszélyeztette volna. A Labordaire-i harc félbeszakítása a szabályzat azon 
mondatát erősíti meg, amely így szól: Az ellenségről való leválás sikerült fegyver- 
tény után a legkönnyebb. 

A támadás gyors előkészítésénél senki sem gondolt a sánc-szerszám utánszállí- 
tására. A keményre fagyott talajon rövidnyelű szerszámmal semmit sem kezdhetünk. 
Még támadásban is akkora fontossága van az ásónak, mint a puskának. 

Bár sokkal jobb kilövés esett volna az erdő széléről, a zászlóalj védőállását 100 
méterre az erdőben választotta meg. A csapatot nem akarták még egy Bois de 
Defuy-i veszteségnek kitenni. Ez a 100 méter kilövés elegendőnek bizonyult 
többször is, a francia támadás megállítására. Az ellenségnek is súlyos veszteségeket 
okoztunk. 

A január 29-30-ra virradó éjjel a francia tüzérség által okozott veszteség azért 
volt olyan nagy, mert a csapat nem tudta magát még elég mélyen beásni. 


Central és Bagatelle előtt 


Új állásaink a helyzetünk javulását hozták magukkal. Sokkal magasabban va- 
gyunk, mint azelőtt és nem szenvedünk annyit a talajvíz miatt. Azonkívül nagyon jól 
lehet dolgozni az agyagtalajban. 4-6 méterre a föld alatt lövés biztos fedezékeket 
és óvóhelyeket kezdünk építeni. Itt, a még mindég erős francia tüzérségi tűz sem bír 
ártani. Századparancsnoki óvóhelyem, melyet megosztok egy ulánus századparancs- 
nokkal, most csak egy hálókamra, amibe négykézláb lehet csak bejutni. A tűzgyűj- 
tást a francia tüzérség lehetetlenné teszi, mert a legkisebb füstcsík mutatkozása 
esetén az illető helyet igen élénk tűzzel zavarja. 

10 napos felváltást rendszeresítünk. Az első vonal, tartalékállás és barakktábor 
váltja egymást. Veszteségeink az első vonalban csekélyek, hála a jó állásoknak, bár 
a francia tüzérségi tűz napról napra erősbödik. A jelek szerint dúskál a lőszerben, 
ellentétben a miénkkel, amely csak ritkán lőhet lőszerhiány miatt. 


A január 29-i támadásnál öt fogságba esett, súlyosan sebesült emberem felől hírt 
kapok, hogy jól érzik magukat. Ezért a rohamért néhány héttel később, mint az 
ezredben az első hadnagy, megkapom az I. oszt. vaskeresztet. 


Február, március és április hónapokban az ezred közelebb fúrja magát a Central- 
hoz, hogy jobb szomszédjával a 120. gyalogezreddel egy magasságba jusson. Ez az 
ezred még a január 29-i támadáskor este az ezredünk előtt közvetlenül Labodaire 
előtt ásta be magát. Balra tőlünk a 123. gyalogezred Centralhoz csatlakozó Cime- 
tiére erődhöz dolgozza magát közelebb. Kúszóárkokat és sarkantyúállásokat építünk 
előre, majd összekötjük őket. Így mindig előbbre és előbbre kerül ez állásunk, míg 
végül közvetlenül a francia főellenállási vonal drótakadályai elé érkezünk. 

A francia tüzérség és a most megjelent aknavetők elég alaposan zavarják ezt a 
munkát. Sok derék gyalogos esik el a kúszóárkokban. A hátravezető árkok, összekö- 
tő utak, harcálláspontok és anyagtelephelyek éjjel-nappal sokszor igen hatásos fran- 
cia zavarótűzben vannak. Mikor a század a barakktáborba megy, úgy csak a veszé- 
lyeztetett öv (az első vonal mögött 3-4 km) átlépése után lélegzik fel megkönnyeb- 
bülten. Legtöbbször az ilyen leváltások után még az a szomorú feladat hárul ránk, 
hogy az utolsó napokban elesett bajtársainkat kell utolsó útjukra kísérnünk. Idővel a 
felváltások mind ritkábbak lesznek, a veszteségek az első vonalban fokozódnak. A 
csendes erdei temető tekintélyesen kezd terjeszkedni. 

A Centralnál lévő első állásokat májustól kezdve az ellenség könnyű és közepes 
aknavetőkkel lövi. Ellövésük halk csattanását minden argonnei harcos nagyon jól 
ismeri. Más harci zaj erősebb lehet nála, de ez a halk nesz elegendő, hogy a 
legmélyebb álmunkból is felriadjunk és óvóhelyünket elhagyjuk. Nappal látni lehet a 
közeledő aknát, s ki lehet számítani, hogy hová esik. Ilyenkor elég egy ugrás, hogy 
hatása alól a szomszédos mellvéd védelmébe vonjuk magunkat. Éjjel tanácsos a 
veszélyeztetett körletet egészen otthagyni. Ezzel szemben a francia tüzérségi tűztől 
nem ébredünk fel és nem hagyjuk ott óvóhelyeinket. 


A mindennapos veszteségek és idegőrlő harcok dacára a Centrallal szemben álló 
gyalogság szelleme kiváló maradt. Súlyos feladatát mindenki a legnagyobb termé- 
szetességgel végzi. Mind jobban és jobban összenövünk a véráztatta Argonne-okkal. 
A legnehezebb csupán a holtan vagy súlyosan sebesülten hátraszállított bajtársaktól 
a búcsú. Felejthetetlen marad az a gyalogos, kinek egy akna leszakította a lábát. 
Napnyugtakor, véres sátorlapon vitték el mellettem. Ennek a fiatal, derék katonának 
elvesztése felett elérzékenyedtem. Megszorítottam a kezét, bátorítani akartam. De ő 
azt mondta: cHadnagy úr, nincs itt semmi baj. Nemsokára meggyógyulok és akkor, 
ha másként nem lehet, hát falábbal, de visszajövök a századhoz. A derék gyalogos 
már nem látta meg a reggelt. Meghalt útban a kórház felé. A kötelességéről velő 
felfogása jellemző a század szellemére. 

Május elején kapjuk meg az első bányafákat. Most az állás ellenség felé eső 
felében az árokfenék magasságában egy-két embernek való kis fedezékeket építünk 
és ezeket kitámasztjuk. Így a váltás közvetlenül az őrszem mellett maradhat. A 
legelső vonal most már olyan közel van az ellenséges álláshoz, hogy a francia 
tüzérség a saját állás veszélyeztetése nélkül nem lőheti. Tehát annál nagyobb dühvel 
veti rá magát a hátrább lévő állásrészekre, utánpótlási vonalakra, tartalék állásokra, 
harcálláspontokra és a táborra. 

Ekkor egy harcteret még nem járt idősebb főhadnagy veszi át tőlem a századot. 
Az ezredparancsnokom felajánlja, hogy más századhoz helyez át. De én csak 
megmaradok embereim mellett. 


Május közepén a 9. század 10 napra a 67. gyalogezred körletébe kerül az 
Argonne-ok közepe táján a Bagatellenél, a 123-as gránátosok szomszédságában. A 
vállalkozó szellemű 67-esek, a sok súlyos kézigránátharcban és támadásban nagyon 
megfogytak. Náluk más változata van az árokharcnak. Sokkal kisebb fontosságot 
tulajdonítanak a tüzérségi és aknavető tűz ellen védő állásoknak. Az egész harc 
homokzsákokkal körülvett lapos tölcsérekben folyik az ellenségtől kézigránátdobó 
távolságra. Az egykor oly sűrű Argonne-erdőből itt Bagalellenél már nem lehet sem- 
mit sem látni. A francia tüzérség alaposan kiirtott minden fát. Kilométer távolságra 
meredeznek a csonkok az ég felé, Mikor az állást az alparancsnokokkal szemrevéte- 
lezem, széles arcvonalon rövid kézigránátharcra kerül a sor, ami azután néhány 
főnyi veszteséggel zárul. Egy kis ízelítő! 

Másnap nagyon korán vegyes érzelmekkel váltjuk fel őket. Amint eddig is meg- 
szoktuk, azonnal mélyítjük az állást és fedezéket készítünk. Súlyos gondot okoz a 
sok erős és hirtelen francia tüzérségi tűzcsapás, aknavetőtűz és a minden sarokban és 
végén keletkező kézigránátharc. Ebben a melegben szörnyű hullabűz van az állás- 
ban. Az arcvonalak között, de még az egyes saját állásrész között is nagyon sok 
francia hulla fekszik, azonban ebben az erős tűzben az eltemetésükre gondolni sem 
lehet. 

Az éjjelek különösen izgalmasak. Széles arcvonalon órákig tartó kézigránáthar- 
cok keletkeznek, melyek olyan hevesek sokszor, hogy az ember nem tudja, betört-e 
az ellenség az állasokba, vagy pedig már éppen a hátunkban van-e? Közben a 
francia ütegek oldalozó zárótüzet adnak. Ez minden éjjel néhányszor megismétlődik 


és nagyon erősen hat az idegeinkre. 

Szakaszom balszárnyán, néhány méterre az első vonal mögött van az elődömtől 
átvett fedezék. Az árok aljával egy magasságban, tehát a talaj színétől 2 méterre 
függőleges lyuk van. Ha ezen lemászunk további 2 métert, tehát a földfelszín alatt 4 
méterre ez a gödör vízszintesen folytatódik s kb. akkora, mint egy kényelmes 
koporsó. Fekhelyül néhány ruha és rongydarab szolgál. Hogy az ember élelmét és 
zsebtartalmát letehesse, az agyagfalba kis fülkék vannak vágva. Az agyagtalaj elég 
mély, de ha a bejárat közelében vágódna be egy gránát, az ember nagyon könnyen 
élve temetődnék el. Ezért az ellenséges tűz megkezdésekor rendszerint előremegyek 
az első vonalba. Sőt az éjjeleket is szívesebben töltöm kint, mert az állandó 
kézigránátharc úgyis arra kényszeríti az embert, hogy a fél éjjelt talpon töltse. 

Ezekben a napokban a hőség elviselhetetlen. Egyik nap Möricke zászlós (nagyon 
lelkes katona) keres fel. Fedezékemben fekszem és az almán keresztül értekezünk, 
mert ketten nem férnénk el bent. Panaszkodom, hogy itt 4 méterre a föld alatt sem 
hagyják az embert nyugodni a legyek. Azt válaszolja, hogy nem csoda, hiszen az 
árok partja csak úgy feketéllik a légytől. Hoz egy csákányt és odaüt. Már az első 
ütésnél előbújik egy oszlásnak indult fekete francia katonakar. Klórmeszet és földet 
szórunk rá és békét hagyunk a halottnak. 

Végre elmúlik ez a 10 kemény nap és éjjel is. Mikor rövidesen leváltásunk után 
ismét a Centralnál az első vonalba kerülünk, ott az árokharc ismét sokkal kellemetle- 
nebb alakot öltött. A lényegesen megerősödött tüzérségi és aknavetőtűz mellett meg- 
kezdődött a földalatti aknaharc. Az őrszemek alig néhány méterre állnak egymással 
szemben, félig fedett és nagyon erősen drótozott kiugrásokban. Különösen éjjel ke- 
letkeznek igen erős kézigránátharcok, melyek néha az egész állás személyzetét felri- 
asztják. Kölcsönösen robbantjuk az elől lévő kiugrásokat és árokrészeket. Alig 
múlik el nap robbantás nélkül. 

Egyik nap a franciáknak sikerült felrobbantani egy előretolt árokrészünket, mi- 
ben épp a mi századunk 10 embere dolgozott. Csak több órai megfeszített munkával, 
állandó kézigránátharc közepette sikerült a teljesen eltemetett embereket mind élve 
kiszabadítani. 

Azok a kísérleteink, hogy a legközelebbi francia őrhelyeket kézitusával elfoglal- 
juk, legtöbbször érzékeny veszteséggel kudarcba fulladnak. A franciák őrszemeiket 
és a hozzájuk vezető árkokat teljesen teletömték szögesdróttal, azonkívül a gerenda- 
házakból az egész akadályövüket géppuskákkal uralják. Ebből a helyzetből, amit 
hosszabb ideig igazán nem kellemes elviselni, remélhetőleg megszabadít a Central 
ellen intézendő támadás. 


A Central elleni roham 


Június 30-án, három és félórás tüzérségi és aknavető előkészítés után, Central, 
Labordaire, Girnetiére és Bagatelle erődöket el kell foglalni. Ezek azok a védőállá- 
sok, melyeket az ellenség a múlt év októbere óta épített és erődszerűen megerősített. 
Ennek a támadásnak az előkészítésén az ezred hetekig dolgozott. Közvetlenül az el- 


ső vonal mögött közepes és nehéz aknavetőket építünk be gránátbiztos fedezékekbe. 
Ezért a tartalékszázadok éjjel-nappal hordják előre a keskeny árkokon át az anyagot, 
szétszedett vetőket és lőszert az első vonalba. A francia zavarótűz ismét tekintélyes 
mértékben erősödik. Több hordozó részleg lesz így az áldozata. Mikor a 9. század a 
Binarville-i barakktáborból többnapos pihenés után ismét előremegy az első vonal- 
ba, nagyon csodálkozik a Binarville-i gyümölcsösökben légi figyelés elől rejtett 
közepes és nehéztüzérség nagy száma felett. Sőt úgy nézzük, hogy most lőszer is 
elég van. Ez egyszer nagyon jó hangulatban megyünk előre az első vonalba. 

Az ezred a Central elteni támadásra az 5. rohamszázaddal minden részletet 
közöl. Szakaszom a tüzérségi tűz alatt a tartalék állásban lesz, Central-tól északra 1 
km-re. Közvetlenül a roham kezdete előtt rohamállásba kell előremennie. Az előre- 
tőrésnél közvetlenül a rohamosztag nyomában kell maradnia s lőszert, kézigránátot 
és sáncszerszámot szállít utána. 


Június 30-án. 5.15 órakor megnyitják a tüzércsoportok a tüzüket. Nagyon maga- 
san a fejünk felett zúgnak el a 21 cm-es és a 30.5 cm-es mozsarak nehéz lövedékei. 
Ezeknek a gránátoknak a hatása a Central agyagtalajában hatalmas. Magas földszö- 
kőkutak törnek elő. Állásaink előtt egyik tölcsér a másik mellett keletkezik. A hatal- 
mas francia földerősítések úgy mállanak szét, mintha hatalmas kalapács zúzná szét 
őket. Emberek, gerendák, gyökérzet, pőzsök és homokzsákok keringenek a levegő- 
ben. Vajon, hogy tetszik ez a védőknek? A nehéz tűznek ekkora összefogását eddig 
még nem láttuk. 

Roham kezdete előtt egy órával a közepes és nehéz aknavetők megkezdik szétlő- 
ni a gerenda erődöket, sáncokat, drótakadályokat. Hiába lő a francia tüzérség renge- 
teg esővel zárótüzet, mert az első vonalunk csak gyéren van megszállva és nagyon 
közel fekszik a francia védőállásokhoz. A francia tüzérség egy része a hátrább lévő 
állásrészeket szántja fel. Alig 100 méterre előttem az egyik nehéz francia gránát egy 
még januárban elesett francia holttestét úgy kiásta és felhajította a levegőbe, hogy az 
magasan egy fán fennakadt. Minduntalan az órát nézzük. 15 perccel a támadás 
megkezdése előtt a sok becsapódástól sűrű füst borítja a terepet. Barát és ellenség 
egyaránt fokozza tüzét. 

Az az árok, melyben nekem parancs szerint előre kellett volna hatolnom, már 
hajnal óta erős ellenséges tűz alatt feküdt, tehát a kapott paranccsal ellentétben az 
ároktól 100 méterre oldalt a nyílt terepen vezetem előre a szakaszom. Gránátok vá- 
gódnak be körülöttünk, tehát futunk, amíg előttünk a mélyedésben ismét fedezékbe 
nem jutunk. A francia tűzben gyorsan rohanunk az összekötőárkokat kihasználva az 
első állás felé. Itt most már ember ember mellett ugrásra készen fekszik. Túl most 
robbannak az utolsó aknák és gránátok. 

8 óra 45 perc. A rohamcsapatok széles arcvonalon rohannak a gránáttölcséreken 
és akadályokon keresztül az ellenséges állások felé. A francia géppuskák kattognak! 
A 9. század rohamjárőrét is elkapja jobbról egy francia géppuska. Egyesek felbuk- 
nak, a többi azonban rohan és eltűnik a tölcsérek és terephullámok mögött. Szaka- 
szom követi őket. Mindenkinek megvan a maga terhe, legyen az ásó, vagy kézigrá- 
náttal, illetőleg lőszerrel telt zsák. Az ellenséges géppuska jobbra még kelepel. Szó- 


ráskúpja elől szökellve elérjük azt a terephullámot, ahol a 9. század már januárban 
harcolt. A büszke erődök most romokban hevernek. A fonások, gerendák és kidőlt 
fák vad összevisszaságban halott és sebesült franciák feküsznek beékelve. A békés 
időkben fonással burkolt árokfal most sok franciának okozta vesztét. 

Tőlünk jobbra kézigránátharc folyik. A hátsóbb állásokban lévő francia gép- 
puskák keresztül-kasul tüzelnek és fedezékbe kényszerítenek minket. A nap melegen 
tűz. A 9. század rohamjárőrének nyomában előbb az állásban balra húzódunk, majd 
egy összekötőárkon a második állást közelítjük meg. 


Közben tüzérségünk lőni kezdte a 150 méterrel délebbre lévő francia állásokat, 
amiket tulajdonképpen csak július 1-én, új előkészület után kellett volna megroha- 
moznunk. (Central II.) De már az ezrednek azok a járőrei, akik a Central [I-ben 
befejezték tisztogatási munkálataikat, a Central II-t rohamozzák. 

30 méterrel előttünk nagyon erős kézigránátharc folyik. Central II. körvonalai 
még 80 méternyire látszanak. A francia géppuskatűz lehetetlenné teszi az árkon kí- 
vül való mozgást. Úgy hallom, hogy elől a rohamjárőr megfeneklett. Fiatal parancs- 
noka Möricke zászlós súlyosan sebesülten fekszik az árokban. Medencelövés. Hátra 
akarom vitetni, nem hagyja magát. Ne törődjünk vele. Csalánba nem üt a men- 
nykő. A sebesültvivők hátraviszik. Kezet szorítok még a bátor zászlóssal, az- 
tán átveszem tőle a parancsnokságot. Másnap a zászlós meghal a kórházban. 


MELETT et EAT 


Francia zászlóalj harcálláspont a Centrál II-ben. 


A Centrat II. megszállócsapatával állunk harcban. A saját tüzérség hallgat. Né- 
hány kézigránát össztűz, gyorsan egymás után, határozott előretörés és máris a Cent- 
ral 1I-ben vagyunk. A megszállók egy része hátrál az árokrendszerben, más része az 
árkon kívül menekül, a többi megadja magát. Gyorsan jobbra, balra felgöngyölítjük 
az állást és a zömmel egy 3 méter mély összekötőárkon át nyomulunk dél felé. Itt 
meglepünk egy francia zászlóaljparancsnokot segédtisztjével és szűkebb törzsével. 
Minden ellenkezés nélkül megadják magukat. 

Az árok néhány 100 méterrel arrébb hordóban végződik. Előre, Viennale- 
Chateau felé erősen lejt a terep. A kilátásunkat a magas erdő akadályozza. Jobbra 
kb. 200 méterre az erdő szélén franciák vannak nagyobb tömegben. Tűzzel rajtuk 
ütünk. Rövid harc után az ellenség behúzódik az erdőbe. Eközben jobbra az I. zász- 
lóalj részei törnek előre. Felveszem velük az összeköttetést, ugyanakkor beosztom a 
nálam lévő rajokat újból — hiszen a III. zászlóalj minden századából akad most em- 
ber nálam — és védelemre rendezkedem be velük a Central II[-től délre 300 méterre. 
A század további előre menetele nem látszik tanácsosnak, mert jobbról még szabad a 
szárnyam és erről az oldalról a Central I. és II. irányából még igen erős harci zajt 
hallok. Még élénken él emlékezetemben az utolsó roham — január 29-e — mikor 
olyan szépen sikerült a század előrejutása s amikor végül is feladtak bennünket. 


Egy járőr megállapítja, hogy jobb szomszédunknak még a Central I-be sem 
sikerült behatolni. A következő órákban különösen gondot okoz, hogy a Central II. 
oldalát és hátát nyugat felé elreteszeljem. Itt minduntalan megkísérlik a franciák az 
elvesztett állásrészeket ellentámadásokkal visszaszerezni. Ezért ezt az őrhelyet 
különösen kipróbált harcosokra bízom. A zászlóaljnak jelentem az elért eredményt. 

Balra tőlem az I. zászlóalj csapatai még tovább mentek dél felé a Houyette- 
szorosba. Minden figyelőm erős csapatgyülekezést jelent 300 méterre előttem a lej- 
tőn. Ullerich századossal a balra lévő I. zászlóalj parancsnokával megbeszélem hely- 
zZetet. Elrendeli, hogy az I. zászlóalj balra a 9. századhoz csatlakozva ássa be magát. 

Lázas sietséggel esünk neki az ásóval a földnek. Egy szakaszt kivonok tarta- 
lékba, lőszert és kézigránátot hozatok vele előre és kiépíttetem a Central II. reteszelő 
állását. A felénk előnyomuló francia járőröket elűzzük. 

Az agyagos talajban könnyű ásni. Nemsokára 1 méternél mélyebben vagyunk a 
földben. Most a francia tüzérség, amely a támadás kezdete óta nem zavart, nagy űr- 
méretekkel kezdi rommá lőni mögöttünk a Central II-t. Valószínű ott sejtenek min- 
ket a franciák. Az ellenség lőszerpazarlása hatalmas. Több órára megszűnik hátra- 
felé a közlekedés a tűz miatt. A zászlóaljtól a századhoz vezető távbeszélő vonal 
hamarosan darabokban hever. A századkörletbe egy géppuskás szakaszt kapunk. 
Estére 150 cm-re vagyunk a földben. Közvetlenül mögöttünk még mindig dühöng a 
francia nehéztüzérség. Egyszerre hangos vezényszavak és kürtjelek harsannak meg 
előttünk. Megmozdul az erdő széle. Néhány 100 méterről sűrű tömegben rohan 
felénk az ellenség. Gyorstüzünk nemsokára földre kényszeríti ugyan őket, de most 
látszik csak meg, hogy a lejtő enyhén lankás és a fekvő ellenséget csak 80 
méternyire tudjuk eltalálni. Talán közelebb lehetett volna vinni az állást a Central II- 
höz, azonban akkor a tüzérségi tüzet nem tudtuk volna ilyen simán megúszni. Most 
az egyszer a franciák nagyon bátran támadnak. Mire teljesen besötétedik az egész 
vonalon kézigránátharc dühöng. Mivel kézigránát-készletünk korlátolt, főleg puska- 
és géppuskatűzzel védekezünk. Az éjszaka nagyon sötét Még világító lövedékkel is 
kevéssé látjuk az ellenséget, a nagy kézigránát-robbanási felhők miatt. De mivel 
kézigránátjai közvetlenül fegyvereink csöve előtt robbannak, nem lehet 50 méternél 
messzebb. A harc változó erővel, de egész éjjel tart. Az ellenség minden betörési 
kísérlete összeroppan a gyalogosok tüzében. 

Virradatkor meglátjuk, hogy 50 méterre előttünk homokzsák-fal húzódik s 
mögötte a francia most ássa be magát. Ha éjjel nem is engedtek lélegzeni a franciák, 
úgy most a tüzérségi tüzet megváltásként fogadjuk. A lövedékek legnagyobb része 
fejünk felett a Central I. és II.-be röpül. Közvetlen az állásaink mögé csak nagyon 
kevés, míg az első vonalak körül csak elvétve hullik egy gránát. Ma határozottan 
kellemes az első vonalban lenni. Ezzel szemben senki sem irigyli az ételhordókat, 
azokat, akik anyagot és lőszert szállítanak, meg a munkásrészlegeket. 


A következő napokban 2 méterre mélyítjük az állást, építünk 1-2 személyes 
támfákkal megerősített kis óvóhelyeket, valamint megkezdjük az acél-lőréspajzsok 
beszerelését és homokzsákokkal megerősített lőréseket építünk ki. Az első vonalban 
a tüzérség hatása nagyon csekély, ezzel szemben az éjjel-nappal tűz alatt álló 


összekötőárkokban naponta van néhány áldozata az ellenséges gránátoknak. 

A június 30-iki sikerült roham után a felhalmozott tüzérségi anyagot azonnal más 
arcvonalszakaszra vitték. Gyenge állástüzérségünk a lőszerhiány miatt most sokszor 
a nagyon hálás célokra sem képes tüzelni. De az ezredkörletben most legalább 
állandóan van tüzérfelderítő. Ez minket, gyalogosokat, nagyon kellemesen érint. 

Július elején az ellenség nehéz aknákkal minden nap összelövi állásaink egy ré- 
szét. Vetőit olyan ügyesen állította fel, hogy azok állásaink tekintélyes részét olda- 
lozni tudják. Mivel a tulajdonképpen elég kezdetleges vetőnek az oldalszórása igen 
csekély, legtöbbször telibe találja az állásainkat. Sajnos, a veszélyeztetett körletet 
nem sikerül mindig kiüríteni. Ilyenkor bizony meglehetősen nagyok a veszteségek. 
Néhány gyalogost csupán a közelükben felrobbanó aknák légnyomása öl meg. 

Júliusban helyettesítésképpen 5 hétre átveszem a 10. század parancsnokságát. 
Ugyanazon a szakaszon a 4. és a 6. század is felvált. Mi, századparancsnokok, egy- 
séges tervet dolgozunk ki, a földszín alatt 8 méterre építendő több bejárattal rendel- 
kező gránátbiztos óvóhelyeknek az építésére. Éjjel és nappali részlegekkel dolgo- 
zunk több helyről egyszerre. A tisztek is kiveszik belőle a részüket. Hiába. Az egész 
összecsuklik. 

Ezekben a napokban többször megtörténik, hogy a nehéz francia tüzérség egyik- 
másik század védőkörletét 1 óra alatt rommá lövi. A kis, támfákkal megerősített bú- 
vóhelyek a nehéz gránátok súlya alatt úgy összelapulnak, mint a papírdoboz. Nagy 
szerencse, hogy a franciák merev tervszerűséggel hajtják ezt végre. Rendesen az ille- 
tő századkörlet balszárnyán kezdik. Mivel ilyen tűzben csak nagy veszteség árán le- 
hetne kitartani, a veszélyeztetett állásrészt kiüríttetem és csak akkor szállom meg új- 
ra, ha a tüzérségi tüzet a francia oldalt, vagy hátra helyezi. Ha a francia gyalogság a 
tüzérségi tűz után azonnal rohamozna, úgy azonnali ellentámadással ismét kiker- 
getnénk, mert velük szemben a közelharcban sokkal erősebbnek érezzük magunkat. 

Mint a Centralnál, az alig 50 méterre levő francia állások ellen itt is előretolt 
árkokat és akna utakat építünk. Augusztus elején századomnak a Martin-erődben fel 
kell váltani a 12. századot, mert az néhány nappal azelőtt, rohamnál, aknarobbanás 
következtében súlyos veszteséget szenvedett. A felváltás hajnalban, ellenséges 
zavarótűz nélkül történik meg, de rövidesen megkezdődik a francia tüzérségi tűz. 
Nehéz perceket élünk itt át a még előző napokból temetetlenül maradt francia 
holttestek közé kuporodva. Mihelyt pár perc múlva enyhül a tűz, lázas sietséggel 
kezdjük az állásokat mélyíteni és csak akkor nyugszunk meg, midőn a 1.80 cm-es 
mélységet elértük, és az ellenség felé eső falba sok kis búvóhelyet építünk. Most 
legalább a francia tábori tüzérség elől védve vagyunk. Innen is lehetőleg minden 
emberemet épen szeretném kihozni. 

Hála a szorgalmas munkának, két nap múlva, dacára az addig átélt sok tüzérségi 
tűznek, veszteség nélkül vittem ki innen minden emberem, tehát halottak és súlyos 
sebesültek nélkül. 

Miután századomat leadtam, augusztusban én is megkezdtem első 14 napos 
háborús szabadságomat. 


Megjegyzések: Hogy június 30-án az erős Argonne-erdei francia állások elleni 
támadás időpontja felől az ellenséget megtévesszük, a tüzérségi és aknavető elő- 
készítő tüzet többszöri megszakítással lőttük az ellenséges állásokra. Még ez az erős 
tűz sem rombolt mindent szét az ellenséges állásban. A roham kezdetekor is védte 
magát néhány francia. 

Megint bebizonyosodott a német gyalogság nagy támadó lendülete. Nem elége- 
dett meg az aznapi támadási céllal, hanem azon túl a kővetkező francia állásokat is 
elfoglalta. Mindez. olyan sebesen történt, hogy megleptünk és elfogtunk egy francia 
zászlóaljparancsnokot segédtisztjével együtt. A sikerült támadás után gyorsan 
védelemre rendezkedtünk be. Ekkor óvakodtunk a francia állások felhasználásától, 
mert azt az ellenség a legapróbb részletekig ismerte. Már a roham kezdetekor 
előrelátóan kijelölték a lőszert és sáncszerszámot szállító részlegeket, ugyanis 
rövidesen a francia zárótűz lehetetlenné tett minden anyagutánpótlást az első 
vonalba, sőt még a távbeszélő összeköttetést is megszakította. 

Este és a július 1-ére virradó éjjel az erős ellenséges ellentámadást a legkisebb 
távolságon belül inkább puska- és géppuskatúűzzel állítottuk meg, mint kézigránáttal. 

Napfelkelte előtt homokzsákfal mögött ásta be magát az ellenséges gyalogság, 
állásaink előtt mindössze 50 méterre. Valószínű, hogy ezeket a homokzsákokat már a 
támadás kezdete előtt készenlétbe helyezték, vagy a roham alatt hozták magukkal, 
vagy a roham elakadása után a következő lépcsők hozták előre. 

Hogy a rohamot követő hetekben, az erős tüzérségi tűz által okozott nagy 
veszteségeket kikerüljük, a századvédő-körletek egy részét az ellenséges tűz 
tartamára, rövid időre kiürítettük. A mostani, védelemre vonatkozó szabályzataink is 
azt tanítják, hogy a századparancsnok parancsára a század tűzzel terhelt része a 
közelben kitérhet. 


Roham 1915. szeptember 8-án. 


Szabadságomról való visszaérkezésem után a 4. század parancsnokságát bízzák 
rám azzal, hogy néhány nap múlva az ezred jobbszárnyán támadnom kell vele. A 
Charlotten-völgyi tartalékállásban veszem át a századom. Miután a támadás és 
készenléti helyének terepét személyesen megvizsgálom, századommal a Charlotten- 
völgy mellett lévő üres állásokon gyakorolom a rohamot. Ezáltal pár nap alatt telje- 
sen a kezemben van az egész század. Így teljes bizalommal nézek nehéz feladatom 
elé. Nagyon sajnálom, hogy parancsnoksági hatásköröm ebben a nagyszerű szá- 
zadban is csak néhány napig fog tartani, de még túl fiatal a rangom ahhoz, hogy 
állandó századparancsnok lehessek. 

1915. szeptember 5-én még jóval napfelkelte előtt, magabízó hangulatban vonul 
századom az állásokba. Az állásrészt, melyet a 123. gránátos-ezred egyik századától 
vettünk, át a franciák már aláaknázták. Az ellenséges aknászcsapatok szakadatlan 
munkáját egyes helyeken határozottan lehet hallani. Reméljük, hogy az ellenség a 


földalatti munkát nem fogja a roham kezdete előtt beszüntetni. Sokkal többre 
becsüljük az ember-ember elleni becsületes harcot a levegőberöpítésnél. Három 
hosszú nap múlik el. Alattunk szorgalmasan dolgoznak. 

Azután, szeptember 8-án nyolc órakor megkezdődik a saját tüzérség és aknave- 
tők hatástüze a tőlünk 40-60 méterre lévő állásokra. Tömegre és hatásra nagyon el- 
marad a Centrall támadás mögött. A francia tüzérség különböző űrméreteivel igen 
erős zárótűzzel válaszol. 3-4 személyes, könnyen épített fedezékekben összekupo- 
rodva engedjük el az őrületes tüzet a fejünk felett. A nehéz becsapódásoktól állan- 
dóan remeg a föld. Göröngyök, szilánkok és ágak potyognak, mint az eső. A gráná- 
tok erős Argonne-tölgyeket tépnek ki gyökerestől és vágják a földhöz. A francia 
aknászok már nem dolgoznak. Vajon készen lennének-e a munkájukkal? 


Időnként végigszáguldok a századkörleten, hogy megnézzem, hogy vannak az 
embereim. Eközben a saját állásból jövő nehéz aknák és gránátok tüze többször föld- 
höz vág. Egy pillantást vetek az ellenséges állás felé. Sok hatalmas robbanófelhő bú- 
jik ki a földből, gerendák, homokzsákok, pőzsők, földgöröngyök röpködnek a leve- 
gőben, erős fák gyökerestől szakadnak ki. Az ellenséges állás hátsóbb részeit 
szürkéskék felhő borítja. 

Három óra hosszat tart az ellenséges állás rohaméretté lövése. Nekünk ebben a 
zubogó üstben hihetetlenül hosszúnak tűnik fel az idő. Végre 10.45-öt mutat a 
mutató. 

A század három rohamjárőre kibújik fedezékéből és felállítási helyére megy. Az 
órákat összeigazítjuk. A rohamnak az utolsó gránátok becsapódásakor, pont 11.00 
órakor kell kezdődnie. Az árkászok, a lőszer- és anyagutánpótlás-szállító oszlopok 
előrejönnek. Még egyszer megmutatom a csoportoknak a kb. 200 méterre levő célja- 
ikat és a lelkükre kötöm, hogy más dolguk nincs, mint nyílegyenesen megrohamozni 
céljaikat. A mögöttük maradt ellenség végleges elintézése nem az ő, hanem a század 
második lépcsőben előnyomuló részeinek a feladata. A sikerült roham esetére az 
ellentámadás kivédését, az összeköttetés felvételét, az állás elreteszelését még 
egyszer alaposan megbeszéljük. 

Ezalatt a 21 cm-es gránátok, a nehéz és közepes aknák a legnagyobbra fokozott 
tűzerővel csépelik az ellenséges állást. Alig lehet elképzelni, hogy ilyen őrületes tűz 
után odaát maradjon még élő ember. Még 30 másodperc! A gyalogosok ugrásra 
készen kuporognak a tölcsérekben. Még 10 másodperc! Az utolsó aknák közvetlen 
elénk vágnak be az ellenséges állásokba. Még mielőtt a robbanási felhőjük 
eloszlana, 3 rohamjárőröm hangtalanul, kb. 250 méter összkiterjedésben átugorja a 
mellvédet és némán, mint ahogy ezt napokkal azelőtt tanulta, egyenesen a céljára tör 
elő, keresztül a poron és a füstön. Remekül csinálják. 

Nem törődnek a franciákkal, akik halálra vált arccal és felemelt karral bújnak ki 
legközelebbi fedezékeikből. Csak futás közben mutatják karjukkal a foglyoknak az 
útjukat, hogy merre menjenek a fegyverüket lerakni. A rohamcsapatok már majd- 
nem megközelítették a céljaikat, mikor a század többi része a szolgálatvezető pa- 
rancsnoksága alatt második lépcsőben megindul, hogy a foglyokat összeszedve, 
kövessen. 


A jobboldali rohamcsapathoz csatlakozom. Néhány másodperc alatt elérjük a tá- 
madás titkos célját az ellenséges állásokon túl. Árkászok, sáncszeres csapatok és ké- 
zigránátosok szorosan felzárkóztak. Eddig egyetlen emberem sem sebesült meg. Mi- 
vel hangtalanul, a szokott hurrázás nélkül rohamoztunk, a hátsóbb állások megszál- 
lóit teljesen meglepjük óvóhelyeiken és fedezékeikben. Miután meggyőződtek, hogy 
menekülésre nincs kilátásuk, rövid felszólítás után harc nélkül azonnal megadják 
magukat. Most a hátrábbfekvő állások géppuskái fedezékbe kényszerítenek. Balra 
felgöngyölítjük az árkot és a középső rohamcsapattal helyreállítjuk az összeköttetést. 
Néhány perc múlva megvan az összeköttetés a bal rohamjárőrrel és a balszomszéd 
(második) századdal is. 


1915 szept 8-án. 
Északi nézet 

Lázasan dolgozunk az elfoglalt állásrész védelemre berendezésén. Az ellenség 
felé vezető futóárkok hamarosan homokzsákokkal vannak elreteszelve. Megalakul- 
nak a lőszer- és kézigránát-óvóhelyek. Most közvetlen az elért vonal mögé a francia 
tüzérség órák hosszat olyan erős bénító tüzet ad, hogy erre az időre a kiindulási 
állással az összeköttetés teljesen megszakad. Francia géppuskák az állásokon kívül 
minden mozgást lehetetlenné tesznek. Így az utánpótlás elakad. Ekkor megindul a 
francia gyalogság ellentámadása. Alig van 100 méter kilövésünk, de ez elegendő 
arra, hogy még az állásaink előtt összeomoljon a roham. Magukban az állásokban is 
heves kézigránátharcokra kerül a sor, különösen az elreteszelt árokrészeknél. De itt 
is jó nekünk, mert kézigránátjaink messzebb repülnek, mint az ellenségé, ugyanis a 
terep az ellenség felé lejt. 

A rohamnál az egyik elővigyázatlanul kidobott kézigránát 5 emberünket sebesít 
meg. A rohamutáni francia tűz a század összveszteségét 3 halottra és 15 sebesültre 


fokozza Különös nehézségbe ütközik a csapat ellátása roham után. A lőszert, anya- 
got és élelmet a francia géppuskák és gránátok által állandóan pásztázott terepen kell 
előrevinni. Kell egy összekötőárkot ásni a kiindulási állásba. De még a jobboldali 
összeköttetés is hiányzik. 

Tanácsomra az egyik tartalékszázad nyolcvan embere parancsnokságom alatt az 
elkövetkezendő éjjel kb. 100 méter hosszú összekötőárkot ás a volt állásainkhoz. A 
művelet meglehetősen nehéz, mert egyik helyen csak 40-50 méterre vezetne el az 
egyik átfutó francia állás előtt. Munkáscsapataimmal lázasan homokzsákokat 
töltetek. Tanultam valamit a június 30-i támadásnál a franciáktól. 

22.00 óra körül elkezdjük a munkát. Bár az ellenség még nagyon nyugtalan, 
állandóan géppuskával és világítólövedékkel lövöldöz, már most meg kell kezdeni a 
munkát, másként egy éjjel nem tudjuk majd befejezni. Először mindkét oldalról 40- 
40 cm. magas homokzsákfalat kezdek építeni. Az emberek hanyatt fekve adogatják a 
homokzsákot az elsőnek, ez építi azután a falat. Bár ez a munka nagyon megerőltető, 
az erős ellenséges tűz még sem tud áthatolni a homokzsákfalon. A rendelkezésre álló 
homokzsákokkal mindkét oldalt kb. 15-15 méter hosszú falat tudok építtetni. A 
megmaradt 70 méteres részt úgy zárom le, hogy az embereimet acélpajzsokkal 
szerelem fel s velük a hézagba nyomulva, rajvonalat vetetek fel. Mihelyt valamelyik 
megérkezett a helyére, felállítja pajzsát és elkezd mögötte ásni. A puska és 
kézigránát a keze ügyében van. Ez az egész művelet a legkisebb nesz nélkül megy 
végbe. Az ellenség rengeteg világítólövedéket lő ki, eláraszt lövedékekkel és 
kézigránáttal. Utóbbi nem ér el, az előbbi pedig az acélpajzson akad meg, de nagyon 
biztonságosan azért mégsem érezzük magunkat. A fedezékeink mögött az éj 
folyamán mégis behatolunk a földbe. Szeptember 9-én hajnalban készen van a 180 
cm. mély futóárok. Ezeknél a munkálatoknál rábukkanunk az I. zászlóalj egyik 
halottjára, aki a június 30-iki roham óta a két állás között feküdt. 


Az izgalmas és nehéz munka után éppen le akarok feküdni, mikor megérkezik a 
zászlóalj-parancsnok, kevéssel utána az ezredparancsnok is, hogy az új állásokat 
megszemlélje. A 2. és 4. század eredménye igen örvendetes. A rejtett célokat elér- 
tük, 2 tisztet, 140 fő legénységet fogtunk el, 16 aknavetőt, 2 géppuskát, 2 fúrógépet, 
1 elektromotort zsákmányoltunk. De a 4. század hangulata mégis meg van zavarva, 
mert Stöwe tartalékos hadnagy, a 123. gránátos-ezredhez vezényelt összekötő tiszt, 
hősi halált halt. A szabadságos igazolványa már a zsebében volt. 

Röviddel a roham után leadom a 4. századot és néhány hétre a 2-at kapom meg. 
Nagyon nehéz a búcsú, mert a 4. századdal nagyon jól megértettük egymást. Vala- 
melyes időt a Kronprinz-erőd bombabiztos fedezékében töltök, az első vonal mögött 
150 méterrel reteszállásban. Itt tudom meg főhadnaggyá történt előléptetésemet, 
kevéssel utóbb áthelyezésemet a most Müsingen-ben megalakult sí- és hegyi 
alakulathoz. Nagyon nehéz megválni anyaezredemtől, ahol annyi nehéz csatanapot 
éltem át; attól a sok derék gyalogostól és az Argonne-erdő vér- és verejték áztatta 
árkaitól. A Champagne-csata javában tombol, mikor szeptember végén a Binarville 
melletti erdőt elhagyom. 


Megjegyzések: Az újonnan átvett századdal először egy gyakorló védőálláson 
alaposan besulykoltuk a szeptember 8.-iki támadást. A hatástűz végén a három 
rohamjárőrnek hurrázás nélkül, másodpercnyi pontossággal kellett a közeli 
ellenséges állásokon keresztül, a kb. 200 méterre lévő célokat elérni. Az állás 
megtisztítása csak a 2. és 3. lépcsőben következő század feladata volt. 

Parancsom ellenére az egyik rohamjárőrnél roham előtt kézigránátot hajítottak 
ki és ezáltal 5 emberem megsebesült. (Ezek voltak a tulajdonképpeni roham egyedüli 
veszteségei.) Tanulság: Szökellésnél nem szabad magunk elé kézigránátot 
hajítanunk, mert saját csapatunk ugrik a robbanásba. Az ellenség meglepetése 
elsőrendűen sikerült. Azelőtt ugrottuk át az első vonalat, hogy fegyverhez nyúlhatott 
volna. Mintha a földből nőttünk volna ki, úgy érkeztünk a fedezékeik elé. Éppen ezért 
ejtettünk aránylag nagyszámú foglyot. 

Roham után gyorsan be kell rendezkedni védelemre. Ez alkalommal az elfoglalt 
állásokat használtuk fel. A nemsokára bekövetkező ellentámadást elhárítottuk. A 
századot a roham után ismét órákra elvágta hátsó összeköttetésétől a tüzérségi- és a 
géppuskatűz. A jobboldali összeköttetés helyreállításánál közvetlenül az ellenséges 
fegyverek előtt, a homokzsákok és acélpajzsok nagyon jó szolgálatot tettek, . 


III. ÁLLÁSHARC A MAGAS VOGÉZEKBEN 1916-BAN 
ROMÁNIAI MOZGÓHÁBORÚ 1916/17-BEN 
Az új alakulat 


Sproesser őrnagy 1915 október elején a Müsingen-i új táborba 6 lövészszázad és 
6 hegyi géppuskás-szakasszal megalakítja a Württemberg-i hegyivadász zászlóaljat 
(W. G. B.). A 2. század parancsnokságát én kapom meg. Igen munkás élet kezdődik. 
Századom több mint 200 fiatal, különböző fegyvernemből összeválogatott, a nyugati 
front minden részén megfordult, hadifáradalmakban kipróbált harcosból áll. Ezekből 
néhány hét alatt hegyi harcokra alkalmas lövészeket kell képezni. Habár a 
különböző egyenruhájú tömeg kissé tarka képet mutat, a szellem már az első 
napoktól kezdve kiváló. A feszes és nagyon megerőltető gyakorlatokat mindegyik 
szívvel-lélekkel csinálja. A később kapott új egyenruhánk is nagyon célszerű. 

November végén szigorú parancsnokunk előtt a Güánsewag-on lefolytatott 
századszemle a legjobb eredménnyel végződött. December hónapot Arlberg-ben 
töltjük, hogy a sí-kiképzésünket tökéletesítsük. 

A 2. század az Arlberg-hágón Hospiz St. Christoph községben van elszállásolva. 
Hajnaltól késő estig vagy málhával, vagy málha nélkül gyaluljuk a meredekeket. 
Esténként a vendéglő nagy szobájában együtt ül a társaság. A századzenekar Hügel 
apó vezetése mellett, slágereket játszik: havasi dalokat. Ez teljesen más, mint néhány 
hónappal ezelőtt az Argonne-okban. Így nemsokára embereimet is különösen jól 
megismerem és az alárendelt és elöljáró között szorosra fűződnek a szálak. 

Nagyon tetszik az osztrák élelmezés, cigaretta- és borpótlékkal. Kemény munká- 
val szolgáljuk meg minden nap. A karácsonyt nagyon hangulatosan ünnepeljük meg. 

A szép idő elröpül. 4 nappal karácsony után nyugatra visz a katonavonat; tehát 
nem úgy, ahogy reméltük volt, az olasz arcvonalra. A 2. század Szilveszter éjjel a 
bajor landwerektől a Vogézek-ben átveszi a Hilsenfirst-től délre eső állásrészt. Csak 
úgy szakad az eső. 

Az új század-védőkörlet 1800 méter hosszú, jobb- és balszárnya között 150 mé- 
ter szintkülönbség van. Az arcvonal előtt erős drótakadályok húzódnak, az egyiket 
éjjelre árammal lehet megtölteni. Ilyen szélesség mellett az állást mindenütt 
megszállni nem lehet. Néhány különösen uralgó állásrészt támpontokká építünk ki. 
Minden támpont erődöt alkot, azaz minden irányban képes védekezni és rendelkezik 
lőszer-, élelem-és ivóvíz-tartalékkal. A fedezéképítésben hasznosítom Argonne- 
okban tanultakat, tehát mindegyiknek legalább két kijáratot építünk és igen erősen 
fedjük be. 


Az ellenséges állás nincs olyan közel, kézigránátdobó távolságra, mint az 
Argonneok-ban, hanem csak a jobb- és középsőszakaszon (az úgynevezett francia 
fejnél) közelíti meg az állásainkat néhány száz méterrel. A többi helyeken a francia 
állás messze hátul van, egy összefüggő erdőszélen. 


Néhány eltévedt gránáton és ritka géppuska zavarótűzön kívül keveset érzünk az 
ellenségből, de az időjárás szeszélyétől sokat szenvedünk. A tavasz és a nyár 
folyamán megismerjük a Sudel, Bengern, Ilienkopf és Müttel állásokat. Ebben az 
időben rengeteg tisztjelöltet képezünk ki, nagy szorgalommal. 

Szeptemberben a századom a Blützen-állásba kerül a Hilsenfirst északi oldalára. 
Itt a francia állások már közel vannak és sok tüzérségi és nehéz aknavető tüzet 
kapunk. 


Rohamjárőr-vállalkozás a Latschenköpfle ellen. 


1916. október elején a zászlóalj több századát, közöttük az enyémet is, megbíz- 
zák, hogy fogolyejtés céljából készítsenek elő vállalkozásokat. Mivel még az 
Argenne-okban azt a tapasztalatot szereztem, hogy az ilyen vállalkozások fölös- 
legesen nagy veszteségekkel szoktak járni, eddig minden ilyen vállalkozástól óvtam 
századomat. Most azonban, hogy parancsot kaptam, lázasan kezdek a munkához. 

Legelőször is, egyik este Büttler és Kolmar tartalékos szakaszvezetőkkel a szá- 
zadvédő körlet jobbszárnyán kipuhatolom a megközelítési lehetőségeket. Helyen- 
ként nagyon sűrű és magas fenyvesben tapogatózunk az ellenséges előretolt állás 
felé, melyet a felénk lejtő oldalon, az erdőszélen észleltünk. Az ellenséges őrszemtől 
50 méterre átmászunk a fűvel és gazzal benőtt úton s az út árkában csigalassúsággal 
közelítjük meg az akadályokat. Különös óvatossággal vágjuk át a drótvágó ollóval a 
szögesdrót-rengeteget. Kezd alkonyodni. Néha hallani lehet a csak néhány méterre 
levő francia őrszem mozgását. Sem őt, sem az állását nem láthatjuk, mert sűrű bozót 
van köztünk. Lassanként behatolunk a nagyon sűrű akadályba. Minden esetre csak 
az alsó drótokat sikerül elvágni. Már mindhárman benn vagyunk az akadályban. A 
tüskésdrót úgy vesz körül, mint a pókháló. Egyszerre az őrszem félbalra felettünk 
nyugtalankodni kezd. Köszörüli a torkát, köhög. Vajon fél? Vagy észrevett valamit 
ténykedésünkből? Ha véletlenül eszébe jutna egy kézigránátot hajítani az út árkába, 
úgy mind a hármunknak végünk. Az akadályban még mozogni sem tudunk, még 
kevésbé védekezni. A lélegzetünket is visszafojtjuk. 

Súlyos percek múlnak el. Mikor az őrszem ismét megnyugodott, kivonom embe- 
reimet. Közben teljesen besötétedett. A sűrű aljfában megreccsen az ág. Erre az 
ellenség az egész állás személyzetét riadóztatja és a két állás közötti részt percekig 
puska- és géppuskatűzzel árasztja el. Szorosan a földhöz lapulunk, mikor ez a pokoli 
tűz elszáll a fejünk felett. Végre elérjük saját állásainkat, sértetlenül. Az legalább 
világos, hogy itt az erdőn keresztül mindenféle vállalkozás rendkívül nagy 
nehézségekbe ütközik. 


Másnap az úgynevezett Latschenköpflénél fekvő ellenséges állásnál puhatoljuk 
ki a megközelítési lehetőségeket. Itt sokkal előnyösebbek a körülmények. A tisztáso- 
kon zaj nélkül lehet előrejutni egészen az ellenséges akadályokig. Ezek errefelé min- 
denesetre különösen erősek és három vonalból állnak. Ezeknek az akadályoknak az 
átvágása órák hosszat tartó megfeszített munkába kerül. Az ellenséges állás itt 150 


méterre fekszik a saját állás előtt. Hosszas és különböző helyről történt éjjel-nappali 
figyelésekkel megállapítottunk a Latschenköpfle-álláson két őrszemet. Az egyik 
körülbelül a tisztás közepén áll, fedett őrhelyen. A másik 60 méterre balra és följebb 
sziklamélyedésben van, ahonnan az egész környező terepet különösen jól betekint- 
heti és esetleg tűz alatt tarthatja. Amúgy az előterepnek azt a részét, az ellenség csak 


ritkán lövi puskával vagy géppuskával. 

A tervezett vállalkozást a kevés fedezéket nyújtó füves terepen csak nagyon sötét 
éjjel hajthatjuk végre. 

A következő napokon és éjjeleken további megközelítési utakat derítünk fel a 
Latschenköpfle felé, valamint a két őrszem viselkedését tanulmányozzuk. Nagyon 
ügyelünk, hogy ténykedésünkből az ellenség szándékainkra vonatkozóan semmit se 


gyanítson. 
A felderítés eredményeképpen megállapítom a vállalkozás tervét. Most az egy- 


szer nem az ellenséges őrszemeket fogom megközelíteni, hanem a két őrszemállás 
között az akadályokon fogunk keresztülhatolni és azután az őrszemeket oldalról, 
illetve hátulról fogjuk kiemelni. Ezért a tulajdonképpeni rohamcsapatot 20 fő erőre 
kell emelnem, mert az akadályokon való áthatolás után, meg kell oszolnia. Hogy 
azután ezeknek a rohamcsapatoknak a visszavonulása is lehetséges legyen, még 
abban az esetben is, ha az állásmegszállók riadóztatása után harcra kerülne a sor, 
mindegyik őrszemálláshoz egy-egy drótvágó-különítményt tervezek. Ezek az 
ellenséges drótakadályokig nyomulnak elő s ott tétlenül fekve várnak addig, amíg a 
rohamcsapat pisztoly- és kézigránátharca el nem árulja nekik az ellenséges őrszem 
kiemelését, vagy pedig — ha az ellenséges őrszem hangtalan kiemelése sikerül — 
addig, amíg az elfoglalt őrszemállásból jelt nem kapnak. Csak ekkor vágjanak ezek a 
csapatok az akadályokon utat, hogy a rohamcsapatnak lehetővé tegyék a legrövidebb 
úton való visszatérést. Tervem részletesen megbeszélem az alparancsnokaimmal, 
részben vázlaton, részben terepen mutatva meg nekik mindent, majd az egyes 
csoportok feladataikat az állás mögött gyakorolják. 


1915. október 4-e hideg és barátságtalan nap. Kereken 1000 méter magas állá- 
sunkon az erős északnyugati szél felhőfoszlányokat kerget át. Estefelé viharerejűvé 
fokozódik a szél, az eső pedig borzasztóan szakad. Éppen ilyen időt óhajtottam a 
vállalkozás keresztülviteléhez. A francia őrszemek most behúzzák nyakukat, felhajt- 
ják köpenygallérjaikat, elhúzódnak az állásuk esőtől leginkább védett kuckójába és 
kissé nehezen hallanak. Ez az őrült szél is elnyel sokat a megközelítés és drótvágás 
zajából. Jelentem Sproesser őrnagynak, hogy a vállalkozást ma este akarom végre- 
hajtani és megkapom a beleegyezését. 

Éjfél előtt három órával elhagyom a három csoporttal a saját állást. Koromsötét 
éjjel van, vihar tombol és zuhog az eső. Lassan kúszva közelítjük meg az ellenséges 
állást. Nemsokára Kollmar szakaszvezető és Stetter őrvezető parancsnoksága alatt 
elválik a két drótvágó különítmény. A rohamcsapatnál Schafferdt hadnagy és Pfeifer 
szakaszvezető meg én előremegyünk a drótvágó ollókkal, a többi 20 ember 3 lépés 
távközzel egyesével követ. Hangtalanul tapogatózunk négykézláb az ellenség felé. A 
szél süvít és az esőt arcunkba vágja. Nemsokára teljesen átázunk. Megfeszítve 
minden idegszálunkat fülelünk az éjszakában. Balra följebb néhány puskalövés 
hallatszik, itt-ott időnként világítólövedékek szórják szét fénykévéjüket. Előttünk az 
ellenséges állásban még minden nyugodtnak látszik. Olyan sötét éjjel van, hogy a 
szerte heverő sziklatömbök körvonalát csak 5 méterről látjuk meg. 

Most elérjük az első akadályt. Nehéz munka kezdődik. Egyikünk ronggyal be- 
csavarja a drótot és az ollóval elvágja. A másik kettő pedig az elvágandó drótot fogja 
és elvágás után lassan göngyölíti fel, nehogy az megpattanjon. Semmi szín alatt sem 
szabad visszavágódnia, mert azáltal csak zajt okozna. Ezt ez egész műveletet előtte 
már alaposan kikísérleteztük. 

Ismételt pihenőket iktatunk közbe és figyelmesen fülelünk az éjszakában. Azután 
ismét megkezdjük a fárasztó munkát. Centiméterenként haladunk a nagyon szélesen 
és sok sorral font drótakadályokon át. Meg kell elégednünk azzal, ha az alsó drótok 
között vághatunk egy átbúvót. 


Órák hosszat dolgozunk megfeszítve. Néha-néha mégis megpattan egy-egy drót. 
Akkor percekre megállunk a munkával és lesünk magunk elé a sötétségben. Éjfél 
körül a második akadályon is átvágtuk magunkat. Már csak 30 méter választ el az el- 
lenséges állástól. Sajnos, az eső is, a vihar is csendesedett és az éjszaka is vilá- 
gosabb. Előttünk magas spanyol lovasok hosszú sora fekszik. Az egységek hosszúak 
és nehezek, a számtalan drótszálaik pedig olyan vastagok, hogy ollóink gyengéknek 
bizonyulnak. Néhány méterrel jobbra csúszunk és megkíséreljük az ott lévő két 
bakot eltolni. Erős zaj keletkezik. Végigszalad a hideg a hátunkon. Hacsak 40-50 
méterre az őrszemek teljesen el nem aludtak, most biztosan felriasztottuk őket. 

Kínos percek telnek el. 

Odaát minden csendes maradt. Arról a kísérletről, hogy az erősen összekötözött 
spanyol lovasokat széttoljuk, lemondok. Rövid keresgélés után feljebb balra az e- 
gyik gránáttölcsérben módot találunk arra, hogy ez alatt az akadály alatt is átbújjunk. 
Óvatosan áterőszakoljuk magunkat és néhány méterrel túl, elérjük az ellenséges árok 
szélét. 

Ismét szakadni kezd az eső. Mi hárman most az állás és akadályok között 
vagyunk. Az árok fenekén csörgedezik az esővíz a kőlépcsőkön a völgy felé. Most a 
rohamcsapat első embere kezd átbújni a spanyol lovasok alatt. A rohamjárőr többi 
része még az első és a második akadályöv között van. Fönt balra egyszerre az 
ellenséges árokban lépéseket hallunk közeledni. Több francia jön felénk. Lassan és 
egyenletesen dobbannak a lépteik az éjszakában. Ezek szerint fogalmuk sincs arról, 
hogy mi itt vagyunk. Nem lehetnek sokan, három-négy emberre becsülöm őket. 
Járőr volna? Mit tegyünk? Elengedjük-e az ellenséget, vagy üssünk rajta? Az ilyen 
harc aligha folyhat le hangtalanul. Dulakodás kezdődne ember-ember ellen. Egy 
kiáltás vagy egy lövés az egész megszálló csapatot riadóztatná. A saját rohamcsapat 
pedig nem vehetné ki részét a küzdelemből, mert még az akadályok alatt feküsznek. 
Ugyan mi is el tudnánk intézni ezt a járőrt, de akkor jönne az állást megszálló csapat 
és az egész előterepet elárasztaná tüzével. A visszavonulás valószínűleg csak 
veszteségek mellett lenne lehetséges, s a foglyok hazajuttatása nagyon kérdéses 
volna. Villámgyorsan mérlegelem a helyzetet és elhatározom, hogy az ellenséget 
futni hagyom. 

Mindkét kísérőmmel, Schafferdttel és Pfeiferrel megértetem magam. Az 
ellenséges árok szélén teljesen fedezzük magunkat. Ha a felülről jövő franciák jól 
körülnéznek, meg kell látniok minket. Minden felismerésre felkészülve, ugrásra 
készen várjuk a közeledő ellenséget. Hátha mégis harcra kerül a sor? Súlyos 
másodpercek. De minden fennakadás nélkül közeledik a francia járőr — majd elhalad 
mellettünk. Lejjebb elhalnak lassan a lépései. Mélyen fellélegzünk. 

Még néhány percig várunk, hátba visszajönnek még, azután egyenként, óvatosan 
leereszkedünk az állásba. Az eső most elállt, csak a szél süvít a hideg hegyoldalon 
keresztül. Amint a sok ember lejön a meredek árokoldalon, néhány göröngy 
elszabadul és nagy zajjal gurul lefelé a lépcsőkön. Ismét nehéz perceket élünk át. 

Végre az egész rohamcsapat az árokban van 

Megoszlunk. Schafferdt hadnagy lefelé, Schropp szakaszvezető felfelé indul el 
10-10 emberrel. Én Schroppal megyek. Halkan tapogatózunk felfelé az árokban. 
Még csak néhány tucat lépcső választ el a célunktól, a sziklaüregbe vájt őrszemállás- 
tól. Vajon észrevett-e minket már az ellenség? Itt! Balra leesik valami az akadályok 
között. Most jobbra az árokszélen. Kézigránátok robbannak. A rohamcsapat eleje 
visszaugrik, a hátulsó része megáll. A következő kézigránátok már közöttünk 
robbannának. Ha azonnal nem megyünk előre, végünk van. Tehát neki. Rárontunk 
az ellenségre és ezáltal a röpülő kézigránátok alatt elszaladunk. 

Stierle lóápolómat, aki csak erre az alkalomra jött az állásba, az egyik francia 
torkon ragadja. Nothacker tizedes ezt az ellenfelet a pisztolyával intézi el. Rövidesen 
az őrszemállás további két emberét is legyűrjük. Egy francia sikeresen elmenekül 
hátrafelé. 

Zseblámpánkkal gyorsan átkutatjuk az árokfalakat búvóhelyek után. Az első 
üres, a második tele van franciával. Ouandte tizedessel bebújok a csak 60 cm magas 
nyíláson. Jobb kezemben pisztoly, balkezemben zseblámpa. A fal mellett 7 harcra 
kész fegyveres ellenfél ül. De rövid felszólítás után leteszik a fegyvert. Sokkal 
veszélytelenebb lett volna számunkra ezeket kézigránáttal elintézni, de ezzel 


feladatunkat, a fogolyejtést, nem oldottuk volna meg. 

Schafferdt hadnagy jelenti, hogy saját veszteség nélkül két foglyot ejtett. Ezalatt 
a harc alatt a drótvágó különítmények lázasan dolgoztak és elkészítették az utcákat 
a visszamenetel számára. 

Mivel a vállalkozásom teljesen elérte a célját, nemsokára megadom a jelet a 
visszavonulásra. Még mielőtt a francia tartalékok beleszólnának a harcba, haza kell 
jutnunk. 

Anélkül, hogy az ellenség akadályozna, tizenegy fogollyal elérjük a saját állást. 
A legörvendetesebb azonban az, hogy a mi részünkről egyetlen egy veszteségünk 
sincs. Csak Stierle őrvezető kapott egy kézigránátszilánktól egy egész kicsi 
karcolást. Az elöljárók elismerése sem marad el. 

Sajnos, már a következő nap veszteséget követel. A nagyon tevékeny Kollmar 
szakaszvezetőt a század védőkörlet egyik, amúgy nyugodt szakaszán, az egyik 
francia mesterlövész lelövi. Ez alaposan megzavarja a Latschenköpfle-ban elért 
eredmény feletti örömünket. A Blösze-állásban a napjaink már meg vannak 
számlálva. A legfelsőbb hadvezetőség más feladatot talált a württembergi 
hegyivadász zászlóaljnak. Október második felében kelet felé megyünk. 


A Szurduk-szorosban 


1916 augusztusában a központi hatalmak arcvonalának az entente haderő 
hatalmas támadásait kellett felfognia. A Somme mentén a francia-angol haderő 
hatalmas erők felhalmozása után ki akarta erőszakolni a döntést. A Verdun-körüli 
véráztatta csatatereken újból fellángolt a harc. A keleti arcvonal még vonaglik a 
Brussilow-offenzívától, amely egyedül a szövetséges osztrák-magyar hadseregnek 
félmillió emberébe került. Macedóniában Sarrail tábornok parancsnoksága alatt 500 
000 ember áll támadásra készen. Az olasz arcvonalon pedig a 6. Isonzó-csata a 
Görz-i hídfő és Görz városának elvesztésével végződött. De már itt is új támadásra 
készül az ellenség. 


Ebben az időpontban lép Románia is a porondra, mint további ellenfél. Azt hiszi, 
itt az ideje, hogy beavatkozásával az entente döntését meggyorsítsa és szövetségesé- 
től nagy zsákmányt remél. 1916. augusztus 27-én Románia megüzeni a hadat a köz- 
ponti hatalmaknak. Félmillió román katona átlépi a határt, hogy megszállja Erdélyt. 

Mikor a württembergi hegyivadász-zászlóalj október végén vasúti szállítással 
megérkezik Erdélybe, Dobrudzsában, Nagyszebennél és Brassónál gyönyörű győzel- 
meket aratunk, és a románokat visszadobjuk határainkon. A döntés azonban még 
nem történt meg. A román hadsereget, amely néhány héttel ezelőtt vérmes reménye- 
ket táplált, most orosz csapatok segítik meg. 

A Petrozsény-i elrobbantott vasútvonal mentén Puyban rakják ki a zászlóaljun- 
kat. Lejárt, rossz és mindenféle oszlopokkal eltorlaszolt úton megyünk előre Petro- 
zsénybe. Hogy előre tudjunk jutni, a következő rendszabályokat léptetjük életbe: A 


századok élrajai feltűzött oldalfegyverrel mennek. Helyet csinálnak az utat ismé- 
telten eltorlaszoló zagyva tömegben. A századok járműveit jobbról-balról legénység 
kíséri. Ahol a mély talajban attól lehet félni, hogy a Merő nem elégséges, ott erős 
férfikarok segítenek. Így haladunk lassan és folytonosan előre. 

Elfogott románok, hosszú hegyes kucsmákban jönnek velünk szembe. 

A 2. század csak röviddel éjfél előtt érkezik be Petrozsénybe és az egyik iskolá- 
ban csupasz padlón pihen néhány órát. A hosszú menettől ég a lábunk, Mégis, a 2. és 
5. századot tehergépkocsikra rakják. Luppányon keresztül délnyugatra visznek a 
veszélyeztetett hegyi arcvonalra. 

Néhány nappal ezelőtt a 11. bajor hadosztály támadása a Szurduk-szorosban és a 
Vulkán-hágón át nem sikerült. A völgykijáratokért folytatott elkeseredett harcokban 
a gyalogságát és tüzérségét megszorongatták és szétugrasztották. Jelen pillanatban a 
Schmeltow-lövészhadtest tartja megszállva a gerincvonalat. Ha a román tovább 
támad, úgy ez a gyenge erő aligha bírja majd tartani az állását. 

Többórás tehergépkocsizás után Hobicauricanyban raknak ki. Ott a lovasdandár- 
parancsnokság, melynek alá vagyunk rendelve, elindít a 1794-es magaslat irányában 
a határgerincre. Keskeny ösvényen kapaszkodunk. Nagyon nehéz a négynapi 
élelemmel megpakolt hátizsákunk. Málhásállataink és a téli hegyi felszerelésünk 
nincs velünk. A tisztek is cipelik a hátizsákjaikat. 

Órák hosszat kapaszkodunk a meredek tejtőkön. Néhány ember, többek közt a 
hegység túlsó oldalán harcban volt bajor csapatok egy tisztje, jön velünk szembe. 
Ügy látszik, hogy idegeik már majdnem felmondták a szolgálatot. Elbeszélésük 
szerint nagyon meleg helyzetek adódtak ködharcokban. Közelharcban a románok 
legnagyobb részüket legyőzték s csak néhányuknak sikerült, miután az őserdőszerű 
rengetegben már napok óta bolyongtak, átvágni a határgerincen. A románokat vad és 
veszélyes ellenfeleknek jellemzik. 

Hát erről mi is meg akarunk győződni. 


Késő délután érkezünk meg az 1200 méter magasan lévő védőkörlet-parancsnok- 
sághoz (R. ezredes). Mialatt a századok felfűznek, Göszler századost (5 század 
parancsnoka) és engem tájékoztatnak a helyzetről. Azt a parancsot kapjuk, hogy 
minél előbb induljunk és érjük el még este a 1794-es magaslatot, szánjuk meg az ott 
lévő állásokat és a Muncelul-ra és a Prislop-ra vezessük be a felderítést. A 
Muncelul-tól dél felé elindult felderítő osztagról két napja semmiféle jelentés sem 
érkezelt. Az 1794-es magassági ponton kell találnunk egy távbeszélő-állomást és 
egy csapat hucul lovat. A jobb és baloldali szomszédról semmi sem ismeretes. 

Elinduláskor esik. Hegyivezető nélkül indulunk el az 1794 felé. Az eső erősödik, 
az este leszáll. Nemsokára koromsötét van. A hideg eső felhőszakadássá válik s 
teljesen átnedvesít. A meredek sziklás oldaton lehetetlen továbbjutni. Az ösvény 
mindkét oldalán körülbelül 1500 méter magasan éjjelezünk. De nedves ruhában 
fekve nem tudunk megmaradni, annyira fázunk. A zuhogó esőben hiába kíséreljük 
meg, hogy a gyalogfenyőkkel tüzet gyújtsunk. Minden kísérlet hiábavaló. 
Pokrócokba és sátorlapba göngyölve összebújunk és reszketünk a hidegtől. Mihelyt 
a zápor alábbhagy, ismét kísérletezünk a tűzgyúűjtással. De a gyalogfenyőbokrok 


csak senyvednek, anélkül, hogy valami meleget adnának. 

Lassan-lassan, egymás után múlnak el a borzasztó éjjel hosszú percei. Éjfél után 
eláll ugyan az eső, de az erős, jeges szél lehetetlenné teszi a nyugtonülést. A füstölgő 
tüzek körül ugrálunk vacogva. Végre annyira világos lesz, hogy folytatni tudjuk az 
1794-es magassági pont felé a kapaszkodást. Nemsokára már hóban mászunk 
felfelé. 

Mire elértük a magaslatot, ruhánk és málhánk megfagyott. A hőmérséklet fagy- 
pont alatt van. Jeges szél süvít a magas hóval befújt 1794-es magaslaton. Azok az ál- 
lások, amikről meséltek, sehol sincsenek. Az egyetlen alig 10 főt befogadó föld- 
kunyhóban a távbeszélő-állomás van elhelyezve. Ettől jobbra vagy 50 mokány ló 
remeg a hidegtől. Beérkezésünk után, rövidesen olyan hóvihart kapunk, hogy 
néhány méterre alig bírunk ellátni. 

Göszler százados a körletparancsnoknak ecseteli a magaslaton lévő helyzetet és 
megpróbálja kivinni, hogy mindkét századot vonják vissza. De a tapasztalt alpinista, 
majd később az orvosunk is hiába igyekszik bizonyítani, hogy a vizes ruhában, hó vi- 
harban, elszállásolási lehetőség, tűz és meleg étkezés nélkül néhány óra alatt súlyos 
fagyások és a legnagyobb fokú megbetegedések fognak előállni. Hadbírósággal 
fenyegetnek, hacsak egy tapodtat is mozdulunk. 

Hogy megállapítsuk a híres század eltűnését a Muncelulról, Büttler szakaszveze- 
tőt küldjük ki Stersura irányába. Az emberek felverik a sátrukat a hóban. Tüzet rakni 
nem sikerül. Dacára annak, hogy estére sokan lázasak lesznek és öklendeznek, az 
újabb kérelmek is eredménytelenek maradnak a védőkörlet-parancsnoknál. Rettene- 
tes éjjel következik. A hideg mind kibírhatatlanabbá válik. A legénység nemsokára 
nem bírja ki a sátrakban és mint az előző éjjel is, mozgással próbál felmelegedni. 
Hosszú, hosszú téli éjjel múlik így el. Mikor megvirrad az orvos 40 embert kényte- 
len kórházba szállítani. Göszler százados felszólítására magam megyek a védő- 
körlet-parancsnokságra, hogy a helyzetről személyesen számoljak be s legalább 
annyit elérek, hogy a felváltásunk iránti kérelmünket azonnal továbbítják. Mikor 
ismét visszatérek az 1794-re, Göszler százados elhatározza, hogy akármi történjék 
is, a megmaradt embereivel azonnal leereszkedik. A csapatnak most már 90 százalé- 
ka orvosi kezelésben részesül, fagyás és felfázás miatt. Mikor délfelé új, málhásálla- 
tokkal és fával stb-vel felszerelt csapat levált, az idő ismét kitisztul. Közben Büttler 
szakaszvezető megállapította az elveszettnek hitt felderítő osztagot a hegység egyik 
déli nyúlványán. Ott 1100 méter magasságban elviselhető az időjárás. A románokról 
nem tudunk semmit. 

Három nap múlva a század ismét használható állapotban van. Sokkal jobb időjá- 
rási viszonyok között és határozottan jobb felszereléssel másszuk meg a Muncelult. 
1800 méter magasan való táborozás után a Stresurá-t közelítjük meg. Ez a Vulkán- 
hegység egyik északkelet és észak felé meredeken lecsapott előhegye. A Stresurá-ról 
északra kb. 1000 méterre a század előőrsöket állít fel. Mialatt az egyik erdős kúpon 
berendezkedik sündisznóalakban és három tábori őrssel biztosítja magát, a Stresura 
megelevenedik. Körülbelül egy zászlóalj erejű román kötelék ássa be magát, több 
egymás fölötti védőállásba. 

A kővetkező napokban a kisebb erőkkel való összeütközések a mi részünkről 


veszteség nélkül végződnek. Közvetlen állásaink mellett sátrakban lakunk. A hegy- 
gerinc túlsó lejtőjén lévő völgyből naponta málhásállatok hozzák az élelmünket. A 
Sproesser-csoport és az előőrsök között távbeszélő-összeköttetés van. Jobbra túl az 
Arkanului, a délkeleti lejtőin pedig az ott elrekedt 11. hadosztály tüzérségének a 
részei látszanak. 2 km-re keletre a hegyivadász zászlóalj többi része áll a kővetkező 
gerincen. 

Mélyen alattunk kőd takarja a síkságot. Az erdélyi havasok felé úgy csapódik fel, 
mint valami tenger. Gyönyörű látvány! 


Megjegyzés: Az 1794-es magassági ponton történt bevetés azt mutatja, hogy a 
magashegység-időjárás amennyire le tudja csökkenteni a csapat ellenálló- 
képességét s teljesítő képességét. Különösen, ha a felszerelés nem megfelelő és nem 
teljes, azonkívül, ha az utánpótlás nem működik. Másrészt láthatjuk, hogy az 
ellenség előtt mindent kibír a katona. — Ha a viszonyok megkívánják, az 1800 méter 
magasan harcoló csapat után száraz fát vagy faszenet kell szállítani. Néhány nappal 
később a Vulkán hegység déli részén sátrainkat szabadon lógó konzervdobozokban 
lévő faszéntűzzel fűtöttük. 


A Lesului megrohamozása 


November elején a románok felkészültek egy Brassó felől Bukarest irányába ké- 
szülő német támadás ellen. Tartalékuk legnagyobb részét Ploestitől északra gyűjtöt- 
ték össze és nem is sejtették, hogy a Vulkán és Szurduk közelében új hadsereg ala- 
kul Kühne tábornok parancsnoksága alatt azzal a céllal, hogy a Havasalföldre betör- 
ve, Bukarestet nyugatról támadja meg. 

A Kühne-csoport jobbszárnyán lévő würtembergi hegyivadász zászlóalj 
november első napjaiban, tehát még az általános támadás (november 11.) kezdete 
előtt, a Prislop-Cepilui-Gruba Mare gerincvonalát elkeseredett harcok után elfoglalta 
és ezáltal biztosította a főerőknek a hegységből való kilépést. 

Az elfoglalt terepszakaszt az ellentámadások ellen megvédjük. Mindezen 
harcokban a románok nagyon jól verekszenek. A Stesurán a románok eldrótozzák 
állásaikat. November 10-én a 2. századot egy szakasz kivételével, mely tovább is a 
Stresura felé biztosít, a Gruba-Mare-hoz csoportosítják át. 

November 11-én megkezdődik a Kühne-csoport támadása. A hegyivadász 
zászlóaljnak a Lesuluit kell elfoglalni. Ez uralkodó magaslat, melynek déli oldalán 
már Havasalföld kezdődik. 

A románok ezt a hegyet nagyon megerősítették. A Gruba-Mare és a Lesului 
között hosszú s csak néhány bokorral benőtt nyeregben több átfutó ellenséges állás 
van. A zászlóalj támadását (4/2 század, ezek között a 2. is) egy hegyi-üteg 
támogatja. A Göszler-csoport arcban, míg a Lieb-csoport (24 század) keletről 
átkarolva támadja meg az ellenséges állást. Az arctámadás csak akkor kezdődhet, ha 
a Lieb-csoport támadása az ellenség oldalában már megindult. 

November 11-én hajnalban a géppuskás szakasszal megerősített 2. század a 


legelső román állástól 200 méterre a Lesului felé eső lejtőn a támadásra készen áll. 
A készenléti állás elfoglalásakor a jobbszárnyon rövid harcra kerül a sor egy román 
felderítő járőrrel. Rövid tűzharc után a román felderítőjárőr visszavonul. Néhány 
fogoly a mi oldalunkon marad. Saját veszteségünk nincs. 

Tehát készenléti helyünket a románok észrevették. Azt a környéket, ahol 
vagyunk, egész délelőtt puska és tüzérségi tűzzel árasztják el. Mivel mindenütt elég 
fedezék van, veszteségünk nincs. Mi ezzel szemben keveset tüzelünk, de annál 
inkább szemrevételezzük az állást és a támadáshoz alaposan előkészítjük a 
tűztámogatást. Balra, néhány sziklatömb között, közvetlen az első vonal mögött az 
ütegünk megy tüzelőállásba. 

Sok megfigyelőnk állandóan az ellenséges állást figyeli. 

Órák múlnak el. Déltájban végre érvényesül a Lieb-csoport oldaltámadása. Ezzel 
egyidejűleg a Gössler-csoport arctámadása is megindul. 

A 2. századnál először is Grau hadnagy, a valamennyire kiemelkedő állásból 
géppuskáival leszórja az ellenséges állást. Ezután megkezdi a század a támadást. 
Mint a vízesés, törnek előre az egyes rajok a bokrokból lejtőnek lefelé. Várakozá- 
sunk ellenére nem kerül sor közelharcra. A hegyivadászok lendületes rohama 
néhány percen belül eltüntette a Gruba-Mare és Lesului közötti összes védőállásból 
az ellenséget és elérte a 700 méterre lévő Lesului-t. 

Sok foglyot ugyan nem ejtünk, mert a románok rendkívül sebesen tűntek el a 
nyereg két oldalán lévő szakadékokban. 

Nemsokára birtokba vesszük a Lesului csúcsát is, és ott éjjelezünk sátrakban. A 
siker fölötti öröm nagyon nagy, különösen azért, mert a 2. századnak csak egyetlen 
könnyű sebesültje van. 


Napnyugtakor felderítőjárőrök húzódnak le a síkra, hogy az ellenség távolmara- 
dásáról meggyőződjenek, valamint, hogy kenyeret és húst szerezzenek. A hegyek 
közt az utóbbi időben elég sovány és egyhangú volt az élelmezés. 

November 12-én hajnalban visszaérkeznek a felderítő járőrök. Élő és vágott 
állatot hoznak magukkal. Nemsokára mindenfelé nyársak pörögnek a nyílt tüzek 
felett. A sugárzó november reggel elfelejtteti, hogy az éjjel milyen hideg volt. 


Megjegyzések: 1916. november 11-én a készenléti állás elfoglalása azt eredmé- 
nyezte, hogy a századom az ellenség felénk emelkedő állásrendszerét 200 méterre 
megközelítette. Az ellenség elmulasztotta, hogy harcelőőrsökkel megnehezítse, hogy 
a főellenállási vonalához ennyire közel jussunk. 

A többórás készenléti állás után, (az ellenség felismert és az egész idő alatt tűz 
alatt tartott), az első vonalban lévő géppuskákkal 200 méterről tűzrajtaütés után 
következett az arctámadás. Más tűztámogatási lehetőség nem volt a terep miatt. 

Az egyes géppuskák hossz sorozatai ott kényszerítették az ellenséget fedezékbe, 
ahol a vadászszakaszok előretörtek. Majd hátrahelyezték tüzüket és az állás többi 
részét fogták le. A sikerült betörés után gyorsan követtek és uralkodó magaslatokról 
támogatták a támadást a hosszú nyergen keresztül, egészen a Lesului csúcsáig. Az 
ellenséget ez a harcmodor teljesen meglepte, bár már órák óta számított a 
támadásra. 

Még nagyobb lett volna a siker, ha az arctámadás félórával később történt volna. 
Ekkor az átkarolásra bevetett Lieb-csoport már az ellenség hátában lelt volna. 


A Kurpenul-Valarii-környéki harcok 


1916. november 12-én délután a század parancsot kap, hogy egy géppuskás 
szakasszal megerősítve ereszkedjék le a Lesului keleti lejtőjén és szállja meg Valarii 
községet. A zászlóalj többi része ugyanakkor két oszlopban a hegy keleti lejtőjén 
leereszkedve ugyanazt a célt igyekszik elérni. Mialatt még a Lesului csúcsán tűz a 
nap, oszlopom a leereszkedés közben nemsokára sűrű ködbe ér. Iránytűvel az egyik 
völgynek vezető út mentén haladok. Nemsokára a völgyből világosan kivehető 
valami hangzavar. Vajon vezényszavak? 

Azután balra, a hang után ítélve nem is olyan messze, egy román üteg lövést- 
lövés után lő a Vulkán-hágó felé. A sűrű ködben tehát minden pillanatban ellenségbe 
ütközhetünk. Ezért az oszlopommal különösen óvatosan tapogatózom a völgy felé. 
Elől az él, oldalt közelbiztosító járőrök, hátul pedig az utóvéd biztosít. Lehetőleg 
halkan, beszélgetést elkerülve ereszkedünk le a legelőn. 

Már sötétedni kezd, mikor a köd ritkul. A völgyben kb. 1000 méterre hosszú 
községet pillantunk meg. Csupa önálló udvarból áll. Melyik lesz, Valarii, vagy 
Kurpenul? Távcsővel szanaszét kisebb csoportokat ismerek fel. Valószínűleg 
katonák. Úgy nézem, hogy a község kijáratánál szállásőrség áll. Ha ilyen ütemben 
menetelünk tovább, úgy 10 perc alatt a községben vagyunk. 


Mégsem tartom tanácsosnak, sem a továbbmenetelt, sem a község megtámadá- 
sát, mert mindkét oldalt szabad a szárnyunk és mögöttünk nem jön több erő. Ezért 
elhatározom, hogy századomat a község elleni támadáshoz készenlétbe helyezem 
ugyan, de a támadással addig várok, míg jobbról nincs meg a csatlakozás. Lemon- 
dok a községnek járőrök által való felderítéséről, mert jelenlétemet nem akarom 
ezáltal az ellenségnek elárulni. Ezenkívül is gondos figyeléssel sokkal többet állapít- 
hatok meg. 

A teljes sötétség beálltáig a bevágásokban és a bokrok mögött jól rejtve, a köz- 
ség elleni támadásra minden pillanatban készen hiába várjuk a jobb szomszédunk 
megérkezését. Ezután alkalmas helyen összegyűjtöm a századot körbe. Minden 
irányba őrszemeket állítok fel s a továbbiakig pihenőt rendelek el. Az őrszemeket ki- 
oktatom, hogy azonnal riasszanak, mihelyt a szomszéd alakulat jelenlétéről valamit 
meghallanak, vagy valahol gyanús jelt vesznek észre. Így pihennek néhány órát a 
vadászok, karabélyukkal a karjukon. 

Már éjfélre jár, mikor tőlünk jobbra a hegyivadász zászlóalj alakulatait halljuk 
leereszkedni. Gyorsan riasztom a századot. Fényes holdvilágban bujkálunk a bokrok 
között Kurpenul-Valarii község felé, Ezalatt balra hátul a géppuskás szakasz 
lesállásban van. Feltartóztatás nélkül érik el a század első részei a község szélét. Az 
ellenség sehol sem mutatkozik. Ezzel szemben a jobb szomszéd oszlopnál néhány 
lövés esik. Óvatosan hatolok be a századommal a faluba és a géppuskás szakaszt 
magam után vonom. 

A község lakott. Hatalmas kemencéken s a kemencepadkán alszik sok családtag, 
korra és nemre való tekintet nélkül, bandákba csavarva. Ezekben a szobákban olyan 
sűrű a levegő, hogy vágni lehet. Nagyon nehezen tudjuk magunkat a lakossággal 
megértetni. Fegyveres ellenséget sehol sem találunk. Az iskolában és a két közvetlen 
szomszédos udvarban, melyek védelemre alkalmasak, elhelyezem a századom, az 
éjjel hátralevő részére, miután a biztosításokat kiküldtem. Ezután néhány hírvivővel 
a nagykiterjedésű község nyugati felébe megyek, hogy a tett intézkedéseimet 
Sproesser őrnagy úrnak jelentsem. A zászlóalj többi része a község nyugati felében 
szállásol el. Itt a gyenge ellenség már az első lövések után kereket oldott. 

Sproesser őrnagy beosztja minden századnak a maga biztosítási körletét. A 2. 
századnak a község keleti részét kell dél felé biztosítani. Jobbra tőle a 3. század 
biztosítási körlete terül el, míg balra a 156. gyalogezreddel hajnalban kell felvenni 
az összeköttetést. Az ellenségről semmit sem tudunk. 

3.00 óra tájban visszaérkezem a századhoz. Teljesen sötét van. A vadászok az 
iskolában alszanak. Az alparancsnokaimmal szemrevételezem a századnak kiutalt 
biztosítási körletet. Szállásunktól közvetlen keletre a 30-60 méter széles és sekély 
Kurpenul-patakon keresztül fahíd vezet. Partjait nyárfák és alacsony fűzfabokrok 
szegélyezik. A patak mindkét partján délfelé utak vezetnek. A keleti út szélesebb és 
a térképen is jelentősebbnek van feltüntetve. A híd közelében néhány ház is van. A 
patak nyugati partján még a község néhány 100 méterre kiterjed. Mielőtt a 
biztosításokat (a patak nyugati oldalán vezető útra egy kis őrsöt és a hídtól keletre 
egy tábori őrsöt) felállítottam volna, sűrű köd ereszkedik le, olyan, mint amilyet az 
előző napokban tapasztaltunk. A Kurpenul mindkét partján felderítő járőröket 


küldök ki, délre és jobbra a 3. századdal, balra pedig a 156. gyalogezreddel 
megpróbálom felvenni az összeköttetést. Lassanként megvirrad, de a sűrű ködtől 
alig lehet 50 méterre látni. 

Még mielőtt az SEZETETOT felvettük völig a ai keleti oldalán kiküldött 
Brückner őrvezető felderítőjárőre jelenti, hogy a tábori őrsünktől 800 méterre délre, 
zárt román oszlopra bukkant. A románok szuronya fel volt tűzve. Brückner felderítő- 
járőrét nem ismerték fel. Alig, hogy jelentem ezt a zászlóaljnak, mellyel most 
távbeszélő-összeköttetésem van, a hídnál lévő tábori őrsöm jelenti, hogy a háta mö- 
gött kb. 50 méterre 6-8 fő erős felderítőjárőr tartózkodik. Kérdezteti, hogy lőjön-e? 
Mialatt harcrakész állapotba helyezem a századot, magam sietek a tábori őrshöz. 
Miután kétségtelen, hogy a tábori őrs hátában románok vannak, — világosan meg 
lehet őket ismerni csúcsos süvegükről — a század néhány jó lövészével rájuk 
tüzeltetek. Az ellenséges járőr egy része már az első lövéseknél találva összeesik, a 
másik része lövés nélkül eltűnik a ködben. Percek múltán a bal szomszédomtól igen 
erős tűzharc hallatszik. 

További, dél felé kiküldött járőrök azt jelentik, hogy a pataktól keletre erős 
román oszlop közeledik s az éle csak pár 100 méterre lehet a tábori őrsömtől. 
Gyorsan előrehozom egyik géppuskám a tábori őrshöz és az út mindkét oldalát 
leszóratom vele. Az ellenség néhányat lő s azután ismét minden elcsendesedik. 

Eddig még nem sikerült felvenni a 3. századdal az összeköttetést. Minden jel 
szerint, több 100 méteres hézag van közöttünk. Jobbra hátul is élénken tüzelnek 
most. Az ellenség nyilván széles arcvonallal nyomul Kurpenul-Valarii felé. Hogy 
ezt a két század közötti űrt betömjem, a századommal (most csak két szakasz egy 
géppuskával) a patak nyugati partján lévő kisőrshöz megyek előre. Azt remélem, ha 
már egyszer a község déli szegélyét megszálltam, a szántóföldön könnyebb lesz az 
összeköttetést a jobb szomszédommal felvenni. 

Az egy rajból álló éllel előremegyek. A század kb. 150 méterre követ. A köd ide- 
oda lebeg. Néha 100, azután ismét csak 30 méterre lehet látni. Éppen mielőtt az él 
elérte volna a falu déli kijáratát, beleütközik egy zárt román oszlopba. Alig 50 
méterről másodpercek alatt nagyon heves tűzharc keletkezik. Az első lövéseket még 


állva adjuk le, majd mindinkább erősbödő ellenséges tűz ellen ki-ki fedezéket keres. 
A románok legalább 10-szeres túlerőben vannak. Csak gyorstüzünk tartja őket távol. 
Az út jobb- és baloldalán most új ellenség tűnik fel, bujkálva és lopakodva. Az él 
helyzete kétségbeejtő. Az út jobboldalán megszállt egy udvart, míg a század úgy 
látszik 150 méterrel hátrább teljes fedezésbe ment. A köd miatt az élt nem tudom 
tűzzel támogatni. Vajon a századot vonjam-e előre, vagy az élt vegyem-e hátra? 
Mivel itt sokszoros túlerővel állunk szemben, továbbá a ködre való tekintettel, az 
utóbbi ajánlatosabbnak látszik. 

Elrendelem az élnek, hogy még öt percet tartson ki, majd az út jobboldalán, 
illetve az út jobboldalán lévő udvarokon át vonuljon be a századhoz, melyet én 
addig kb. 100 méterrel hátrább felállítok, hogy tűztámogatást adhasson. Ezután az 
úton visszaszökellek a századhoz. A sűrű ködben a románok célzott tüze alól 
gyorsan kivonom magam. Egy szakasszal és egy géppuskával az úttól balra azonnal 
megnyitom a tüzet. Az él ezzel a tűztámogatással nemsokára visszaérkezik. De a 
súlyosan sebesült Kentner vadászt ott kellett hagyniok az embereknek. 

Most balra a patakmederben alakok bukkannak fel. Nemsokára nyüzsög minden 
a románoktól. Ugyanakkor a tábori őrstől balról is igen erős tűz hallatszik. A 
balszárnya a levegőben lóg és könnyen bekeríthetik. Jobbra, jóval messzebb szintén 
erős harc van folyamatban. Még a 3. századhoz nincs összeköttetésem. Ha az 
ellenség jobbról is átkarol, úgy a századot teljesen bekeríti. Eszembe jut a bajor 
katonák elbeszélése, amit az 1794-re menet halottunk tőlük. Ők dsí gy járhattak. 

Még elrendelem: , I. szakasz minden körülmények között tartsa az állását, II. sza- 
kasz az 1. szakasz jobbszárnya mögött saját rendelkezésemre!" s néhány emberrel 
szaladok, hogy a 3. századdal az összeköttetést személyesen vegyem fel. Kb. 200 
métert szaladhatunk részben sövények mentén, részben szántóföldeken keresztül, 
amikor éppen egy szántást keresztezünk, 50-80 méterről az egyik magaslatról lö- 
véssel fogadnak. A hangjukról világosan meg lehet állapítani, hogy karabélylövések, 
tehát saját csapat! A barázdák részben fedezést nyújtanak. A tévedést se kiáltás, se 
integetés útján nem sikerül tisztázni De azok odaát örvendetesen rosszul lőnek. 

Ebből a kellemetlen helyzetből, komisz percek múlva, sűrű köd szabadít meg. 
Visszasietünk a századhoz. Lemondok róla, hogy a 3. századdal még egyszer 
megkíséreljük az összeköttetést felvenni. Most már tudom, hogy hol vannak a részei. 
Remélem, hogy a kb. 250 méternyi tátongó rést a tartalék szakasszal könnyen be 
tudom majd tömni. De máskép történik. 

Mikor megérkezem, megállapítom, hogy az első szakasz a géppuskájával együtt 
határozott parancsom ellenére támadt. Hang után ítélve most kb. a község déli kijá- 
ratánál lehetnek. Amennyire tetszik a szakaszparancsnok és a vadászok merészsége, 
éppen olyan reménytelennek tartom a község déli szegélyét tartani a túlerő ellen a 
ködben, anélkül, hogy jobbról, vagy balról az összeköttetésünk meglenne. Most már 
csak az a reménységem, és vigaszom, hogy a tartalékszakasz még a helyén van. 

Köröskörül megerősödik a harci Zaj. Rosszat sejtve sietek előre az I. szakaszhoz. 
Már feleúton jön felém lélekszakadva a szakaszparancsnok és jelenti: , Az I. szakasz 
visszaszorította a románokat 300 méterre a falutól délre. Két löveget összelőtt. Jelen 
pillanatban a néhány méterre lévő ellenség nagyon szorongatja a szakaszt. A szakasz 
majdnem be van kerítve, a géppuska szét van lőve, személyzete halott vagy súlyosan 
sebesült. Okvetlen segítség kell, mert másként a szakasz elveszett!" 

A dolgok ezen alakulását kevéssé tartom épületesnek. Mért nem maradt a 
szakasz úgy, ahogy elrendeltem az állásban? Utolsó tartalékom hozzam előre a 
szakaszparancsnok kérelmére? Nem leszünk akkor mind abban a veszélyben, hogy a 
túlerő bekerít és lehengerel? Nem nyomná-e ez be a zászlóalj balszárnyát? Nem! 
Akármilyen nehezemre esik is, az I. szakaszomnak nem tudok segíteni. 

Elrendelem, hogy az I. szakasz a legsebesebben váljon el az ellenségtől és jöjjön 
vissza a faluba az utca mentén. A század fennmaradt részét bevetem, hogy az I. sza- 
kaszt fogja fel. Sokkal rosszabb a leválás szempontjából, hogy a nap kezdi a ködöt 
eloszlatni és már néhány 100 méterre lehet látni. — Izgalmas pillanatok! — A II. sza- 
kasz futásba megy a falu közepén tüzelőállásba és félbalról a patakmederből kiözön- 
lő román tömegekre tüzel. Közvetlen ezután az I. szakasz megmaradt töredéke rohan 
vissza, nagy fekete román tömeg követi. Az egész vonalon felhangzó gyorstüzünk 
megállítja ugyan őket, de jobbról és balról közelebb szivárognak. Nagy hiányát 
érezzük az elől szétlőtten heverő géppuskának. Aki az I. szakaszból megmenekült, 
gyorsan az első vonalba rendelem. A híd túlsó oldalán levő tábori őrshöz sietek, ahol 
minden rendben van és magammal hozom az ott nélkülözhető géppuskát. Bevetem a 
falu veszélyeztetett helyén. 

De a románok nem engednek. Hatalmas veszteségeik dacára újra meg újra 
támadnak. Már a századtörzs is a tűzvonalban van. Parancsnoka, Dallinger őrmester 


fejlövéssel esik el. Mindinkább ritkul a köd. Csak most látjuk, milyen erős az 
ellenség. Vajon győzzük-e majd lőszerrel? 

A balszárny még teljesen a levegőben lóg. Jelentem Sproesser őrnagy úrnak a 
helyzetet távbeszélőn és sürgősen erősítést kérek. Néhány perc múlva Hohl hadnagy 
kb. 50 emberrel megérkezik. Ezt a szakaszt a balszárny mögé helyezem azzal, hogy 
részeivel biztosítsa a szárnyat, zömével álljon rendelkezésemre. Nemsokára a 6. 
század is megérkezik. Ezt is balra lépcsőzve saját rendelkezésemre tartom vissza. 
Most már nem félek semmitől. 

Közben, a tűzben levő 2. század beássa magát. Az ellenség lassan elhúzódik a 
vadászok és a géppuska jól célzott lövései elől. Járőrökkel óvatosan utána puhatolok. 
Már tisztán lehet látni. Ismét elérjük a község déli szegélyét és ott találjuk az I. sza- 
kasz súlyos sebesültjeit. Apróságaikat, mint órájukat, zsebkésüket ellopták ugyan, de 
azonkívül semmi bajuk sem történt. 

Tiszta időben, jó látási viszonyok mellett a község déli szegélye kiváló és messze 
uralkodó védőállásnak látszik. Ezért most a századom idevonom előre, újra beosz- 
tom és elrendelem, hogy ássa be magát. Egy további géppuskás-szakasz is meg- 
érkezik. 

Az ellenség eltűnik. Csak balról, nagyon messziről kapunk puskatüzet. Jobbra túl 
az I. szakasz által szétlőtt üteg fekszik. Amint később kiviláglik, a zászlóaljnak más 
része is tüzelt rá. 

Mivel előttünk nincs ellenség, néhány emberemmel végigmegyek az előterepen 
és az üteget is megnézem. Krupp-lövegek! Német ipari termék! 

De mégis, a távolból, délről, román rajvonalak bukkannak fel és jönnek felénk. 
Még 2000 méternél messzebb vannak. Egyik hullám a másik után tűnik elő a terep- 
mélyedésekből. 

Most tehát az egész század teljesen fedezi magát, az ellenség támadását 
nyugodtan bevárhatjuk. Csak mikor már az első hullám 500 méterre megközelített, 
nyittatom meg a tüzet. Az egész ellenséges támadás azonnal fekve marad. A most 
keletkező tűzharcban a veszteségeink nem fokozódnak. A géppuskáknak rengeteg 
hálás célja akad. Mihelyt sötétedni kezd, az ellenség visszahúzódik. A század járőrei 
az előterepen még néhány foglyot ejtenek, mialatt a század berendezkedik éjjelre. 
Az előreküldött felderítő-járőrök nem találkoznak ellenséggel. A század ás, mialatt 
néhány vadász körülnéz és keres valamerre zsíros pecsenyét. 

Fájdalmasan érint a század vesztesége. Tizenhét fő sebesült, három fő elesett. 

Mint a 2. század, úgy a württembergi hegyivadász-zászlóalj többi százada is 
megállta Valarii—Kurpenulnál a helyét, a Kühne-seregcsoport jobbszárnyán. Ezzel 
tetemesen hozzájárultak, hogy a hegységen át az előretörés teljesen sikerült. Román 
részről több száz halott maradt a csatatéren. A román hadtestparancsnok is elesett. A 
csata után megnyílt az út Oláhország felé. A megvert ellenséget üldözzük. Két nap 
múlva a hegyivadász-zászlóalj Targu Jiu-ba vonul be. 


Megjegyzések: November 12-én a megerősített 2. század ködben ereszkedik le és 
minden irányban biztosítja magát (él-, oldalbiztosítás és utóvéd). A helyzet teljesen 
felderítetlen volt, minden pillanatban összeütközhettiünk az ellenséggel. A csapat, kí- 


mélése végett, este harcra kész állapotban (minden irányban biztosítva, karabéllyal 
a karján) pihent. 

A harcfelderítés és a szomszédokkal való összeköttetés fontosságára a 13-iki 
események nagyon rávilágítanak. A harcfelderítés nélkül, mely megállapította, hogy 
erős ellenséges oszlopok közelednek, a megerősített 2. századot az ellenséges erő a 
ködben egyszerűen bekerítette és agyonnyomta volna. 

Az I. számú tábori őrsnél egy géppuska korán beletüzelt a ködbe a jelzett 
ellenség irányába. Ez gyorsan tisztázta a helyzetet és időt adott a századnak, hogy 
jobboldalán a nagy űrt lezárja. 

Kurpenul déli részén a sűrű ködben az él és az ellenséges oszlop közötti 
összeütközésnél nem szuronyrohamra, hanem tűzharcra került a sor. Miért? Gyenge 
voltunknál fogva nem lett volna számunkra tanácsos a szuronyroham. A túlerő csak 
összeszurkált és összelőtt volna minket. De a kevés lövész gyorstüze mégis percekre 
meg tudta akadályozni a tízszeres túlerő rohamát. 

Az él, éppen úgy mint az I. szakasz is, később visszarohant a ködben a hátrább 
állásban levő részekhez. Közben ezek a részek erős tűzoltalmat adtak nekik. Igen 
erős tűzzel végigpásztázták a ködben a műút és a Kurpenul-patak közötti részt, 
közvetlen visszavonulási útvonal mentén. 

A ködös időben történő harccselekmények alatt nagyon könnyen tüzelhet ránk a 
saját csapatunk. Itt is, akárcsak régebben a Ferme de la Briére-nél, sem kiabálás, 
sem integetés útján nem sikerült a saját tüzet megszűntetni. 

A helységharcban a különösen fölényben levő ellenséggel szemben azáltal 
javítottunk súlyos harchelyzetünkön, hogy a veszélyeztetett helyre az utolsó embert is 
bevetettük és a harc közben a kevésbé veszélyeztetett helyről erőket vontunk át. A 
parancsnok az ilyen helyzetekben legyen rugalmas. 


Az 1001-es magaslat, Magura Odobesti. 


December közepén Mirzil-Merel-Gura Niscopulnli-Sapoca-n át a Slanicul- 
völgybe menetelünk és csatlakozunk az Alpesi hadtesthez. 

A síkságon mindjobban kifejlődik az orosz hadtestekkel megerősített román 
hadsereg védelme. A 9. hadsereg csak nehéz és veszteségteljes harcok árán nyer tért 
Buzau-n át Rimicul Sarat és a Focsany erőd felé. Az alpesi hadtest azt a feladatot 
kapja, hogy a síkságon folyó harcok tehermentesítése céljából a Slanicul és Putna- 
völgyek közötti úttalan hegytömböt tisztítsa meg az ellenségtől, ugyanakkor 
akadályozza meg, hogy az ellenség a hegyekből a Focsany felé előnyomuló erőink 
oldalába támadhasson. 

A karácsonyestét mélyen a hegyek között töltjük. Elképzelhető, hogy milyen 
ünneprontó körülmények között. Ezután a 2. század az Alpesi hadtest tartalékaként 
Bisoca-ról Dumitresi-De Lung-Petreanu-n át Mera-ra menetel, 1917. január 4-én a 
század csatlakozik a zászlóaljhoz, melynek törzse Sindilari-ban van. Még aznap 
délután a század, megerősítve a Kreuzer géppuskás szakasszal, megszállja Sindilari- 
tól 24. km-re északnyugatra lévő 627-es magaslatot. Focsany védelme szempont- 


jából erős román erők tartják megszállva a tagolt s nagyrészt erdős Magura Odobesti 
(1001. m. magas) nagykiterjedésű hegytömbjét. 

Ezt a hegytömböt 1917. január 5-én kell elfoglalnunk. A Bajor testőrgyalogezred 
dél és délnyugat felől, míg a hegyivadász zászlóalj nyugatról és délnyugatról támad. 

Megerősített századomnak az a feladata, hogy 2/. km-re északkeletre Sindilari- 
tól 523 magassági ponton át, anélkül, hogy jobbra vagy balra közvetlen csatlakozása 
legyen, támadja meg az 1001-es magaslatot. Jobbra 6 km-re délkeletre a bajor 
gyalogezred van balszárnyával a 479-es magassági pont környékén, balra a 627-es 
gerinctől 4 km-re az 1001-től nyugati irányba eső oldalháton a Lieb-csoport áll, 
támadásra készen. 

Csoportommal a parancs szerint hajnalban előremegyek. Miután néhány mély és 
sűrű erdővel borított völgyet kereszteztünk, napfelkeltekor elérjük az 523-as 
magassági pontot. Egy ottfelejtett ollóstávcső nagyon jó szolgálatokat tesz. Mialatt a 
századom fedezésben pihen, az előttem tévő hegytömb minden lejtőjét és völgyét 
alaposan átkutatom. Így hamarosan világosan látom a velem szemben álló ellenség 
erejét és felállítását. 

Sajnos jobbra, ott, ahol a bajor gyalogezrednek kellene állni, a látás erősen aka- 
dályozva van. Szomszédomról nem tudok meg semmit sem. Előttem, északkeleti 
irányban a völgyben, tőlem kb. 1000 méterre, román járőrök mozognak. Ezek mö- 
gött a tulajdonképpeni 1001-es magaslat előtt levő gerincvonalat a románok erősen 
megszállták, teljes kiterjedésében. A ritkás erdőben tisztán lehet látni a kiásott ál- 
lásokat. Az előtte lévő széles, erdős völgyön nappal a megközelítés nem lehetséges. 
Balra, az 523-as magaslattól északra levő gerincvonalon, melyen néhány tanya és 
néhány erdőfolt van csak, román előörsöt veszek észre, kb. szakasz erőben. Kiépített 
állásuk van, általános iránnyal nyugat felé. A legjobb kilátásokkal kecsegtető 
megközelítési vonal úgy látom, az a nyugat felé vezető oldalhát, melyen a Lieb- 
csoport van. Mivel északkeleti irányban a századommal jobb- és baloldali kötelék 
nélkül a túlerős ellenség megtámadása nem vezetne eredményre, elhatározom, hogy 
közelebb húzódom a Lieb-csoporthoz és együtt fogok vele működni. Mindenesetre 
ettől a szomszédtól még légvonalban is 4 km választ el s helyét is csak sejtem. 

Az északkelet felé lévő ellenséges állások ellen több kis járőrt küldök ki, hogy az 
ellenség figyelmét vonják magukra, nehogy az megsejtse, hogy északról akarom 
megtámadni Nemsokára észrevétlenül és saját veszteség nélkül két harc-előörsöt 
sikeresen kiemelnek s visszaszorítják őket a Mellen-állási vonalra. 

Elérünk egy összefüggő erdőséget s most attól az oldalháttól, ahol a Lieb- 
csoportot sejtjük, már csak 2 km-re vagyunk. Észak felé kanyarodom azzal a céllal, 
hogy a Magura Odobesti előtt húzódó gerincvonalat ott érjem el, ahol a nyugat felé 
húzódó oldalháttal találkozik. 

A baloldali bükkösben az éllel magam megyek előre. A megerősített század 150 
méterre egyesével követ. Szekérúton ereszkedünk le az egyik szakadékba. Mikor a 
terepkutatók elérték a szakadék mélypontját, a túlsó meredek parton mozgást 
veszünk észre: román oszlop ereszkedik le a kacskaringós úton, sok málhásállattal. 
Az éle alig lehet 100 méternél messzebb. Az erejét nem tudjuk megállapítani. Mit 
tegyünk? 

Az ellenség még láthatólag nem vett észre. Az élt gyorsan bevonom az oldalt le- 
vő bokrok közé, majd kb. 50 méterrel hátrább veszem, mialatt hírvivővel az élsza- 
kasznak elrendelem, hogy bontakozzék szét. Még mielőtt ez megtörténne, román 
gyalogsági tűz csap le közénk. Az él viszonozza a tüzet. Nemsokára az I. szakasz is 
beleavatkozik a tűzharcba az éllel egy magasságban. A szakadék mélypontján lévő 
állásunk nagyon előnytelen, mert az ellenség, melynek erejét sehogy-sem bírom 
megállapítani, magasabban fekvő állásban van. Hosszabb ideig tartó tűzharc esetén a 
nagyobb veszteségeket nem kerülhetjük majd el. Ezért inkább elhatározom, hogy 
belerohamozok az ismeretlenbe. A sikerünk várakozáson felüli. Az ellenség 
visszavonul, mikor hurrázva rárontunk, 7 román és több málhásállat kezünk között 
marad, saját veszteségünk nincs. 

A visszavonuló ellenség után vetjük magunkat felfelé és fújtatva elérjük a 
gerincvonalat. De ott erős tűz fogad, Derék Eppler hírvivőm mellettem fejlövéssel 
elesik. A géppuskás-szakasz és két puskásszakasz bevetése után az út mindkét 
oldalán támadok az erdő irányába. Nagyon lassan jutunk előre. Az ellenségből nem 
látunk semmit, de a tüze a fülünk mellett röpköd. Minden jel szerint minél közelebb 
érünk, annál jobban megerősödik az ellenség. Végül is a szálerdőben 250 méterre 
állunk a megerősített állástól. Olyan erős benne az ellenség, hogy a további támadás 
kísérletét kilátástalannak tartom. A román állástól lapos nyereg választ el. Az 
ellenség felé eső lejtőn hasalunk, igen előnytelenül. 

Hogy a lehetőségig kikerüljem a veszteségeket, a géppuskás szakasz tűzoltalma 
alatt a puskás szakaszokat a hátrább levő vonulatra veszem vissza. Most tehát az 
ellenséggel szemben levő kúpon fekszünk, 400 méterre tőle. A tűzharc lassan 
elhalkul, végül is teljesen elcsendesedik. Csak nagy ritkán hallatszik egy-egy lövés. 

Mivel se jobbra, se balra nincs összeköttetés, a kúpot körös-körül megszálljuk és 
felületesen beássuk magunkat. A tartalék és a géppuskás szakasz a középre kerülnek. 
Már alkonyodik, mikor szegény Epplert, a nap egyetlen halottját eltemetjük. 

Még mielőtt teljesen besötétedne, balra túl, egy tisztás szélén — kb. 700 méterre, 
felfedezzük a Lieb-csoport részeit. Rövidesen megvan vele az összeköttetésem 
távbeszélőn. 


Előbb Lieb főhadnaggyal, később Sproesser őrnagy úrral is megbeszélem a 
helyzetet. A Lieb- és Rommel-csoportok együttes arctámadása az erős ellenség ellen 
nem ígér semmiféle sikert. Azonnal meg kell tudni, hogy az állásokat nem lehet-e 
délkelet felől megkerülni. 

Parancsomra Schropp őrmester vezeti az ellenség déli szárnya felé a felderítést. 
A szakadékos terepen éjjel nagyon nehéz a feladata. Jó néhány órával napfelkelte 
előtt kifogástalan jelentéssel tér vissza: Északkeleti irányban egy nagy szakadék 
keresztezése után elérte azt a gerincet, melyen az erős ellenséges állás van és 
anélkül, hogy ellenséggel találkozott volna, keresztezett egy olyan utat, melyet a 
románok a nyomok után ítélve nagyon sűrűn használnak.) 

Azonnal jelentem a felderítés eredményét Sproesser őrnagy úrnak s parancsot 
kapok, hogy az átkaroló támadást hajnalban 24 század erővel hajtsam végre. A 
Lieb-csoport arcban fog támadni, de csak akkor, ha én már az ellenséggel harcban 
állok. 

Erősen havazni kezd. 

Napfelkeltekor 10 cm-es hótakaró borít mindent. Az idő borongós. Közvetlenül a 
magaslatok felett hófelhők szállnak. Megerősítésemre beérkezik a 6. század. A 
Hügel-puskásszakaszt a régi állásokban hagyom azzal a feladattal, hogy az 
ellenséget foglalkoztassa, amíg mi az átkarolást végre nem hajtjuk. Közvetlenül 
ezután 193 századdal és a géppuskás szakasszal elindulok kelet felé egy nagyon mély 
szakadékban. Schropp mutatja az utat, amelyet éjjel már felderített. 

Mialatt a Hilgel-szakasz megnyitja a tüzét, melyet a támadástól félő románok 
igen élénken viszonoznak, mi hangtalanul kimászunk észak felé a szakadékból és 
északkeleti irányban tovább kapaszkodunk. Megerőltető mászás után elérjük a 
gerincvonalat és keresztezzük a románok által frissen kitaposott utat. 

A látást most a kőd 40 méterre korlátozza. Minden pillanatban ellenségbe 
ütközhetünk. A 2. század nehéz málháját lerakatom és gyorsan támadáshoz tagozom. 
A 2. század és a géppuskás szakasz az első lépcsőben; a második lépcsőben a 6. 
század saját rendelkezésemre. Balra túl a Hügel-szakasz tűzharca elnémul. Csak 
nagy ritkán lőnek egyet-egyet. 

Óvatosan megindulunk a téli erdőn át a gerincút mindkét oldalán az ellenség há- 
tába nyugat felé. Egyszerre közvetlen előttünk a ködben hangokat hallunk. A meg- 
közelítést megállítom és a géppuskákat tűzkésszé teszem. Akkor óvatosan előbbre 
megyünk. Elhagyott román táborhelyet találunk, a tüzek még égnek, de románt 
egyetlen egyet sem látni. Továbbmegyünk. Egy tisztásra bukkanunk. Románok mo- 
zognak rajta s nem is sejtik a közelségünket. Milyen erős lehet előttünk az ellenség? 
Talán csak kevesen vannak, de az is lehet, hogy egy egész zászlóalj. Hogy erre az 
esetre is előkészüljek, először a géppuskás-szakasszal tűzrajtaütést hajtatok végre a 
ködben mozgó alakokra. Néhány másodperc múlva az egész csoportom egetverő 
hurrával tör előre. 

Most tűnik csak ki, hogy csupán néhány román állt velünk szemben. Még lövés- 
hez sem jutottak, hanem ész nélkül menekültek lefelé a hegyoldalon. Nem törődünk 
velük, hanem az út két oldalán rohamozunk nyugat felé. Néhány másodpercig el- 
lenséges tűzbe jutunk, anélkül, hogy az ellenfelet felismerhettük volna, majd halljuk 


a Lieb-csoport közeledő hurrázását. Most tehát ismét nagyon kell vigyázni, nehogy a 
két csoport az erdőben és a ködben egymást rohamozza meg. Ezt a nagyon kényes 
feladatot is megoldjuk. A két csoport közötti ellenség felmorzsolódott. Az elfogás 
elöl gyors futással a völgy felé tért ki. A 2. század csak 26 románt tud elfogni. De a 
többieknek sem sikerül elkerülni sorsukat. Napok múlva, mikor mi már a Putnánál 
vagyunk, kibújnak az erdőből. Egy egész román zártrendű zászlóalj adja meg magát 
egy málhásló-oszlop parancsnokának. 

Jól sikerült roham után, — a mi részünkről nem volt veszteség — a Lieb-csoport 
megkezdi a 1001-es magaslat felé a kapaszkodást. Én még felvétetem a 2. századdal 
az előbb lerakatott málhát, majd csatlakozom az elöl lévőkhöz. Hóvihar kezdődik, a 
köd sűrűbb lesz. 

A 1001-es csúcs közelében a Lieb-csoport román tartalékokat talál, melyek 
szélvédett helyen álltak fel. Rövid harc keletkezik. A hegyivadászok erélyes 
támadása nemsokára el is dönti. A románok, miután a veszteségeiket otthagyták, 
elmenekülnek a magaslatról. A hóval telefújt állásaikat már nem tudják megszállni. 

Az 1001-es magaslaton hideg szél fütyül. A jégkristályok úgy szúrják az arcun- 
kat, mint a tű. A Lieb- és Rommelcsoport ilyen körütmények között igyekszik mie- 
lőbb elérni a 1001-es csúcs alatt csak néhány méterre levő Schitul Tarnita kolostort. 
Bár az a kolostor a férőhely és élelem szempontjából jóval a várakozásunkon alul 
marad, azért mégis csak valami védelmet nyujt a kegyetlen időjárás ellen. De sajnos, 
az örömünk nem tart sokáig. 

Egy óra múlva megérkeznek a bajor testőrgyalogezred részei s a kolostort a ma- 
guk számára követelik. Mivel a tisztjeik nálunk magasabb rendfokozatúak, nekünk 
kell engedni. A Lieb-csoport ugyan helyet kap még a kolostorban, de az én cso- 
portom a kolostor közelében levő alacsony, széllelbélelt földkunyhóban kap szállást. 
Ebben töltjük a kutyakemény éjjelt. Ekkor érlelődik meg bennem az elhatározás, 
hogy amilyen hamar csak lehet, a völgyben ismét lakottabb vidéket keressek fel. 

Megjegyzések: A harcterületnek az ollóstávcsővel való alapos előzetes átkutatá- 
sa azt eredményezte, hogy a laza kötelékben levő megerősített 2. század hamarosan 
meglehetősen világos képet kapott az ellenség helyzetéről és csoportosításáról, 
dacára annak, hogy az ellenség az 1001-es hegytömb erdős és tagolt oldalain volt 
állásban. Ez éppen olyan fontosnak bizonyult, mint a harcjárőrökkel történt 
harcfelderítés. 

Az erdős szakadékban az ellenséggel való összeütközéskor a hegyivadászok nagy 
támadólendülete megmentette az annyira nehéz helyzetet. 

Este 250 méterre az ellenséges megerősített állástól elakadt a támadás. Hogy a 
veszteségeket elkerüljem, az ellenség felé eső lejtőn a ritka szálerdőben fekvő 
puskásszakaszokat a géppuskatúűz oltalma alatt vettem vissza a következő lejtőre. Itt 
veszteségünk nem volt. Ma ilyen helyzetben mesterséges ködöt is használhatunk. 
Természetesen az ellenség eleinte igen élénken lövöldözne a ködbe, de nemsokára 
kifáradna (ködfár a d s á 2) és a tüzét beszüntetné. A leválás pillanata akkor 
következne csak be. 

Schropp szakaszvezető kiváló eredménnyel végrehajtott téli éjjeli felderítése 
lehetővé tette, hogy 1917. január 6-án az ellenség háta mögé jussunk. Tanulság: 
mialatt éjjel a csapat pihen, a felderítésnek működnie kell. 

Hogy az ellenség figyelmét az eseményekről eltérítse, megtévessze és az 
ellenséget lefogja, a Hügel-szakasz hosszabb tűzharcot folytatott, mialatt a Rommel- 
csoport átkarolt. 

Tűzrajtaütésnél és az azt kővető rohamnál, mikor a ködben az ellenség erejét 
nem tudtuk megállapítani, a géppuskák az első vonalba kerültek. A tüziük azt a 
hegyhátat, ahol támadnunk kellett, gyorsan megtisztította az ellenségtől. 

Az 1001-es magaslat szélvédett leltjén álltak a román tartalékok. Az elülső 
vonalakkal nem volt meg az összeköttetésük és biztosításuk sem volt. Ezáltal a Lieb- 
csoportnak sikerült ezt az erős ellenséget meglepni és megfutamítani. 


Gagesti 


1917. január 7-én kora hajnalban felderítő járőröket küldök ki Gagesti mindkét 
széle felé a Putna völgybe. Dermesztő hideg, sűrű köd és 30 cm-es hó van. 10 órakor 
Pfáffle tizedes, abrakos mester jelentést küld, hogy anélkül, hogy ellenséggel 
találkozott volna 4 km-t lovagolt a völgy felé. Ott a völgy felől nagy kiabálást és 
kocsizörgést hallott. Az ellenség a jelek szerint elvonul. A ködös időben nem látott 
semmit. 

Ezt a jelentést távbeszélőn továbbítom Sproesser őrnagy úrnak és engedélyt 
kérek, hogy Gagesti irányában a megerősített 2. századdal előretörhessek. 

Egy óra múlva megindulunk. Egyesével megyünk a ritka szálerdőben, a völgy 
felé. A ködtől csak 80-100 méterre lehet látni. A menetet a derék Hügel őrmester 
parancsnoksága alatt 100 méterre előttünk egy raj biztosítja. Ezenkívül jobbról és 
balról közelbiztosító járőrök mennek. A géppuskás-szakasz az oszlop közepén van, a 
géppuskák fel vannak málházva. 


Félórás menet után kiérünk a szálerdőből. Ezután keskeny ösvény vezet egy 
néhány méter magas sűrű élősövénnyel. Most közvetlenül az él mögött megyek. A 
köd ritkul. 

Hirtelen lövöldözés hallatszik elölről, Hügel parancsszava harsan s néhány má- 
sodperc után jelenti, hogy ellenséges járőr jött vele szembe a keskeny ösvényen. Az 
első lövésekkel leterítette az élén jövő románt, mire a maradék hét ember megadta 
magát. — Közben a század felzárkózott. Az óvatosság ismét tanácsosnak látszik. Ta- 
lán ez az ellenséges járőr egy ellenséges oszlop biztosítása volt. Hügel tovább megy 
előre az éllel. Kevéssel utóbb jelenti ,hogy elérte a sövény keleti végét, továbbá, 
hogy alig néhány 100 méterről ellenséges rajvonal közeledik, legalább század erő- 
ben. Az élszakaszt gyorsan felállítom az út mindkét oldalán a sövény mentén és 
megnyittatom vele a tüzet. Válaszul igen erős ellenséges tüzet kapunk, mely lefektet 
bennünket. A géppuskás szakasz bevetése meglehetősen nagy nehézségekbe ütkö- 
zik. A szakasz parancsnoka jelenti, hogy géppuskái befagytak, először ki kell, hogy 
olvassza őket. Most keletre a sövény szélénél nagyon megélénkül a lövöldözés. Úgy 
látszik, a túlerőben lévő ellenség ott akar támadni. Egy mélyedésben az egész gép- 
puskás-szakasz lázasan tevékenykedik, hogy a géppuskáit spiritusszal mihamarabb 
felolvassza. Az alacsony bokrok között csak úgy pattog az ellenséges lövedék. Az 
egészben az a kétségbeejtő, hogy a géppuskáink éppen most nem avatkozhatnak be. 
Ha az ellenség jobbról vagy balról átkarol, úgy vissza kell vonulnunk. Éppen ezért, a 
2. és 3. szakasz ez irányokba biztosít. 

Végre az egyik géppuska elkészül és állásba megy, de már lövéshez nem jut. 

Az ismét leereszkedő ködben az ellenség beszünteti a tüzét és nemsokára ismét 
eltűnik az utolsó célpontunk is. A ködbe való lövöldözés csak lőszerpazarlás lenne, 
amit a csapat a hegységben való nehéz utánpótlási viszonyok mellett nem engedhet 
meg magának. A géppuska tűzoltalma alatt elérek egy magaslatot, ahol bekerített 
szőlő közepén kis házacska áll. Most egyetlen egy lövést sem lehet hallani. A déli 
lejtőn nagyon sok, jelek szerint vezető nélkül maradt román bolyong. Zsebkendővel 
integetünk nekik, mire nemsokára lövés nélkül sikerül 20 embert összefogdosni. A 
románok, úgy látszik, torkig vannak már a háborúval, mivel eddig meglehetősen 
gyatrán ment nekik. Néhány fogoly most segít, hogy még néhány társát össze- 
foghassuk. A század többi részét is magam után vonom. Mivel az ellenség minden 
irányból jöhet, századomat körben állítom fel és az egyes irányokba 500 méter 
távolságra biztosítást és járőröket küldök. 

Nemsokára ezek is behoznak néhány románt. Brückner őrvezető meglepett egy 
présházban 5 románt. Egyedül lefegyverezte és behozta őket. Hausser hadnaggyal 
végigportyázzuk az előterepet, hogy valamivel tisztességesebb szállás után nézzünk, 
s ha lehet, legalább egy majort találjunk. Tíz fok hideg van s a gyomrunk is 
meglehetősen korog. 

Bár semerre sem találtuk meg a keresett majort, mégis akadt a századnak egy 
jobb helye, közvetlenül északra egy mély bevágástól, szintén kunyhós, bekerített 
szőlőskert közepében. Itt az egyetlen fűthetetlen szobában egy a társai által ottfelej- 
tett súlyosan sebesült román katona fekszik. Lenz doktor kezelésbe veszi. Megmen- 
tésére azonban kevés reményünk van. A század közben beszállásol. 


A mély bevágás a völgyben Gagesti felé vezet. Új állásunk körül a terep kelet és 
észak felé nyílt s néhány 100 méterre szabad látást enged. A többi irányban ritkás 
bozóttal van fedve. A köd még ide-oda lebeg. Időnként 200 méterre is ellátunk. 
Balról a lejtőről hangzavart hallunk. Dr, Lenz-el odalopódzunk. A századtól 800- 
1000 méterre, pihenő román csapatköteléket fedezünk fel. Kb. zászlóaljnyi erejű 
lehet. Egy gyümölcsös mögött szabad szántáson táboroznak. Emberek, lovak és 
kocsik százai vannak a szűk területen összeszorítva. Közöttük tábortüzek égnek. 

A köd leple alatt nagyon könnyű volna őket fedetten megközelíteni, a terep 
azonban nem alkalmas a tűzrajtaütésre; ezért inkább lemondok róla. 

Már 14.00 óra van. 1/2 óra múlva sötétedik. A század ebben a dermesztő hideg- 
ben semmi körülmények között sem éjjelezhet a szabadban, Hol lehet Gagesti? En- 
nek legalább az egyik udvarát el kell foglaljuk éjjelre, mert hiszen nem térhetünk 
vissza bűnbánóan Schitul Tarnitára! Azonkívül valami ennivalót is kell zsákmányol- 
nunk. A kínzó éhség nagyon megnöveli vállalkozó kedvünket. 

Dr. Lenz-el és legényével az egyik 3 méter mély bevágásban a század körletétől 
keletre megyek. 50 méterre jobbra tőlem Pfeiffer őrmester halad 3-4 emberrel. 

Alig távolodunk el a századtól 300 métert, a bevágás jobb oldalán egy házikónál 
több románt látunk. Talán tábori őrs volna? Bár mi a bevágás északi oldalán 3, déli 
oldalán pedig csak 4 karabély felett rendelkezünk, megállás nélkül megyünk feléjük 
és felszólítjuk őket kiáltással és zsebkendő lengetéssel, hogy adják meg magukat. A 
társaság nem mozdul, de nem is tüzel. Most megfordulni lehetetlenség volna. Máris 
30 méterre közelítettük meg őket. Komolyan aggódom a dolog kimenetele felett. 
Azok ott szorosan egymás mellett állnak lábhoz tett fegyverrel, vitatkoznak és 
hadonásznak, de örvendetes módon nem tüzelnek. Végül is megérkezünk hozzájuk 
és segítünk nekik leszerelni. Mesélek nekik valamit, hogy a háborúnak vége van s 
azután a 30 foglyot átengedem a Pfeiffer járőrnek. 

Hármasban megyünk tovább a völgynek kelet felé. Kb. 150 méterrel arrébb fel- 
tűnik egy oszlopban közeledő század körvonala. Merészeljük? 50 méterre vagyunk 
csak. Most megismertek már, hát gyerünk neki. Kiabálással és zsebkendőlengetéssel 
közeledünk. A század megtorpan. A tisztjei dühösen üvöltöznek: , Foc, foc", közben 
verik az embereiket, akik a jelek szerint szívesebben leraknák a fegyvert. Hely- 
zetünk mindinkább súlyosbodik. Most célratart a század és tüzel. Ólomeső zuhog és 
csattog — körülöttünk. Azon szempillantásban a földön vagyunk, majd Lenz doktor 
és én hátraugrunk. Lenz dr. legénye még mielőtt ajánlaná magát, néhány karabély- 
lövést ad le. A köd gyorsan kivon a célzott tűz elül. De a század részei üldöznek, 
mialatt a legnagyobb részük a semmibe lövöldöz. 

Ellenséggel a nyomunkban érjük el a Pfeiffer járőrt. Ez még mindig ott áll s a 30 
fogoly a puskáik közelében van. Gyorsan betereljük őket a bevágásba, amely egyút- 
tal az üldöző ellenség lövedékeitől is megvéd s magunk előtt kergetve őket vissza- 
vonulunk futásban a századhoz. Ha az üldözőink ezt a bemélyedést , bosszantoznák , 
úgy el kellene hagynunk, de szerencsére az ellenség nagyon rosszul lő. Veszteség 
nélkül érkezünk meg a foglyokkal a századhoz. 

A század röviddel utána felharsanó gyorstüze az ellenség széles arcvonalát meg- 
állítja. 100 méterről élénk lövöldözés keletkezik. A géppuskáink a tűzerőt nagyban a 


mi javunkra billentik. Támadjak? Minden vadászért kár lenne, aki elesne. Az este 
máris leereszkedik és a tűz gyengül. Mindkét fél csak ritkán és azért tüzel, hogy je- 
lenlétét mutassa. A nagy hidegben nem sok a reményünk, hogy éjjel szállást kapjunk 
és meleg ételt ehessünk. Holl hadnagy (3. század) lóháton meglátogat. Átveszi az 
eddig ejtett 80 foglyot és visszavezeti őket, Azonkívül jelenti Schitul Tarnita-ban az 
elhatározásomat, hogy még az éj folyamán benyomulok Gagesti-be. 

Már az utolsó órákban is láthatóan tisztult az idő, egyúttal azonban a hideg is 
sokkal metszőbb lett. Már csillagok ragyognak az égen. A bokrok és fák feketén 
emelkednek ki a hátakaróból. A karabélyaimmal és géppuskáimmal még egyszer 
üdvözlöm az ellenséget, s azután szépen leválok. Hangtalanul kapaszkodunk felfelé 
északnyugatnak. A menetet éllel és utóvéddel biztosítom. A géppuskás szakasz a 
közepén menetel. A tüzelés következtében még meleg csöveket az újabb fagyás 
ellen pokrócokkal és sátorlapokkal védjük. 

500 méter után észak felé fordulunk. A sarkcsillag pótolja most ez iránytűt. Fe- 
kete tüskés sövények mentén lopakodunk. Itt nem tűnünk ki a környezetből. Egyet- 
len szót sem hallani. Most az utóvéd jelenti, hogy erősebb román egység követi. Erre 
egy sötét bokorsornál megállunk s az egyik géppuskát tűzkész helyzetbe helyezem. 
De ez a rendszabály fölöslegesnek bizonyul, mert az utóvéd parancsnok önállóan 
cselekedett. Alkalmas helyen rajtuk ütött és egyetlen lövés nélkül elfogta őket. 25 
román! Mit csináljak velük? Visszaküldöm őket kísérettel Schitul Tarnita-ba. 

Tovább megyünk észak felé. 800 méter után ismét kelet felé fordulok. Még indu- 
lás előtt alaposan tanulmányozom a térképet. Most nyílegyenesen Gagesti északi ki- 
járatához, a célunkhoz kell érkeznünk. A század teljesen hangtalanul szétbontakozik 
és mindhárom szakaszával egy magasságban felsorakozva, a géppuskás szakasz és 
én a középső oszloppal, előrenyomul. Így tapogatózunk bokortól bokorig. A terep a 
Putna völgy felé enyhén lejt. Ismételten megállítom századom és a terepet távcsö- 
vemmel gondosan átvizsgálom 

Mialatt jobbról a hold feljön, balról a völgy mélypontján, tűz fényét pillantjuk 
meg. Nemsokára látjuk, — a távolság lehet vagy 600 méter —, hogy egy hatalmas tá- 
bortűz körül többtucat román áll. Mögötte, balról jobbra ellenséges oszlop menetet, 
minden valószínűség szerint Gagestibe tart. Magát a községet hosszú kopár magaslat 
takarja, amin távcsővel néhány facsoportot figyelek meg. Félbalra terjedelmes 
gyümölcsösök akadályozzák a kilátást. 

Mint valami éhes farkasok úgy lopóznak közelebb a vadászaim. Először félbalra 
a völgyben lévő ellenségen üssek-e rajta, vagy hagyjam Gagesti-be? 

Az utóbbit vélem helyesebbnek. Mindhárom oszlop különösen óvatosan, szoro- 
san a sövények mellé húzódva közelíti meg 200 méterre a gerincvonalat. Most a ko- 
pasz gerinc kb. 30 méterrel lehet nálunk magasabb. Balra az oldalunkban kb. 300 
méterre 50 román ül a tűz körül. Néhány emberem a gerincnél lévő facsoportnál 
határozott mozgást vél látni. Távcsövemmel semmit sem tudok megállapítani. 

Még az eddiginél is óvatosabban kúszunk előre a sövények mentén. Végül is 
elérjük a lejtő alját, ahova föntről nem lehet betekinteni. Mialatt én itt századomat 
gyorsan támadáshoz csoportosítom, a messzebb elől lévő biztosításom a gerincet 
figyeli meg. Kb. 100 méterrel előttünk román őrszemeket ismernek fel. Vessem be a 
géppuskáimat? Emiatt a néhány ember miatt szükségtelennek tartom. A magaslatot 
halk, lehetőleg lövés nélküli, meglepetésszerű rohammal akarom elfoglalni. Köz- 
vetlenül ezután Gagesti ellen a rohamnak szintén teljesen meglepetésszerűen kell 
megtörténni. 

Az alparancsnokaim gyorsan megkapják az utasításokat. Ezután a megerősített 
század némán rohamoz felfelé.. Egyetlen füttyentés, egyetlen vezényszó, egyetlen 
hurrá sem hangzik. Mintha egyenesen a földből nőttek volna ki, úgy jelennek meg a 
vadászok a román őrszemek előtt. Mindez oly gyorsan történik, hogy riasztólövésre 
még csak nem is gondolhatnak. Sebesen eltűnnek a falu felé. 

A magaslat már most a mienk. A holdfényben előttünk, de még inkább jobbra 
tőlünk Gagesti háztetői csillognak. A község kb. 1 km. hosszú. Az északi udvarok 
200 méternyire és 30 méterrel lejjebb vannak. Az egyes házcsoportok között nagyok 
a hézagok. 

Most Gagesti északi felén riasztó kolompok szólalnak meg. A házakból katonák 
tódulnak ki és csomókká tömörülnek. Azt várom, hogy a következő pillanatban sűrű 
tömegben felnyomulnak és az elvesztett magaslatot vissza próbálják venni. Csak 
jöjjenek! A géppuskák hosszú sorozatra vannak töltve, puskásaim pedig 200 méter 
széles arcvonalon álltak fel. Egy szakasz tartalék a bal szárny mögött. 

Percek múlnak. Lent a faluban ismét minden elcsendesedik. Mivel a dombon 
nem mutatkozunk és nem is tüzelünk, a megriasztott románok hamar visszamennek 
szállásaikra. Valószínű, hogy ezeket a meleg odúkat nem hagyták el szívesen. Mi 
csak csodálkozunk! A román őrszemek még csak nem is kísérlik meg, hogy régi 
őrhelyüket visszavegyék Most a jelek szerint lent állnak a házak között. 

E közben 22.00 óra lett az idő. Gagesti meleg kunyhói előtt hasalunk, fázunk és 
nagyon éhesek vagyunk. Valaminek történni kell. Elhatározásom: a község északi 
szegélyén lévő udvarokat elfoglaljuk, ott eltorlaszoljuk magunkat, felmelegedünk, 
jóllakunk és legalább virradatig pihenünk. 


Hügel szakaszvezetőt két rajból álló rohamjárőrrel a jobb szárnyról az egyik ud- 
var ellen küldöm. Menjen előre a sötét sövény mentén s ha véletlenül meglövöldöz- 
nék, viszonozza a tüzet s a balszárny-szakasszal a megerősített század többi 
részének tűztámogatása mellett, rohammal foglalja el az udvart. Az egyes részeket 
kioktatjuk feladataikról s ezzel Hügel elindul. 

j Magyarázat: a:— Hügel rohamjárőr. 

A rohamcsapat 50 méterre közelíti meg az udvart, csak ott kap tüzet. Ebben a 
pillanatban a géppuskáink elkezdenek kelepelni, a Janner-szakasz is megnyitja tüzét, 
ugyanakkor a halszárny-szakasz hatalmas hurrával rohamozza meg a községet. Még 
mielőtt a románok házaikból kijöhetnének, a vadászok máris ott vannak. A másik 
oldalról most Hügel rohamoz. A megerősített század többi része most torkaszakad- 
tából elkezd hurrázni. Úgy üvölt bele az éjszakába, mintha egy teljes zászlóalj lenne. 
A géppuskás szakasz már nem tüzelhet anélkül, hogy Gagesti északi szélén lévő 
udvarokban a sajátjainkat ne veszélyeztetné. Ezért jobbra helyezi a tüzét s a hosszú, 
elnyújtott falu háztetőit percekig szórja. 

Lent, a falu északi szegélyén, feltűnően nagy lett a csend. Csak nagyritkán hallat- 
szik egy-egy lövés. A románok, úgy látszik, gyorsan teszik le a fegyvert. Hamar 
odasietek egy szakasszal és egy géppuskával. Mikor a házak közé érek, éppen a fog- 
lyokat gyűjtik össze. Több mint 100 embert. Még nagyobb az örömöm, hogy a tűz- 
harc a mi részünkről egyetlen egy sebesültet sem követelt. A környező udvarokban 
már nem lövöldöznek. Csak a géppuskás szakasz szórja még le időnként a jobbra 
lévő háztetőket. Mivel eddig még minden nagyszerűen ment, századommal jobbra, 
udvarról udvarra haladok. A románokat szállásaikon fogjuk el. Mindenütt ellenállás 
nélkül adják meg magukat sorsuknak. 

Minden irányban biztosítva, a foglyokat és a géppuskás szakaszt a középre véve, 
nemsokára az egész századdal a község utcáján dél felé indulok el. Már 200 fog- 
lyunk van. Számuk egyre növekszik. A vadászok mindenütt megkopogtatják az aj- 


tókat és újabb foglyokat hoznak ki. A tűzlépcsőt magam után vonom. A templomhoz 
közeledünk már. A foglyok száma háromszor akkora, mint a mienk. — 360 ember! 

A templom kis dombon épült, mely a még 200 méterre lévő faluvég felé lejt. A 
templom körül félkörben lakott házak vannak. Ez a hely alkalmas pihenőhelynek lát- 
szik arra, hogy az éjjel még hátralévő részét itt tölthessük. A foglyokat a templom- 
ban, a századot a környező udvarokban helyezem el. Ezután a század kisebb részé- 
vel elportyázom az alvég felé, ahol az Odobesti— Vidra-i út vezet. Arrafelé már 
egyetlen román katonát sem találunk. Minden valószínűség szerint meghallották a 
felvégen tomboló csatazajt, sürgősen szállást változtattak és átmentek a Putna keleti 
partjára. Megtalálom azonban a községi bírót, aki egy németül beszélő zsidó útján 
tudtomra adja, hogy hajlandó átadni a községháza kulcsait. Ezenkívül a község a né- 
met csapatok bevonulásának az örömére 300 kenyeret süttetett, több jószágot levá- 
gatott és még néhány hordó bor is áll a csapat rendelkezésére. Amit felhasználha- 
tunk, elhozatom a templomhoz a felvégre. Ott közben a szállás elkészült. Éjfél már 
elmúlt, mikor a megerősített század utolsó része is lenyugszik. A nyugvó csapatot 
őrszemek biztosítják. 

Kb. 6 km-el a saját arcvonal előtt, jobb, illetve baloldali kötelék nélkül Gagesti- 
ben csak addig érzem magam biztonságban, amíg sötét van. Biztonság okáért a 
reggelt közvetlen a falutól keletre az egyik uralgó magaslaton akarom megérni. 
Akkor majd úgyis meglátjuk, hogy hol van az ellenség. 

A csapat eszik és pihen. Még írok egy rövid helyzetjelentést, amit 2.30 óra körül 
lovas hírvivővel küldök Schitul Tarnita-ba. Ez még egy román , logole"" elsőrendű 
vörösbort is visz Lieb főhadnagy számára. 

Az éjjel hátralévő részét minden zavar nélkül töltjük el. Január 8-án hajnalban 
századommal a Gagesti-i templomtól közvetlen keletre lévő magaslatokra vonulok. 
Mikor megvirrad, megállapítjuk, hogy a havas terep mindenütt mentes az ellenség- 
től. Csak keletre, a Putna túlsó oldatán tátunk ellenséget, amint beássa magát. Erre 
ismét visszavonulunk régi szállásainkra a templom köré és különböző irányokba 
járőröket küldök ki. 

Pfáffle abrakos mesterrel az alvégen át Odobesti felé sétalovaglást hajtok végre. 
Málhásállatainkat még előző este visszaküldtük Schitul Tarnita-ba. A Gagesti-felé 
történt előnyomulásnál csak elárulták volna a csapatot nyihogásukkal. Hajnalban 
azonban Pfáffle ismét utánunk hozatta őket. Ezzel a lovaglással helyre szeretném 
állítani jobbra a Putna nyugati oldalán a saját csapatokkal az összeköttetést. 

Mialatt Gagesti alvégén ügetünk át, se közel, se távol egyetlen lövést sem 
hallunk. Egészen felüdít a hűvös hajnali levegő és a lovaglás. Inkább a , Szultán"- 
ommal foglalkozom, mint a környező tereppel. Pfáffle 10 méterrel mögöttem lova- 
gol. Alig távolodunk el 1000 méternyire Gagesti templomától, mikor lovam előtt az 
úton megmozdul valami. Feltekintek és nagyon meglepődöm, mert közvetlen előt- 
tem 15 főből álló, feltűzött szuronyú román járőrt látok. Hátrafordulni és elvágtázni 
már túl késő van. Ameddig a síkos úton megfordítom a lovam és megindulok vágtá- 
ban, egészen biztosan már néhány lövedék belém fúródna. Gyorsan elhatározom ma- 

gam. Anélkül, hogy az ütemet rövidíteném, hozzájuk lovagolok, barátságosan üd- 
vözlöm őket és tudtukra adom, hogy le kell rakják a fegyvert, mert foglyok. Men- 
jenek szépen a Gagest-i templomhoz, ahol már 400 társuk összegyülekezett. Igen 
kétségbe vonom, hogy a románok közül egy is megértett volna valamit abból, amit 
meséltem, de taglejtésem és nyugodt, barátságos hangom meggyőzően hatott. Mind 
a 15 ember otthagyta felszerelését az úton és egyenesen a megadott irányban 
indultak el. Már csak néhány 100 métert haladok délfelé s azután megfordulok és a 
legrövidebb úton visszamegyek a századomhoz. Nem tartom valószínűnek, hogy 
még egyszer ilyen engedelmes ellenségre bukkanjak. 

A délelőtt folyamán beérkezik még megerősítésemre és alám rendelve az 1. 
század és a 3. géppuskás század. A Rommel-különítmény most már két századból és 
egy géppuskás századból áll. Segédtisztül Hausser hadnagyot választom. 

Néhány járőr további foglyokat hoz be. Kilenc órakor ismét , megkezdődik a 
háború". Román - s talán orosz — tüzérség is igen élénk zavarótüzet lő Gagestire, a 
Putna keleti partjáról. Kiürítjük a falu különösen veszélyeztetett részeit. A terjedel- 
mes faluban még mindig elég helyünk marad. Örvendetesen most sincs vesztesé- 
günk. 

Délután az ellenség fokozza a tüzét. A nyugati harctéren képzelné az ember ma- 
gát: köröskörül gránátok. A különítményparancsnokság házának tetején csapódnak 
be a lövedékek. Az árulóink itt is a hírvivők voltak — mint már olyan gyakran. 
Nagyon kényelmetlenné kezd válni a helyzet. A különítmény megszállja Gagesti 
keleti szegélyét és beássa magát. Talán csak nem akar az ellenség támadni? 

A legerősebb tűzben érkezik meg Sproesser őrnagy ár lóháton Gagestibe. 
Harcálláspontját az Odobesti— Vidra-i át mentén rendezteti be. Az ellenséges tűz 
nem csökken egészen a sötétedésig. Számolunk azzal, hogy esetleg az oroszok végre 
fognak hajlani egy náluk annyira kedvelt éjjeli támadást és különösen a szabad 
szárnyainkat biztosítjuk nagy gonddal. 


Megjegyzések: Mikor az él a román felderítő járőrrel összeütközött, a keskeny 
ösvényen n sövények között, az élparancsnok néhány lövése gyorsan eldöntötte a 
küzdelmet. Ilyen esetekben az a fontos, hogy tüzelésre kész fegyverekkel közelítse 
meg az él az ellenséget. Tehát, a zárócsapok legyenek kinyitva, a golyószórót pedig 
teljesen tüzelésre készen vigyük előre. Mert ebben az esetben az nyer, aki előbb lő és 
erősebb tüzet adhat le. 

Néhány perccel később a tűzharcból a géppuskák éppen a legválságosabb 
pillanatban kimaradtak, mert be voltak fagyva. Az első vonaltól csak néhány 
méterre kellett őket spirituszlángnál kiolvasztani. A harc további folyamán már 
pokrócokkal tartottuk őket melegen. 

A z esti leváltás a közeli ellenségre lőtt heves tűz után simán ment. 

A Gagesti északi fele ellen intézett éjjeli támadásnál, holdvilágnál, havas 
vidéken, két oldalról rohamoztunk, a géppuskák erős tűztámogatása mellett. Ez a 
géppuskás szakasz a támadás további tartama alatt is annyiban támogatott, hogy a 
hosszú község háztetőit lőtte végig. Emellett természetesen nem nagyon érhetett el 
találatot, de nagyon nagy volt az erkölcsi hatása a meleg szállásokban lévő 


ellenséggel szemben. Így törtunt meg, hogy ez minden további harc nélkül megadta 
magát. 
A Gagesti-i harcokban a mi részünkről nem volt veszteség. 


Vidra-nál 


Éjfélkor az alpesi hadtest részei felváltanak s a holdvilágos úton megindulunk 
észak felé. Eközben közel 10 kilométeren keresztül mindössze 1000 méterre 
megyünk el az újonnan kiépített román állások előtt. Sehol sem akadályoznak. Saját 
csapatok itt nem állnak velük szemben. Hajnalban a hegyivadász zászlóalj törzse és 
a Rommel-különítmény megérkezik Vidra-ba és hosszú idő múlva itt ismét jó 
szállásokat talál. 

Éppen kényelembe szeretném helyezni magam, mikor a következő zászlóalj 
parancsot kapom: , Az ellenség Vidra-tól északra a hegyeken betört. A Rommel- 
különítmény azonnal riadóztat és a Vidra-tól északra lévő 625-ös magaslatra 
menetel, ahol a 256. tartalék gyalogezred alá lesz rendelve." 

Ez a parancs majdnem minden emberi erőt meghalad. Különítményem már négy 
nap óta súlyos körülmények között harcban állt és az utolsó éjjelt is átmenetelte. 
Éppen most szállásoltak el a vadászok holt fáradtan. Most ismét harcba vetik őket a 
Vidra-tól északra lévő havas hegyeken. 

A riadóhelyen tájékoztatom néhány szóval a századokat az új feladat felől, 
azután elindul a különítmény észak felé a hegyekbe. Hauszer hadnaggyal. Pfaffle 
tizedessel és egy hírvivővel előrevágtázom. A fáradhatatlan lólábak a behavazott 
hegyi legelőkön keresztül visznek a veszélyeztetett körletbe. 

Mivel ott második vonalban már elég saját csapatot találunk, különítményem 
már nem kerül bevetésre. A hideg éjjelt tábortüzek mellett, magas hóban töltjük. 
Reggel megérkezik a zászlóalj parancsa, hogy térjünk vissza, Vidra-ba. Víg 
hangulatban vonul a csapat vissza a jó szállások felé, ahol még az otthoni posta is 
vár. A Württemberg-i hegyivadász zászlóalj most ismét a legfelsőbb hadvezetőség 
rendelkezésére áll. A következő éjjel — újra az ellenséges állások előtt — Gagesti-n 
keresztül Odobesti felé menetelünk. A következő napokban az elfoglalt Focsany- 
erőd—Rimnicul Sarat-on át Buzau környékére megyünk. 

Hóviharok akadályozzák az elszállításunkat. Azután igen nagy hidegben, jobbára 
fűtetlen szerelvényekben 10 napig utazunk ismét nyugatra. A Vogézekben néhány 
hétig hadsereg tartalék vagyunk, azután előmegyünk a Stoszweiche— Möchberg— 
Reichsackerkopf állásokba. 

A zászlóalj egyharmada Winzenheimben parancsnokságom alatt hadtest tartalék. 
Két puskás és egy géppuskás század. Sproesser őrnagy úrtól azt az utasítást kapom, 
hogy a gyakorlati és harcikiképzést ismét a régi tökélyre emeljem ez alatt az idő 
alatt. Ezt a feladatot különösen kedvelem. A hetek folyamán a zászlóalj minden 
százada átmegy az iskolámon. Éjjeli riadók és az ehhez közvetlenül csatlakozó 
gyakorlatok, járőrvállalkozások az oktató árkokon a rohamzászlóaljak módszerei 


szerint, a különböző ütközetek, mind ezt a célt szolgálják, hogy a csapat fürge és 
harckész maradjon. 

1917 májusában átveszek egy védőkörletet a Hilsenfirst-nél. Június elején a 
francia két nap alatt széles arcvonalon sivataggá lövi az évek hosszú sora alatt nagy 
munkával épített állásainkat. De a gyalogság támadása elmarad. Úgy látszik, hogy 
az általunk többször , kikért" zárótüzünk elvette támadó kedvét. 

Még a szétlőtt állások kijavítása nem fejeződött be teljesen, máris zászlóaljunkat 
újabb alkalmazás végett leváltják. Az akkor a kiképzés legmagasabb fokán lévő 
csapat tettre készen vesz búcsút a Magas Vogézektől. Winzenheimben megint 
felcsendül a württembergi hegyi vadászok kedvenc dala, a , Kaiserjáger" . 


IV. HARCOK A DÉLKELETI KÁRPÁTOKBAN 1917. 
AUGUSZTUSÁBAN 


Bár az ellenség keleti frontja az orosz forradalom kitörése következtében már 
megingott, a német hadseregnek 1917 tavaszán még mindig jelentős részeit köti le. 
Hogy ez az erő a nyugati arcvonalon kivívandó döntéshez felszabaduljon, a keleti 
arcvonalat fel kell számolni. Ezért a 9. hadseregnek, mely jelenleg a Szeret alsó 
folyása és Focsany-tól északnyugatra 30 km-re vonuló hegyszegélyen állásokban 
tartózkodik, észak felé, a balszárnyán pedig a havasokon álló Gerock-csoportnak 
általános keleti irányban kell megtámadnia az egyesített orosz-román arcvonal déli 
szárnyát. 

Tűző napsütésben Colmar-ból Heilbronn-Nürnberg-Chemnitz-Breslau—Buda- 
pest-Arad-—Brassón át, 8 napos vasúti szállítással megérkezik az általam vezetett 
szállítmány (az 1., 2. és 3. század;, mint a zászlóalj utolsó előtti szállítmánya), 1917 
augusztus 7-én déltájban Bereczk-re. Az állomáson megtudjuk, hogy a Gerock 
csoport támadása már augusztus 8-án reggel meg fog indulni az Ojtoz szoroz 
mindkét oldalán. A három századot konzervélelmezéssel látják el és málha nélkül 3 
órás tehergépkocsizás után megérkezünk közvetlen a magyar-román határ mellet 
levő Sósmezőre. Az ütközet-, és málhavonatnak egyesítve kirakodás után azonnal 
utánunk kell vonulnia Sósmezőre. 

A még délelőtt az Ojtoz-völgyből az északi hegyekre felkapaszkodott zászló- 
aljrészek völgyrészlegeit Sósmezőn találjuk. Jelen pillanatban nincs még távbeszélő- 
összeköttetés a zászlóaljjal. Egy élelmező tiszthelyettes szóbelileg adja át a 
zászlóaljparancsot, hogy a Rommel különítmény amilyen hamar csak lehet, a Harja 
1020-as magassági ponton keresztül a 764-es magassági ponton (Vrf. Bolohan) 
csatlakozzék a zászlóaljhoz. 

Az egész völgy tömve van osztrákokkal, magyarokkal és bajorokkal. A völgyút 
mindkét oldalán számos üteg van állásban, közöttük több nehéz üteg is akad. Mivel 
csak a vonat beérkezése után tudok elindulni, a legszűkebb körzetben pihentetem a 
századaimat. 

Az osztrák szuronyos őrök arra vigyáznak, nehogy vadászaim véletlenül meg- 
dézsmálják az állomásparancsnok burgonyaföldjeit. Ez az elővigyázatosság nagyon 
helyénvaló a nagy élelmiszerínségben. 

Beköszönt az éj. A zászlóaljzene a tábortüzek között még játszik egy órácskát. 
Nagyon bizakodó hangulatban nézünk az elkövetkező napok elé. Ismét elevenekké 
válnak a múlt téli román hadjárat történetei. 

22.00 órakor eloltjuk a tábortüzeket. A csapat pihen. Nagyon fontos ez, mert a 
közeljövőben biztos ismét nagy teljesítmények elé fognak állítani bennünket. 

A pihenő csupán néhány rövid óráig tart. Éjfélre már megérkezik a vonat. 
Nemsokára ezután ébresztőt rendelek el, a sátrakat lebontják, 4 napi élelmet osztatok 
ki és a századok menetkészek. Mivel a századok járművei Sósmezőn maradnak, 


minden század és a különítmény törzse, kiválaszt vonatából néhány málháslovat és 
megpakoljuk őket lőszerrel, élelemmel és málhával. Azután elindul a különítmény 
Hanja felé. Még napfelkelte előtt túl akarok jutni a völgynek és az 1020-as magaslat 
lejtjének azon a részein, melyekről azt vélem, hogy az ellenség beláthatja. Hanjá-ból 
az út főleg erdőn visz keresztül, meredek és csúszós. Napfelkeltekor még a századok 
kipróbálhatják az erejüket is: egy osztrák üteget kell felhúzniok, mely a harcban 
szintén részt akar venni. 

A délelőtt folyamán mindkét fél tüzérsége igen sokat lövöldöz. Már-már félünk, 
hogy elkésünk a 15. bajor tartalékdandár áttöréséről. A hegyivadász zászlóalj 
ugyanis ennek van most alárendelve. Az erdős 764-es magaslatot az erős menetütem 
dacára is csak déltájban érjük el. 

Mialatt a csapatom pihentetem, jelentem Sproesser őrnagy úrnak, hogy beérkez- 
tem és azt a parancsot kapom, hogy mint a hadosztály tartaléka, meneteljek a 672-es 
magaslatra, ahol a Sproesser törzs is tartózkodik. Mikor ide beérkezem, alám rende- 
lik még a 6. századot s később a három géppuskás századot is. A támadás felől meg- 
tudom, hogy a 18. bajor tartalék gyalogezred igen erős küzdelem után elfoglalta az 
Ungureanan az első román állásrendszert. Az ellenséges állás áttörésére nem került 
SOT. 


Támadás az Ojtoz-szorosnál 1 : 300000 


Különítményem már berendezkedett éjjelre, felverte sátrait és éppen vacsoráját 
készíti, midőn új parancsot kapok, hogy három puskás és egy géppuskás századdal 
nyomuljak elő az Ungureana 779 magassági ponttól közvetlen nyugatra eső terület- 
re. Sproesser örnagy előre megy, én pedig a négy századot utána vezetem. Az erdő- 
ben teljesen sötét van. Mocsaras, keskeny ösvényen toporog egyik ember a másik 
mögött. Előttünk, a következő vonulaton, időnként világító lövedékek szöknek a 
magasba, néha-néha géppuskák kelepelnek és gránátok robbannak. Nemsokára cél- 
hoz érünk. Jelentem megérkezésemet és azt a parancsot kapom, hogy századaimmal 
az ösvénytől közvetlen északra a mélyedésekben éjjelezzek. 

Éppen kiadtam az egyes századparancsnokoknak az éjjelezési körleteket és a fel- 
adatokat, a különítmény még a keskeny ösvényen áll hosszú sorban, — ebben a pilla- 
natban jobbról-balra gránátok vágódnak be a lejtőn. Román tűzrajtaütés! A sötét- 
ségben köröskörül villámlanak a robbanások, süvítenek a szilánkok és zuhog a föld 


meg a kő. A málhásállatok elszabadulnak és málhástól együtt eltűnnek az éjszaká- 
ban. A vadászaim odalapulnak a lejtőhöz s az ellenséges tüzet a fejük felett hagyják 
elmenni. 10 perc múlva az ellenséges tüzérség beszünteti a tüzét. Örvendetes módon 
nincs veszteségünk. 

A századok gyorsan a kiutalt helyeikre vonulnak. A nap megerőltető fáradalmai 
után, köpenybe és sátorlapba csavarva kitűnően alszunk, dacára annak, hogy 
hamarosan esni kezd. 


A Trasse-könyök elleni támadás 1917. 
augusztus 9-é n. 


A román tüzérség tüze még napfelkelte előtt kíméletlenül felébreszt. Hauszer 
hadnaggyal, a segédtisztemmel, az éjjeli szállásomat közvetlenül egy bemélyedés 
felett választottam meg. Néhány gránát éppen ebben a kis mélyedésben robbant, az 
ott lévő málhásállatok mellett. Ezek elszakítják kötőfékjüket és átugorva minket, 
elvágtáznak a sötétségben. Most gránát, gránát után vág be köröskörül. Hajszálnyira 
süvítenek el a lövedékek mellettünk. Csak miután az őrületes tűz alábbhagy, merünk 
beugrani a valamivel több védelmet nyújtó mélyedésbe. 

Az ellenséges tűz nemsokára ismét elhallgat. Ez alkalommal néhány ember 
megsebesült a szilánkoktól. Lenz orvos főhadnagy igyekszik bekötözni a sebeket. 

Mikor hajnalodik, felkeresem a zászlóaljparancsnokság harcálláspontját és a 
meleg kávéval igyekszem csillapítani az éjjeli riadalmakat. 5.00 óra tájban azt a 
parancsot kapom, hogy az Ungureana déli lejtőjén nyomuljak elő a 18. tartalék bajor 
gyalogezred magasságába és folytassam a támadást. 

Igen erős zavarótűzben, a futóárkokat kihasználva és tölcsértől tölcsérig 
szökellve keresztezzük az Ungureana (779) nyugati lejtőjét. Nagyon boldogok 
vagyunk, mikor elérjük a kevésbé pásztázott, erdős délnyugati lejtől Ott kapom a 
részletes parancsot, hogy az Ungureana erdős tetőjétől délre 800 méterre az 1. és 2. 
századdal vessem vissza az ellenséget. 

Legelőször is felveszem az összeköttetést a 18. tartalék bajor gyalogezred jobb- 
szárnyával, amely tegnap este óta néhányszáz méterrel följebb ásta be magát. Saj- 
nos, nem vagyok képes megtudni, hogy az erdős terepen hol vannak velünk szemben 
a román állások. A teknő mélypontja irányába még nem vezettek be felderítést. Most 
tehát először felülről megtekintem alaposan azt a terepet, melyen majd előre kell 
haladnom és alaposan tanulmányozom a térképet. Az oldalháttól mély teknő választ 
el. Mind az oldalhátat, mind pedig a teknőt sűrű aljfás erdő borítja. 

Hogy hamarosan megállapíthassam, van-e az oldalban ellenség, felderítő- 
járőrként, egy tizedes parancsnoksága alatt, 10 embert küldök ki, megerősítve egy 
távbeszélőállomás-csoporttal. Már 15 perc múlva megkapom a jelentést, hogy az 
ellenség nagyon megerősített állásait kiürítette. 

Most tehát mindkét századdal a távbeszélő-vezeték mentén benyomulok az 
ellenséges állásba és ott sündisznó-alakban felállok, mert arra számítok, hogy ezt az 


erős állást az ellenség nem fogja megszállatlanul hagyni, márpedig felbukkanásával 
minden irányból számolhatok. Még alig 30 perce kaptam meg a parancsot, mikor 
máris jelenthetem Sproesser őrnagy úrnak a végrehajtást. 

A délelőtt főtevékenysége abban merül ki, hogy dél felé (Ojtoz völgy) és kelet 
felé bevezettem a felderítést. Ezalatt két foglyot hoznak be. Délben nyugatról jövő 
honvédgyalogság vált fel minket az oldalban. Zászlóaljparancsra, a közben még a 3. 
századdal is megerősített Rommel-különítmény, ugyanolyan biztosítással, mint déle- 
lőtt, tehát távbeszélő állomáscsoporttal megerősített felderítőjárőrrel, észak felé hú- 
zódik 400 méterrel délkeletre az Ungureana tetőtől. Ott szintén köralakban állunk 
fel, mert a magas erdőben se jobbra, se balra nincs közvetlen összeköttetésünk és a 
kellemetlen meglepetéseket el szeretném kerülni. Az ellenségről most válik isme- 
retessé, hogy az, az Ungureanatól 800 méterre keletre és északkeletre, a főgerincen 
lévő erős állásaiba húzódott vissza. 

Ezt az ellenséges állást rövid tüzérségi hatástűz után 15.00 órakor meg kell 
támadnunk és belőle az ellenséget vissza kell vessük a Trasse könyökén túlra. Ez, az 
Ungureana-tól keletre, mintegy 1400 méterre van. A 18. bajor tartalék gyalog- 
ezrednek a gerincen, míg a hegyivadász-zászlóaljnak ettől közvetlenül délre kell 
támadnia. Az én különítményem is az első vonalba van kiszemelve a támadásnál. 

Mialatt a századok pihennek és a tőlünk közvetlen nyugatra levő mélyedésekben 
megfőzik ebédjüket, kiküldöm felderítő járőreimet — mindegyiket megerősítve egy- 
egy távbeszélő-állomáscsoporttal — a délutáni támadás színhelyére, hogy az 
ellenséges állásokról némi tájékoztatást kapjak. Déli felderítőjárőrként Pfeiffer 
szakaszvezető megy 10 emberrel. Meg kell állapítania, hogy a Trasse könyökétől 
délre húzódó háton hol, milyen erős az ellenség. 

A tetőn, a csúcstól 800 méterre délre eső állások után ítélve nem hiszem, hogy az 
ellenség keletre, a lejtőkön, kiterjedt és összefüggő állás felett rendelkezne. Sokkal 
valószínűbbnek tűnik fel, hogy míg a tető és völgy állásokat az ellenség erősen ki- 
építette és megszállta, addig a lejtőkön csak elenyésző ellenséggel fogok találkozni. 
Valószínű, hogy itt van az ellenség gyenge pontja és egy merész csapat számára itt 
nyílhat meg az út a gyors, átütő sikerhez. 

Az északi felderítőjárőrök mindenütt erős, drótakadályokkal megerősített állásra 
bukkannak, míg Pfeiffer elindulása után fél órával jelenti, hogy elfogott 75 románt 5 
géppuskával. Hát ez meg hogy lehetséges? Eddig ebből az irányból egyetlen egy lö- 
vést sem hallottam! Pfeiffer rövidesen jelenti a távbeszélőjén: xJárőröm az el- 
lenséget 500 méterre a táborhelytől egy szakadékban lepte meg. Nem volt biztosítva. 
Leereszkedés közben vettük őket észre. Zajtalanul rájuk fogtuk a tíz karabélyt s 
felszólítottuk őket, hogy adják meg magukat. Mivel fegyvereik távolabb voltak, akár 
tetszett nekik, akár nem, belenyugodtak, hogy 10 ember elvezesse őket. 

Azonnal jelentem a Pfeiffer járőr eredményét Sproesser őrnagy úrnak. Egyúttal 
azt indítványozom, hogy a délutáni támadással egyidejűleg egy rohamosztaggal a 
déli lejtőn áttöröm a minden valószínűség szerint nem összefüggő állásokat, 
közvetlen ezután meglepetésszerű támadással délről az ellenség hátában elérem a 
Trasse könyöknél a gerincvonalat. Ezáltal arra lehetne kényszeríteni az ellenséget, 
hogy az erős állásait az Ungureanatól keletre, adja fel. Sproesser őrnagy úr azonnal 


továbbítja az indítványt a hadosztálynak, s röviddel később megkapom a parancsot, 
hogy a 2. és 3. századdal hajtsam végre a lejtő ellen indítványozott támadásokat. 
Sajnos, géppuskát nem kapok. 

Különítményem nemsokára már a távbeszélő-vezeték mentén menetel oszlop 
egyesével. A Pfeiffer-járőr most az él szerepét tölti be. Pfeiffer a további elő- 
nyomulás folyamán már nem bukkant ellenségre. Magas törzsű lomberdőben, sűrű 
aljfák között ereszkedünk völgy felé a meredek lejtőn. Akaratom ellenére bele kell 
nyugodnom a Pfeiffer által megválasztott menetvonalba. Levezet minket az Ojtoz 
völgybe, 350 méter magasságot vesztünk ezáltal. 

Csak az Ojtoz völgyi úttól 100 méterre északra érem Pfeiffert utol. Most tehát 
azt a parancsot adom neki, hogy északkelet felé a Trasse-könyök irányában felfelé 
menjen. Hauszer hadnaggyal és néhány hírvivővel közvetlen az él mögött 
menetelek. Elölről nemsokára jelt kapok, hogy valami nincs rendben. Előremegyek. 
Az erdő egyik ritkás részén 150-200 méterre előttünk Pfeiffer román őrszemeket 
mutat és közvetlen mögöttük állásban levő románokat lehet látni. Ügy nézem, hogy 
az ellenség minden figyelmét a műút mindkét oldalán levő nyílt terepre fordítja. 
Békében hagyjuk őket és a Trasse-könyök felé vezető oldalhát nyugati lejtőjén, a 
sűrű bozótban, keskeny ösvényen, kapaszkodunk tovább. 

Világos, hogy ennél a felmenetelnél nemsokára újabb román erőkre kell 
bukkannunk. Tehát azt a parancsot adom az élnek, hogy ha ellenséggel találkozna, 


azonnal menjen fedezékbe és biztosítsa a különítmény felzárkózását. Csak abban az 
esetben tüzeljen, ha az ellenség megtámadná. Csak higgyék azt a románok, hogy 
csupán egy felderítőjárőr áll előttük. Ezáltal időt akarok nyerni különítményem 
számára a felfejlődésre és a készenléti állás elfoglalására, hogy a támadás azután 
annál meglepetésszerűbb legyen. 

A völgy mélyvonalától 150 méterrel feljebb az élt felülről állásban levő ellenség 
fogja le tüzével, mire ez parancs szerint fedezésbe megy és nem tüzel. Különítmé- 
nyemet gyorsan támadáshoz csoportosítom. A 3. század jobbra, a 2. század balra. A 
felfejlődés és a készenléti állás elfoglalása a legnagyobb csendben történik, néhány 
perc alatt, a fedezéket nyújtó lejtőn a sűrű bozótban. Az ellenség eközben nem 
Zavar. 

A támadáshoz a következő parancsot adom: KA 2. század az ösvény baloldalán 
hajtson végre színlelt támadást az állásban levő ellenség ellen. Hurrázással és 
kézigránátdobással — a veszteségek elkerülése végett teljes fedezésből — kényszerítse 
az ellenséget, hogy összes erőit ott vesse be. Ugyanakkor a 3. század jobbról 
átkarolva támadja meg az ellenséget. Én a 3. századnál tartózkodom.) 

Még a készenléti állásban vannak a századok, mikor a harc azáltal kezdődik meg, 
hogy román felderítőjárőrök közelednek a készenléti álláshoz. Visszazavarjuk őket. 
Most tehát azonnal elindítom a 2. századot. A század 50 méterrel feljebb megszállt 
állásba ütközik. A most keletkező tűzharc és a nyugati lejtőn folyó kézigránát harc 
alatt, néhányszáz méterrel arrébb, a sűrű bokrok között, felfelé kapaszkodom a 3. 
századdal. Akadály nélkül eljutunk a kb. szakasz erejű ellenség oldalába, akinek 
most egész figyelmét leköti az ellene folyó arctámadás. Mihelyt támadunk, az 
ellenség a legsebesebben üríti ki az állását és a nyugati lejtőn felfelé kitér. Oda, a 
sűrű bokrok közé nem üldözhetjük az ellenséget, mert akkor az arcban támadó 2. 
század tüzébe kerülnénk. Ezért a 3. századdal ismét jobbra tartok. 

Mialatt a 2. század a menekülő ellenséget arcban üldözi és az első erősebb 
ellenállásnál éppen úgy viselkedik, mint az első támadás alkalmával, a 3. század is 
hű marad feladatához. Mihelyt az ellenség egy helyen megpróbál ellenállni, máris a 
2. század lövedékei röpködnek a feje felett, kézigránátok robbannak és a 3. század 
máris átkarolja a lehető legnagyobb sietséggel. A vadászok számára a hatalmas 
málhával a háztető meredekségű lejtőn hallatlan követelmény a mászás. Ehhez járul 
még a tűző augusztusi hőség. Több ember ájultan esik össze a megerőltetéstől. 

Az állandóan erősbödő ellenséget már ilyen módon ötször vetettük ki az állásá- 
ból. Utoljára már csak Hauszer hadnaggyal és 10-12 emberrel vagyok az ellenség 
sarkában. Állandó lövöldözéssel, csatakiáltásokkal és kézigránátok oldalt való 
hajításával — oldalt, nehogy a rohamozás közben valaki is beléjük ugorjon — tartjuk 
az avarban előttünk csörtető sűrű román tömeget állandóan futásban. Eközben 
sikerül az ellenséget egy látszólag átfutó, akadályokkal megerősített álláson 
keresztülhajtani és ezzel a sietséggel megakadályozzuk, hogy megvethesse a lábát. 

Miután ezen az álláson átjutottunk, ritkul az erdő. Még mindig emelkedik a lejtő, 
ha nem is olyan meredeken. Elérünk egy tisztást, melyhez jobbról legelők csatlakoz- 
nak. Ezeken át a gerincen kb. két század megy vissza széles arcvonalon északkeleti 
irányban. Jobbra a tisztás túlsó oldalán román hegyiüteg vált állást és nagyon 


iparkodik, hogy málhásállataival nyugalmasabb vidéket érjen el. A bokrok közül 
sebesen tűz alá vesszük a menekülő ellenséget. Nagyon előnyös ránk nézve, hogy 
nem látja, milyen kevesen is vagyunk. Mikor az ellenség a következő erdővonulaton 
és mélyedésekben eltűnik, Hauszer hadnagynak kiadom a parancsot, hogy a kevés 
jelenlévő emberrel üldözzön. 

Mihelyt a vadászok elhagyják az erdőt, félbalról a tisztás északnyugati szegélyé- 
ről, 400 méterről, egy román hegyiüteg árasztja el őket kartácstűzzel. Csak úgy csap- 
kod, zuhog, ropog a bokrok között a rengeteg szilánk. Sűrű bokrok között fedezzük 
magunkat. Rövidesen megjelenik a 2. és 3. század éle is lihegve, fújtatva és teljesen 
kimerülve. Jobbra vezetem őket az egyik fedezéket nyújtó mélyedésbe. 

Támadási célunktól, a Trasse könyök körüli gerincvonaltól, most már csak 800 
méterre vagyunk. Előttünk az ellenség visszavonul. Tekintet nélkül a csapat 
kimerültségére, gyorsan össze kell szedni az erőnket. Balról az Ungureana felől, már 
jó ideje erős harci zajt hallunk. Úgy látszik, hogy a bajorok és a zászlóaljunk 
megmaradt részének a támadása már megindult. 

A további előnyomulásnál puska- és géppuskatűz akadályoz. Úgy látszik, hogy 
ez a kis szusszanási idő is, amit az ellenségnek engedtünk, lehetővé tette, hogy a 
vezetők a csapatot ismét kézbe vegyék és új arcvonalat képezzenek. 

Mogyorázol: 
o — Esti támadás 
b — Éjjeli állósok 


Mivel egyik századomnál sincs géppuska, a karabélyosoknak egyedül kell 
boldogulniuk. A hullámos terep ügyes kihasználásával, nagy nehezen sikerül 
megközelíteni a gerincen lévő ellenséget, aki nyilván teljesen tudatában van az általa 
védett állás fontosságának. Mihelyt valaki is mutatja magát közülünk, máris igen 
élénk tűz fogja le. Így Büttler szakaszvezető közvetlen mellettem haslövést kap, 
mialatt az ellenséget megfigyeli. 


Az előnyomulásunkat most a sötétség könnyíti meg. Közvetlen a teljes sötétség 
beállta előtt eléri a különítmény a gerincvonulatot, közvetlen a román állásoktól 
nyugatra. Ez az állás okozott nekünk eddig annyi gondot. A kis nyeregben, fedve, de 
mindössze 60 méterre az ellenséges géppuskák torkolata előtt fészkeli be magát a 
vadászaim egy része keleti és északi arcvonallal, mialatt a többiekkel elérjük a 
közvetlenül keletre levő tölgyest, ahol északról és nyugatról állunk szemben az 
ellenséggel. 

Bár a románok ellentámadásokkal megkísérelnek minket a magaslatról letaszíta- 
ni, a karabélyok tüze ismét kiindulási állásaikba kényszeríti őket. Mivel a gerinc utat 
a Trasse-n elvágtuk, mintegy beékelve magunkat az ellenségbe, a tőlünk keletre és 
nyugatra levő ellenség között megszűnik az összeköttetés. A zászlóaljhoz az egész 
előnyomulás alatt és a harcok közben lefektetett távbeszélő-vezeték most megsza- 
kad. Ezért többször ismételt világítójelzéssel jelentem, hogy az elrendelt célt elér- 
tem. 

A sötétségben hangtalanul rendezzük a kötelékeket. A különítmény ismét köra- 
lakban ássa be magát, mivel minden irányból számolni kell a támadással. A töl- 
gyesben, közvetlen a harcálláspontom mellett, egy szakasznyi erőt tartok vissza saját 
rendelkezésre. Ahol az ellenség nincsen közvetlenül előttünk, ott biztosítást küldök 
előre. 

A zászlóaljjal még nincsen meg az összeköttetésem. A jelek szerint a délutáni tá- 
madásnak ott nem volt meg a várt sikere. A Trasse-könyök (kb. 500 méterre va- 
gyunk tőle keletre) és az Ungureana között még mindig igen élénk a harci tevé- 
kenység. A harci zaj után ítélve kb. 1 km-rel lehetünk az ellenséges arcvonal mögött. 

Sátorlap alatt zseblámpa fénynél mondom Hausser hadnagynak tollba a harcje- 
lentést. Világosságot sehol sem szabad gyújtani, mert különben az illető hely azon- 
nal igen élénk román tüzet kap. Ezalatt két hegyivadász különösen bátor tettet hajt 
végre. Schumacher őrvezető (2. század) egyik társával, sátorlapban leszállítják a sú- 
lyosan sebesült Büttler szakaszvezetőt az Ojtoz völgybe (350 m. magasság- 
különbség) és még azon éjjel elviszik Sósmezőre és átadják az ott levő orvosnak, aki 
azonnal végrehajtja a műtétet és ezáltal megmenti. Sötét éjjel még a terepnehézség 
és a távolság (légvonalban 13 km) figyelembevétele nélkül is hatalmas teljesítmény 
és a bajtársiasságnak kitűnő példája. 

Még mielőtt a jelentés írást befejeznénk, megszabadulok attól a gondtól is, hogy 
mit is fogok csinálni, így beékelve az ellenség közé, majd augusztus 10-én hajnal- 
ban. Ugyanis egy nyugati irányba kiküldött felderítőjárőröm felvette az összekötte- 
tést a 18. bajor tartalék gyalogezred részeivel. Ez délután a hegyivadász zászlóalj 
többi századával, tüzérségi tűztámogatással arcban támadt, de az állásait szívósan 
védelmező ellenségnek keveset árthatott. Azután a harci zajból, majd a fényjelekből, 
barát és ellenség is felismerte a Rommel-különítmény támadásának sikerét. Nehogy 
másnap bekerítsék, a teljes sötétség beálltakor a románok kiürítették a Trasse és 
Ungureana közötti állásaikat és az északnyugati Slanica völgy felé eső lejtőn vissza- 
vonultak. 

Még éjfél előtt elküldöm jelentésem hírvivővel a legrövidebb úton az 
Ungureana-ra a zászlóaljhoz. Ugyanakkor távbeszélő-vezetéket is fektetek le oda. 


Az éjjel hűvös és az átizzadt vizes ruháimban annyira fázom, hogy 2.00 órakor 
elhatározom, hogy mozgással fogom magam felmelegíteni. 

Előremegyek Hausser hadnaggyal az első vonalba és szemrevételezem a tőlünk 
60-80 méterre levő keletre eső kis erdős magaslaton (az úgynevezett Cser-erdőben) 
fekvő ellenséges állásokat. 

Mivel a szükségtelen lövöldözést, a nehéz utánpótlásra való tekintettel, megtil- 
tottam, az ellenség nagyon harcszerűtlenül viselkedik. Őrszemei, mintha a legtelje- 
sebb békében volnának, úgy sétálnak az állások előtt. A most világosodó keleti ég- 
boltból nagyszerű célokként tűnnek elő, könnyű lenne őket lelőni, de ezt még ké- 
sőbbre akarom halasztani. Mikor teljesen megvirrad, látjuk, hogy a románok előt- 
tünk a Vrf. Petrei-től a Csererdőcskén keresztül messze észak felé, majdnem teljesen 
összefüggő arcvonalon állnak szembe. 


Megjegyzések: Augusztus 8-9-re virradó éjjel román tüzérség lőtte azt a terepet, 
ahol a Rommel-különítmén éjjelezett mint tartalék. Némi veszteség keletkezett. El 
lehetett volna ezeket kerülni, ha a csapat beásta volna magát. 

A távbeszélőállomás-csoporttal megerősített felderítőjárőr nagyon jól bevált au- 
gusztus 9-én az erdős középhegységben. A járőröket az előremenetűk alatt felhívhat- 
tam és jelentésüket is azonnal megkaptam. Új parancsot adhattam, a járőr egy 
részét bármikor visszavonhattam, vagy pedig a távbeszélő vezeték mentén, az általa 
elért terepszakaszt könnyen birtokba tudtam venni. A hegységekben rendszerint 
időrabló, hírvivővel tartani fenn az összeköttetést; ezáltal időt takarítottunk meg. 
Természetesen ennek az az alapja, hogy a csapat el legyen látva kellőképen 
távbeszélő anyaggal. 

A nehéz erdei támadásnál a meredek lejtőn felfelé, a felettünk levő ellenséget 
megtévesztettük a támadás súlypontja felől, arra kényszerítettük, hogy tartalékát 
helytelen irányban vesse be. Ezt élénk tüzeléssel, hurrázással és kézigránátdobással 
sikerült elérni. Ezután a 3. század lökése az oldal és hát ellen gyors eredményt 
hozott. Ezzel az eljárással gyors egymásutánban 5 hasonló állásba vetettük ki az 
ellenséget, melynek összereje kb. 2 század lehetett. Ezek a támadások olyan gyorsan 
követték egymást, hogy az ellenségnek nem maradt ideje az átcsoportosításhoz. 

Dacára annak, hogy számbelileg és fegyverben az ellenség oldalán volt a túlsúly, 
hiszen a románok géppuskákkal és hegyilövegekkel is rendelkeztek, sikerült a 
Rommel-különítménynek a kis mélyedések kihasználásával az ellenséges állás 
mögött egy km-re a gerincvonalat elérni és ezáltal a 18. bajor tartalék gyalogezred 
és a hegyivadász zászlóalj előtt levő ellenséget arra kényszeríteni, hogy az éjjel 
folyamán az állásokat kiürítse. 

A sikerült támadás után a Rommel-különítnény gyorsan köralakban beásta ma- 
gát. Ha ezt nem cselekedte volna, úgy az ellenséges tűzrajtatütések és ellentámadások 
alkalmával erős veszteségeket szenved. 

A veszteségek: 2 halott, 5 súlyos sebesült és 10 könnyű sebesült. 


Támadás 1917. augusztus 10-én. 


Augusztus 10-én hat óra tájban helyreáll a zászlóaljjal a távbeszélő összeköttetés. 
Parancsőrtiszt útján megtudom, hogy Sproesser őrnagy úr megkapta a jelentésemet 
és már egy órája menetben van az egész zászlóalj a Trasse-könyök felé. 

Hét órakor Sproesser őrnagy úr megérkezik a többi századdal. Az augusztus 9- 
iki átütő sikerekhez a Rommel-különítménynek teljes elismerését fejezi ki. 

Ezután még egyszer tájékozódom a különítménytől keletre levő arcvonal felől. A 
román őrszemek ott nappal is elég vigyázatlanok. Sőt, még a megszálló csapatok is 
ott napoznak közvetlenül az éjjel ásott állásaik mellett a Vrf. Petrei és Csererdő kö- 
zött. Nálunk bizony másként van. A Rommel-különítmény őrszemei és állásban levő 
részei is jól rejtik magukat. Szigorúan meghagyom nekik, hogy csak ellenséges tá- 
madás esetén tüzelhetnek, és sehol sem mutathatják magukat. Az ellenséges állások 
annak az oldalhátnak a mentén vannak, mely a Vtf. Petrei (693)-ről a Csererdő felé 
húzódik. Ezen csak néhány bokor van. A Csererdő, úgy látszik, nagyon meg van 
erősítve. Dél, nyugat és észak felé uralkodik a környező terepen. A Csererdőtől 
északra ritkás cserjék között húzódik az ellenséges állás, le egészen az igen mély 
Slanic völgybe. Az állás egyes fészkekből és nagyobb támpontokból áll, melyek 
kölcsönösen tudnak egymás elé hatni és a kopasz előterepet maguk előtt igen jól 
pásztázzák. 

A dandárparancs szerint, mely közvetlen hét óra után érkezik meg, a zászlóaljnak 
ismételt támadással el kell érni a nap folyamán a 674-es magassági ponttól nyugatra 
350 méterre levő útvillát. Az ellenséget ismét ki kell vetni az állásából. Ezalatt 
azonban nem számolhatunk a tüzérségi tűz támogatásával, mert az éppen most vált 
állást. Sproesser őrnagy úr engem bíz meg a támadás előkészítésével és keresztül- 
vitelével. Ehhez alám rendeli az 1., 3., és 8. puskás, valamint a 2. és 3. géppuskás 
századokat. Igen tekintélyes nagyságú egység. 

Támadási tervem az, hogy a gyanútlan ellenségen a déli órákban erős géppuska- 
tűzzel rajtaütök, az állást a Csererdőtől délre 400 és északra 300 méterre lefogom és 
a megszállóit fedezésre kényszerítem, ugyanakkor a Csererdőnél áttöröm az 
ellenséges állást, közvetlen jobbra és balra felgöngyölítem és elreteszelem. Rögtön 
ezután a zömmel, egyetlen lendülettel a gerinc mentén egészen a 674-es magaslatig 
megyek előre. 

Az előkészítés fáradságos és időrabló. A délelőtt folyamán 10 géppuskát 
személyesen viszek állásba, nagy kerülőkkel, nehogy az ellenség észrevegye. Ezeket 
részben az erdős gerincen, közvetlen az első vonalunk mögé, részben pedig a déli 
oldal vízmosásai és hullámai között teljesen fedve vitelem tüzelőállásba. Minden 
géppuskának kiutalom a célokat és szabályozom a tűztervét a támadás alatt és 
utánra. A tűzmegnyitást pontosan 12 órára tervezem, irányszakaszul pedig közvetlen 
a Trasse melletti szakaszt jelölöm meg. 

11.00 óra körül a Rommel-különítmény többi része is foglalja készenléti állását. 
Betörési pontul a Csererdő déli szélét jelölöm meg. A Csererdőtől 80 méterre 
délnyugatra a mélyedés csendben megtelik rohamcsapatokkal: 3., 1., 6. század és 
egy géppuskás szakasz. Kiadom a rohamcsapatoknak a támadási parancsokat (a 3. 
század járőre, a 3. század részeivel) oldaltámadásra és a zöm részére. 

A támadás megindulása előtt 10 perccel beérkezik a tábori posta. Még gyorsan 
kiosztatom. 

Éppen 12 órakor megadom a géppuskás irányszakasznak a tűzmegnyitás előre 
megbeszélt jelét. Néhány másodperc múlva már mind a 10 géppuskám kelepel. 
Különösen a Csererdőre fordítanak nagy gondot. Hogy az ellenség figyelmét 
eltereljük és elhamarkodott lépésekre kényszerítsük, a tűzmegnyitás alkalmával a 3. 
század balszárnya torkaszakadtából hurrázik s kézigránátokat hajigál. Persze ez 
teljes fedezésben történik s az ezáltal kiváltott igen erős elhárítótűz így semmiféle 
veszteségeket nem okoz. 

Ebben a fülsiketítő lármában, a kézigránátok porától és füstjétől részben takarva, 
megkezdi előnyomulását a 3. század rohamjárőre a Trasse-tól 100 méterre délre a 
Csererdő délnyugati sarka felé. Azok a géppuskák, melyek hátulról különösen erős 
tűz alatt tartották az erdőnek ezt a részét, most parancs szerint elhelyezték a tüzüket 
jobbra és balra, úgyhogy a középen keskeny tűzmentes szakasz keletkezett a 
rohamcsapat számára. Itt sietnek ezek előre hangtalanul és szilárdan elhatározzák, 


hogy teljes munkát fognak végezni. A rohamcsapatra közvetlen felzárkózva én 
megyek a törzsemmel, ezután pedig a 3. század megmaradó része jön a géppuskás 
szakasszal. Minden ropog, robban és mindenfelől erősen lövöldöznek. 

Az 1917 aug. 10-iki támadás tűzterve. Déli nézet 


Körülbelül két perc múlhatott el, hogy a tüzet megnyitottuk. Még mind a 10 
géppuska vígan tüzel és a Trasse-tól balra vad harci zaj tombol. Ebben a pillanatban 
tör be a rohamcsapat a Csererdőbe. Csak az ellenséges állásban kerül sor harcra. De 
a vadászok sebesen dolgoznak. Ha az árokban nem tudnak már tovább előrehaladni, 
úgy a fedezékeken kívül törnek előre. Ezalatt elsőrendűen támogatják őket a tölgyes 
szegélyén lévő géppuskák, melyek balról oldalozva már néhány méterre a roham- 
csapat előtt fedezékbe kényszerítik az ellenséget. Az egyik hírvivőm fejlövéssel 
intéz el egy románt, aki 15 méterről célba vett engem. 

A Csererdei állások már teljesen a birtokunkban vannak, mikor északkelet felől 
erős ellentámadást kapunk. Még egyetlen egy géppuskánk sincs elől állásban és a 
hátul levő fegyverek erre az új ellenségre nem tudnak tüzelni, mert az északkeleti 
lejtő nagyon hullámos. Az ellenség nemsokára kézigránát-távolságra közelít meg. 
Kemény és izgalmas harcban — még a különítménytörzs is harcba lép — védelmezzük 
meg az újonnan elfoglalt állást karabéllyal és kézigránáttal. Néhány perccel később 
egy géppuskás szakasz avatkozik be a harcba a mi oldalunkon. Megint folytathatom 
a feladatom és vezethetek. 

A betörési pontot a Csererdőben a 3. század és a géppuskás szakasz biztosítja 
észak és dél felé. Minden egyéb erőmet, tehát az 1., 6. századot és a két géppuskás 
századnak a betöréssel szabaddá vált részeit most az áttörésre vetem be a gerincen a 
674-es magaslat irányába. Mialatt a géppuskák egy része még lefogja a Csererdő 
mindkét oldalán levő ellenséget és az erők kis része elreteszelve tartja a románokat 
az állásukon ütött rés mindkét oldalán, a zöm, a gerincen tomboló erős tüzet 
figyelembe sem véve tör előre kelet felé. Csak egyetlen cél lebeg a szeme előtt és ez 
a 674-es magaslat körüli terep. Mélyen tagozva, élen az 1. századdal a legerősebb 
ütemben haladunk előre. 


Az 1. század éle anélkül, hogy ellenségre bukkant volna, eléri a 674-es magaslat- 
tól 400 méterre nyugatra lévő kúpot. Közvetlen mögötte haladva éppen egy kis be- 
mélyedésen haladok keresztül. Jobbról egy ellenséges géppuska szólal meg és végig- 
pásztázva a mélyedést, fedezésre kényszerít. Lövedékei köröskörül csapódnak és 
apró lyukakat túrnak a legelő fűcsomóiba. A tüzet a 674-es magaslattól délkeletre 
800 méterre levő oldalról kapjuk kb. 1200 méter távolságból. Egy kis földhányás 
mögött tűrhető fedezéket találok, s innen csak akkor akarok elmenni, ha a géppuska 
tüze majd alábbhagy. Ekkor hirtelen bal alkaromat lövés éri. A vér csak úgy 
sugárzik. Mikor körülnézek, felfedezek egy csoport románt, amint a bokorcsoport 
mögül, kb. 80. méterről tüzelnek rám és az 1. század néhány emberére. Hogy ennek 
a veszedelme s környéknek a tűzhatása alól kivonjam magam, zegzugos vonalban 
szökellve elérem az előttem levő kúpot. 

Az 1. század ott levő részei kb. 10 percig védekeznek minden irányban. Akkor 
azután a nyugat felé lévő románokat a minket követő saját csapatrészek közelharc- 
ban elintézik. A románok között tartózkodó francia tiszt hangosan kiabál: Üssétek 
agyon a német kutyákat! Csak addig kiabál, amíg közvetlen közelből le nem lövik. 

Messzebb hátrább is erős harcokra került a sor. A románok magukhoz tértek első 
ijedtségükből és most az elfoglalt területet helyi tartalékok bevetésével kísérelik meg 
visszaszerezni. Hála a vadászok összehasonlíthatatlanul nagyobb bátorságának és a 
parancsnokok tetterejének, a döntést ezekben a harcokban is a mieink hozzák meg. 

Az 1. és 6. század a további előnyomulás folyamán, anélkül, hogy további 
ellenállásra bukkannának, elérik a 674-es magaslat körüli terepet. Eközben Lenz 
doktor bekötöz. Ezután adom ki különítményemnek a parancsot, hogy az elfoglalt 
területet az alábbi csoportosításban szállja meg és rendezze kötelékeit: 

A 6. század megerősítve az Aldinger géppuskás szakasszal szállja meg a 674-es 
magaslatot. A különítmény összes többi része mint tartalék a Trasse-tól közvetlenül 
északra a 674-es magaslattól nyugatra 350 méterre álljon rendelkezésemre. 

Dacára erős fájdalmaimnak és a vérveszteség következtében előállott fárad- 
ságomnak, nem adom át a különítmény felett a parancsnokságot. A támadás sikerét 
távbeszélőn jelentem Sproesser őrnagy úrnak. 

Most a gerincúton a D. Cosna felől hosszú oszlopot látunk közeledni. Berendez- 
kedünk a védelemre, az ásók működésbe lépnek. Sürgősen kérek tüzérségi tűztámo- 
gatást a közeledő ellenség ellen. Sajnos azonban egész tüzérségünk az állásváltozta- 
tás miatt még most is működésképtelen. Az ellenség mind közelebb és közelebb jön, 
anélkül, hogy megakadályozhatnánk. 

Gössler százados előrejön a zászlóalj többi részével. Megosztozunk a parancs- 
nokság felett. Az első vonalban levő 5. és 6. század és az Aldinger géppuskás sza- 
kasz, valamint a gerinctől északra a második vonalban levő 2., 3. század és a 3. gép- 
puskás század alkotják most a Rommel-különítményt, míg az 1., 4. század és az Il. 
géppuskás század a Gössler-különitményhez tartozik. Ez a különítmény a 674-es 
magassági ponttól 300 méterre nyugatra, közvetlenül a gerincvonaltól délre ássa be 
magát. 

A D. Cosna irányából közeledő ellenség nem indít ellentámadást, mint ahogy azt 
vártam, hanem csak igen erős járőröket küld ki. Miután az 5. és 6. század minden 


megerőltetés nélkül elzavarja őket, az ellenség 800 méterre az első vonalunktól a 
következő emelkedésen a gerincút mindkét oldalát kb. 2 km. kiterjedésben 
megszállja. Ilyen körülmények között semmi értelme sincs, hogy további erőket 
vessünk be az első arcvonalba. Az 5. és 6. századnak összesen vagy 600 méter lehet 
a kiterjedése. Szabad szárnyaik vissza vannak kanyarítva. A 6. századhoz jobbról 
csatlakozva a Gössler-kütőnítmény részei, az 5. századtól balra, az északi lejtőn, a 
Rommel-különítmény részei biztosítják előőrsszerűen felállítva (tábori őrsök és 
őrszemek) az elfoglalt terepet. 


1917 aug. 10-én 
Nyugatinézet — D Cosna.(788 m$ 
Piciorul AE 

A rómánók i 15.00 óra tájban visszaveszik a Vrf. Petrei nyugati lejtje — Csererdő — 
és ettől északra húzódó állásaikat. Ennek dacára sem sikerül összeköttetést találni a 
jobbra és balra levő saját erőkkel. Most igen nagy hevességgel megkezdődik a 
román tüzérségi tűz. Elszakítja a vezetékeket, lehetetlenné teszi a hírvivő szolgálatot 
és felszántja a gerincvonulat mindkét oldalát a Csererdő és a 674-es magaslat között. 
Ennek dacára az 5. és 6. századhoz vezető távbeszélő vezetéket minduntalan rendbe 
hozzuk. Ez a távbeszélők számára nehéz és veszedelmes feladat. Egész délután tart a 
tűz, anélkül, hogy hevességéből valamennyire is alább hagyna. Szerencsére az első 
állásokat és azt a területet, ahol a tartalékaink vannak csak kevéssé éri a tűz. Az 
osztrák tüzérség csak késő délután avatkozik bele a harcokba. Az egyik 30.5 cm-es 
gránát éppen a Cosna csúcsán álló embertömeg közepébe vágódik. Amint később 
kiderült, ez egy csoport francia és román tiszt volt. A különítmény vesztesége a 
támadás és az azt követő tüzérségi tűz alatt örvendetes módon nagyon csekély. 

A harcálláspontomon, a 674-es magassági ponttól 350 méterre nyugatra, a 
tüzérségi tűz alatt tollba mondom jelentésemet a Csererdő és a 674-es magassági 


pont elleni támadásról. A tüzérségi tűz csak estefelé csendesedik. Málhásállatok 
előrehozzák a lőszert és élelmet. 

Mivel a vérveszteség kimerített, a mereven elkötött karom és a panyókára fölé 
akasztott zubbonyom a mozgásban nagyon akadályoz, azzal a gondolattal foglal- 
kozom, hogy a parancsnokságot átadom, azonban a különítményem nehéz helyzete 
megváltoztatja elhatározásomat. 

Sproesser őrnagy úrnak most más csapatok is alá vannak rendelve. Harcállás- 
pontja a Csererdőben van a 674-es magaslattól 2 km-re délnyugatra. Ott van a 
Sproesser csoport tartaléka is (a 18. bajor tartalék gyalogezred részei) és a 
különböző tüzér csoportok összekötő tisztjeinek is ott van a figyelője. 

Leszáll az éj. 


Megjegyzések: 1917 augusztus 10-én a Rommel-különítménynek minden tüzér- 
ségi vagy aknavető támogatás nélkül kellett elfoglalnia az uralkodó és megerősített 
román állásokat. A támadás támogatására csak géppuskák álltak rendelkezésre. A 3. 
század rohamjárőrének a betörési pontján a géppuskatúűzzel súlypontot képezünk. 
Ezáltal, és azzal, hogy a többi állásrészben az ellenséget tűzzel lekötöttük, a roham 
előtt és alatt, a rohamot úgy készítettem elő, hogy azt a lehető legkisebb veszteséggel 
lehetett végrehajtani. 

Az előző nap elkövetett hibát, azt, t. i., hogy a hegyoldalban levő állását elhanya- 
golja, most nem követte el az oláh. A lejtő közepén végrehajtott támadás 10-én nem 
vezetett volna akkora eredményre, mert a nyílt terepen a magaslatokról géppuska- 
tűzzel könnyen el lehetett volna reteszelni. Az ellenséget máshol, mint a gerincen 
nem lehetett volna megtámadni. 

Harcfelderítés: Az ellenséges állás éber megfigyelése augusztus 10-én éjjel és a 
kora hajnali órákban, nagyon nagy eredményre vezetett. A legelső ellenséges állá- 
sokat és a megszállók magatartását világosan felismertük. A mi részünkről járőröket 
nem küldtünk ki, nehogy az ellenséget nyugtalanítsuk és a készülő támadásra 
figyelmeztessük. Ennek dacára az ellenség elkövette azt a nagy hibát, hogy az 
előterepet maga előtt felderítetlenül hagyta, sőt teljesen harcszerűtlenül viselkedett. 
(Az őrszemek álltak, az állást megszálló csapatok a fedezékeken kívül tartózkodtak.) 
Így a meglepetésszerű támadásunk olyan volt, mint egy villámcsapás. 

A 3. század rohamjárőre előtt az utat több géppuska tisztította meg. Ezek a cser- 
erdei betörésnél a betörési ponttól 150-200 méterre nyugatra álltak fel. A rohamcsa- 
pat elindulásakor ezek tüzüket jobbra és balra annyira széthúzták, hogy az előretö- 
réshez keskeny út vált szabaddá. Ugyanezek a géppuskák a támadás további folya- 
mán ugyanabból az állásukból kiválóan támogatták a rohamcsapatot az állás fel- 
göngyölítésében, azáltal, hogy tüzükkel mindig néhány méterrel előttük maradtak. 

A betörési ponttól 100 méterre balra a színlelt támadásnak, melyet hurrázással 
és kézigránátdobással teljes fedezésből hajtott végre a csapat, az volt a célja, hogy a 
csererdőben levő ellenség tüzét hamis irányba vonja és az ellenséget az esetleges 
tartalékai bevetésére kényszerítse. A tulajdonképpen legfontosabb célját, azaz azt, 
hogy a rohamcsapatot előresegítse, teljesen elérte, anélkül, hogy veszteségbe került 
volna. 


Bár az ellenség ügyesen és gyorsan megindította a csererdei elfoglalt állások el- 
len az ellentámadását, az megakadt, meri a vadászok harcértéke még a védelemben 
is sokkal nagyobb volt. 

A románok az állások mögött a gerincvonalat is megszállták tartalékokkal, de 
ezek a gyors betörésünk következtében nem tudtak kellőképpen felkészülni a véde- 
lemre és legnagyobb részben óvóhelyeiken rohantuk le őket. Ahol csak védekezni 
próbáltak, vagy ellentámadást kíséreltek meg, ott a túlerőben levő vadászok pillana- 
tok alatt lehengerelték őket, hiszen a betörés helyén gyors egymásutánban 5 század 
nyomult be, melyet nemsokára a Gössler-különítmény négy százada is követett. 
Ezáltal a meglepetésszerű támadásnak mindjárt a kellő nyomatéka is meg volt. 

Miután a támadási célt elértük, gyorsan védelembe mentünk át. Az első vonalbeli 
századok jól rejtve ásták be magukat. Északon és délen a szabad szárnyakat a tarta- 
lék századok által felállított tábori őrsök biztosították. Nem volt tanácsos nagyobb 
távolságra felderítőjárőröket kiküldeni. Ezeket a hátrább levő román állások meg- 
szállói könnyen lelőtték, vagy elfogták volna. Ezzel szemben a különböző megfigyelő 
helyekről (az elől levő századok, különítmény-megfigyelőhely) az előterepet 
állandóan gondosan megfigyeltettem. A saját csapatok röviddel a támadási cél 
elérése után kiürítették a 674-es magassági pont és a Csererdő közötti részt. 

Ezek az oldalt levő terepmélyedésekben fészkelték be magukat. A délutáni igen 
gyors ellenséges tüzérségi tűz itt keveset árthatott nekik. 

A Rommel-különítmény gerincvonal menti támadása következtében az ellenség a 
délután folyamán kénytelen volt áttört állásait kiüríteni és hátrább fekvő állásokba 
visszamenni. 

Az ellenséges vezetés nem volt kellőképpen mozgékony. Kizárólag csak védelem- 
re szorítkozott, habár nagy tartalékkal és erős tüzérséggel rendelkezett, azonkívül 
a tőlünk északra és délre húzódó oldalak is nagyon kedvezőek lettek volna egy 
ellentámadásra. 


A D. Cosna megrohamozása 
1917. augusztus 11-én 


Az arcvonalon minden nyugodt. Még román felderítőjárőrök sem háborgatják az 
első vonalban lévő századokat. 22.00 óra tájban Sproesser őrnagy úr tudomásomra 
hozza, hogy a hadosztály másnap 11.00 órára tüzérségi támogatással elrendelte a D. 
Cosna elleni támadást és ehhez kéri az indítványomat. 

A terep után ítélve a legkedvezőbbnek a nyugatról és északnyugatról történő 
támadást ítélem, mert itt a gerincvonulat felső része nem erdős. Ezáltal a gyalogság 
támogatása tüzérség és géppuskák által lehetséges és könnyen irányítható. Ezenkívül 
az úttól északra lévő számos tereperdő nagyon jó megközelítési lehetőséget nyújt a 
támadó csapat számára. 

Ezután Sproesser őrnagy úr megkér, hogy sebesülésem ellenére maradjak még 
egy napot és a nyugati, illetve északnyugati támadó csoportok parancsnokságát ve- 


gyem át. Ehhez a támadáshoz rendelkezésemre bocsátaná a 2., 3., 5. és 6. hegyiva- 
dász századokat, a 3. géppuskás századot és a 11. tartalék gyalogezred 1. géppuskás 
századát. Ezzel a támadással egyidejűleg Gössler százados parancsnoksága alatt a 
déli támadó csoportnak (I. és 4. hegyivadász századoknak, az 1. géppuskás 
századnak és a 18. bajor tartalék gyalogezred I. zászlóaljának) a 347-692 magassági 
pontokon keresztül a Cosna-t délről, illetve délkeletről kell megtámadnia. Az új és 
nehéz feladat nagyon vonzó, tehát maradok. 

Az éjszaka további folyamán alig alszom valamit. A sebem sajog, az idegeim az 
előző napi megerőltetéstől fel vannak korbácsolva, mindehhez hozzájárul még a 
másnapi feladat, mely nem hagyja nyugodni képzeletemet. Már napfelkelte előtt fel- 
ébresztem Hausser hadnagyot. Mindkelten az első vonalba megyünk az 5. és 6. szá- 
zadhoz. A hajnali világításnál szemrevételezzük az előterepet és véglegesen leszö- 
gezzük a támadási tervet. 

Az ellenség a legelső állásainktól keletre 800 méterre a következő terephullá- 
mon, a gerincút mindkét oldalán van. Az őrszemei a fák és bokrok között rejtőznek. 
Az úttól északra, újonnan kiásott állásban elég sűrű rajvonal fekszik. A megszálló 
csapatok részei csoportosan állnak együtt. A pirkadó hajnalt sehol sem zavarja 
egyetlen egy lövés sem. Az állásaink jól vannak rejtve és az ellenség felől alig 
fedezhetők fel. 

Az új ellenség megközelítésének lehetőségei nem olyan jók, mint ahogy azt 
elképzeltem. Az arcvonalunk előtt és attól délre, a kopár, füves lejtők az ellenséges 
tűz ellen semmiféle fedezéket nem nyújtanak. A gerincúttól 600-800 méterre már az 
első pillanatra sokkal alkalmasabbnak látszik a terep. A Piciorulhoz vezető füves 
oldalháton sok nagy és sűrű bokorcsoport van. A Piciorul-t (652) a gerincúttól 1.5 
km-re északra, a 6. század balszárnyán magas törzsű szálerdő borítja. 

A felkelő nap fényében most élesen és hatalmasan emelkedik ki a látóhatáron a 
D. Cosna (788) csúcsa, az augusztus 11-i támadás végcélja. Vajon végrehajthatjuk 
sikeresen feladatunkat? Meg kell tennünk! Sebesült karomat máris elfelejtettem. Hat 
századot vezetek ma az ellenség felé. Bizakodva és újult erővel kezdem el ezt az új, 
nehéz és felelősségteljes munkát. 

Nyolc órától kezdve az eddig első vonalban levő egységeimmel meg akarom 
kezdeni a tűzharcot az ellenséges állások ellen, hogy ezzel megakadályozzam az 
állásaitól északnyugatra eső területen a felderítését. A délelőtt folyamán a zömmel a 
Piciorul-tól délre és a gerincúttól északra a bokrok leple alatt meg akarom közelíteni 
rohamtávolságra az ellenséges állást, hogy azután 11.00 óra körül a megígért 
tüzérségi tűztámogatással áttörjem és lehetőleg egy lendülettel egészen a D. Cosna 
tetejéig törjek előre. Ugyanakkor a 674-nél levő egységeimnek az ellenséget arcban 
kell megtámadniuk. 

Az 5. és 6. századot az Aldinger géppuskás szakasszal Jung hadnagynak 
rendelem alá, akit Hausser hadnagy útján részletesen tájékoztatok a délelőtti támadás 
tervéről. Hausser hadnagyot azonkívül a Jung különítménynél hagyom, hogy ezáltal 
biztosítsam a Sproesser-csoporttal és a tüzérséggel való együttműködést. 

Hat órakor a megmaradt négy századdal a sűrű bokrok között megindulok észak 
felé. A Jung-csoporthoz ugyanakkor távbeszélő-vezetéket fektetünk le. 600 méter 


után az éllel kelet felé fordulok és egy lapos, egyes fa és bokorcsoportokkal benőtt 
teknőben lassan közeledünk a gerincvonulatot a Piciorul-lal összekötő oldalháthoz. 
Néha-néha megállunk és gondosan figyelünk. Nemsokára csodálkozva állapítom 
meg, hogy az oldalhát az egész kiterjedésében ellenséges előőrsökkel van 
megszállva. Távcsövemmel egészen jól látszanak. Tehát a románok harcelőőrsökkel 
biztosítják állásaikat. Ezt az ellenséget sem az 5. század, amelynek az oldalában 
állnak, sem a tartalék századok harcelőőrsei nem vették még észre. 


Az 1917 oug. 11-iki támodás terve 
4 


052: 
Piciorul ? 
4 . 


EGER) Bi A Grozesti s a 


Ilyen körülmények között a román állások ellen északnyugati irányból a megle- 
petésszerű támadás majdnem kizárt dolognak tűnik fel. Ha ezeket a harci előőrsöket 
visszazavarom, úgy az ellenség a 674-től keletre az egész állásban riadóztat. Ebben 
az esetben pedig a támadásom már nem éri meglepetésszerűen. Ezáltal pedig a 
sikeres végrehajtás eshetősége nagymértékben csökkenne. 

Az ellenségtől teljesen rejtve megállunk. Mialatt a terepet behatóan tanulmányo- 
zom, arra az elhatározásra jutok, hogy az ellenséges harcelőőrsöknek egy kis cselt 
vetek. Ahogy az ellenséges biztosítás közeledésünkkor sem vett észre, ugyanúgy egy 
darabon visszamegyünk, majd északnak fordulva elérjük a sűrű magas erdőt a 
Piciorul északi lejtőjén. Itt ismét kelet felé fordulunk és megcélozzuk az ellenséges 
harcelőőrsöket. 

A saját biztosítást még jobban mélységbe tagozom. Messze elől a 3. század 
egyik különösen talpraesett szakaszvezetője kúszik. Ennek az utat jelekkel és halk 
szóval mutatom. Nehéz hátizsákját kérésemre szakaszparancsnoka, Hummel had- 


nagy, cipeli. A szakaszvezető után megyek én, azután az él megmaradt 10 embere 
10-10 méter távközzel. Kb. 150 méterrel hátrább a négy század követ egyesével. Ez 
a távolság azért van ekkorára méretezve, hogyha az él jeladásomra megállna, akkor 
a még menetelő zömből a legcsekélyebb neszt sem lehet hallani. Természetesen az 
egész különítményben, melynek hossza most kb. 800 méter, a legteljesebb csend 
uralkodik. Minden egyes vadászom a legnagyobb óvatossággal ügyel arra, hogy még 
a legcsekélyebb zajt se okozza. A csapat teljesen tisztában van vele, hogy most min- 
den azon múlik, sikerül-e észrevétlenül megközelíteni az ellenséget, keresztül- 
hatolva a harcelőőrsök vonalán. 

Jelemre állunk és indulunk meg. Percekig tartó figyeléssel nemsokára sikerül két 
harcelőőrs helyét megállapítanom. Az ellenséges őrszemek diskurálnak, mocorog- 
nak, pipáznak és köhécselnek. Méterről méterre közelítjük meg őket. Az ellenséges 
harcelőőrsök mintegy 100-150 méterre állhatnak egymástól. A sűrű bozótban a leg- 
kevesebbet sem lehet látni. Az éllel a két harcelőőrs közötti térköz közepe felé tar- 
tok. Most velük egy magasságban vagyunk. Még a lélegzetünket is visszafojtjuk. 
Sem a jobb-, sem a baloldali ellenség nem zavartatja magát a diskurálásban. Óva- 
tosan mind a négy századot keresztülvonom. Ugyanakkor lefektetjük a távbeszélő- 
vezetéket is, amely a Jung-különítményen keresztül a Sproesser csoporttat köt 
minket össze. A közeli ellenség mindebből semmit sem vesz észre. 

A továbbra is nyugat felé biztosító őrszemek és harcelőőrsök hátában, még 
mindig a sűrű bokrok között kígyózva elérjük a Piciorul északi lejtőjét. Jobbra túl a 
Jung-különítmény közben tervszerűen megnyitotta a karabély- és géppuskatüzet. 

A román védőállástól, amit meg akarunk közelíteni, még egy nagyon mély és 
meredek szakadék választ el. A leereszkedés alkalmával több utat keresztezünk, de 
szerencsére sehol sem találkozunk románokkal. Jobbra fent a 674-es magassági pont 
környékén a Jung-különítmény állásait a román tüzérség igen erős tűz alá veszi. 
Valószínű. hogy a románok ott sejtenek valami támadási előkészületet és ezt 
csirájában szeretnék elfojtani. 

A nehéz málhával való kapaszkodás — a géppuskás lövészek kb. egy mázsás ter- 
het cipelnek a hátukon — a meredek lejtőn a tűző augusztusi napsütésben, rendkívül 
megerőltető. Kb. 11.00 óra felé járhat az idő, mikor a szakadék mélypontját elérjük. 
A ritkás fenyves szálerdőben csúszós talajon haladunk felfelé. Csak lassan megyünk, 
mert a terep nagy nehézségeket támaszt. Éppen 11.00 órakor megkezdi a tüzérség a 
hatástüzet. Mindenesetre nagyon gyérnek tűnik fel és nem fekszik azon a terepen, 
ahol később támadni szeretnénk. Az 5. és 6. század tüze is megerősödik. Az ellenség 
a tüzérségével válaszol. 

A harci zaj alatt minden erőnk megfeszítésével kapaszkodunk felfelé. A mászás- 
ban a meglőtt karom nagyon akadályoz. A nehezebb helyeken a hírvivőim segítségét 
kell igénybe vennem. 

11.30 óra felé jár az idő. A saját előkészítő tüzet a tüzérségünk már beszüntette. 
Ekkor a 3. századtól biztosításként előreküldött szakaszvezető a ritka erdőben tüzet 
kap és parancsomhoz híven, anélkül, hogy visszalőne, sürgősen fedezi magát. Az élt 
megállítom és biztosítom vele a közeledő századokat. Ezután ezek az aránylag szűk 
területen az él mögött 50 méternyire, teljesen fedetten hangtalanul felvonulnak. Eza- 


latt távbeszélőn értesítem a Jung-csoportot, hogy fél órán belül támadni szán- 
dékozom. Mikor Sproesser őrnagy urat is szeretném az események felől értesíteni és 
a támadásomhoz tüzérségi tüzet kérni, a távbeszélő-összeköttetés megszakad. 
Valószínű, hogy a még a Piciorul-on tartózkodó harcelőőrsök fedezték fel és tépték 
szét a vezetéket. 

Nagyon kellemetlen, hogy az összeköttetésnek éppen most kell megszakadni, 
mikor a Jung-csoport és a tüzérség támogatására szükség volna. Alig látszik 
lehetségesnek, hogy ismét helyreállítsuk, mert órákig tartó munkába kerülne. Ebbe a 
helyzetbe bele kell törődnöm. 

Azt, hogy tulajdonképpen hol is van az az ellenséges állás, melyet most meg 
akarok támadni, csak sejtem. Azon a környéken gondolom, ahol a szakaszvezetőre 
az előbb rálőttek. A lejtő hajlása, a sok bokor és gaz lehetővé teszi, hogy az 
ellenséget teljesen rejtve és fedve rohamtávolságra megközelítsem és készenléti 
állásba helyezkedjem. 

A támadást a géppuskák kiemelkedő terep híján felülről nem támogathatják. Még 
a Jung-különítmény sem tud tüzével állásaink elé hatni. De még összeköttetésem 
sincs vele. Remélem azonban, hogy utasításom szerint fog cselekedni. 


"Készenléti állás az 1917 oug. V1-iki támadáshoz 

Az első lépcsőben csak a 3. század egyik szakaszát és a Grau géppuskás- 
századot vonom előre kb. 100 méter kiterjedésben. Második lépcsőbe a jobb szárny 
mögé a 2. század, a balszárny mögé a 3. század fennmaradt két szakasza és a 11. 
tartalék gyalogezred 1. géppuskás-százada kerül. A támadáshoz a következőket 
rendelem el: Jelemre az első lépcső (a 3. század egy szakasza és a Grau géppuskás- 
század) óvatosan közelítse meg a harasztban a sejtett állást. Mihelyt őrszemek, vagy 
az ellenséges állás megszállói megnyitják tüzüket, a Grau géppuskás század összes 
puskájával hosszú sorozatokkal szórja le az ellenséges állást. Tüzet jelemre, kb. 30 
másodperc múlva hagyja abba. Ebben a pillanatban a 3. század szakasza és a külö- 
nítményemnek a közvetlen mögé felzárkózott többi része, hurrázás nélkül, hangtala- 
nul rohamoz. Az erre kijelölt egységek azonnal elreteszelik kétoldalt az állást és a 


zöm a mélységi övbe előretörve, első támadási célként elfoglalja a szemközti, 
északkeletre fekvő magaslati vonulatot. Hogy az ellenséget a betörési pont felől 
megtévesszük, mihelyt a tűzrajtaütés megkezdődik, a betörési helytől kétoldalt 
kézigránátos csapatok foglalkoztatják. 

Mindez a megbeszélés és parancskiadás hangtalanul történik, alig 100 méterre az 
ellenséges őrszemektől. Mivel Hausser hadnagyot az 5. és 6. századnál hagytam, 
minden intézkedést magamnak kell kiadnom. 

Néhány perccel 12.00 óra után készen vagyunk. A románok megtették nekünk 
azt a nagy szívességet, hogy eközben nem zavartak. A Piciorul keleti lejtőjén, az 
előbbi megközelítési vonalunkat, most szakasz erejű román egységek keresztezik. 
Legfőbb ideje, hogy már elinduljunk. Megadom a jelet. 

A különítmény megkezdi az előnyomulást. Már az első lépések után elkezdi az 
ellenség a tüzelést közvetlen közelből. Egy másodperc múlva a Grau-század összes 
géppuskája hosszú sorozatot lő. Jobbról és balról kézigránátok robbannak. A külö- 
nítmény ugrásra készen fekszik. A géppuskatűz az előttünk levő ellenséget gyorsan 
fedezékbe kényszerítette, jobbra és balra a románok a semmibe lövöldöznek. A meg- 
beszélt jellel beszüntetem a géppuskák tüzet. A vadászok ezeken keresztül felrohan- 
nak, saját veszteség nélkül betörnek az állásba, néhány tucat fogoly kerül a kezükbe, 
kétoldalt elreteszelik az állást és máris a mélységi övben törnek előre, parancs sze- 
rint féljobbra. Mindez pontosan úgy és olyan gyorsan történik, mint a gyakorlótéren. 

Nemsokára ritkulnak a bokrok. Még 100 métert előremegyünk s akkor megállít a 
féljobbra enyhén emelkedő lejtőről az ellenség erős géppuskatüze. Ettől az ellen- 
féltől még egy kb. 500 méter széles rét választ el, azontúl erdő húzódik. Ennek a 
szegélyén vannak a románok. 

A tűz megerősödik. A 3. század szakasza és a Grau gép-puskásszázad felveszi a 
tűzharcot. A 3. század fennmaradó része és a 11. tartalék gyalogezred 1, géppuskás- 
százada balról meghosszabbítja a szárnyat. Az erdőben levő ellenség állandóan új 
erősítést kap. Nemsokára több tucat géppuska áll szemben velünk. A fedezéknélküli 
terepen az előrejutásra nem is lehet már gondolni. Még az ott maradás is nehézségbe 
ütközik. 

Az ellenséges tartalékok megindítják az ellentámadást az erdőből. Ugyanakkor 
az ellenséges tüzérség is megkezdi a tüzet és eláraszt gránátjaival. Különösen 
balszárnyunkat lövi erősen. Elkeseredetten lapulnak a vadászok a földre. Nem 
akarnak kitérni. A gyorstüzünk az ellenség ellentámadását megállítja. 

Mindig több és több ellenséges géppuska ontja reánk tüzét. [jesztő módon növe- 
kedik a saját veszteség. A helyzetünk minden pillanattal veszélyesebbé válik. Én az 
első vonalban a 3. század jobbszárnyán fekszem. Balra tőlem az Albrecht géppuskás 
szakasz fekszik heves tűzharcban. Jobbra hátul a bokrok között rejtőzve a 2. század 
még a rendelkezésemre áll. Ezt is bevessem a harcba? Vajon a tűzereje a javunkra 
döntené el? Nyilván nem. Visszavonulásra adjak parancsot? Semmi szín alatt sem, 
hiszen akkor ott kell hagyjuk a halottainkat és sebesültjeinket, azután az ellenség 
leszorít állásain keresztül a szakadékba, ahol könnyűszerrel megsemmisíthet. A 
helyzet kétségbeejtő, de meg kell valahogy változtatnunk, vagy akkor elesünk a 
helyszínen. 


A lejtőn jobbra lentebb levő bokrok azt a lehetőséget nyújtják, hogy a rendelke- 
zésemre álló tartalékkal a lejtő legmagasabb pontjáig jussak el. Ez a lehetőség azt az 
elhatározást érleli meg bennem, hogy a 2. századdal átkarolva nyugatról támadok 
bele az előttünk álló szorongató ellenségbe. Talán ilyen módon ezt a harcot még a 
mi javunkra is eldönthetnénk. 

Tájékoztatom a közvetlen környezetet és hátramászom. Néhány másodperc 
múlva ész nélkül rohannak a 2. század emberei velem együtt nyugat felé. Most arról 
van szó, hogy mindent megnyerjünk, vagy elveszítsünk. A bokrok közölt levő 
ellenséget lerohanjuk, mielőtt az még felfoghatná, hogy mi is történt vele. Már több 
száz métert megtettünk, tehát keletnek fordulok. Remélhetőleg különítményem többi 
része még ki tud tartani. 

Éppen meg akarom indítani a támadást, amikor a 2. századtól jobbra a Jung- 
különítmény részei bukkannak fel. A reggel kapott parancsnak megfelelően, a 
gerincút mindkét oldalán támad. Ezután már a harc rövidesen a mi javunkra dől el. 
Az ellenség az egész erejét a 3. és a két géppuskás-század ellen vetette be. Az 
oldalba és hátába támadó vadászszázadokkal szemben semmit sem tud már állítani. 
A románok menekülésszerűen ürítik ki a magaslatot s a géppuskáik legnagyobb 
részét is otthagyják. 

A példaadóan bátor Jung hadnagy, századának szeretett és nagyra becsült 
parancsnoka, a 674-es magaslattól 600 méterre keletre az erdőszélen halálos mell- 
lövést kap. 

A 2. és 3. század, valamint a géppuskás-századok részei a gerincút mentén, a 
széles teknőn keresztül visszaözönlő ellenséget tűzzel üldözik. Ezalatt az 5. és 6. 
századdal a gerincúttól közvetlenül délre, a gerincvonal legmagasabb részén török 
előre. A Rommel-különítmény többi részének hírvivővel adom a parancsot, hogy 
amilyen hamar csak lehetséges, ugyanezen az úton kövessenek. 


A 6. század a D. Cosna csúcsától nyugatra 800 méterre levő kúpot — nevezzük 
azt a továbbiakban Törzsdombnak — megszállja. Az 5. század a gerincúttól nyugatra 
és délre levő fedett állásokban több mint 200 foglyot ejt és több géppuskát 
zsákmányol. A D. Cosnától még mindig egy széles mélyedés választ el. 

A nyugati lejtőn vezető gerincúton a románok csoportosan vonulnak vissza. A 6. 
század tüze most lecsap közéjük. A D. Cosna csúcsán román csapatok állnak. Ember 
ember hátán. Nem kell soká várni, máris igen élénk puska- és géppuska-tüzet 
kapunk onnan. Többek közt az elsőrendű segédtisztem, Hausser hadnagy is mell- 
lövést kap. 

A Törzsdombra nemsokára egymásután beérkeznek a teljesen kimerült századok 
is. Nem csoda, hogy fáradtak, hiszen 6.00 óra óta állandóan járták a nehéz terepet, 
vagy pedig támadtak. 

Minden jel szerint már előre elkészített védőállásban van az ellenség a D. Cosna 
tetején. Az ilyen fáradt csapattal nem lehet megtámadni. Ezért arra határozom 
magam, hogy a csapatomnak először pihenőt rendelek el, a kötelékeket rendezem s a 
D. Cosna ellen a támadást csak azután fogom végrehajtani. 

Mialatt a 2. század biztosítja a pihenőt, a 6. század távbeszélő-állomás csoporttal 
megerősített járőre felderíti a feltett megközelítési lehetőségeket a D. Cosna-n- levő 
állások felé. A Törzsdombról be lehet tekinteni az északkelet felé húzódó Tirgul 
Ocna-i völgybe. A távolság légvonalban nem több 4 km-nél. A Tirgul Ocna-i 
állomáson igen élénk a vasútforgalom. 

13.00 óra körül megérkezik a Sproesser-csoport törzse és a csoporttartalék (a 18. 
bajor tartalék-gyalogezred II. és III. zászlóalja), közvetlenül a Törzsdombtól 
nyugatra. Sproesser őrnagy úr a harcálláspontjáról figyelemmel kísérte a harcot és 
azt gondolta, hogy egy lendülettel a D. Cosna-t is elfoglaltuk. 

A Gössler-csoportról eddig még semmi hírűnk sincs. Jelentem szándékomat, 
hogy egy óra múlva ismét támadni akarok és az egyik bajor zászlóalj géppuskáinak 
tűztámogatását kérem a Törzsdombról. A támadást a délelőttihez hasonlóan akarom 
végrehajtani. Sproesser őrnagy úr beleegyezik. 

A meghatározott időpontban a 18. bajor tartalék-gyalog. ezred II. zászlóaljának 
géppuskái megnyitják tüzüket. Ugyanakkor a 6., 3., 5. és 2. századdal, a 3. géppus- 
kás-századdal és a 11. tartalék-gyalogezred 1. géppuskás-századával a Törzsdombtól 
100 méterre északra a keleti mélyedésbe ereszkedem le. A sűrű bokrok között a 6. 
század járőrének távbeszélő-vezetéke mellett megyünk lefelé és a 6. század járőrét 
utolérjük. Az emelkedő igen megerőltető a tűző délutáni napsütésben. A kifáradt 
emberekkel több órára van szükség, amíg a tetőállást elérem. 

Hasonló biztosítással, mint a délelőtt folyamán, mászunk felfelé, kihasználva a 
ritkás bokrokat és a vízmosásokat. Eközben a tetőállás védői a Törzsdombon levő 
18. ezred II. zászlóaljával erős tűzharcban állanak. Mindkét fél szóráskúpjai 
magasan a fejünk felett mennek el. 

Világosan látjuk, hogy a Törzsdombon levő bajorokkal szemben 200 méterre 
még egy román előőrs kapaszkodik meg. Végre egy kis mélyedésben a gerincállást 
70 méterre közelítjük meg. A bajorok most, nehogy minket veszélyeztessenek, 
beszüntetik a fejünk felett levő ellenség ellen a tüzelést. A románok is hallgatnak. 


Különös elővigyázatossággal állítom fel támadáshoz a századokat. Az első vo- 
nalba most két szakasz és hat géppuska kerül. A jobb-, illetve a balszárny mögött 2- 
3 század vonul fel. A támadást éppen úgy készítjük elő, mint délelőtt: előnyomulás, 
a géppuskák hosszú sorozattüze, jobbra és balra megtévesztésül kézigránátdobás, 
betörés! 

Még a készenléti állás elfoglalását nem fejeztük be teljesen, mikor délkeleti 
irányból határozottan karabélytüzet hallunk. Ez csak a Gössler-különítmény részeitől 
származhat. Tehát most azonnal megadom a jelet a támadás megindításához. Rövid 
hatástűz után betörnek a vadászok a tetőn levő állásokba és a D. Cosna nyugati 
oldalát néhány perc alatt megtisztítják az ellenségtől. A románokat ez annyira 
meglepi, hogy komoly harcra sehol sem kerül sor. Egész csekély saját veszteséggel 
vesszük a tetőt birtokunkba. Több tucat foglyot és néhány géppuskát húzunk ki a jól 
kiásott és megépített állásokból. A megszállók legnagyobb része azonban 
elmenekült. Nyaka közé kapta a lábát és rohant le a D. Cosna keleti oldalán. Mikor 
üldözni akarunk, a hegynek ezen a kopasz oldalán erős géppuskatüzet kapunk. Ez a 
tűz a csúcstól keletre 5-600 méterre, a 692-es észak-dél irányában húzódó gerincen 
levő állásokból jón. Ezek az állások különösen jól vannak kiépítve és erős 
akadályokkal vannak megerősítve. A D. Cosna éles tetején az átlépés és a keleti 
lejtőn való leereszkedés nappal erős géppuska- és tüzérségi tűztámogatás nélkül 
lehetetlenségnek látszik. Meg kell elégednünk a D. Cosna csúcsának a birtokba 
vételével. Innen körös-körül messze belátni az oláh síkságot. 

Nemsokára érintkezésbe jutunk az 1. századdal (Gössler-különítmény), amely 
most kapaszkodik fel a D. Csona tető meredekségű lejtőjén. A Rommel-különítmény 
beássa magát. Az 1. század, amely felett a parancsnokságot átveszem, az úttól délre 
a meredek lejtőn, az 5. és 6. század a csúcson és az északnyugat felé eső lejtőn az 
úttól északra vesz védőállást. A 11. tartalék-gyalogezred géppuskás-századát elosz- 
tom a három első vonalban levő géppuskás-századra. Saját rendelkezésemre a 2. szá- 
zadot a közép, a 3. századot és a 3. géppuskás-századot a balszárny mögött tartom 
vissza. 

A D. Cosna megrohamozása után kb. egy órával Sproesser őrnagy úr is előrejön 
a két bajor zászlóaljjal. A Gössler-különítményről megtudjuk, hogy miután bevette a 
347-es magassági pontnál tevő állásokat, erős ellenségbe ütközött. Ez az ellenség 
több ütegtől támogatva kelet felől nagy tömegben megtámadta. A Gössler- 
különítmény súlyos veszteséggel vissza kellett vonuljon s most a D. Cosna déli 
lejtőjén levő sziklahasadékban kell meghúzódnia. Balra a Slanic-völgy felé a 
szomszéd. a 70. honvédhadosztály, még több kilométerre elmaradt. Nincsen vele 
összeköttetés. Estefelé a D. Cosna csúcsáról, a Slanic-völgytől északra, tüzérségi 
párbajt figyelünk meg és a 722-es magassági pont környékén román támadó 
mozdulatokat látunk. 

Rendelkezem az éjjelezésre vonatkozóan. Többek közt járőrökkel fel akarom 
venni az összeköttetést a Gössler-különítménnyel. Az egyes századokat a helyszínen 
tájékoztatom feladatukról. De most azután én is annyira ki vagyok merülve, hogy a 
Sproesser-csoportnak a jelentést már nem tudom megszerkeszteni. Új segédtisztem, 
Schuster hadnagy által szóban jelentem a nap harccselekményett. 


Dacára kimerültségemnek, nem tudok aludni. Éjfél előtt egy órával a 6. század 
körletében kézigránátok robbannak, rohamkiáltásokat hallok, puska- és géppuskatűz 
szólal meg. A jelentés bevárása nélkül a 3. századdal azonnal ellentámadást hajtok 
végre, de mire odaérünk, a 6. század már egyedül ura a helyzetnek. 

Mi történt? Román járőrök ütöttek rajta meglepetésszerűen a századon, de a 
szemfüles vadászok kivédték a támadást. Ennek dacára a 11. tartalék gyalogezred 
géppuskásai közül néhányan az ellenség kezébe estek. 


Megjegyzések: Az augusztus 11-i támadási tervet a kora hajnali órákban 
végrehajtott személyes szemrevételezés alapján alkottam meg. A természetesnek 
látszó támadás irányától a géppuska- és tüzérségi tűztámogatás lehetősége, illetve a 
nyílt terep miatt el kellet tekintenem. Ezt a támadást az ellenség hamar felismerte 
volna és valószínűleg nagy veszteségekkel megállította volna. 

A románok ismét tanultak az előző napi harcból s a fővédőállásukat harcelő- 
őrsökkel biztosították. De a harcterületnek még az előnyomulás alatt sem szünetelő 
állandó megfigyelésével, idejében sikerült észrevenni. 

Csupán olyan csapattal merhettem átmenni az ellenséges harcelőőrsök között fé- 
nyes nappal, amelyben a harcfegyelem akkora volt, mint a hegyivadász-századoknál. 

A hegységben a hasonló álkaroló mozdulatok időtartamát nehéz előre 
kiszámítani. Itt még a terepnehézségekhez a váratlan ellenség is hozzájárult. 

A tüzércsoportokkal az együttműködés a támadásnál nem jött létre, mert a döntő 
pillanatban megszakadt az összeköttetés. A tüzérségnek itt módjában lett volna, hogy 
a Rommel-különítmény nehéz támadását hatásosan támogassa. 

A sikerült betörés után az igen nehéz helyzetet a tartalék századdal lehetett 
megmenteni. A túlerejű ellenség hátába és oldalába ható lökéssel a harc hamarosan 
a javunkra dőlt el. Ezalatt a Jung-különítménynek az idejében megadott támadási 
terv is nagyon hasznosnak mutatkozott, mert a támadás pillanatában vele sem volt 
meg az összeköttetés. 

A menekülő románokat nemcsak tűzzel üldöztük, hanem ugyanakkor a Rommel- 
különítmény részei a gerincen párhuzamosan üldözést hajtottak végre. A hátul 
uralkodó állásban lévő román erőknek sikerült az üldözést idejében megakasztani. 

Mialatt a kimerült rohamozó csapat pihent, egy járőr kipuhatolta a D. Cosna fe- 
dett megközelítésének a lehetőségeit. A távbeszélő-vezeték ismét nagyon hasznosnak 
bizonyult. Déli órákban az ellenséges állások áttörését és este a tetőállás megroha- 
mozását úgy hajtottak végre, hogy közben sem a tüzérség, sem a hátrább fekvő állá- 
sokban lévő géppuskáink nem támogattak. Csak az elülső vonalban lévő géppuská- 
ink nyitották meg a rést. Kézigránátos egységek által az ellenséges tüzet ismét sike- 
rült elterelni. Magánál a betörésnél mindkét esetben veszteségeink különösen cseké- 
lyek voltak. 

A hátsóbb román állások megszállói mind az első támadásnál, mind a D. Cosna 
csúcsának az elfoglalásánál felfogták a visszaözönlőket és megakadályozták az 
üldözést. 


Az 1917. augusztus 12-iki harccselekmények. 


Röviddel éjfél után felkel a telihold. A Gőssler-különítményhez kiküldött össze- 
kötő járőr jelentést hoz. Eszerint a Gössler-különítmény balszárnyával a D. Cosna 
csúcsától 800 méterre délkeletre tartózkodik. Nehéz veszteségeket szenvedett és 
sürgős segítséget kér. Az este elfoglalt arcvonal előtt 500 méterrel az ellenség 
nagyon erős állásokban van. 

1.00 órakor különítményem tisztjeinek egy részével az állásaink jobboldala előtt 
levő terepet szemrevételezem. Még napfelkelte előtt egy századdal be akarom zárni 
a köztem és a Gössler-különítmény közötti rést, azonkívül állásaimat az ellenségtől 
rohamtávolságra akarom előrevonni. 

De Sproesser őrnagy úr nem egyezik bele. Elrendeli, hogy a két bajor zászlóalj a 
D. Cosná-tól északra törje át az ellenséges állást napfelkeltekor, a hegyivadász- 
zászlóalj részei pedig parancsnokságom alatt második vonalban kövessék a 
bajorokat és sikerült áttörés után Nicoresti-be nyomuljanak. 

Még napfelkelte előtt északnyugatról, tehát félbalra hátulról, nehéztüzérség grá- 
nátjai vágódnak közénk. A Stanic-völgy túlsó oldaláról jönnek. A repeszhatásuk cse- 
kély ugyan, de az agyagos talajban 6-8 méter átmérőjű és 3 méter mély tölcséreket 
túrnak. A göröngyök 100 méteres körzetben repülnek szét. Alvásról szó sem lehet. 
Ha a becsapódások aggasztóan közel jönnek, akkor a veszélyeztetett körletet kiürít- 
jük. A tűz nemsokára megerősödik. Most már keletről és északról is több üteg tüzel 
a D. Cosna tetejére. Így a csúcs körül tartózkodni fölöttébb kellemetlenné válik. 

Közvetlen napfelkelte előtt megérkezik a D. Gosnahoz két honvédzászlóalj, me- 
lyeket szintén Sproesser őrnagy úrnak rendeltek alá. Az egyik a kettő közül parancs 
bevárása nélkül támad állásainkon keresztül az ellenséges állások ellen. Támadása 
súlyos veszteségek után elakad. Ezután az ellenséges tüzérség tüze még hevesebbé 
válik. 

Nagyon boldog vagyok, mikor különítményemet, mely most az 5., 3., 2. és a 3. 
géppuskás-századból, egy honvéd századból meg egy honvéd géppuskás századból 
áll, kivonhatom a veszélyes körzetből. Előttünk a két bajor zászlóalj már idejében 
elindult, hogy feladatát, az ellenséges állások áttörését végrehajtsa. Ha ez az áttörés 
sikerül, úgy megnyílik az út a síkság felé és az Ojtoz-völgytől északra és délre lévő 
román arcvonal összeomlik. 

A D. Cosna-tól 600 méterre hosszú menetoszlopban keresztezzük a nyugati lej- 
tőt. A különböző űrméretű román gránátok, melyek teljesen kiszámíthatatlanul, hol 
jobbra, hol balra vágódnak be mellettünk, nagyon zavarnak. A hűvös hajnali levegő 
és a mozgás ismét felélénkít. Kb. félórás menet után a ritkás bokrok között a mere- 
dek lejtőn, elérjük a 788-as magassági pontoktól a 491-es magassági pont felé lejtő 
oldalhátat. Az igen meredek északkeleti lejtőn magas törzsű fenyők állanak, balra 
alább pedig kisebb fenyőerdő összefüggő részei. A fenyők közül madártávlatból lát- 
juk a D. Cosna-tól északra lévő román állásokat. Ezeket kell áttörnie a két bajor 
zászlóaljnak. Gondosan kiépített árkok, előttük összefüggő széles akadályokkal. A 
keleti lejtő erdős részeihez a fedezéknélküli terepen számos összekötő árok vezet. 


Köztük és az ellenséges állások között északnyugat felé szélesedő mélyedés húzó- 
dik, melynek lejtőit alacsony bozót takarja. 

Még az ellenséges állás nincs elfoglalva. Tőlünk 1200-1500 méterre északra a 
széles mélyedésben közvetlenül a román állások előtt látjuk a két bajor zászlóalj 
részeit, amint a védőkkel súlyos harcban állnak. 

Nemsokára elhalad mellettünk egy csoport 18. bajor tartalék gyalogezredbeli se- 
besült. Ezektől halljuk, hogy elől súlyos a helyzet. Az él-zászlóalj váratlanul bele- 
ütközött az ellenséges állásokba, puska- és géppuskatűz által súlyos veszteségeket 
(kb. 300 sebesült) szenvedett. Az ellenséges állásba a betörés nem sikerült. 

Erre különítményemet rendre felzárkóztatom és pihenőt rendelek el. Ugyanakkor 
távbeszélőn tájékoztatom Sproesser őrnagy urat, (a vezetéket közben kiépítettük), 
hogy mi történt a D. Cosna-tól északra. Érzésem szerint a D. Cosna-tól északra lévő 
erős román állásokat, mivel a bajor zászlóaljak támadása nem sikerült, csak erős 
tüzérségi előkészítés után lehet elfoglalni. Ezt délelőttre ígérik. Mivel az első 
vonalban nincs tüzérfelderítő, ajánlkozom, hogy vezetem a tüzércsapatok belövését. 
A jelenlegi álláspontom erre a célra rendkívül alkalmas. 

Megvizsgáljuk annak a lehetőségét, hogyan juthatnánk le észrevétlenül a mé- 
lyedésbe. Sajnos, teljesen rejtett útvonalat nem tudunk felfedezni. A fenyőcsoportok 
túlságosan ritkán állnak. 11.30-kor belövöm az első üteget. Ugyanakkor a Rommel- 
különítmény leereszkedik a román állásoktól nyugatra. Az a szándékom, hogy a D. 
Cosna-tól északkeletre 500 méterre, rövid tüzérségi hatástűz után áttörök az 
ellenséges álláson. 

A belövés nagyon lassan halad. Mikor egy osztrák tarackos üteg tüze nagy fárad- 
ság után végre a román állásokon fekszik, az egész tüzérség parancsot kap, hogy au- 
gusztus 12-én állásváltoztatás és lőszerhiány következtében egyetlen lövést sem ad- 
hat le többet. Közben a Rommél-különítmény, dacára az erős ellenséges tüzérségi 
tűznek, — hiszen 700 ember leereszkedését észre kellett hogy vegye az ellenség — el- 
érte a mélyedés délkeleti részét. Most a bokrok közt fekszik, az ellenséges akadá- 
lyoktól 300 méterre. Az ellenség nem láthatja. A leereszkedés alatt egy ember sebe- 
sült meg könnyebben. Magam is lemegyek a különítményhez. A távbeszélő 
vezetéket is lefektetjük. 

A helyzet nem látszik valami biztatónak. Tüzérségi tűztámogatás nélkül táma- 
dásra alig gondolhatunk. Az ellenség már les minket, az állás és az előtte lévő aka- 
dály igen erős. De még a visszamenetel is kétségesnek látszik nappal, mert a D. Cos- 
na meredek és ellenségtől belátható északkeleti lejtőjén nagyon erős tüzérségi és 
géppuskatűz fekszik. Hegynek lefelé a vadászok könnyen ugorhatnak, de felfelé 
csak nehezen haladhatnának s eközben kiváló céljai lennének a román tüzérségnek 
és géppuskáknak. Ha pedig az ellenségnek véletlenül eszébe jut, hogy ebbe a katlan- 
ba tüzérségi vagy aknavető zárótüzet lőjön, úgy a nagy veszteségeket semmiképpen 
sem kerülhetjük el. 

Dacára a kevés reménységgel kecsegtető helyzetnek, elhatározom, hogy tüzérsé- 
gi támogatás nélkül fogom az állást megtámadni. Tudom, hogy vadászaim megbir- 
kóznak vele. Inkább én ütök, mintsem hogy engem üssenek. Ügyes járőrök derítik 
fel az ellenséges akadályokat és a mögöttük húzódó állást. Hogy a várható tüzérségi 


tűz alól kivonjam magam, a bokrok védelme alatt különítményemmel 200 méterre 
közelítem meg az ellenséget és ott vízmosásokban és terepmélyedésekben támadás- 
hoz csoportosulok. A két géppuskás századnak jobbra fent, a lejtőn olyan állásokat 
szemrevételeztek, ahonnan a támadást felülről támogathatják. A szemrevételezés 
eredménye nem kedvezőtlen s úgy látszik, hogy az ellenség sem vett még eddig 
semmit sem észre a Rommel-különítmény támadó előkészületeiből. Éppen a két 
géppuskás századot akarom a szemrevételezett helyeiken beállítani, mikor Sprosser 
őrnagy úrtól távbeszélőn a következő parancsot kapom: , Az oroszok a Slanic- 
völgyben és attól északra áttörtek s pillanatnyilag valószínűleg a hátunkba akarnak 
kerülni. A Rommel-különítmény és a két bajor zászlóalj azonnal vonuljon vissza a 
D. Cosna-tál 800 méterre nyugatra a gerincre. A csoportparancsnokság szintén oda 
vonul vissza. A Rommel-különítmény továbbítsa ezt a parancsot az 18. bajor tartalék 
gyalogezred II. és III. zászlóaljának és fedezze visszavonulásukat." 

Kellemetlen helyzet! 

Igen nehéz feladatnak látszik, hogy a csapatot nappal vezessem ki ebből a mélye- 
désből. Ha az ellenség észrevesz minket, úgy géppuska- és tüzérségi tűzzel ránk fek- 
szik, vagy pedig üldöz. Aligha kerülhetjük el majd a súlyos veszteségeket. Sokkal 
kisebb gondot okoznak az oroszok. Azt remélem, hogy a gerincvonalat még előttük 
fogom elérni. Ha ez véletlenül nem sikerülne, úgy embereim lendületes támadása, 
majd ismét le fogja őket taszítani onnan. 

Werner hadnagy (W. G. B.) parancsnoksága alatt elindítom a két honvéd- 
századot, a D. Cosna északkeleti lejtőjén, amely most már árnyékban van. A D. 
Cosna csúcsát kell elérniök. A megmaradt négy századnak magam keresek utat a 
bokrok között, előbb a 491-es magassági pont irányában, később a Törzsdomb felé. 
A román géppuskatűz csak közvetlen a 491-es magaslat elérése előtt ér utol és 
néhány könnyebb sebesülést okoz. 

Mikor a 491-es magaslat közelébe érkezünk, a 3. századdal megszállatom a 788- 
491-re vezető oldalhát alsó részét azzal a feladattal, hogy itt vegye fel a két bajor 
zászlóaljat. Tiszt által továbbíttatom nekik a Sproesser-csoport parancsát. Sajnos, a 
csoporttal a távbeszélő-összeköttetés megszakadt, de véletlenül a 491-nél lehallgatok 
egy beszélgetést, melyből kitűnik, hogy a csoport helyzete most kedvezőbb, mint 
egy félórával ezelőtt. 

Ezután a 2. századot elindítom a legrövidebb úton a Törzsdombra észak felől ve- 
zető oldalháton a gerinc irányába. Feladata, hogy ezen az oldalháton a Törzsdombtól 
500 méterre északra biztosítson a Slanic-völgy irányába, ugyanakkor derítsen is fel. 
Az összes megmaradt erőmet a 3. század kivételével a Törzsdombra küldöm. 
Magam a 3. századnál maradok. A következő órában mindkét bajor zászlóaljnak 
sikerül leválni az ellenségről. 

Mikor látom, hogy a visszavonulás rendezetten történik, a 3. századdal megindu- 
lok fel a D. Cosna felé. Az egész napos tüzérségi tűz következtében a Cosna csúcsán 
már egyik tölcsér a másikat éri. Az 1. és 6. század még itt van állásban. Megerő- 
sítésükre itt hagyom még a 3. századot is és magam lemegyek a csoporttörzshöz a 
Törzsdombra. Először jelentem az eseményeket, azután pedig engedélyt kérek, hogy 
tábori kórházba mehessek, mert teljesen ki vagyok merülve és a vezetésre már nem 


érzem magamat alkalmasnak. Balkaromon a kötést a megsebesülésem óta nem 
cserélték. Másnap reggelre kilátásba helyezik, hogy az irataimat meg fogom kapni. 
Századaim parancsnokságát átadom és a csoporttörzs közelében lepihenek. A 
koromsötét nyári este kellemesen meleg. 


Védelem 1917. augusztus 13-18-ig. 


Éjfél előtt egy órával Sproesser őrnagy úr sürgősen hivat. Harcálláspontján már 
egy csomó tisztet találok. Az őrnagy úr feltárja előttem az igen előnytelen helyzetet. 
A 70. honvédhadosztály szétugrasztott részeinek jelentése szerint (3. cs. és k. ulá- 
nusszázad és 1 honvédszázad) az oroszok és románok a délután folyamán nagy erők- 
kel áttörték a Slanic völgyben és attól északra a 70. honvédhadosztály arcvonalát és 
most dél felé a D. Cosna vonulata felé támadást indítanak. Azzal kell számolni, hogy 
a Sproesser-csoport máris el van vágva, mert hátrafelé az Ungureana irányában már 
saját erő nincs. Felszólít, hogy mondjam meg a véleményem a helyzet felől. 

Nagyon kevéssé tartom valószínűnek, hogy ezen a koromsötét éjjelen akár orosz, 
akár román erők meg tudják mászni az Ungureana-D. Cosna gerincvonalát. Ezzel 
csak napfelkeltekor, tehát 4 óra múlva számolok. A csoport rendelkezésére álló 5 
zászlóaljjal lehetségesnek tartom a gerinc védelmét még igen erős ellenséggel 
szemben is, azonkívül az általános helyzet szempontjából sem tanácsos feladni az 
eddig elért állásainkat. Az annyi vérrel és verejtékkel elért helyzetünket semmi szín 
alatt sem akarom néhány riasztó hírre harc nélkül feladni. 

Tehát a következő és azonnal végrehajtandó átcsoportosítást ajánlom: 

A hegyivadász zászlóalj átveszi a D. Cosna, Törzs-domb és a gerinc védelmét 
egészen a 674-es magassági pontig. A csoport többi zászlóalja szállja meg és védje a 
674-es magassági pont és az Ungureana közötti gerincet. Ezen felül minden egység 
vezesse be a felderítést és biztosítsa magát a Slanic-völgy felé." 

A hegyivadász zászlóalj alkalmazására a következő rendszabályokat javaslom: 
5 A D. Cosna déli lejtőjét egy harcelőőrs (szakasz erőben géppuskákkal megerősítve) 
szállja meg. A csúcson lévő tölcsérmezőt üresen kell hagyni. Délkelet és kelet felé a 
felderítés bevezetendő. A Törzsdombot egy géppuskás szakasszal megerősített sza- 
kasz szállja meg azzal a feladattal, hogy akadályozza meg tüzével, hogy az ellenség 
a D. Cosna kopár tetejét megszállja. A D. Cosna és a 674-es magassági pont közötti 
két észak felé húzódó oldalhátat 1-1 század szállja meg. Bevezetik a felderítést és a 
biztosítást észak felé. Az összes többi század közvetlen a Törzsdombtól délnyugatra 
a parancsnok rendelkezésére álljon." 

Sproesser őrnagy úr a tervvel teljesen egyetért és megbíz, hogy miután ezt a te- 
repet már támadással meghódítottam, vegyem át a hegyivadász zászlóalj körletének 
védelmét. A helyzet komolysága, a vadászaim sorsa felett érzett aggodalom és nem 
utolsó sorban a nehéz feladat csábítása beleegyezésre kényszerít. 

Az azonnal szóbelileg kiadott csoport-parancs elrendeli a tanácsolt átcsoporto- 
sítást. A D. Cosna szakasz védelmére rendelkezésemre áll az 1., 2., 3., 5., 6. puskás, 


3. géppuskás százada a zászlóaljamnak és a 11. tartalék-gyalogezred 3. százada hat 
golyószóróval. 

A csoporttörzs visszamegy a Unguraenától 1500 méterre északkeletre a Trasse 
könyöknél lévő csererdőbe. Miután a helyzetet a századparancsnokokkal behatóan 
megvitattam, a következő parancsot adom: 

5 A 3. század azonnal visszajön a Törzsdombra. Innen egy szakasz málha nélkül, 
megerősítve a 11. tartalék-gyalogezred 3. századának 6 golyószórójával, leváltja az 
1. századot a szálerdőben a D. Cosna déli lejtőjén és kelet felé bevezeti a felderítést. 
Ellenséges támadás esetén a szakasz lehetőleg sokáig tartsa állásait. Erős ellenséges 
támadás esetén is csak akkor vonulhat vissza a Törzsdombra, harcolva, ha a bekerí- 
tés veszélye fenyegeti. A szakasz parancsnokát később a helyszínen személyesen 
fogom részletesebben eligazítani. 

A 3. század egy másik szakasza az Albrecht géppuskás-szakasszal úgy ássa be 
magát a Törzsdombon, hogy tüzével a tölcsérmező és a D. Cosna nyugati lejtője 
fölött teljesen uralkodhasson. Akadályozza meg, hogy az ellenség nappal a D. Cosna 
kopasz tetőjét átléphesse és a harcelőőrsöt bal felől megkerülhesse. 

A 2. század szállja meg a Törzsdombtól 600 méterre északra lévő oldalkúpot. 
(Ezt később Oroszdombnak neveztük.) Derítsen fel a Slanic-völgy irányában, az éj 
folyamán tartsa járőrökkel az összeköttetést a 3. század harcelőőrsével, az ellenség 
megtévesztésére és a tüzérségi tűzének elterelésére gyújtson hatalmas tábortüzeket a 
D. Cosna északnyugati lejtőjén s ezeket az egész éjjel élessze. 

Az 5. század 1 géppuskás szakasszal megerősítve szállja meg a 674-es magassági 
ponttól északra 800 méterre lévő magaslatot és rendezkedjék be ott védelemre, min- 
den irányba. Derítsen fel és biztosítson a Slanic-völgy felé, tartson összeköttetést a 
2. századdal és a 674-es magassági pont, illetve Piciorul környékén álló szomszé- 
dokkal. Hogy az ellenséget megtévessze és tüzérségi tüzét elterelje, a század a 
Törzsdombtól 800 méterre északnyugatra lévő mélyedésben gyújtson nagy tábortü- 
zeket és egész éjjel élessze őket. 

A 3. század egy szakasza, az Aldinger géppuskás szakasz, a hegyivadász zászló- 
alj I. és 6. százada, meg a 11. tartalék gyalogezred 3. százada saját rendelkezésemre 
a Törzsdomb és a Törzsdombtól nyugatra 400 méterre dél felé lejtő oldalhátra 
vonuljanak. Vezessék be a felderítést és biztosítsanak Gorzesti irányába. Részletes 
parancsot beérkezésükkor kapnak. 

A különítmény harcálláspontja a Törzsdombtól 50 méterre nyugatra van. 
Távbeszélő-vezetéket kell kiépíteni a harcelőőrshöz, a 2. és 3. századhoz. 

Mialatt az egyes parancsnokok ismétlik a feladatukat, köröskörül lázas mozgoló- 
dás kezdődik. A bajorok és a honvédek visszamennek. Nemsokára ezután megmoz- 
dulnak a hegyivadász zászlóalj századai is. Ezen az éjjelen sem kerül sor alvásra. Itt- 
ott a helyszínen részletparancsokat kell kiadni. Kb. 3 óra múlva a századok a helyü- 
kön vannak. A D. Cosnán és a mélyedésben égnek a tábortüzek és az egyes egysé- 
gek közt meg van az összeköttetés. Mialatt a századok lázasan ásnak, megérkeznek a 
felderítő járőrök jelentései is, melyek semmi aggasztót nem tartalmaznak. 


MIT 
(CE bb 


AUG EN 


. Magyoarázoh 
a — Harcelőörs 
b s Az ellenség állása 


Segédtisztül Schuster hadnagyot, parancsőrtisztül Werner hadnagyot rendelem a 
törzsbe. 5.00 óra körül néhány tüzérfelderítő jön előre. Ezekkel (többek között a ma- 
gyar Zeidler főhadnagy is közöttük van), előremegyek a D. Cosna-n lévő harcelőőr- 
sökhöz Mikor az Allgáuer-szakaszhoz (3. század) megérkezünk, a nap éppen akkor 
kel fel a látóhatáron. Az Allgáuer-szakasz, parancs szerint, a bal szárnyával a 788-as 
magassági ponttól 200 méterre délre, e szálerdő szélén, a D. Cosna-tól dél felé eresz- 
kedő meredek oldalháton, fészkelte be magát. Arcvonala előtt 100 méterrel lejjebb 
és 700 méterrel távolabb fekszik a ködben, a kopasz oldalháton a román állás. Lehet 
látni az igen erős védőcsapat sisakjainak csillogását. Közel s távol egyetlen lövést 
sem hallunk. Legénységünk, Amely az éjjel folyamán nem aludt, most a frissen ásott 
lyukaiban nyugszik. Csupán az őrszemek ügyelnek és figyelnek gondosan az ellen- 
ség irányába. A szakasz állása előtt a lejtő meredeken esik kelet felé és alacsony 
bokrok borítják. A meredek oldalháton és annak nyugati oldalán szálerdő van, kevés 
aljfával. 

Mialatt a megfigyelőkkel a zavaró- és zárótüzet megbeszélem, több őrszem 
jelenti, hogy az ellenség rajvonalban elhagyja az állását és a D. Cosna irányába jön 
felfelé. Röviddel utána erős géppuskatűz árasztja el a D. Cosna gerincét, ugyanakkor 
a román nehéztüzérség lövi a Törzsdomb környékét. Távbeszélőn kérek zavarótüzet 
a D. Cosna-tól keletre lévő román állások ellen, melyekből mind több és több román 
csapat bújik ki. Ezalatt jelentést kapok: , harcelőőrsök vonala előtt ellenség van és 
jobbról mássza meg a gerincet." Ezt a jelentést megerősíti köröskörül a sok kézi- 
gránát-robbanás, erős karabély- és géppuskatűz. Most bosszulja meg magát, hogy a 
meredek keleti lejtőn elmulasztottuk a közelbiztosítást. Távbeszélőn a 3. század sza- 
kaszát és az Alldinger-géppuskás szakaszt futásban előrerendelem a harcelőőrs meg- 
erősítésére, ugyanakkor a csoportparancsnokságtól zárótüzet kérek. 


Ezután körülnézek az első vonalban. Jobbra lejjebb tért nyertek a románok az ol- 
dalháton s a harcelőőrsök oldalában vannak. Elölről eddig minden támadást sikerült 
elhárítani. A nagyszámú erősítés közé, a túlsó kopasz lejtőre, most a mi tüzérségünk 
tüze zúdul. Balra a szálerdőn kívül, a Törzsdombon lévő egységek tüze megakadá- 
lyozza, hogy az erős román egységek átlépjék a D. Cosna csúcsát, északnyugati ol- 
dalát és így harcelőőrs oldalába kerüljenek. 

Allgáuer szakaszvezetőnek elrendelem, hogy az állást az erősítést beérkezéséig 
mindenképpen tartsa. Hogy ezt a megerősítést mihamarabb a rendeltetési helyére 
hozzam, magam megyek futásban elébük. A Törzsdombra egyre hullanak a nehéz 
gránátok. A két szakaszt még mindig ott találom indulásra készen. Futásban térek 
velük vissza előre. Ott a harci zaj eközben észrevehetően megerősödött. Remélhető- 
leg Allgáuer tartja még az állását! 

A Törzsdomb és a D. Cosna közötti nyeregben találkozom több a 11. tartalék 
gyalogezred 3. századához tartozó golyószóró kiszolgáló-legénységével, akik az 
Allgáuer-szakasznak voltak alárendelve. Úgy látszik, nekik már elől nagyon forróvá 
vált a helyzetük. Nem valami barátságosan bánok velük s visszaviszem őket előre. 

A nyeregtől keletre 100 méterre az egész Allgáuer-szakasz szembejön. Allgáuer 
jelenti, hogy a románok roppant nagy tömegben támadtak felfelé, azonkívül jobbról 
és alulról az átkaroló rész tüze is az állások kiürítésére kényszerítette. 

Mivel elhatároztam, hogy a D. Cosna-t nem engedem olyan olcsón át az ellen- 
ségnek, a velem lévő erőkkel ellentámadást hajtok végre. Aldinger hadnagy két gép- 
puskával jobbra az erdőben megy tüzelőállásba és hosszúsorozatokkal tűz alá veszi 
azt az oldalhátat, amin eddig az Allgáuer-szakasz volt védőállásban. Ugyanakkor a 
sűrű bokrok között felfelé hatolok. Mikor felértünk, gyors támadással, a teljesen 
meglepett ellenséget ismét levetjük kelet felé. Most a jobbra lévő részeket is letaszít- 
juk a magaslatról, így az egész oldalhátat birtokba vesszük. 

De a román most szívós és nem enged. Tisztán halljuk a hullámos lejtő alatt a ro- 
mán parancsnokok vezényszavait. Nemsokára több helyen elkeseredett kézi- 
gránátharc kezdődik. A lejtő, amelyen a románok most támadnak, olyan meredek, 
hogy 30-40 méterre levő ellenségnél még nem robbannak a kézigránátjaink, hanem 
csak sokkal lejjebb. Ha az ellenséget karabéllyal akarjuk tűz alá venni, úgy derékig 
kell mutatnunk magunkat. A kis távolság is rendkívül előnytelen. A veszteségek 
szaporodnak, Lenz doktornak sok dolga akad az első vonalban. 

A hegyivadászok példásan harcolnak. Sok sebesült, miután sebüket bekötötték, 
tovább harcol az első vonalban. Ha netalán egy román rohamcsapat el is éri a gerinc- 
vonalat, a legközelebb álló hegyivadászraj ellentámadással azonnal visszadobja. A 
kemény, veszteségteljes harc több órán keresztül tart. Egyszerre azonban szűkében 
leszünk a lőszernek és kézigránátnak. A Törzsdomb elleni tüzérségi tűz megerősödik 
A harcelőőrs és a Törzsdomb között a távbeszélő-vezetéket szétlőtték, ha a harcelő- 
őrs állását még tovább is tartani akarom, úgy legfőbb ideje, hogy további erősítést, 
lőszert és kézigránátot hozzak előre. Hogy ezt mihamarabb végrehajthassam, (távbe- 
szélő összeköttetésem nincs) a parancsnokságot Stellrocht hadnagynak, a 3. század 
parancsnokának adom át azzal az utasítással, hogy az állást a végletekig tartsa, 
magam pedig a Törzsdombra sietek. 

Ott a kővetkező helyzetet találom: A 3. század szakasza és a géppuskás szakasz 
majdnem az egész lőszerét eltüzelte arra az ellenségre, amely a tölcsérmezőn keresz- 
tül a harcelőőrsöt balról veszélyezteti. A rendelkezésemre álló századok, (1. és 6. va- 
dászszázad, meg a 11. tartalék-gyalogezred 3. százada) parancs nélkül megszállták a 
déli lejteket, mert a felderítőjárőrök Gorzesti felől a Törzsdomb felé közeledő ellen- 
séget jelentettek. 

Mielőtt még ezekből az erőkből valamit is kivonhatnék, jelentik, hogy erős ro- 
mán egységek északról is és délről is behatoltak a Törzsdomb és a D. Cosna közötti 
nyeregbe és hogy a harcelőőrs a D. Cosna-i állásait kiürítette és visszavonulóban van 
a Törzsdombra. Már a következő percekben — még egyetlen ember sem áll a 
rendelkezésemre — a harci zaj erősen közeledik a Törzsdombhoz. A túlerős és nagy 
támadószellemű ellenség által üldözve rohannak a 3. század csatárai a Törzsdomb 
felé, Halottaikat és súlyos sebesültjeiket, többek között a hősi halált halt Hummel 
hadnagyot is, közrefogva magukkal hozzák. Egyetlenegy sem kerülhet az ellenség 
kezébe. Elől a kézigránát és géppuskalőszer kifogyott, a karabélylőszer is fogytán 
van, jobbról és balról az ellenség átkarolással fenyeget. 

A Törzsdombon a kézigránát- és lőszerhiány nagyon nehézzé teszi a román túle- 
rő esetleges feltartóztatását. A géppuskakezelők a puskáikat kézigránáttal és pisztol- 
lyal védik meg. A szűkebb törzsem néhány hírvivőjét, most a veszélyeztetett helyen 
vetem be. Már az egész arcvonalon fellángol a harc. Ugyanakkor a Törzsdombtól 


északnyugatra 600 méterre levő mélyedésben románokat fedezek fel. Sokan vannak 
nagyon. A 2. és 5. századot távbeszélőn értesítem az oldalukat és hátukat fenyegető 
ellenségről. 

A védőkörlet minden pontján igen erős harc folyik. Nem is gondolhatok arra, 
hogy valahonnan erőket vonjak ki. Mi lesz a Törzsdombnál, ha a lőszer egészen 
elfogy? Akkor bizony az uralgó pont az ellenséges kézbe fog kerülni, a zászlóalj és 
vele együtt az egész védelem a legnehezebb helyzetbe juthat. Idáig nem fejlődhet a 
dolog! A csoportparancsnoksághoz még megvan a távbeszélő-vezeték. Jelentem a 
válságos helyzetet, amiben jelen pillanatban vagyunk és sürgősen erősítést, 
közelharc-eszközt és lőszert kérek 

Ezután keserves félóra következik. Utolsó pillanatban érkezik meg a segítségem- 
re a 18. bajor tartalék gyalogezred 11. és 12. százada egy géppuskás szakasszal. A 
12. századot és a géppuskás szakaszt bevetem a Törzsdombon, a 11. századot pedig 
a Törzsdombtól 300 méterre nyugatra lévő lejtőn tartalékban tartom. Harcállás- 
pontomat is ide helyezem át, mert a harcterületet innen tudom legjobban betekinteni. 

A tartalékszázaddal pótolom az első vonalban a lőszert és a kézigránátot. A szá- 
zadok, amennyire csak az ellenség engedi, beássák magukat. Különösen kellemetlen 
a Törzsdombra a magasabban fekvő D. Cosna-i állásokból zúduló géppuskatűz. Az 
Aldinger géppuskás szakaszt kivonom az első vonalból és a mélységi övben, a harc- 
álláspontom közelébe helyezem tűzelőállásba. Később lőszer- és közelharceszköz- 
telephelyeket létesítek. Az utánpótlás rendesen folyik. 

Törzsdomb és az Oroszdomb környékén órák hosszat tart a harc, anélkül, hogy 
valamit is alábbhagyna. Az ellenség állandóan újabb és újabb erőket vet be állásaink 
ellen. Az összefogott román tüzérségi tűz közvetlen a Törzsdomb nyugati lejtőjén 
fekszik. Az összeköttetést és a távbeszélő-vezetéket az első vonalhoz megszakítja. 
De elöl a bajorok és württembergiek kitartanak. A saját tüzérség a harc folyamán a 
veszélyeztetett pontok elé zárótűzre jól belőtte magát. Gránátai a készenléti helyeken 
levő románok sűrű sorai között fekszenek. 

A még mindig a Törzsdombtól északnyugatra 800 m-re levő mélyedésben nyüzs- 
gő románok ellen több üteg megsemmisítő tüze van előkészítve és parancsomra né- 
hány perc alatt ki lehet azt váltani. Amilyen jó a tüzérséggel való együttműködés, 
épp annyira nélkülözöm az első vonalban a tüzérfelderítőket és a tüzérparancsnok- 
hoz a közvetlen távbeszélő vezetéket. 

Déltájban a Törzsdomb előtt az elesett és sebesült románok hegyei tornyosulnak. 
De a 12. századnak is nagy a vesztesége és ezért fel kell tölteni a 11. század 
részeivel. Később a 2. század körletében támadt hézagok betöltésére ismét a 11. 
századból kell erőket elküldeni. 

A Törzs- és az Oroszdombon a védelmet most úgy szervezem meg, hogy az első 
vonal csak gyéren van megszállva, ellenben a veszélyeztetett helyeken erős 
rohamcsapatok vannak hátsóbb vonalakban. Ezeknek az a feladatuk, hogy a betört 
ellenséget azonnal ellentámadással vessék vissza. A védelemnek ez a módja ezen a 
terepen különösen beválik. 

Délután a 18. ezred 10. százada is megérkezik támogatásunkra. Ezzel a Törzs- 
dombról a harcálláspontomra futóárkot ásatok. Most a románok támadásaik súly- 


pontját az Oroszdomb környékére helyezik. Ott a Hügel-szakasz régi román állások- 
ban minden irányba való védekezésre rendezkedett be. Keletről és északról tízszeres 
túlerő szorongatja. Ott a románok mindig újra és újra birtokába akarnak jutni kézi- 
gránátharccal, a valószínűleg többheti munkával megépített állásaiknak. A Hügel- 
szakasz ellen nyugati irányból támadni próbáló ellenségnek a harcálláspontom mel- 
lől tüzelő Aldinger géppuskás szakasz vet gátat. A 2. század így derekasan megtartja 
az állásait. 

A harc majdnem megszakítás nélkül változatlan hevességgel tombol a késő délu- 
tán folyamán is. A lőszer- és kézigránátkészletet már harmadszor újítottam meg a 
nap folyamán. Nehéz gránátaink füstoszlopai között (egészen 30.5 űrméretű ütege- 
kig működik közre a tüzérség a zárótüzünkben) a D. Cosna nyugati lejtjein mind 
újabb és újabb román erőket látunk leereszkedni. Mikor a 2. század jelenti, hogy 
annyira leolvadt, hogy az Oroszdombot továbbra nem tarthatja, a 18. ezred 11. 
századának a megmaradt részeit is elküldöm. Mikor ez is megtörtént, elrendelem, 
hogy a 2. század ürítse ki az Oroszdombon levő állásait. Amint vártam is, a románok 
sűrű tömegben rohanták meg a kopasz magaslatot. Ebben a pillanatban mindkét 
géppuskás szakasz megsemmisítő tüze rájuk fekszik s úgy vágja őket mint a répát. 
Aki közülük ezt a tűzcsapást átélte, menekülésszerűen hagyja el a veszedelmes 
dombot. Röviddel rá a megerősített 2. század ismét régi állásainak birtokában van és 
most békében hagyják. 

Valamivel később a Törzsdombtól 600 méterre északnyugatra a mélyedésben 
levő román erők, melyeket már órák óta figyeltünk, megkezdik déli irányban a 
támadásukat. A most bekövetkező tüzérségi megsemmisítő tűz csodálatosan 
nagyhatású és a románokat messze hátra zavarja a mélyebben fekvő erdőségekbe. 
Így a 2., 12., 10. és 5. századnak, valamint a három géppuskás századnak a már előre 
előkészített tüze nem is kerül kiváltásra. 

A harc alatt az első vonalból az egyik jelentés a másikat éri. A segédtisztnek és a 
parancsőrtisztnek éppen elég gondja és dolga akad, néhány sürgős zárótűz kérésével, 
a lőszer- és kézigránát-utánpótlással, élelemmel való ellátással és a Sproesser cso- 
portparancsnokságnak való harchelyzetjelentéssel. A harcterület különösen veszé- 
lyeztetett pontjaihoz és a csoportparancsnoksághoz most kettős vezeték van kifek- 
tetve. Az örökké tevékeny távbeszélő legénység minduntalan jókarba helyezi őket. 
Ez a majdnem állandó géppuska- és tüzérségi zavarótűzben igen veszélyes feladat. 

A legsúlyosabb veszteségek dacára a románok egészen a késő éjjeli órákig foly- 
tatják támadásaikat, anélkül, hogy egy talpalatnyi helyet birtokba vehettek volna. 
Mikor azután a harci zaj később elhalkul, az állásaink előtt mindenütt felhangzik a 
sebesültek jajgatása Azonban, mikor sebesültvivőink megkönyörülnek rajtuk és 
kimennek, hogy bekötözzék őket, tüzet kapnak. Így persze dolguk végezetlen térnek 
vissza állásainkba. 

Azzal számolok, hogy az ellenség 14-én sokkal erősebb tüzérségi támogatással 
és még nagyobb gyalogos erőkkel fogja a támadást megismételni. Mi azonban már 
nem szenvedhetünk el akkora veszteséget, mint 13-án. Ezért a rövid éjjeli órákat arra 
használjuk fel, hogy az állásokat alaposan megerősítsük. Egyes helyeken újból meg- 
szervezem a védelmet. Azoknak a század- és szakaszparancsnokoknak, akiknek még 


a hasonló harcokban nincs kellő tapasztalatuk, a főellenállási vonalat a terepen ma- 
gam mutatom meg és elrendelem nekik, hogyan építsék ki, illetve hogyan erősítsék 
meg az állásaikat. Néhol az előterepet a kilövés számára meg kell tisztítanunk. A 
puskás és géppuskás fészkek telepítésénél azután figyelembe kell vennünk azt is, 
hogy az ellenség a magasabban fekvő állásaiból tűz alá veheti azokat. A 233. utász- 
századnak, melyet röviddel a sötétség beállta előtt vezetnek előre és osztanak be 
alám, a Törzsdombon levő terjedelmes munkálatokat osztom ki. 

Csak éjfél körül tudom az egész védőkörlet minden pontján az észrevételeim 
közlését befejezni. Most mindenütt szorgalmasan folyik a munka. Kimerülten érem 
el harcálláspontomat. De éjjeli pihenésre most sem gondolhatok. A sebesülteket kell 
ellátni, a lőszert és kézigránátot még napfelkelte előtt kell pótolni az első vonalban 
és a telephelyeken, az egyes századokat élelemmel kell ellátni, a távbeszélőknek a 
tüzérközponthoz kettős távbeszélő vezetőket kell építeni s végül a Sproesser-csoport 
számára még a 13-iki harcjelentést is meg kell szerkesztenem. 

Mikor 4.00 óra tájban mindezen munkákkal elkészültem, megkísérelek aludni. 
De annyira hűvös van, hogy inkább elhatározom, hogy Werner hadnaggyal megte- 
kintem az éjszakai munkálatokat. Az örökös csizmaviselésben — öt napig nem ju- 
tottam hozzá, hogy levessem — a lábam megdagadt. De még a bal karomon a kötést 
sem tudtam váltani, sem az összevérzett zubbonyt és nadrágot megcserélni. Nagyon 
kimerültnek érzem magam, de a rám nehezedő felelősség tudatában a kórházba 
menetelre nem is gondolhatok. 

Augusztus 14-én hajnalban megerősítésemre beérkezik még egy honvédszázad 
golyószórókkal, Ezzel az 1. és 3. századot váltom fel és harcálláspontomtól köz- 
vetlen nyugatra tartalékba veszem őket. A 18. ezred 11. százada a Törzsdombot, 12. 
százada a gerincút mindkét oldalát szállta meg, a 10. századot az éjjelezési helyén, 
az Oroszdombtól 300 méterre nyugatra az erdőben hagyom. Ez utóbbi észak és 
északnyugat felé a Szlanic-völgy irányába biztosítást küldött ki. Ezek után akár meg 
is kezdődhet a harc, mi készen vagyunk! 

Az egész délelőtt folyamán a Törzsdomb, gerincút és Oroszdomb körüli állásain- 
kat a román tüzérség lövi, de anélkül, hogy nekünk nagy kárt okozna vele. Minden 
szakaszon lázasan folytatják az éjjel megkezdett munkát. Dél felé minden nagyobb 
megerőltetés nélkül verjük vissza a minden irányból megindított nagy román 
támadást. 

A 2. századnak az Oroszdombon levő állásait 1500 méterről lövi egy román üteg 
nyílt tüzelőállásból. De mivel a védőkörletemben nincs tüzérfelderítő, dacára annak, 
hogy többször kértem a csererdőből, nem sikerül ezt az üteget elhallgattatni. Az el- 
lenség a D. Cosna nyugati lejtőjén levő állásait megerősíti. Állásaink előtt még min- 
dig jajgatnak a sebesültek. Augusztus 14-én saját veszteségünk csekély. Aránylag 
nyugodtan telik el a 15-ike is. Ezekben a napokban két rajzolóval megnégyszerezte- 
tek egy térképvázlatot, melyet a D. Cosna területéről magam rajzoltam 1:5000 mé- 
retben és négyzethálózattal látom el. Egy-egy másolatot kap a csoportparancs- 
nokság, a tüzérparancsnok és a megfigyelő tiszt. Ezeket a vázlatokat a tüzérségnél 
ismét megnégyszerezik, úgy hogy minden üteg kap belőle egyet-egyet. 

A hegyes és erdős terepen, ahol a térképen nem olyan szembeötlők a fontos 


tereprészletek, a tüzérség tüzét könnyebben lehet a gyalogság által kívánt területre 
irányítani a négyszöghálózattal rendelkező térkép vagy vázlat segítségével. Például 
közlöm a tüzérséggel: Kérek zárótüzet a 65-66-os négyzetbe. Ha tűz nem fekszik jól, 
úgy elegendő a következő közlés: 65 és 66-os négyzetbe kért tűz a 74 és 7ö-ös 
négyzetben fekszik. Erre már a tüzérség gyorsan a kívánt területre hozhatja tüzét. 

De még a saját kötelék kebelében a harcjelentést is roppant le lehet vele 
egyszerűsíteni. Például , A 234-ben román ütegeket fedeztünk fel". 

Augusztus 15-16-ára virradó éjjel megérkezik Wöhler hadnagy parancsnoksága 
alatt az aknavető század. Még a sötétségben szemrevételezzük az állásait és hajnal- 
ban már be is építik őket. Göszler százados előrejön, hogy tehermentesítsen, mert 
már egy hete se éjjel se nappal nem jutottam alváshoz. A parancsnokság azonban to- 
vábbra is az én kezemben marad. Délután megerősítésemre még a 4. század is 
megérkezik. Így a 162 századdal, ezrednél nagyobb erő van a kezemben. 

Jobbra a 11. tartalék-gyalogezred csatlakozik, a bal szárnyunk a levegőben lóg. 
A hadosztály azon iparkodik, hogy itt összefüggő arcvonalat hozzon létre. De erre a 
célra nem elegendő a rendelkezésre álló erő. A Slanic-völgy erdős, meredek 
oldalainak védelme igen nagyszámú csapatot köt le. 

Augusztus 16-án, nyomasztó hőség után, hatalmas zivatar keletkezik. A 
mennydörgés fenségesen visszhangzik a hegyekben. Az alacsonyan lógó fellegekből 
patakokban ömlik a víz. A harcálláspontomtól közvetlen nyugatra a fedett román 
állások elsőrendű védelmet nyújtanak a törzs és a tartalékok számára. De nemsokára 
ezek is színültig telnek vízzel és ki kell őket üríteni. Bőrig ázva fekszünk a 
szabadban. Köröskörül villámok cikáznak. Egyszerre minden űrméretű gránátok 
zúgása és robbanása még a mennydörgést is túlüvölti. Elöl az első vonalban erős 
karabély- és géppuskatűz kezdődik. Kézigránátok robbannak. Nem lehet tévedés, a 
románok azt remélik, hogy ebben az ítéletidőben meglephetnek. Vajon tudja-e 
tartani magát az arcvonal? Vagy már éppen át is törték? Az eső olyan erősen vág az 
ember arcába, hogy csak néhány méterre lehet látni. Várjak jelentést? Nem! Sokkal 
jobb, ha azonnal cselekszem! 

Néhány perc múlva a 6. századdal, feltűzött szuronnyal fekszem, közvetlen a 
Törzsdombtól nyugatra, ellentámadásra készen. Itt a legerősebb a harc. Zárótüzünk 
leszórja azt a terepet, ahol a román tömegek rohamoznak. Törzsemmel és ezen 
keresztül védőkörletemmel távbeszélő vezetékkel vagyok összekapcsolva. A román 
támadás mindenütt vérbe fullad. A zuhogó záporban folyó harcnak csak az éjszaka 
vetett véget. Az állásaink előtti terepet az ellenség csak akkor üríti ki. Sok halottat és 
sebesültet hagyott a színhelyen. 

Mikor a harc befejeztével visszatérek régi harcálláspontomra, azt veszem észre, 
hogy azt és annak környékét a gránátok felszántották. Tehát tanácsosabbnak vélem, 
ha harcálláspontomat 250 méterrel jobbra áthelyezem. A teljesen átvizesedett 
ruhánkat a román foglyok által gyújtott tüzeknél szárítjuk. A hangulat elsőrendű. 


Megjegyzések: A hegyivadász zászlóaljnak az a feladata, hogy augusztus 13-án a 
D. Cosna részeit és attól nyugatra, a gerincvonulat egy részét védje meg, különösen 
nehéz volt. Anélkül, hogy egyik szárnyával is valahol megtámaszkodhatott volna, 


nemcsak arc, hanem mindkét oldali támadásokkal is számolnia kellett. A kopasz 
gerinc két oldalán az erdős és hullámos lejtők lehetővé tették az ellenségnek, hogy 
állásainkat egészen roham-távolságra megközelítse, továbbá a román tüzérség 
félköralaktan állt az állásaink körül. 

Ilyen körülmények között a védelmet mélyen kell tagozni és erős tartalékokat kell 
hátul összevonni. 

Dél, kelet és észak felé már a reggel beállta előtt be kellett vezetni a 
harcfelderítést, hogy az ellenség támadó szándékáról még idejében értesüljünk. 
Azután később a beláthatatlan előterepet közvetlen az állásaink előtt állandóan 
figyeltetni kellett. Ahol ez — mint a harcelőőrsöknél is — nem történt meg, ott nem 
kívánt meglepetések keletkeztek. 

A harc előőrs harca nagyon nehézzé vált. Bár a meredek tetőről messzire nagyon 
jó kilátás adódott, de a közvetlen előterep domborulatát, a hullámos és bokros lejtőt 
nem lehetett pásztázni. A románok éppen itt foglaltak már napfelkelte előtt készenléti 
állást. A támadásuk teljesen váratlanul érte a harcelőőrsöket. 

A harcelőőrsök balszárnyát hosszú ideig a  Törzsdombról biztosítottuk 
eredményesen karabély- és géppuskatűzzel, amivel elárasztottak a D. Cosna kopasz 
tetejét és gyéren fedett nyugati oldalát. Az ellenség csak akkor tudta lábát a D. 
Cosna-n megvetni, mikor a Törzsdombon elfogyott a lőszer. 

A géppuskás szakasz gyors tűztámogatásának megszervezésével sikerült az 
ellenséget a harcelőőrs már kiürített állásából saját veszteség nélkül kivetni. A 
rohamcsapat tüze és mozgása itt különösen összhang bon volt. 

A harcelőőrs és Törzsdomb körúti harc megmutatja, hogy a harc gyújtó- 
pontjában milyen hamar tud kifogyni a lőszer meg a közelharceszköz, és ezáltal 
milyen válságos helyzetbe kerülhet a csapat. Ilyen helyeken, különösen hegyvidéken, 
már jó előre gondoskodni kell az utánpótlásról. A zászlóaljnál ezért tartalékolni kell 
a lőszert és a közelharceszközt. A zászlóalj utánpótlásának szüntelen el kell látni 
ezeket a veszélyeztetett helyeket az első vonalban lőszerrel és a fogyó készletet 
minduntalan lel kell tölteni. Augusztus 13-án a harc folyamán az utánpótlás nagyon 
jól begyakorolta magát. 

Augusztus 13-án a nehéz harcokban sürgősen kellett tartalékot igényelni. Ezek 
nélkül az állást nem tarthattuk volna. A hiányokat a védőkörlet veszélyeztetett szaka- 
szán minduntalan a tartalékokkal kellett kiegészíteni. A lőszer- és közelharceszköz- 
utánpótlást az első vonalba is a tartalék végezte. A harc alatt a harcállásponttól a 
Törzsdombhoz, a legsúlyosabb harcok színhelyére, tartalékszázadnak kellett a futó- 
árkot megépíteni. E nélkül, a magasabban fekvő D. Cosnaról lezúduló ellenséges 
géppuskatűzben az utánpótlást csak nagy veszteségek árán lehetett volna fenn- 
tartani. 

Már a védelem kezdetekor a hegyivadász zászlóaljat a harcterületen mélyen ta- 
goztam. Az 5., 2. századok és a Törzsdombon levő erők kölcsönösen támogathatták 
egymást tüzükkel. A harc folyamán a tartalékokkal a leghevesebb harcok színhelyén 
még mélyebben tagoltuk a védelmet (Törzs- és Oroszdombokon.) Nagyon elhibázott 
lépés lett volna, ha minden erőt az első vonalak fészkeibe sűrítettem volna. Ott vol- 
tak a legerősebb veszteségeink s ezek még nagyobbak lettek volna, ha a védőcsapat 


sűrűbb. Egyetlenegy vonalat az ellenség könnyen áttörhetett volna. 

A tüzérséggel való együttműködés augusztus 13-án nagyon megnyugtató volt. 
Minden esetre több eredményt lehetett volna elérni a zászlóaljparancsnokságnál 
levő tüzérösszekötő tiszttel, vagy akár a zászlóaljkörletben levő tüzérfelderítő járőr 
útján. A harc alatt készített négyzethálózattal rendelkező vázlatok nagyon beváltak. 


A D. Cosna második megrohamozása 
1917. augusztus 19-én. 


Nehéz harcok árán sikerült bal szomszédunknak, a 70. honvédhadosztálynak 
ezekben a napokban a Slanic-völgy északi részén előretörni. Augusztus 18-ára 
tervbe veszi a vezetőség az Ojtoz- és Slanic-völgy mindkét oldalán a támadás 
folytatását, széles arcvonalon. Még egyszer meg kell rohamoznunk a D Cosna-t és 
még ugyanaz nap a tőle keletre levő állásokat is el kell foglalnunk. Ezután már azt 
reméljük, hogy áttörésre kerül a sor. 

A D. Cosna-tömb ellen a támadást balról a Madlung-csoport, (22. tartaték- 
gyalogezred), jobbról a Sproesser-csoport (a hegyivadász zászlóalj és a 18. bajor 
gyalogezred I. zászlóalj) hajtja végre. Parancsot kapok, hogy a Sproesser-csoport 
számára az első vonalban az összes támadási előkészületeket 17-én hajtsam végre. 
Ugyanakkor a Madlung-csoport ezred- és zászlóaljparancsnokait is a helyszínen kell 
tájékoztatnom a terep felől. 

Kora reggeltől késő estig talpon vagyok. 

Mikor visszatérek harcálláspontomhoz, a románok erős tüzérségi előkészítés 
után a Slanic-völgy elől, balra hátul megtámadják a Piciorul-t. Ott, úgy tudom, hogy 
a 18. bajor tartalék gyalogezred részei vannak állásban. A harci zaj szerint a támadás 
gyorsan nyer tért. Oldalamat és hátamat veszélyeztetve érzem és attól is félek, hogy 
ha a gerincvonalat a románok elfoglalják, elvágnak a csoportparancsnokságtól. Hogy 
ezt megelőzzem, erőm egy részével (két puskás, egy géppuskás századdal) futásban 
a 674 környékére sietek és ott a bokrok között rejtve, ellentámadáshoz 
csoportosulok. Közben a táv-beszélőösszeköttetést a harcálláspontomhoz kiépítik. A 
csoporttól azonban megtudom, hogy a bajorok megállították a Piciorulon az ellenség 
támadását. Tehát a tartalékom már nem kerül bevetésre. 

A D. Cosna elleni támadást egy nappal eltolják. Augusztus 17-18-ára virradó éj- 
jel a védőkörletem jobbszárnyán levő századokat leváltatom és tartalékba helyezem 
őket. 

Augusztus 18-án a 2. század a 18. ezred részeivel az Oroszdombtól északra 500 
méterre levő oldalhátat megtisztítja a románoktól. Ezen a nagyon esős napon német 
és osztrák tüzértisztekkel bejárom az Oroszdomb környékét és még egyszer 
leszögezem a 19-iki tűztámogatást, a D. Cosna északi oldala ellen. 

Augusztus 19-én még napfelkelte előtt a Törzsdombtól északnyugatra, a 
katlanban, a Sproesser-csoport részei elfoglalják a készenléti helyeiket. Új beosztás 
lép életbe. Az én parancsnokságom alatt azok az egységek vannak, amelyeknek az 
első lépcsőben kell betörni, tehát az 1., 4., 5. századok, a 2. és 3. géppuskás század, a 
rohamosztag és az árkászszakasz. Göszler százados a második lépcsőben követ a 2., 
6. századdal és az 1. géppuskás századdal. A Sproesser-csoportnak még a 18. 
gyalogezred I. zászlóalja is alá van rendelve. 

Az én különítményem az Oroszdombtól közvetlen nyugatra levő erdőcsíkokban 
és bokorcsoportokban van készenléti állásban, a Sproesser-csoport többi része 
nyugatabbra fekszik. Az ellenség a D. Cosna csúcsáról északi irányban vonuló 
oldalháton van, drótakadályokkal megerősített állásban. Ez a gerinc a 491-es 
magaslat irányába húzódik. Ha távcsővel erősen figyelünk, a bokrok között észre 
lehet venni a drótakadályok részeit. 

A hadtestparancs szerint ezt az állást egy órás tüzérségi előkészítés után kell 
elfoglalnunk. További szintén körülbelül egy órás előkészítés után azt az erős állást 
is birtokba kell vennünk a D. Cosna-tól 800 méterre keletre, amely előtt már 
augusztus 12-én is álltunk. Az a szándékom, hogy már a tüzérségi előkészítés alatt 
betörök az állásokba, ott egy állásrészt azonnal megszállok és a tüzérségi tüzet 
továbbhelyeztetve a második állásra, ezt is ugyanígy foglalom el. 

Augusztus 19-én ismét ragyogó nyári nap van. A kora reggeli órákban a D. 
Cosna-szakaszon minden harctevékenység szünetel. A támadó csapatok bokrok fe- 
dezete alatt fekszenek. Hat óra tájban Friedel szakaszvezetőt (5. század) 10 emberrel 
és egy távbeszélő állomás csoporttal, miután a szándékomról tájékoztattam, a 
kővetkező paranccsal küldöm ki: , A Friedel-járőr a bokrokat és a mélyedéseket 
kihasználva, az Oroszdombtól keletre levő szakadékon át odamegy abba a 
mélyedésbe (mutatom a terepen) a tervezett betörési hellyel szemközt és felderíti az 
akadályokat az ellenséges állás előtt. Drótvágó ollókat vigyenek magukkal. A 
távbeszélő-összeköttetést állandóan, még menet közben is fenn kell tartani." Erős 
nagyítású távcsővel mutatom Friedel-nek a betörési helyet és az odavezető utat. 

Fél órával később a Friedel-járőrt már a nyugati oldalon látom kapaszkodni. 
Eközben a tervezett betörési hely közelében román őrszemet fedezek fel. A 
távbeszélő-vezeték rendben van és Friedel szakaszvezetőt mindenről azonnal 
tájékoztathatom, ami felette történik a román állásokban. Sőt még azt is meg tudom 
neki mondani, hogy milyen messze van még s így a betörési helyhez oda bírom 
vezetni. Friedel gyorsan megközelíti legénységével az állást. 

De most egyszerre nyugtalankodni kezd az őr a román állásban. Nyilván látta, 
vagy legalább is meghallotta a közeledő járőrt. Ezért Friedelt 200 méterre visszavo- 


nom és a Wöhler hadnagy aknavetőit belövetem a betörési helyre. Lövései nem- 
sokára közvetlenül az őrszem mellett fekszenek. A romának részben teljesen fedezik 
magukat, részben elhúzódnak oldalt a veszélyeztetett környékről. Mialatt most már a 
Wöhler-század a hatáslövésre tér át, a Friedel-járőrrel 50 méterre a becsapódásoktól 
az akadályba rést vágatok. Ez a munka a jelek szerint gyorsan és zavartalanul folyik. 

11.00 órakor kell megkezdődnie a tüzérségi előkészítésnek. 9.00 órakor kezd lee- 
reszkedni a Friedel által taposott és a távbeszélő vezetékkel megjelölt útvonalon az 
egész különítményem, a D. Gosna irányába. Azonban most erre az oldalra teljes ere- 
jéből tűz a délelőtti nap s a kevés bokor nem rejt eléggé az ellenséges megfigyelés 
ellen. Dacára annak, hogy a távközöket megnagyobbítottuk és a jármódot fokoztuk, 
a most kezdődő román géppuskatűz néhány főnyi veszteséget okoz, de szerencsére 
csak könnyebb sebesülteket. Ezzel szemben a nyugati lejtőn a felkapaszkodás a 
hepehupás meredek oldalon zavartalanul és úgy látszik, anélkül megy végbe, hogy 
az ellenség valamit is észrevenne belőle. 

Mikor az oszlop élével elérem a Friedel-járőrt, ez az akadályt néhány drót kivéte- 
lével már teljesen átvágta. Az előnyomulás alatt Wöhler hadnagy, aki a tűzirányítás 
céljából visszamaradt az Oroszdombon, mindenről értesített, ami a felettem levő 
állásban történt. Időnként igénylésemre néhány aknát lőtt ki zavarótűzként. 

50 méterre kb. a betörési helytől felzárkóztatom a századokat. Ezalatt szemrevé- 
telezem a betörési hely közelében a készenléti hely és a támadás terepét és lehe- 
tőségeit. Jobbra túl a szomszéd mélyedésben most vonul fel a Göszler-különítmény. 
Most 10.30 óra idő van. A 18. ezred I. zászlóalja még csak most kapaszkodik fel. 
Mivel közvetlenül a tüzérségi előkészítés megkezdése után akarok betörni az 
állásokba, iparkodnom kell a készenléti állást mihamarabb elfoglalni. 

Hogy az ellenséges állásmegszállókat megtévesszem, lekössem és tüzüket 
eltereljem, a betörési helytől feljebb az egész 2. géppuskás századot és az 5. század 
egy szakaszát helyezem el. Ezek mászva tüzelőállást foglalnak, de a tüzet csak 
parancsomra kezdhetik meg. Bal szárnyuk közvetlen a drótakadályban levő rés fölött 
van. A Friedel-rohamjárőrnek közvetlen ezeknek a tűzrajtaütése után kelt az állásba 
betörni és azt mindkét oldalra elreteszelni. 

Magam az 5. század megmaradt részével, Leuze hadnagy géppuskás szakaszával, 
majd rendre a különítményem többi századával közvetlenül akarom követni a 
rohamjárőrt. Az 5. századdal a sikerült roham után, anélkül hogy jobbra vagy balra 
valamivel is törődnek, egyenesen el akarom érni északkeleti irányban a következő 
vonulatot. A 3. géppuskás század, 1., 4. század, rohamosztag és az árkászszakasz, 
maradjon állandóan a sarkamban. 

A Leuze géppuskás szakasz azt a feladatot kapja, hogy a betörés helyétől jobbra 
(felfelé) és balra (lefelé) erősen lője az ellenséges állásokat. Minden többi rész felett 
fenntartom a parancsadás jogát. A tűzlépcső, mihelyt a helyzete megengedi, jöjjön 
utánam, az általam elfoglalt állásba. Göszler századossal megbeszéltem, hogy ő is 
azonnal követ az egységeivel. A 18. ezred I. zászlóalja azt a parancsot kapja, hogy 
tőmével lefelé a 491-es magassági pont irányában göngyölítse fel az ellenséges 
állást, részeivel pedig álljon továbbra is a csoport rendelkezésére. 


Retörés a D. Cosnai állásokba 


Még mielőtt a Rommel-különítmény minden egysége elfoglalta volna a támadás 
gyors lebonyolítása érdekében szükséges előnyös helyeket a betörés helyétől 
közvetlen feljebb s mielőtt az összes tervbe vett előkészület befejeződött volna, a 
saját tüzérség elkezdi rombolni a D. Cosna-i állásokat. A 21 és 30.5 cm-es ütegek 
gránátainak toronymagas robbanási felhője nő ki közvetlen előttünk az ellenséges 
állásokból. Földgöröngyök és egész bokrok repülnek a levegőbe. A vadászok szíve 
csak úgy repes az örömtől, hogy ilyen hatékony tűztámogatásunk van. 

A betörési pontot, e 14-es négyzetet a tüzérség a megbeszélés szerint nem lövi. 
Itt az állást az aknavetők már egészen jól megdolgozták. A tüzérségi tűz megkezdése 
Után 5 perccel megadom a támadás jelét különítményemnek. 

Feljebb a tűzlépcső megkezdi a tüzét. Néhány másodperccel utána a Friedel ro- 
hamjárőr betör az akadályokon vágott résen át az ellenséges állásba és a különítmé- 
nyem éle is megindul. A közvetlen közelünkben robbanó kézigránátok egy pillanatra 
túlharsogják a felettünk dühöngő harci zajt. Néhány ugrás a poron és füstön 
keresztül és benn állunk az ellenséges állásban. Itt a Friedel-rohamjárőr tisztességes 
munkát végzett. Bár a bátor és derék Friedel szakaszvezető járőre élén egy román 
százados pisztolygolyójától találva elesett, de a vadászok annál vadabbul vetik 
magukat az állásmegszállókra és közelharcban lehengerelik őket. A századost 10 
emberével elfogják s azután megoszlik jobbra-balra a járőr. 

A különítmény élével elérem az ellenséges árkot. Jobbra feljebb a megszállók 


még arcban harcolnak az onnan tüzelő erőinkkel s a támadásunkat onnan várják. 
Azt, hogy mi itt betörtünk, részben a bokrok, részben a hullámos terep miatt nem 
látják. Azt sem veszik így észre, amint egyik század a másik után benyomul az élen 
haladók után az állásba. 

Itt szörnyű zaj keletkezik. Mindenfelé kézigránátok robbannak, a bokrok között 
keresztül-kasul fütyülnek a lövedékek, ugyanakkor közvetlen közelünkben a legne- 
hezebb űrméretű tüzérségi lövedékek robbannak. A rohamcsapat az ellenségnek eb- 
ből a lejtőn levő állásából kb. 40 méternyi szakaszt göngyölt fel és reteszelt el mind 
a két oldalra. Lefelé könnyen nyerhetnénk tért az ellenséges állás felgöngyölítésével, 
de nem akarok eltérni a szándékomtól s ezt a feladatot átengedem az utánam jövő ré- 
szeknek. Az 5. század máris kapott feladata szerint igyekszik elérni északkelet felé a 
következő vonulatot. Nemsokára Leuze hadnagy is megnyitja a tüzét fel- és lefelé az 
állásokban levő ellenség ellen. Most már minden további gond nélkül mehetek az 5: 
századdal az ellenséges mélységi övön keresztül előre. A parancsőrtisztem távbe- 
szélőn jelenti a betörés sikerét a csoportparancsnokságnak és kéri, hogy a Sproesser- 
csoport sávjában a nehéz tüzérség helyezze hátra a tüzét a második állásra. 

A mélységi övben a különítményem román tartalékokon üt rajta, 100 embert el- 
fog, a többi menekül. Az üldözés alatt közvetlenül balra tőlünk 30.5 cm-es gránátok 
vágódnak be. Az agyagos talajban akkora tölcséreket szakítanak, hogy egész század 
kényelmesen elférhetne benne. Néhány pillanatra a légnyomás elállítja lélegze- 
tünket, de senkinek sem történik baja. Mikor a betörési helyünktől északkeletre 400 
méterrel elérjük a kővetkező peremvonalat, akár 12-én ismét megpillantjuk 600 
méterre magunktól lent, a második állást. Most német gránátok csapódnak be a 
mélyedésbe, amin keresztül több század román menekül rendetlen futásban. 

Egy géppuskás szakasszal gyorsan megnyittatom a tüzet a menekülő ellenségre 
és különítményem többi részének elrendelem, hogy az ellenséget leereszkedve a 
teknőben üldözze. A távbeszélőn, — a vezetéket állandóan utánam fektették — erős 
tüzérségi tűztámogatást kérek a 76, 75, 74, 73, 72, 62, 52, 42 négyzetekbe. Az 
eredeti elgondolásomhoz híven, a második ellenséges állást is rövid tüzérségi 
előkészítés után el akarom foglalni. — De másként történt! 

A rövid parancsok és a távmondat néhány percre feltartóztatott. Az első német 


gránátok máris bevágódnak a mélyedésbe. A románok keskeny ösvényeken rohan- 
nak vissza az állásuk felé. Most néhány géppuska tüze vág közébük. A hatás ször- 
nyű. Vajon most nem lehetne-e kihasználni a vakrémületet és a 2. védőállást módon 
elfoglalni? Bár beleszaladunk a saját tüzérségünk tüzébe, de hiszen éppen most úsz- 
tuk meg a 30.5 cm-es ütegünk tüzét is. Ott elől sem lehet kellemetlenebb dolgunk. 

Olyan sebesen megyünk lefelé, ahogyan csak a lábaink bírják. Most a 
mélyedésben jobbra és balra a saját tarackjaink tüze vágódik. A géppuskáink még 
mindig az akadályok közötti keskeny utcákban visszaözönlő románokra tüzelnek. A 
különítmény éle nemsokára követi őket és közvetlen a szaladó románok sarkában 
van. A harc hevében nem törődünk a jobbra, balra és a hátunk mögött becsapódó 
saját gránátokkal. A román esze nélkül szalad előttünk. Még valószínűleg nem is 
tudja, hogy tulajdonképpen milyen közel is vagyunk hozzá, ugyanis részéről 
egyetlen egy lövés sem akadályozza előretörésünket. Jobbra és balra nagyon sok 
halott és sebesült román fekszik. A saját géppuskák most balra helyezik tüzüket. 
Áthaladunk az akadályok között és máris az ellenséges állásban vagyunk. Ott még 
rövid karabély- és kézigránátharc következik s eszeveszetten menekülnek a védők. 
A századokat gyorsan vetem be épen abban a sorrendben, ahogy beérkeznek: 1. 
század keletre, 5. század északra, a 4. század délre. Minden század göngyölítse fel 
az ellenséges állást 150-150 méterre, azután zömével tartsa megszállva az elfoglalt 
területet s az eddigi irányokban csak járőrökkel nyomuljon és derítsen tovább fel. 

Már néhány perc múlva mindenünnen megkapom a jelentést, hogy a rejtett 
célokat elértük. Jobbra a 4. századnál az ellenség meglehetősen szívós és még 
ellentámadásokkal is megkísérli elvesztett állásainak visszaszerzését. De hiába, mert 
a vadászok azt a területet, amit egyszer már megszálltak, nem engedik ki a kezükből. 

Keleti és északi irányban a románok visszavonulóban vannak. Még közvetlen az 
állás mögött álló ütegek is sebesen hagyják el állásaikat. Jobbra hátul a D. Cosna-n 
az ellenség még erősen tartja a Madlung-csoporttal szemben az állásokat. 

Ott a románok most megszállták a 2. állást. Miután az első ellenlökések ellenük 
meghiúsultak, megelégszenek az állás megszállásával és megtartásával. Előttünk az 
ellenséges védelemben hatalmas rés tátong. Ha most minden tartalékot itt be lehetne 
vetni, az áttörés is sikerülne. 

A csoporttal már megvan a távbeszélő összeköttetés. Távbeszélőim nagyszerű 
gyerekek és semmivel sem maradnak el a vadászok mögött. Gyorsan tájékoztatom a 
csoportot az elől levő helyzetről, kérem, hogy minden lehető tartalékot küldjenek 
utánam, továbbá, hogy a tüzérségi tüzet a Sproesser-sávban a 2. állás ellen is 
szüntessék be. Megtudom, hogy a Madlung-csoportnak eddig (11.45) még a D. 
Cosna-i állást sem sikerült elfoglalnia. Ígéretet kapok, hogy a Göszler-különítményt 
és a 18. ezred zászlóalját azonnal, a legrövidebb úton utánam küldik. 

Most tehát a rendelkezésemre álló erőkkel úgy segítek magamon, ahogy tudok. 
A D. Cosna felől és déli irányból ellentámadással kell számolnom. Az árkászsza- 
kaszt a 4. század körletébe az ellenséges állás elreteszelésére vetem be. Ez meghos- 
szabbítja a szárnyát kelet felé, egy erdős tetejű kúpig. Onnan az egyik géppuskánk 
hosszú sorozatokkal tűz alá vasat a Nicorestinél levő ütegeket (a távolság több mint 
2500 méter) s azt az eredményt éri el, hogy azok gyorsan hozzák a fogatokat, 


felmozdonyoznak és vágtában elhagyják állásaikat. Kelet felé az 1. század a ritkás 
erdőkön lefelé visszavonuló ellenségnek közvetlen a sarkában van a járőreivel. 
Észak felé, az 5. századon túl, a rohamosztagot vetem be, hogy az ellenséges állást 
tovább göngyölítse fel. Vígan halad előre. Ugyanabban az irányban van elérhető 
közelségben (3 km-re) Tirgul Ocna. Tüzérségünk most a helységet heves tűz alá 
veszi. Állomásán vég nélküli vonatok állanak, s közelében több oszlop pihen. Fél 
óra alatt ott lehetnénk s a széles völgyet elvághatnánk, ahonnan azután a román 
arcvonal tekintélyes részeit üldözhetnénk. 

Türelmetlenül várom, hogy a Göszler-különítmény és a 18. ezred zászlóalja beér- 
kezzék. A csoport közlése szerint már mind a kettő régen úton van. Negyedóra mú- 
lik el negyedóra után és senki sem jön. Jobbra hátul még mindig folyik a harc a D. 
Cosna birtokáért. Közben a Rommel-különítmény foglyainak száma 500-ra emelke- 
dett. Több tucat román géppuskát zsákmányoltunk. A sikerült roham után már több 
mint 2 óra telt el. Most északon magukhoz térnek a románok ijedtségükből és nyom- 
ják vissza a rohamcsapatot. Ugyanakkor több román üteg a Satul Nou környékére, a 
4. század körletébe, több száz gránátot lő ki. A legtöbb gránát szerencsére túl 
magasan megy és anélkül, hogy nekünk valamit is ártana a D. Cosna oldalán robban. 
A déli ellenség ugyan nem mer támadni, de az erős géppuskatüzével arra kényszerít, 
hogy a kúszóárkokat gondosan kihasználjuk. Időnként a 4. századnál kézigránátviták 
keletkeznek, de ezek az ellenség számára nem hoznak semmiféle előnyt. 

Mikor 16 órakor (a sikerült roham után 4/4 órával) megérkezik a Göszler- 
különítmény, az észak felől jövő erős ellentámadás arra kényszerít, hogy a 6. száza- 
dot az 1. és 5. század közötti résbe vessem be. Most már igen erős tartalékok nélkül 
nem is gondolhatunk arra, hogy a völgy felé folytathassuk az előnyomulásunkat. Az 
északról jövő ellentámadást közelharccal állítjuk meg. 

Közvetlenül a sötétség beállta előtt észrevesszük, hogy erősebb román kötelékek 
hátrafelé irányuló mozdulatokat hajtanak végre, ugyanakkor megfigyeljük, hogy Tir- 
gul Ocna állomását egymás után több vonat hagyja el kelet felé. Azután még sikerül 
helyreállítani az összeköttetést a 22. tartalék-gyalogezreddel, melynek balszárnya si- 
keresen elfoglalta a 892-es magaslatot. Mivel azt remélem, hogy másnap már áttö- 
résre kerül a sor, kelet felé igen mély előőrsállást veszek fel a különítményemmel. A 
járőreinket Nicoresti-ig küldjük előre. Észak felől mindenesetre az 5. és 6. századdal 
szemben erős ellenség áll. 

Éjfélig még gondoskodnom kell az élelmezésről, a lőszerutánpótlásról, a 
harcjelentés megírásáról és elküldéséről, azután Göszler századossal lefekszem egy 
sátorba aludni. 


Megjegyzések: 1917 augusztus 19-én a két megerősített és egymástól kb. 800 mé- 
terre levő eldrótozott román állás elleni támadás a hegyivadász-zászlóaljat új fela- 
dat elé állította. Ezeket az állásokat 1-1 órás tüzérségi előkészítés után kellett volna, 
hogy elfoglaljuk. A vadászok még az első állás elleni tüzérségi előkészítés alatt 
foglalták el mindkét állást, a másodikat 600 méter kiterjedésben felgöngyölhették és 
csekély saját veszteség mellett 500 foglyot ejtettek. Ezzel megnyílt az útja a kelet felé 
történő áttörésnek, mert alig lehet feltételezni, hogy a románok még egy harmadik 


megerősített védőállással rendelkeznének a D. Cosna-tól keletre. 

Sajnos, ezt a nagy sikert nem lehetett kellőképpen kiaknázni, mert a rendel- 
kezésre álló tartalékok túlkésőn érkeztek a második állásba és mert azok túlságosan 
gyengék voltak. 

A terep a támadásnak a szokásoktól eltérő formáját követelte meg. Ha a D. 
Cosna csúcstól közvetlen északra sikerül behatolni az ellenséges állásba, úgy az 
északkelet felé húzódó védelmi vonalat könnyűszerrel fel lehetett göngyölni, mert a 
támadást az Oroszdombon levő géppuskák az egész idő alatt támogatni tudták. 

Az első vonalba bevetett Rommel-különítménynek az volt a feladata, hogy a 
támadást mennél gyorsabban hajtsa végre és minél mélyebben hatoljon be a 
mélységi övbe. Nem forgácsolhatta szét az erejét az első állás felgöngyölítésével. De 
az erőt a második állásba való betörés után is együtt kellett tartani, hogy az 
esetleges tartalékok beérkezése után a további előnyomulás lehetséges legyen. 

A tüzérséggel, aknavetőkkel és géppuskákkal való együttműködést a lehető lega- 
laposabban készítettük elő. Az aknavető század már a tüzérségi előkészítés előtt le- 
fogta az ellenséget és lehetővé tette a Friedel-járőrnek, hogy a drótakadályt elvágja. 
A tüzérség lekötötte az első állást, mialatt a Rommel-külőnítmény betört. Egy gép- 
puskás-század és az 5. század egy szakasza a betörési hely felett lefogta az ellensé- 
get, amíg a Friedel-rohamjárőr és a Rommel-különítmény be nem hatolt az állásba. 

Az első állásra zúduló erős német tüzérségi tűz miatt a hátrább levő román tarta- 
lékok a második állás felé szaladtak. Ezt a hátrálást támadta meg a Rommel-különít- 
mény. Kihasználva az előnyös helyzetet, közvetlenül a tüzérségi, de különösen gép- 
puskatűz által még jobban megrendített ellenségnek közvetlenül a sarkában ma- 
radva, betört a második ellenséges állásba is. Ezáltal a vadászok inkább 
választották a saját tüzérség tüzében való előnyomulást, mert olyan gyorsan 
haladtak, hogy a tüzet ezalatt át sem lehetett helyezni. 


Ismét védelemben 


A D. Cosna ellen már 3.00 órakor megkezdik a románok a harcot, sok üteg heves 
tüzével. Sok gránát közvetlen harcálláspontom és a közelben levő tartalék mellett 
vág be. Ezek az események arra késztetnek, hogy a veszélyeztetett körletet 
elhagyjuk és a 788-as magaslattól 800 méterre északra, a mélyedésben keressünk 
védelmet. Az ellenség tüze mindinkább erősödik. Főleg a D. Cosna-tól keletre, az 
elfoglalt állásokon van a tűz zöme. Az ellenség ott sejt bennünket. Nagyon boldog 
vagyok, hogy azon a helyen az egységemnek csak elenyésző csekély része van, mert 
az ellenséges tűz az egész állást nemsokára romhalmazzá változtatja. 

7.00 órakor a nagyon mély elővédállásban levő 1. századot erős ellenség közelíti 
meg kelet felől. A Nicaresti-nél levő teknő is lassanként nagy román erőkkel telik 
meg. Az északnyugat felé biztosító 8. századtól ugyancsak ellenséges támadásokról 
kapok hírt. Most tehát semmi kétség, a románok a 19-én elfoglalt területeket ismét 
vissza akarják szerezni. Legfőbb ideje, hogy a védelemre berendezkedjünk. 

A nagyon tagolt és erdős terepen összefüggő védelmi vonalat kell alkotnunk. 


Különösen a szabad szárnyon levő északi résznek kell erős védelmet adni. Lemon- 
dok arról, hogy az egész délelőtt erősen lőtt román állásokat szálljuk meg. A román 
nagyon jól belőtte már magát rá és a legapróbb részleteit is ismeri. Ennek az állásnak 
a védelme nagy veszteségbe kerülhetne. Dacára annak, hogy munkatöbbletet okoz és 
a túlerős ellenséggel való összeütközés pillanatáig már csak nagyon kevés időnk 
van, az új állást az ellenség felé eső lejtőn, a keleti oldalon választom. 

A helyszínen gyorsan kiadom a szükséges parancsokat. Mialatt az 1. század biz- 
tosító részei az erős ellenséggel harcolva lassan visszavonulnak, a századok beássák 
magukat. Az agyagos talajban nagyon jól lehet ásni. A tartalékom egy része az első 
vonalban levő századoknak segít ásni, másik része az összekötő árkokat építi ki. Mi- 
kor a szorongatott biztosítás kénytelen bevonulni, az állások már embermélységűek. 
A közvetlen kővetkező erős ellenséges támadást már közvetlen közelből is könnyű- 
szerrel hárítjuk el. Ekkor a román is az ásójához nyúl és 50 méterre az állásainktól 
ássa be magát. Most már az ellenség tüzérsége is hiába keresi az állásainkat, mert a 
saját gyalogság veszélyeztetése nélkül nem bír ránk tüzelni. Ezért inkább megelég- 
szik azzal, hogy az elhagyott állásait lövi még jobban rommá. 

Kelet felé tehát (4. és 1. századok) nem okoz gondot a harc. Másként alakul a 
helyzet északon és északnyugaton. Itt bizony nagyon nagy hézag éktelenkedik. 

A baloldali csatlakozó pontunk (a 18. bajor tartalékgyalog-ezred I. zászlóaljához) 
a D. Cosna északkeleti lejtőjén, a 491-es magassági ponttól a csúcs felé emelkedő 
oldalháton van. Ezáltal az észak felől támadó román erőknek sikerül a mélyedésbe a 
hátunk mögött behatolni. Az eddig tartalékban levő 3. századnak kell az űrt betölteni 
az 5. század és a 18. ezred részei között, Nagyon nehéz helyzete van a bokros 
terepen a túlerős ellenséggel szemben, de derekasan kitart. 

Óráról-órára hevesebb lesz a harc. Félkör alakú állásaink ellen az ellenség tü- 
zérségi támogatással legalább húszszor indít támadást. A kevés tartalékot állandóan 
tologatni kell az egyik válságos helyről a másikra. Az ellenséges tüzérség ugyan 
összelövi az általunk megszállt oldalhátat, de a vadászok nem törődnek vele. Az 
ellenség hatalmas veszteségeihez viszonyítva a saját — mindössze 20 ember- 
veszteség elenyészőnek mondható. 

Az elmúlt napok felőrlő tevékenysége annyira kimerített, hogy már csak fekve 
adhatom ki a parancsaimat. Délután erős lázzal a legvadabbakat beszélem össze. 
Most már végkép nem vagyok képes vezetni. Este Gőssler századosnak adom át a 
parancsnokságot és még a legszükségesebbeket megbeszélem vele. A sötétség beáll- 
takor a gerincúton a D. Cosna-n át visszavánszorgok a csoportparancsnoksághoz, 
amely most a Törzsdombtól 400 méterre délnyugatra van. 

A württembergi hegyivadász-zászlóalj az állásait minden támadás ellenére 
egészen augusztus 25-ig tartja. Akkor a 11. tartalék-gyalogezred váltja fel és mint 
hadtesttartalék az arcvonal mögé kerül. 

A D. Cosna elleni harcok hatalmas követelményeket támasztottak a fiatal csapat- 
tal szemben. Ez alatt a két és fél hét alatt 500 vadász vesztese volt a zászlóaljnak. 60 
vadász román földben alussza örök álmát. Ha a hadművelet rejtett célját a , keleti 
arcvonal déli szárnyának az összeroppantását" nem is érte el, a vadászok mindenkor 
megoldották a feladatukat a szívós, bátran harcoló és jól felszerelt ellenséggel szem- 


ben. Örökké büszke örömmel tölt el, hogy ilyen csapatnak lehettem a parancsnoka. 
A D. Cosna-i nehéz napok után hamarosan helyrejön az egészségem a Keleti- 
tenger partján eltöltött néhány heti szabadságom alatt. 


Megjegyzések: 1917. augusztus 20-án a főellenállási vonalai sűrű aljfás erdőben 
az ellenség felé eső lejten választottuk, hogy a várható erős tűzétségi tűzhatás alól 
kivonhassuk magunkat. Ez nagyon kifizette magát, mert az ellenség az egész harc 
Jfolyamán nem tudta tűz alá venni főellenállási vonalunkat. 

Mialatt a biztosítás harcolva visszavonult, kiástuk az állásokat. Ennek a 
munkának az elvégzésére a tartalékszázadokat is bevetettük és az első vonalakig 
futóárkokat ásattunk velük. Ezek az árkok nagyon fontosnak bizonyultak, mikor az 
utánpótlást és a sebesültek elszállítását kellett ellenséges tűzben végrehajtani, 
veszteség nélkül, vagy legalább is csak egészen csekély veszteséggel. Ezután a 
tartalékok a nekik kiutalt körletekben magukat ásták be. 

Az augusztus 20-iki védőharcok alatt a tartalékot mindig más és más helyen 
kellett bevetni. Ahol veszély fenyegetett, a tartalék gyorsan megszállta mélységben 
tagolva az állás mögötti terepet. Arra mindig vigyáztunk, nehogy ezeket a 
tartalékokat az első állásban keletkezett hézagok pótlására szétforgácsoljuk. 


V. A TOLMEIN-I TÁMADÁS 1917-BEN 


Felvonulás és készenléti állás a 12. Isonzo-csata előtt 


A gyönyörű Karintiában, ahová a hegyivadász-zászlóalj nagy kerülővel Mace- 
dónián keresztül eljutott, október elején megint átveszem különítményemet. A D. 
Cosna-i harcok veszteségeinek kiegészítésére megérkezett a pótlás. Azonkívül, mi- 
vel golyószórókkal felszerelték, a puskás századok harcereje is tetemesen megnöve- 
kedett. A pihenésre szánt rövid időt az új fegyverrel való kiképzésre fordítjuk. 

Hogy mi a legfelsőbb hadvezetőség szándéka velünk, azt még nem tudjuk. Talán 
az Isonzo-front? 

1915 májusa óta, azaz az olaszok harcba lépésének pillanatától kezdve az volt az 
olasz hadvezetőség célja, hogy Triesztet elérje. A két elmúlt háborús esztendő alatt 
az osztrák-magyar haderőket lassan, de állandóan visszaszorította. 1916 augusz- 
tusában a 6. Isonzo-csatában sikerült az olaszoknak lábukat a folyó keleti partján 
Görz-nél megvetni s magát a várost elfoglalták. 

1917 augusztusában a 11. Isonzo csatában Cadorna a nyugati nagy harcok mintá- 
jára szervezte meg a támadást. Görz és a tenger között keskeny szakaszon 5000 lö- 
veg által támogatott 50 hadosztály támad. Bár a keletkezett súlyos harcokban az 
osztrák-magyar hadsereg nagyon derekasan megállta a helyét, az olaszok által elért 
eredményeket mindenütt visszahódította, a hadjárat második felében az olaszok 
mégis átlépték az Isonzo középső szakaszát és a Bainsizza-fennsík szegélyét elfog- 
lalták. Az utolsó tartalékok bevetésével sikerült csak szövetségesünknek itt a táma- 
dást megállítani. A hatalmas hadjárat szeptember elejéig tartott, azután valamit csen- 
desedett a helyzet. Most Cadorna a 12. Isonzo csatára készülődött. A 11. Isonzo- 
csata eredményeképpen a folyó középső folyásától keletre elért, délkelet irányában 
uralkodó terepről megindítandó támadás az olaszokat nagy reménnyel kecsegtette. 
Harccéljuk, Trieszt elérése, már megfogható közelségbe jutott. Ennek a várható 
támadásnak a kivédésére ez osztrák-magyar hadsereg már nem érezte magát elég 
erősnek. Épp ezért német segítséget kértek. Dacára a nagy nyugati erőfeszítéseknek 
(Flandria, Verdun) a német legfelsőbb hadvezetőség egy 7 harcedzett hadosztályból 
álló hadsereget bocsátott rendelkezésre. A kívánt tehermentesítést a szövetségesek a 
felső Isonzó mentén megindítandó közös támadásnak kellett meghoznia. A 
hadművelet célja az volt, hogy az olaszokat az országhatáron túlra, lehetőleg a 
Tagliamentóig vessük vissza. 

Ehhez az újonnan felállított 14. hadsereghez csatlakozott a württembergi hegyi- 
vadász-zászlóalj is és az Alpesi hadtest kötelékébe lépett. Augusztus 14-én a Krain- 
burg környékén levő gyülekezőhelyünkről kezdtük meg a felvonulást az arcvonal fe- 
lé. A Sproesser-menetoszlop (a vadászzászlóalj és a württembergi hegyitarackos 4. 
tüzérosztály) október 21-éig Bischoflak-Salilog-Podbord-on át, koromsötét és rész- 
ben esős időben lefolyt éjjeli menetek után, eléri Kenza-t. Emellett az előírt menet- 
célt még napfelkelte előtt mindig el kell érni és a fedett, de szűk állásokat még a 
kivilágosodás előtt el kell foglalni, nehogy az ellenséges légi felderítés észrevegyen. 


Ezek az éjjeli menetek nagy követelményeket támasztanak a rosszul táplált csapattal 
szemben. 


A 11. lsonzo-csata. 
4: 750 000 


Különítményem három hegyivadász- és egy géppuskás századból áll. 
Különítmény törzsemmel legtöbbször gyalog menetelek a hosszú oszlop élén. 
Kenza a Tolmein-I arcvonaltól 8 km-re keletre van. Október 21-én délután Sproesser 
őrnagy úr a különítményparancsnokokkal szemrevételezi a támadás készenléti 
helyéül kiutalt körleteket, melyek Tolmein-től délre 1500 méterre a Buzeinka-hegy 
(509) Isonzó felé meredeken lejtő északi oldalán vannak. 

A sokkal magasabban fekvő olasz állásokból sok üteg tüze messze az állások 
mögé hat. Úgy látszik, hogy az olaszoknak lőszerfeleslegük van. Nehéz a kiutalt 
körleten belül elhelyezni a 11] század erős zászlóaljat. Csak néhány kőomlás 
szegélye és néhány az Isonzo felé meredeken eső köves vízmosás nyújt védelmet az 
alig járható lejtőn. Nagyon ijesztő, hogy az ellenség a sokkal magasabban levő Mrzli 
vrh-i (1360 m) állásaiból Tolmein-től északkeletre a Buzenika egész északi oldalát 
oldalozza és betekinti. Ezért a meredek lejtőn az esetleges tüzérségi tűz alkalmával 
erős kőgörgetegekkel kell számolnunk. A készenléti állásban kb. 30 órát kell 
feküdnünk. Vajon hogyan fog ez eltelni? 

Számot kell vetnünk az összes előnytelen körülményekkel, de bele kell 
nyugodnunk. Más lehetőség nincs, mert a Tolmein-i medencében igen nagy a 
készenlétbe helyezett csapatok száma. Az olasz tüzérség heves zavarótüze mellett, 
amely különösen a St. Luzia és Baza di Modeira-i útszorosban válik érezhetővé, 


térünk vissza a zászlóaljunkhoz. Sokkal kevésbé vagyunk tájékoztatva, mint az a 
cseh áruló, aki egy parancs- és térképgyűjteménnyel a napokban átszökött az 
olaszokhoz és ott a Tolmein-től északra induló támadás összes részleteit elárulta. 

Az október 22-ről 23-ra virradó éjjel a zászlóalj elfoglalja a készenléti állást. 
Ezalatt a Kolovrat és Jeza oldalán levő állásokból hatalmas fényszórók világítják 
meg a megközelítési útvonalakat. Többször erős tüzérségi tűz csap le közénk. A 
fényszórók vakítóan fényes kévéi több percig tartó fedezésre kényszerítenek. 
Mihelyt a fénykéve elsuhant felettünk, gyorsan átsietünk a gránátveszélyes terepen. 
Mindannyiunknak az a benyomása ez alatt az előremenet alatt, hogy egy különösen 
tevékeny és igen jól felszerelt ellenséggel állunk szemben. 

A Buzenika hegy keleti lejtőjén a málhásállatoktól meg kell válnunk. A 
Rommel-különítmény a géppuskákkal és lőszerrel erősen felpakolva közvetlen éjfél 
előtt éri el a neki kiutalt törmelékkúpot. A terheket lerakjuk. Megkönnyebbülten 
sóhajt fel mindenki, hogy a veszélyes részen minden komolyabb baj nélkül keresztül 
jutottunk. Pihenésre mégsem gondolhatunk. A néhány órát alaposan ki kell 
használnunk, hogy beássuk magunkat és az állásainkat jól rejtsük. A századoknak a 
körleteket gyorsan kiutalom. A törzs és két század az egyik 20-40 méter széles 
köves medrű vízmosás nyugati oldalában, az első vonalak felé vezető északnyugat 
felé álcázott ösvény két oldalán, a másik két századot 200 méterre keletre egy 
keskeny horpadásban helyezem el. Tiszt és legénység lázasan dolgozik. Mire 
megvirrad, az egész lejtő megint kihaltnak látszik. A lövészgödrökben kuporogva, 


bokrokkal és ágakkal betakarva pótolják a vadászok az elmulasztott álmot. 

De a békés nyugalom nem tart soká. Felettünk a lejtőn néhány nehéz gránát vág 
be. A kövek és sziklák mellettünk gurulnak és száguldanak le az Isonzo felé. Ezek 
után már nem nagyon gondolunk alvásra. Vajon észrevette volna máris az ellenség a 
készenléti helyünket és ez lett volna a belövés? A nehéztüzérségnek ezen a tető 
meredekségű lejtőn pusztító hatása lenne! 

Néhány perc múlva megszűnik a tűz. Egy negyedóra múlva ismét közvetlen 
közelünkben csapódnak le a gránátok, majd kis időre nyugtunk van. 

Az olasz tüzérség most főleg az Isonzo-völggyel kezd foglalkozni. A nap folya- 
mán megfigyelhetjük Tolmein-nél, a nehéztüzérség hatalmas hatását az állásrészek 
és a megközelítési utak ellen. Ezzel szemben a saját tüzérségüűnk csak nagy ritkán lő 
egy-egy lövést. Az embereim sorsa felett érzett aggódás közepette hallatlan lassan 
múlik el a nap. 

Ha az álcázott ösvényen néhány méterrel nyugatra megyünk, világosan meg 
lehet ismerni a völgyben az első olasz ellenséges állást. Ez Tolmein-től nyugatra két 
és fél kilométerrel keresztezi az Isonzo-t, majd St. Daniel-től közvetlen keletre 
Woltschach község irányába veszi az útját. Úgy nézem, hogy az állások, de 
különösen a drótakadályok nagyon jól és erősen vannak kiépítve. A hátrább fekvő 
ellenséges állásokból a borús idő miatt nem tudok semmit sem felfedezni. 

A második ellenséges állás Tolmein-től északnyugatra 9 km-rel, Selisce-nél kell 
hogy keresztezze az Isonzo-t, majd a folyótól délre a Heynik-en és Jeza-n át kell 
húzódnia. A harmadik, valószínűleg legerősebb, állást az olaszok az Isonzo-tól délre 
húzódó magaslatokon a Matajur (1643) — Mrzli vrh (1356) — Golobi-Kuk (1243) 
1192-1114-es magaslatokon keresztül, ott erős szögben délnyugat felé fordulva 
Clabuzzaro-n — Mt. Hum-on keresztül vonták meg. Ezt az állást légi felvételekről 
ismerjük. Az állások között a terepen még egyes támpontok is sejthetők. 

A 14. hadsereg a következőképpen van felállítva: 

A Flits-nél készenlétbe helyezett Kraus-csoport (cs. és k. 22. lövészhadosztály, a 
cHavasigyopár hadosztályy a cs. és k. 55. hadosztály és a német vadászhadosztály), 
súllyal Saga-n keresztül a Stolra támad. 

A Tolmein-nél és a Tolmein-től délre a hídfőállásban készenlétbe helyezett 
Stein-csoport (12. gyaloghadosztály, Alpesi hadosztály, 117. gyaloghadosztály) a 
főtámadó csoport. A 12. hadosztálynak az Isonzo mindkét partján előre kell törnie 
Karfreit felé. Az Alpesi hadosztály feladata az Isonzo-tól délre levő magaslati 
állások (III. olasz állás) elfoglalása, mindenekelőtt a 1114-es magaslaton, a Kuk-on 
és a Matajur-on. 

Délre csatlakozva a Berrer-csoport (cs. és k. 1. hadosztály és az 5. gyaloghad- 
osztály) feladata először a Jeza-tól délre levő állásokat, majd később a Globocak-ot 
és a Mt. Hum-ot elfoglalni. 

Az Alpesi hadtestnél az Isonzo-tól délre levő hídfőállásban az osztrákokat a 
bajor testőrgyalogezred és az 1. vadászezred váltotta fel. 

A testőrgyalogezred támadási célja Kovak—Hevnik az 1114-es magaslaton — a 
Kolovrat hegyháton át a Luico-i gerincúton — Golobi-n át a Matajur-ra. 

Az 1. vadászezred támadási célja: A Woltschach-tól nyugatra levő magaslatok — 


732-es magaslat és délkelet felől az 1114-es magaslat. 

A württembergi hegyivadász-zászlóaljnak az a parancsa, hogy a testőrgyalog- 
ezred jobbszárnyát biztosítsa, a Ford-nál levő ellenséges ütegeket hallgattassa el és 
kövesse a testőrgyalogezredet Matajur-ra. 

Október 23-án estefelé borús és csípős lesz az idő. Mikor besötétedik, a 
málhásállatokon megérkezik a vacsora is a készenléti állásba. Mikor éhségünket 
valamennyire csillapítottuk, mindenki a lehető leggyorsabban felkeresi a vackát, 
hogy még lehetőleg egy kis tartalék álmot gyűjthessen az elkövetkező támadó 
napokra. Éjfél után szemergélni kezd az eső és arra kényszerít, hogy fejünket a 
sátorlapok alá húzzuk. Igazi támadáshoz való idő. 


A 14. hadsereg támadósi terve. 
vsz: 300 000 

Megjegyzések: A Tolmein-i támadás előtt már a felvonulás és a készenléti állás 
elfoglalása is nagy feladat elé állította a csapatot. Erőltetett éjjeli menetekben, leg- 
többször zuhogó esőben haladtunk át a Karavankák láncán, miközben légvonalban 
is több mint 100 km-t tettünk meg. Nappal a csapat légi figyelés elől rejtve, a legszű- 
kebb szállásokon volt elhelyezve. Az ellátás szűkös és egyhangú volt, a hangulat 
azonban mindezek ellenére kiváló maradt. A csapat három esztendei háború alatt 
megtanulta a nehézségeket elviselni anélkül, hogy a tettvágya valamit is csökkent 
volna. 

1917 október 22-23-ra virradó éjjel a készenléti állásba való menetel alatt a 
géppuskás század és a puskás századok részei is tartalékgéppuskákat és behevedere- 


zett lőszertartalékot vittek magukkal. A D. Cosna-i harcok bebizonyították már a 
hegységben a lőszerutánpótlás nehézségeit. 

Mivel a készenléti állásban erős tüzérségi tűzrajtaütésekre számíthattunk, a 
csapat még a sötétség leple alatt beásta magát és állásait jól rejtette. 

A csapat élelmezése nappal a készenléti állásban nem volt lehetséges. Csak a 
sötétség beállta után hozhatták előre a málhásállatok az eledelt. 


Az 1. támadó nap: Hevnik-1114-es 
magaslat. 


1917 október 24-ének esős, sötét éjjelén 2.00 órakor az addig annyira hallgatag 
tüzérségünk megkezdte az előkészítést. Nemsokára Tolmein mindkét oldalán 1000 
löveg torkolattüze villan fel. Odaát az ellenség oldaláról egetverő robbanások és 
ropogás hallatszik. A hegyeken olyan méltóságteljesen visszhangzik, mintha erős 
ítéletidő lenne. Bámulva nézzük és hallgatjuk a borzalmas színjátékot. 

Az olasz fényszórók hiába kísérelik meg, hogy az esőn átvilágítsanak. Az 
ellenséges tüzérségi bénító tűz Tolmein-re és a környékére, amitől annyira féltünk, 
elmaradt Csak néhány ellenséges üteg viszonozza tüzünket. Ez mindenesetre nagyon 
megnyugtató. Visszabújunk megint fedezékeinkbe és félálomban hallgatjuk saját 
tüzérségi tüzünk gyengülését. 

Napfelkeltekor a saját tüzérség ismét hatalmasra fokozza tüzét. Lent St. Daniel- 
nél nehéz aknák rombolják szét az ellenség állását és az akadályokat. Időnként a 
nagy portól és füsttől az ellenséges védelmi rendszerből semmit sem lehet látni. 
Tüzérségünk és aknavetőink tüzelése mind hevesebb és hevesebb lesz. Úgy látszik, 
hogy az ellenséges ellenhatás gyenge. 

A Württemberg-i hegyivadász-zászlóalj röviddel napfelkelte után megindul a ké- 
szenléti helyéről előre. Most sokkal erősebben esik és a látás erősen korlátozva van. 
Az elől levő Sproesser-törzset követve, a Rommel-különítmény egy vízmosásban 
ereszkedik le az Isonzo felé. Miután lent megérkeztünk, közvetlenül az Isonzo 
meredek partja fölött, odazárkózunk a bajor testőrgyalogezred jobbszárnya mögé. 

A hosszú menetoszlop mindkét oldalán levágódik néhány gránát, de nem tesz 
semmi kárt. A menetoszlop közvetlenül az első vonal mögött áll meg. Az eső 
nemsokára bőrig áztat. Vacogva, mindannyian a támadás kezdetét kívánjuk már. De 
a percek csak lassan múlnak. 

A roham kezdete előtt egy negyedórával a tüzérség olyan erősre fokozza tüzét, 
amilyenre eddig még nem emlékezünk. A robbanó gránátok forgatagában a csak 
néhányszáz méterre levő ellenséges állás por- és füstfelhőbe burkolódzik. A 
többórás tűz eredményeképpen a völgyben szürke füstfellegek úsznak. A Kolovrat 
és Hevnik csúcsait az alacsonyan szálló fellegek borítják. 

Közvetlen 8.00 óra előtt az előttünk levő rohamcsapat elhagyja az első vonalat és 
megközelíti az ellenséget. A tüzérségi tűzben magát fedező ellenség ezt nem látja és 
így nem is védi. A szabaddá vált teret most mi is kihasználjuk és előkészülünk a 
rohamhoz. 


8.00 óra! A tüzérség és aknavetők tüzüket előrehelyezik és a testőrezred felugrik 
előttünk, hogy rohamozzon. Jobb szárnyát közvetlen követve féljobbra húzódunk, 
hogy a St. Daniel-nél levő állásokat foglaljuk el. A romok alól halotthalvány harccal 
és felemelt karokkal jönnek elő a védők. A Hevnik északi lejtőjétől még elválasztó 
síkságon keresztül sietünk. Hevnik keleti nyúlványairól itt-ott géppuskatűz akadá- 
lyozza ugyan előnyomulásunkat, de a szabad térségen át nem akad el a támadásunk. 

Mialatt a testőrök a Hevnik keleti lejtőjét iparkodnak elérni, mi az északi oldal 
felé igyekszünk. Sproesser őrnagy úr törzsével már majdnem el is érte az erdősze- 
gélyt. A vadászok a nagy málhájukkal, géppuskájukkal, vagy lőszerükkel megpakol- 
va nem követhetik olyan gyorsan őket. 

Mikor a 179-es magassági pont környékét elértük, az emelkedő erdős oldal 
megvéd a balról jövő tűz ellen. 

Már az egész Rommel-különítmény elérte az oltalmat nyújtó lejtőt. Sproesser őr- 
nagy úr parancsára most a zászlóalj elővédjeként indul el a Hevnik északi lejtőjén, a 
Foni felé vezető ösvényen. Az első század egy raja Seitzer szakaszvezető parancsok- 
sága alatt: él; 150 méter távközzel követi az 1. géppuskás század egy szakasza, a 
különítménytörzs, 1., 2., század és az 1. géppuskás század fennmaradó része. 
Streicher hadnaggyal, új parancsőrtisztemmel néhány méterrel az él mögé sorolok be 
a menetoszlopba. 

Az ösvény, melyen Foni-t meg akarjuk közelíteni, keskeny és a bokrok benőtték. 
Úgy látszik, ezt az ellenség alig használhatta. Az ösvény két oldalán a lejtő nagyon 
meredek és sűrű erdő borítja. A sárga levelek még a fákon vannak. A sűrű bokrok 
között csak néhány méterre látunk. A völgybe csak ritkán nyílik kilátás, Néhány 
mély vízmosás az Isonzo felé vezet. A völgyből és abból az irányból, ahol a testőr- 
ezredet sejtjük, a nehéz tüzérség gránátainak becsapódása tompán morajlik. Az előt- 
tünk levő erdő gyanúsan csendes. Errefelé valahol, csak össze kell ütköznünk az el- 
lenséggel. Pedig ebben a sűrű erdőben még a tüzérség sem segíthet rajtunk, egészen 
magunkra leszünk hagyatva. 

Az él különösen óvatosan halad előre. Többször megáll és figyel az előtte 
elterülő erdőben, de minden óvatossága hiábavaló. Az ellenség lesben áll és már vár 
minket. A 824-es magassági ponttól keletre 1 km-re az élt közvetlen közelből több 
géppuska veszi tűz alá. Megkapom a jelentést is: cAz ellenség előttünk kiépített 
védőállásban, drótakadályok mögött van. Az él öt embere megsebesült, 


Teljesen kilátástalannak, vagy legalább is csak nagy veszteségek árán látom 
keresztülvihetőnek itt a támadást, mert az út mindkét oldalán, sűrű bozótban a tető 
meredekségű lejten, tüzérségi támogatás nélkül kellene a drótakadály mögött a 
nagyon figyelmes ellenséget megtámadni. Ezért elhatározom, hogy máshol próbálok 
szerencsét. 

A mostani él az ellenség előtt marad. Az 1. század másik raját jelölöm ki új élnek 
és elindítom az ellenséges állásoktól 200 méterre déli irányban felfelé egy 
kőhasadékban, abban a reményben, hogy az ellenséges állást valahol majd csak 
megkerülhetem. 

Sproesser őrnagy úrnak jelentést küldök. 

A kapaszkodás nagyon nehéznek bizonyul. Az új él mögött kb. 40 méterre mene- 
telek Streicher hadnaggyal. Közvetlen nyomunkban egy géppuska kiszolgáló 
legénysége jön, a puskát szétszedve, felváltva cipelik. 

Ebben a pillanatban egy mázsás szikla gurul le zegzugos vonalban, egyenesen fe- 
lénk. Egy pillanat töredéke alatt belátjuk, hogy akit ez a szikla eltalál, annak azonnal 


vége. A vízmosás csak 3 méter széles. Kikerülni bajos, vissza már nem mehetünk! 
Mind a vízmosás baloldatához lapulunk. A szikla azonban közöttünk ugrál el, 
anélkül, hogy valakit is megsértene és legurul a völgy felé. 

Hála Istennek nem vált valóra az a sejtésünk, hogy az olaszok köveket dobálnak 
le ránk. A szikla az él lépései alatt vált le. 

A további kapaszkodás folyamán a guruló kövek elvágták a jobb csizmám 
bokaszorító szíját és a bal lábamat alaposan megütötték. A következő félórában csak 
két ember támogatásával, nagy kínok között jutok tovább. 

Végre mögöttünk van a vízmosás és most sűrű aljfák között kapaszkodunk 
följebb. Az eső bőrig áztatott. Óvatosan haladunk és többször megállva figyelünk és 
fülelünk. 

Az erdő ritkul. A térkép szerint most a 824-es magassági ponttól 800 méterrel 
keletre kell lennünk. Különösen óvatosan lopakodunk az erdő széléhez közelebb. 

Itt egy járt ösvényt fedezünk fel, amely keleti irányban lefelé vezet. Emögött a 
kopasz oldalon jól kiépített és erősen eldrótozott összefüggő állást veszünk észre, 
amely fel a Leihce vrh felé emelkedik. Az ellenséges állás még kihalt. A német 
tüzérségi tűz még nem feküdt rajta. Elhatározásom a következő: sok géppuskával 
tűzrajtaütést hajtok végre a balszárnnyal az erdőszélen meglepetésszerűen támadom 
meg az állást. A helyzet nagyon hasonlít augusztus 12, illetve 19-éhez, a D. Cosna 
megrohamozásához. 

£ 1917 okt. 24. 

jb s Kitérés és a készen- 
léti hely a meglepetés: cs A 2. olasz állás 
szerű támadáshoz. áttörése. 


Egy géppuskás szakasz tűzoltalma alatt, melyet a bokrok védelme alatt vittem 
állásba, különítményem az ellenséges akadályoktól 60 méterre egy mélyedésben 
támadásra csoportosítom. Hála a vadászok nagy fegyelmének ezt a műveletet a sűrű 
erdőben a zuhogó zápor ellenére is teljesen zajtalanul hajtjuk végre. Messze lent az 


Isonzo-völgyben dühöng a harci zaj. Balra hátul sokkal közelebbről is harcot 
hallunk, ott kell, hogy álljanak most a testőrök. Körülöttünk és feljebb a réten teljes 
béke honol. Néha-néha az ellenséges állás mögött embereket látunk mozogni. Ez a 
jele annak, hogy az ellenség még nem vett észre minket. 600 méterrel balra és hátul 
most egyes német gránátok robbannak. Az előttünk levő állás, iránya után ítélve 
egyenes folytatása kell legyen annak, amelyikbe Foni felé menet beleütköztünk 
ezelőtt egy háromnegyedórával. Ez tehát valószínűleg a második olasz állás. A sűrű 
bokrok között közelebb már nem mehetünk zajtalanul. A különítmény készen áll. 
Megkezdjem a támadást? 60 méter bozót, azután az akadályok!... Bizony, ha az 
ellenség csak egy kicsit is ügyel, úgy itt nem lehet könnyű győzelemre számítani. 

Ekkor új gondolatot ad a tőlünk balra, az erdőszélen vonuló, jól álcázott és kita- 
posott ösvény. Valószínű, hogy ezen az ösvényen történt eddig a közlekedés vagy a 
St. Daniel-i vagy a Hevnik keleti lejtőjén levő védők, vagy az ott levő tüzérségi fi- 
gyelők felé. Amióta itt voltunk, még egyetlen olasz sem használta. Az ösvény ka- 
nyarog. A déli oldalán levő álca olyan jól takar a hegyoldal felé, hogy onnan aligha 
lehet megismerni, hogy barát, vagy ellenség közeledik-e rajta. Ezen az úton abban az 
esetben, ha az ellenség nem akadályoz, fél perc alatt bent lehetünk az állásban. Ha 
akkor gyorsan cselekszünk, úgy az úttól jobbra és balra levő ellenséget még azelőtt 
lehetne elfogni, mielőtt az még lövéshez juthatna. Ez bátor szívű embereknek 
nagyon szép feladat. Ha az ellenség netalán védekezne, úgy a készenlétbe helyezett 
egész különítménnyel a tervezett támadást egyszeriben megindíthatom, a géppuskás 
század tűztámogatása mellett. 

Az óriástermetű Kiefner őrvezetőt (2. század) bízom meg ezzel a nehéz feladat- 
tal. Az a parancsom, hogy az álcázott úton úgy menjen előre 8 emberrel, mintha az 
elől állásban levő olaszok jöttek volna vissza. Hatoljanak így be az ellenséges állás- 
ba és lehetőleg lövés, vagy kézigránátdobás nélkül az út két oldalán levő meg- 
szállókat fogják el. Abban az esetben, ha harcra kerülne a sor, az egész különítmény 
támogatását megígérem. Kiefner megért engem és kiválogatja társait. 

Néhány perccel később a Kiefner-járőr máris az ellenség felé halad az ösvényen. 
Az egyöntetű lépések elhalnak. Vajon fog-e sikerülni? Minden idegszálunkat megfe- 
szítve, ugrásra illetve hosszúsorozatokra készen fekszünk. Egyetlenegy lövés három 
század tüzét váltaná ki. Megint hosszú, gyötrelmes percek telnek el. Azonkívül, 
hogy az esőcseppek kopognak a száraz leveleken, semmit sem hallunk. Akkor végre 
léptek közelednek s egy vadász halkan jelenti: cA Kiefner-járőr kiemelt egy ellen- 
séges óvóhelyet, 17 embert elfogott és egy géppuskát zsákmányolt. Az állásban levő 
ellenség semmit sem vett észre). 

Erre a 2., 1., század, 1. géppuskás század sorrendben az egész különítményt be- 
vezetem az álcázott úton keresztül az ellenséges állásba. A Schiellein-különítmény 
(3., 6., század, 2. géppuskás-század) amely közvetlenül Kiefner betörése előtt ren- 
delte magát alám, szintén követ. Rohamjárőrök által a rést hangtalanul mindkét ol- 
dalt 50-50 méterrel kitágíttatom. Ezalatt a művelet alatt a tapasztalt vadászok több 
tucat olaszt fogtak el, akik a zuhogó eső elől óvóhelyeikre menekültek volt. Hála a 
sűrű álcának, a felettünk tevő ellenség a hat század jelenlétéről még mindig nem 
vesz tudomást. 


Most a következő lehetőségek állnak előttem: 1. Az ellenséges állást dél, 2. 
észak felé felgöngyölítem, vagy 3. egyenesen a Hevnik csúcsa felé áttörök. A legu- 
tolsót választom. Ha egyszer a csúcs már a birtokunkban van, úgy kétoldalt az állást 
már nagyon könnyű felgöngyölíteni. Minél mélyebben hatolunk be az ellenséges 
mélységi övbe, annál váratlanabb lesz megjelenésünk s ezáltal a harcunk is annyival 
könnyebb lesz. Most nem törődöm jobbra és balra az összeköttetéssel. A 6. 
württembergi vadászszázad az oldalát maga is meg tudja védeni. Hiszen a támadási 
parancs is azt mondja: Abban a biztos tudatban, hogy elől és oldalt erős tartalékok 
vannak, a napi célok időben és térben való megkötése nélkül, állandóan-nyugat felé 
kell törekedni. 

Az első géppuskás századot előbbre osztom be, mert az ellenséggel való eset- 
leges összeütközés esetén nagy tűzerővel akarok elől rendelkezni. Azonkívül a 40 
kilóval megterhelt géppuskás lövészeknek kell az ütemet szabályozni. Hogy ezeknek 
a vadászoknak most mekkora a teljesítményük, azt csak az tudja megérteni, aki 
hasonló megterheléssel, út nélkül, ilyen rossz időben magas hegységet mászott meg. 

A még mindig zuhogó esőben lopódzunk előre — kilométerhosszú menetoszlop — 
bokortól bokorig, a teknőket és vízmosásokat kihasználva és állást állás után foglal- 
va el. Sehol sem keletkezik harc. Legtöbbször hátulról emeljük ki az ellenséges fész- 
keket. Aki meglepetésszerű megjelenésünkkor nem adja meg magát azonnal, az 
minden fegyverét otthagyja és esze nélkül rohan lefelé a mélyebben levő erdő irá- 
nyába. Mi pedig nem lövöldözünk a menekülő ellenség után, nehogy a még feljebb 
levő ellenség figyelmét magunkra vonjuk. 

Ezalatt az előnyomulásunk alatt a saját tüzérségünk többször veszélyeztet. Fény- 
jeleket nem adhatunk le, mert azok az ellenséget is figyelmeztetnék jelenlétünkre. 
Egy emberünket a saját nehézgránátok által okozott kőgörgeteg sebesít meg. 

Többek között egy olasz 21 cm-es üteg állásaiba hatoltunk be, melyet a mi üte- 
geink gázgránátokkal lőttek. A kiszolgáló személyzet nyomtalanul eltűnt. A hatal- 
mas lövegek mellett egész gránáthegyek állnak. A sziklába robbantott óvóhelyek és 
lőszerraktárak még csak meg sincsenek sérülve. Közvetlenül 100 méterrel feljebb 
közepes ütegre bukkanunk. Ennek lövegei teljesen gránátbiztosan sziklakamrákban 
vannak elhelyezve, csak egészen keskeny lőrés van előttük. 

11.00 óra körül elérjük a Hevnik csúcsától kelet felé vezető oldalhátat. Itt talál- 
kozunk a testőrök III. zászlóaljával. Egy ideig velük egy magasságban menetelünk a 
Hevnik csúcsa felé az oldalhát mentén, amely most erős német tüzérségi tűz alatt 
fekszik. Mialatt a testőrök pihenőt iktatnak be, hogy a tüzérségi tűz befejezését meg- 
várják, századaimmal kitérek a Hevnik északi oldalára. Onnan 12.00 órakor anélkül, 
hogy harcoló ellenségre bukkannánk, elérjük a 876 m magas Hevnik-csúcsot. 
Köröskörül nagyon sok szétugrasztott olasz van, ezeket részben összefogdossuk. 

Az eső elállt. A közvetlen felettünk tornyosuló felhők megmozdulnak. Időnként 
az 1114-es magaslatot és a Kolovrat gerincét is láthatjuk. Onnan most a Hevnik- 
csúcs ellen erős tűzharcot kezdenek az olaszok. Valószínű, hogy az 1114-es magas- 
laton levő figyelők felismerték a vadászokat. Hogy felesleges veszteségeket ne 
okozzak, mindkét különítményt kivonom és a zászlóalj feladatának megfelelően a 
Hevnik csúcsa és Foni között kiemeltetem velük az olasz tüzérség fészkeit. A 


Hevnik-csúcs déli lejtőit és a Nahrad nyerget (8307-es magassági pont, a csúcstól 300 
méterrel délnyugatra) járőrökkel fésültettem végig. Az általam zsákmányolt és krétá- 
val megjelölt olasz lövegek száma 17-re emelkedett, köztük tizenkettő nehéz löveg. 
Nagy éhségünket olasz konzervekkel és kész mozgókonyha-élelemmel csillapítjuk. 

Mikor 15,30 óra körül a testőrezred részei megjelennek a Nahrad-nyeregben, én 
is összeszedem két különítményem és ugyanoda vonulok. Egy félórával később a 
testőrök III. zászlóalja 3 századdal megindul az 1066-os magassági ponton (Nahrad) 
át az 1114-es magaslatra vezető álcázott úton. Mivel a zászlóaljam feladata az, hogy 
ennek az ezrednek a jobbszárnyát biztosítsa, a 6. hegyivadász századdal (elől a 
Rommel, utána a Schienlein különítménnyel) közvetlenül felzárkózom. 

Streicher hadnaggyal az oszlopom élén menetelek. Az idő kiderült. A Kolovrat- 
gerinc, az 1114-es magaslat és az 1114-es magaslatról a Jeza-ra vezető oldalhát éle- 
sen rajzolódik ki. A jelen pillanatban ellenség nem akadályozza előnyomulásunkat. 

Midőn 17.00 óra tájban a sziklakoronával borított 1066 méter magas Nahrad 
csúcs felé közeledünk, a testőrök élszázadánál néhány lövés esik. Ezután a két 
különítmény a sziklák alatt az úttól keletre fedezékbe megy. 

Én a Rommel-különítményt az úttól jobbra, a testőr gyalogezred második 
lépcsőjében lévő századokkal egy magasságban fedeztetem, magam pedig Streicher 
hadnaggyal szemrevételezem az 1066 körüli helyzetet. 

Itt a 12. testőrezred részeit találjuk harcban, túlerős ellenséggel. Az olaszok 
emeletszerű, egymás fölött levő, erős és magas drótakadályokkal ellátott állásokban 
vannak az 1114-es magaslattól északnyugatra 500 méterre levő magaslaton és 
magán az 1114-en. Előttünk az út jobboldalán, a testőrökkel egy magasságban, az 
olaszok még mindig állásban vannak. 

Triebig hadnagy parancsnoksága alatt az 1. századot gyorsan előrevonom és az 
úttól jobbra az 1066-os magaslattól délnyugatra megtisztíttatom velük az ellenséges 
állásokat. A század ezt a feladatot gyorsan és ügyesen hajtja végre. Veszteség nélkül 
foglaljuk el az állásokat és 7 tisztet, 150 közlegényt fogunk el. 

Eközben utasításomra a 2. század és az I. géppuskás század az 1066-os magas- 
lattól nyugatra tisztítja meg az állásokat, óvóhelyeket és figyelőhelyeket. A 
Schienlein-különítmény az 1066-os magassági ponttól 100 méterre északnyugatra, 
közvetlenül az általunk megtisztított sziklakoszorú alatt, tartalékban hagyom. 

Hogy az 1114-en fennálló helyzetet még napvilágnál alaposabban szemrevételez- 
zem, a 12. testőrgyalogezred III. zászlóaljával az érintkezést személyesen felvegyem 
és a további szándékáról tájékozódjam, Streicher hadnaggyal elmegyek az ezred 
jobbszárnyára. Az 1066-os magaslattól 50 méterrel délre az első vonalban a tes- 
tőrzászlóalj több tisztjével találkozunk Ezek éppen egy járőrt figyelnek, mely az 
1114-es magaslat és az attól 500 méterre északnyugatra levő emelkedés közötti tek- 
nőben kísérli meg, hogy az ellenséges állás közelébe jusson. Ennek a járőrnek a 
helyzete bizony nem nagyon előnyös. A láthatólag teljesen rendületlenül álló ellen- 
ség a kopár előterepet az állásai előtt időnként különböző irányból géppuskatűzzel 
szórja le. Itt minden jel szerint az ellenség nagyon elővigyázatos és több állásrészt 
már nem akar kiadni a kezéből. 

Mindnyájan azon a nézeten vagyunk, hogy ezeket az erős és a saját tüzérségünk 


által még nem háborított állásokat, melyeket ráadásul erős és harcias ellenség véd, 
az 1114-es és az ettől északnyugatra 500 méterre levő (1120-1130 méter magas) 
uralkodó magaslatokon, csak alapos tüzérségi előkészítés után fogjuk tudni bevenni. 
Távcsövemmel hosszabb időn át megfigyeltem az ellenséges állás részleteit. 
Eközben az 1114 irányából egy géppuska többször fedezésre kényszerít. 

Lassanként beköszönt az este. Az 1. századnak az a kísérlete, hogy az 1114-es 
magaslattól 500 m-re északnyugatra levő állásokból még valamit elfoglaljon, nem 
jár sikerrel. A vadászzászlóalj részei berendezkednek az éjszakára. Az éjjeli harcfel- 
derítésre az I. és 2. század kap parancsot. Harcálláspontomat egy olasz tüzér-figye- 
lőben rendezem be, közvetlenül az 1. század mögött. Itt Streicher hadnaggyal és a 
12. ezred 111. zászlóaljának egyes tisztjeivel az 1114-es magaslat és a Kolovrat- 
gerinc elleni támadást alaposan megvitatom. A 12. ezred 10. és 11. századát ebben 
az időpontban még nem vetették be. A 12. testőrszázadnak az 1114-es magaslat 
csúcsa ellen intézett támadásának sikeréről eddig még nem tájékoztattak. 

19.00 órakor gróf Bothmer őrnagy, a testőrezred parancsnoka hivat a III. zászló- 
alj harcálláspontjára, mely az 1066-os magassági pont mellett, különítményemtől 
100 méterre van. Jelentem neki az alám rendelt 6 század helyzetét. Gróf Bothmer őr- 
nagy erre elrendeli, hogy lépjek az ő parancsnoksága alá. Alázatosan megjegyzem, 
hogy eddig Sproesser őrnagy úrtól kaptam parancsokat, aki — tudomásom szerint — 
rangban idősebb, mint a testőrezred parancsnoka. Amúgy is minden pillanatban 
várom, hogy a különítmény körletébe megérkezzék. 


Az 1114-es magassági pont előtt, 
Északkeleti nézet. 


Erre a testőrezred parancsnoka megtiltja különítményemnek, hogy az 1114-es 
magaslat környékén vagy attól nyugatra bármilyen harci tevékenységet is folytasson, 
mert ez mind a testőrezred dolga. A Württembergi hegyivadász-zászlóalj részeinek 
tetszésére bízza, hogy október 25-én miután a testőrezred elfoglalta az 1114-es 
magaslatot, azt szállják meg, vagy az ezredet nyugat felé a második lépcsőben 


kövessék. Erre azt válaszolom, hogy az ügyet majd a parancsnokomnak fogom 
jelenteni. Ekkor elengedett." 

Harcálláspontomra nem nagyon jó hangulatban térek vissza. Egyáltalában nem 
illik hozzánk hegyivadászokhoz, a második vonalbeli harc s megkísérlem kitalálni a 
módját, hogy az így elvesztett cselekvési szabadságomat ismét visszaszerezhessem. 
Világos, hogy ez csak Sproesser őrnagy úr megérkezése után lesz lehetséges. 

21,00 óra körül megérkezik Autenrieth hadnagy, zászlóaljunk élelmező tisztje. Ő 
a 12. ezred, majd ennek III zászlóaljának harcálláspontján keresztül érkezett meg, 
ahol jelen volt a 25-én, az 1114-es és a Kolovrat-gerinc ellen tüzérségi támogatással 
tervezett támadás megbeszélésén. Onnan irányították harcálláspontomra. Tőle tudom 
meg, hogy Sproesser őrnagy úr a Wahrenberger-különítménnyel folytatta Foni felé a 
támadást és hogy közvetlenül a sötétség beállta előtt a faluba is behatolt. Továbbá 
közli még azt is, hogy a 12. hadosztály az Isonzó-völgyben nagyon szépen halad elő- 
re. Tájékoztatom őt az 1114-es magaslat körüli helyzetről és elbeszélem neki a 12. 
ezreddel való összetűzésemet és kérem, hogy olyan gyorsan, amennyire csak lehet, 
jelentse személyesen Sproesser őrnagy úrnak és kérje meg, hogy még napfelkelte 
előtt a Wahrenberger-különítménnyel, vagy anélkül, jöjjön harcálláspontomra, hogy 
az elveszett cselekvési szabadságomat megint visszanyerjem. Autenrieth hadnagy 
szívesen vállalja a nehéz feladatot és a koromsötét éjszakában, az ellenségtől még 
korántsem teljesen megtisztított terepen azonnal elindul. 

Elképzelhető, hogy a vadászzászlóalj 1066-nál levő részei az október 24-25-re 
virradó éjjelt vizes ruháikban nem a legkellemesebben töltötték el. Az elől levő 
századok éjjeli portyái az ellenséges állások előtt még néhány olaszt elfognak. 
Különben egyetlen járőrnek sem sikerült az ellenséges akadályokon keresztül akár 
csak az első állásba is bejutni. Az olasz őrszemek mindenütt nagyon éberek, 
kézigránátokkal és géppuskatűzzel válaszolnak azonnal a legkisebb mozgásra is. 

A 12. testőrgyalogezred III. zászlóaljáról megtudjuk, hogy az eddig az 1066-os 
magassági ponttól északra tartalékban levő századait a késő esti órákban az 1114-es 
magaslat túlsó, északi oldalán vetették be. Eddig a 732-es magassági ponton ke- 
resztül támadó 1. vadászezreddel még nem sikerült az összeköttetést felvenni, arról 
nem tájékoztatnak, hogy a 12. ezred 12. százada Schoerner hadnagy parancsnoksága 
alatt az 1114-es csúcsot már elfoglalta volt. 

A kemény deszkapadon félálomban gondolkodom, hogyan is lehetne a támadás 
folytatása. Arcban? Hatalmas és sikeres tüzérségi támogatás nélkül, melyet azonban 
csak néhány órával napfelkelte után kapnánk meg, a jelenlegi állásainkból a 
támadást nem tartom lehetségesnek ez ellen a jól kiépített hatalmas védelmi rendszer 
ellen. Azonkívül ilyen támadás esetében a testőrezred a vadászzászlóalj első 
vonalbeli közreműködését nem óhajtja. 

Ha az időt rabló tüzérségi előkészítést el akarjuk kerülni, úgy az 1114-es magas- 
sági ponttól nyugatra, vagy délkeletre, néhány kilométerre a harcok gyújtópontjától 
olyan helyen kell a 3. olasz állást megtámadni, ahol még az ellenséget nem 
háborgatták. Ott még lehet meglepetésszerűen támadni. Az 1114-es magaslattól 


" Lásd: KBerichtigungen des Reichsarchivs zu den Minden Isonzo L und II. vom Frühjahr 1930.) 


nyugatra a 3. olasz állás a Kolovral-gerincnek a Kakuk felé emelkedő teraszszerűen 
kiugró csúcsát koronázza. Ha itt valahol sikerül áttörni, úgy ennek az 1114-es 
magaslaton levő állásokon is meg kell hogy legyen a hatása, mert a terep magasabb 
lévén, uralkodik az 1114-es part felett. Itt tehát a württembergi hegyivadász- 
zászlóalj vállalkozó szellemű tisztjei és legénysége számára nagyszerű győzelmi 
kilátás nyílnék. Az 1114-től délkeletre az ellenséges állások mélyebben feküsznek, 
mint magán az 1114-en. Ott az esetleges áttörés az 1114-en nem nagyon éreztetné a 
hatását. Azonkívül a testőrezred jobboldalán bevetett zászlóalj számára számításba 
sem jöhet. De hiszen nem tiltotta-e el különítményemet a testőrezred parancsnoka 
mindenféle harci tevékenységtől a tőlünk nyugatra levő ellenséggel szemben? 

Rövid kézigránátharcoktól eltekintve, az október 25-ére virradó éjjel nyugodtan 
telik el. 

Az ellenséges állás figyelmes őrszemei a kora hajnali órákban kiküldött járőröket 
éppen úgy visszakergetik, mint éjfél előtt. Az éjjel és kora reggeli órákban a 
Rommel-különítmény a testőrezred zászlóaljától nem kap helyzetközlést. 5.00 óra 
tájban — még koromsötét van, — megérkezik Sproesser őrnagy úr harcálláspontomra. 
Közvetlen nyomon követi a hegyivadász zászlóalj többi része (4. század, 3. 
géppuskás század). Vázolom az 1114 előtti helyzetet, a testőrezreddel való 
kapcsolataimat és támadási tervemet. Hogy az utóbbit keresztül is vihessem, négy 
puskás és két géppuskás század alárendelését kérem. 

Sproesser őrnagy úr egyetért támadási tervemmel, de keresztülvitelére egyelőre 
csak két puskás és egy géppuskás századot bocsát rendelkezésemre, azonban sikerült 
támadás esetére további támogatás ígér. Mialatt új kötelékemnek a menetparan- 
csokat kiadom, a harcálláspontomra érkező testőrezred parancsnokával, Sproesser 
őrnagy úr a helyzetet megbeszéli. 


Megjegyzés: A St. Daniel-i 1. olasz állás egyetlen átfutó árokból állt, mely 
mögött számos fedezék és óvóhely volt. Az állást elől erős drótakadály védte. Az 1. 
és 2. állás közötti mélységi övben egyes géppuskás fészkek és támpontok voltak 
kiépítve. Az első vonal nem volt eléggé rejtve, míg a mélységi öv berendezéseit alig 
lehetett észrevenni. 

A német tüzérségi előkészítés szétrombolta az első olasz állást, megszállói pedig 
felőrlődtek. A mélységi övben levő néhány géppuskás fészek, stb. nem volt képes a 
mindkét arcvonalon előretörő támadást megállítani. Ha az olaszoknak az 1. és 2. 
állás között sok géppuskájuk lett volna, úgy a támadásunk könnyen elakadt volna. 
Ahhoz, hogy a mai védőállásokhoz hasonló mélységi övvel rendelkező állást 
szétromboljuk, igen nagy összhatást kell elérni. 

A Rommel-különítmény éle a keskeny ösvényen haladva a meredek lejtőn 5 
embert vesztett, mikor az ellenséges állásba ütközött. Ha az emberek közötti távköz 
nagyobb lett volna, akkor a veszteségeket is részben el lehetett volna kerülni. 
Romániában, nyílt terepen a kozákok élben 200 méter távközzel lovagoltak. Ha az 
első ember valamire bukkan, úgy a következő azonnal jelentheti. A gyalogság élének 
is ehhez hasonlóan kell cselekednie. A szoros felzárkózásra késztető birkaösztön 
előbb-utóbb az él megsemmisítésére vezet. 

Míg a Foni felé vezető úton a védők nagyon éberek voltak, 800 méterre északke- 
letre, ugyanabban az állásban, a figyelés egyáltalában nem működött. Nem elég az 
állást csak figyelmes őrszemekkel ellátni, hanem az előterepet is állandóan szemmel 
kell tartani járőrökkel, különösen rossz időben, továbbá tagolt, vagy fedett terepen. 

A támadó hadművelet állása október 25-én reggel a következő volt: A Flits- 
medencében a Krausz-csoport még 24-én este elérte a Saga-i völgyzárat. Október 
25-én hajnalban onnan kezdte meg a támadást az 1668 méter magas Stol ellen. 

Az Isonzó-völgyben a 12. hadosztály támadása — hála a borús, esős időnek, 
amely a hegyekről a tűzhatást kikapcsolta, — nagyon szépen haladt előre és október 
24-én ldersko — Karfreit-en át a Creda és Robicnál levő Natisone-völgyet érte el. A 
Luiso-szoros ellen az Eichholtz-csoport tért le (2 zászlóalj, 1 lövegszakasz), 25-én 
reggel a 12. hadosztály gyengébb erői (Schnieber-század) megmászták a Matajur- 
tömb északi nyúlványait, az Eichholz-csoport Golobi-nál állt harcban túlerős olasz 
egységekkel szemben. 

Az Alpesi hadtestnél a bajor testőrgyalogezred és a Württemberg-i hegyivadász- 
zászlóalj a 3. olasz állásnak az 1114-es magassági pontnál levő kiszögellő részénél 
áll harcban. Bár a Schoerner-század ( 12. testőr-század) erősen kezében tartja a 
csúcson levő állásokat, az ellenség körülötte állásait az elképzelhető legnagyobb 
Jfokú óvatossággal védi s az elvesztett állásrészt minden irányból ellentámadással 
igyekszik visszaszerezni. E célból hatalmas erőt vet be. Az I. vadászezred még a 
732-es magassági pont környékén a 2. olasz állás birtokáért harcai. 

A 200. hadosztály a 3. vadászezreddel a Jeza-t foglalta el. A 4. vadászezred a 
497-től nyugatra a 2. olasz állás birtokáért küzd. 

A Scotti-csoport a cs. és k. 1. hadosztállyal elfoglalta az I. és 2. olasz állást és 
most Ostry-Kres-Pusno—SrednjeAvska vonalát érte el. 

Összefoglalva: Az Isonza-tól délre húzódó hatalmas magaslatokon (Matajur— 
Mrzli inh—Golobi—Kuk-1192-1114-La Cima—-Mt. Hum) a 3. olasz állás, kivéve az 
1114-nél levő kisebb állásrészeket, még erősen az olaszok kezében van. Védői 
pihentek, tartalékokban bővelkednek. Az állást a német tüzérség még nem lőtte. 


A 2. támadási nap 1917. október 25-én. 
Meglepetésszerű betörés a Kolovrat-állásba. 


1917. október 25-én hajnalhasadáskor a 2. századdal és az 1. géppuskás század- 
dal elhagyom az 1066-os magaslat sziklakoszorújának nyugati részét. Keskeny, me- 
redek vízmosáson ereszkedünk le északnyugati irányban az 50 méterrel lejjebb levő 
sűrű bozót felé. De a figyelmes ellenség ezt a mozdulatunkat észreveszi és géppus- 
katüzével néhány könnyű sebesülést okoz. Nemsokára mindenki eléri a fedezéket 
nyújtó bokor-csoportot. Itt a Rommet-különítményhez a 3. század is csatlakozik. 
Fent az 1114-en most heves tűzharc kezdődik. 

Még mielőtt tovább mennénk, a századokat tájékoztatjuk a szándékolt támadás 
felől. 2-400 méterrel az ellenséges állás alatt a Kolovrat meredek északi lejtőjén az 
1114-es magaslatnál tomboló harctól körülbelül 2000 méterre akarok elhúzódni. Ott 
majd megállok és a terepen a 3. olasz állás ellen alkalmas helyet keresek ki és onnan 
fogok meglepetésszerűen támadni. Különösen az fontos, hogy az olaszok állásaikból 
az eltolódást ne vegyék észre. 

A vizes ruhában eltöltött hideg éjszaka után nagyon jól esik a menet. A reggeli 
kávét olasz konzervekkel helyettesítjük. Minél világosabb lesz, az 1114-es és az 
1066-os magaslatoknál annál hevesebb harc tombol. Ettől a küzdelemtől akarok 
most eltávolodni. Különítményem bokortól bokorig és lejtőről lejtőre kúszik, teljes 
csendben. Néha a terepegyenetlenség és a terepfedezet lehetővé teszi, hogy az 
ellenséges állás alatt alig 200 méterre haladjunk el, de néha bizony a Kolovrat-gerinc 
kopasz és meredek csúcsain előtűnő drótakadályok nagy és időt rabló kitérésekre 
kényszerítenek. Ott fent az akadályok között, de esetleg még előtte is sok őrszem 
szeme fürkészi éppen azt a terepet, amelyen most haladunk. Ha csak egyetlen egy is 
észrevesz és riadóztat, úgy az egész vállalkozás sikere igen kétségessé, ha ugyan 
nem lehetetlenné válik. 

Mihelyt szükségesnek vélem, hogy a terep megközelítési lehetőségeit személye- 
sen szemrevételezzem, megállítom az oszlopot. Nagyon sok függ most ugyanis attól, 
hogy a helyes utat megtaláljuk. A legnagyobb óvatossággal keresztezünk több mély 
szakadékot, azután a túlsó füves lejtőn ismét kapaszkodunk. Nemcsak a balra felet- 
tünk levő ellenség elől kell rejtőznünk, de elölről és hátulról sem szabad meglátniok. 
Azt, hogy felettünk a kopasz oldalon mi a helyzet, csak sejtjük. A hatalmas átfutó 
akadályok erős állásokra engednek következtetni. Mivel minél feljebb megyünk, a 
bokrok annál ritkábbak lesznek, fedett megközelítési lehetőség csak az egymásután 
nagyon sűrűn következő vízmosásokban lehetséges. 

Már körülbelül egy órája menetelünk és már légvonalban az 1066-os magaslattól 
2000 métert tehettünk meg. Elindulásunk óta az ellenség egyetlen egyszer sem lőtt 
ránk. Az 1114-es magaslat felől minduntalan felhangzik az erős géppuska-tűz. 
Vajon támad-e már a testőrezred? 

Felettünk a Kolovrat-gerinc kiugró ormaira most süt rá az első őszi napsugár. 
Eszerint ma nem fogunk megázni. Körülöttünk mélységes nagy a csend. Az 
ellenséges akadályok alatt 200 méterrel az él egy mélyedésben óvatosan nyomul elő 


a bokorcsoportok mellett. Ép azon gondolkodom, hogy a néhány 100 méterrel 
előttem levő kopasz oldalháton hogyan fogok átjutni, mikor a hátam megett halk zajt 
hallok. Hátranézve, a 2. század néhány emberét látom, amint az él menetvonala alatt 
egy nagyobb bokorcsoportban eltűnnek. 


1917 okt. 25-én. 
Északi nézet. 


es 


Mi történik? A 2. század élén haladó emberek a lejtőn lejjebb, a bokrok közt alvó 
olaszokat vettek észre. A következő percekben egy 40 fő erős és 2 géppuskával ren- 
delkező olasz előretolt állást emelnek ki. Ezalatt egyetlen lövés sem dördül, sőt még 
hangos szót sem lehet hallani. Bár néhány ellenséges őrszem a lejtőn lefelé menekül- 
ve olyan gyorsan szalad, mint a nyúl, de a feljebb levő állásrészek figyelmeztetésére, 
mind elfelejt ijedtében riasztólövést adni. Arról, hogy az én embereim ne lőjenek 
utánuk, már én gondoskodom. 

Ennek a táboriőrs-féle egységnek valószínűen az volt a feladata, hogy a Kolov- 
rat-gerinc védőit az Isonzo-völgy felől érkező meglepetésszerű támadás ellen bizto- 
sítsa. Valószínű, hogy néhány 100 méterrel lejjebb, még több hasonló harcelőőrs van 
elrejtve a bokorcsoportok között. Arra azonban felállításuknál senki sem gondolt, 
hogy mi az 1066-os magaslat felől is támadhatnánk. 

Mivel az ellenséges állásnak ezt az erős biztosítását hangtalanul sikerült ártal- 
matlanná tennünk, ezen a helyen különösen előnyösnek látszik a meglepetésszerű tá- 
madás. A feljebb levő akadályok megközelítési lehetőségei itt előnyösek. Mindenek- 
előtt a teknőnek a mélypontját, ahol most a különítmény éle áll, a teknő két oldalán 
levő állásokból nem lehet betekinteni. Elhatározom, hogy a betörést itt fogom 
megkísérelni. 

A foglyokat az oszlop végére rendelem. Az éllel az ellenséges állást 100 méterre 
megközelíttetem. Az akadályöv felső szélét most éppen csak látjuk. Az él biztosítása 
mellett különítményemet a készenléti állásba vezetem. Nagyon szűk a hely és 
nagyon nagy a tömörülés. A parancsnokokat tájékoztatom szándékom felől. Ezután 


a legnagyobb elővigyázatossággal előrevezetem a századaimat közvetlenül az él 
mögé, tehát az ellenséges állástól alig 100 méternyire. Az oldal nagyon meredek és 
erősen hullámos. 

Az előttünk levő állásban semmi sem mozdul. Messze balról az 1114-es 
magaslat irányából még mindig erős harci zaj hallatszik. 

Parancsőrtisztem, Streicher hadnagy vállalkozik arra, hogy az előttünk húzódó 
akadályok erősségét, esetleges átjárókat felderítse és ha szükséges, rést vágjon rajta. 
Adok mellé 5 vadászt a 2. századtól és egy golyószórót. A járőr még azt az utasítást 
kapja, hogy tűzfegyverét csak múlhatatlan szükség esetén használja. Streicher embe- 
reivel előremászik. Néhány ember közbeiktatásával a járőrrel való összeköttetésről 
Ludwig hadnagy gondoskodik. 

Közben a távbeszélők kiépítették a vezetéket Sproesser őrnagy úrnak az 1066-on 
levő harcálláspontjához. Jelentem a vállalkozás eddigi eredményét és elhatá- 
rozásomat, melynek kapcsán a Kolovrat-állásba az 1192-es magaslattól keletre 800 
méterrel meglepetésszerűen be akarok törni. Továbbá sikeres betörés esetén sürgős 
segítséget kérek és azt, hogy a beérkező erőket majd alám rendeljék. A támogatást 
az őrnagy úr megígéri. Egész előnyomulásunkat harcálláspontjáról távcsövével 
figyelemmel kísérte. Közli, hogy az 1114-es magaslaton eddig csak annyi történt, 
hogy az olaszok erős támadást, intéztek a 12. ezred ellen. Tüzérségi támogatással 
végrehajtandó támadásra, ilyen körülmények között eddig még nem került sor. 

Éppen leteszem a hallgatót és egy olasz fehér cipót akarok elfogyasztani, amikor 
az összekötő közegek útján a következő rövid jelentést kapom: , A járőr betört, 
foglyokat ejtett és lövegeket zsákmányolt." Fent az ellenséges állásban még mindig 
teljes nyugalom honol. Egyetlen lövést sem hallottunk. Azt a szándékomat, hogy az 
egész különítménnyel betörök, gyorsan tett követi. Minden pillanatnyi késedelem 
kiragadhatná a kezemből a közeli sikert. 

A következő percben az egész Rommel-különítmény, erejének teljes meg- 
feszítésével, kapaszkodik felfelé a meredek teknőben. Néhány pillanat múlva már 
elérjük az ellenséges akadályokat és behatolunk az állásba. Körülöttünk Streichet 
hadnagy emberei tisztítják meg a környék óvóhelyeit. A lövegek közelében már több 
tucat olasz hadifogoly áll. Streicher hadnagy tájékoztat, hogy az üteg legénysége 
épen nagymosást rendezett, mikor járőrével rajtuk ütött. 

Keskeny nyeregben állunk. Mindkét oldalt a magaslatokon nagyon sok földerő- 
dítés és futóárok látható. Ez utóbbiak az északi oldalon, összefüggő árokhoz vezet- 
nek. Ettől az állástól 100 méterre a nyereg déli oldalán vezet a légi és földi megfi- 
gyelés ellen nagyon jól rejtett Luico-Kuk—1114—Carli—gerincút. 

A Rommel-különítménynek már egyharmada a nyeregben van. A vadászok a 
meredek lejtőn való gyors kapaszkodás miatt még erősen lihegnek. Még mindig úgy 
látszik, hogy a védők nem vettek észre. Vajon alusznak? Az eddig, csak az 50 méter 
széles nyeregben ejtett foglyok száma után ítélve az állást nagyon sűrűn szálltak 
meg az olaszok. Sorsunk most csak pillanatokon múlik. 

Elrendelem: , A Rommel-különítmény az ellenséges állást kelet felé elreteszeli, 
nyugat felé felgöngyölíti. 

Spadinger szakaszvezető a 2. század egyik golyószórós rajával az északi lejtőn 


kelet felé lezárja az árkot, ugyanakkor a gerincutat is és ezzel a nyugat felé 
előnyomuló különítményem hátát fedezi. 


Betörés a Kolovrat-állásba. 
Északkeleti nézet. 


Ludwig hadnagy az északi lejtőn az ellenséges állást nyugat felé göngyöli fel a 2. 
századdal. Ameddig csak lehetséges, a lövöldözést el kell kerülni. 

Én a 3. századdal és az 1. géppuskás-századdal a gerincúton nyomulok előre 
nyugat felé. Streicher hadnagy a járőrével átveszi a menetbiztosítást. 

Azonnal megindulni! Végeztem." 

A különítmény minden egyes embere nagy merészséggel és körültekintéssel 
kezd munkájához. A tettre kész Ludwig hadnagy parancsnoksága alatt a 2. század 
járőrei óvóhelyről óvóhelyre és őrszemállásról őrszemállásra nyomulnak elő. A 
megszállók tömegét még az óvóhelyeken fogják el. Egyetlenegy vadász elegendő, 
hogy az ellenséget a fedezékből kiparancsolja, lefegyverezze és a gyülekezőhelyre 
vezesse. Az őrszemállásokban az őrszemek még mindig a völgy felé bámulnak. Ott 
a hajnali napsütésben az Isonzo-völgy, háttérben a méltóságteljes, 2000 méter magas 
hegycsúcsokkal valóban fenséges látvány. 

Mikor a 2. század emberei, mintha földből pattantak volna ki, megjelennek 
előttük, az ijedtségtől megbénulnak és éppúgy nem tudják leadni a riasztólövést, 
mint félórával azelőtt, valamivel lejjebb, a társaik a harcelőőrsnél. Így a foglyok 
száma hamarosan száznál többre emelkedik. 

A különítmény zöme a gerincúton jól halad előre. Szerencse, hogy az álcák a 
nyugaton és a keleten levő ellenség elől is eltakarnak. Jobboldalt a sziklafalban több 
ütegállást foglalunk el. Az 1114-en levő harci zajtól távol, a csendes reggelen 
megjelenésünk a védőket valósággal megdermesztette. Az előnyomulás céljául az 
esetleges zárt tartalékok meglepetését tűztem ki célomul, illetve, ha az ellenség a 2. 
századnál ellenállást fejtene ki, úgy azt oldalba támadnám. 

Az események másként alakulnak. 

Már 10-15 perc elmúlhatott azóta, hogy a Kolovrat-állásba behatoltunk. A 
gerincúton a 3. század éle az 1192-től 300 méterrel keletre levő nyereg felé 
közeledik. Ekkor egyszerre mindenütt elkezdődik a harc. 


A Streicher-járőr, amely ép most érte el az 1192-től 300 méterre keletre levő 
nyerget, a déli oldalról hirtelen géppuskatüzet kap; az 1192 délkeleti oldaláról észak 
felé támadó ellenséges gyalogság a gerincúton nagyon megszorongatja. A járőr az 
1192 északi oldalára tér ki. 

Az 1192 irányából jövő élénk géppuskatűz a 3. és 1. géppuskás század előnyo- 
mulását a gerincúton megakasztja. Gyorsan bevetem a géppuskás-század részeit, de 
azok a túlerős ellenséggel szemben nem mennek semmire. Oldalt a Kolovrat-gerinc 
oldalán nagyon nagy nehézségbe ütközne egy támadás az 1192 ellen, különösen 
azért, mert most a magas álcák között kelet felől is erős géppuskatüzet kapunk. 

Néhány pillanat alatt nálunk is, de különösen félbalra, ott, ahol most a 2. 
századot sejtem, a harci zaj hatalmasan megerősödik. Kézigránátok robbannak s 
közben határozottan meglehet különböztetni vadászaim karabélytüzét. Úgy hallom, 
hogy ott már az utolsó embert is bevetették. 

Látni nem tudok semmit sem. Az úttól jobbra a kopasz magaslaton nem szabad 
mutatkozni, mert másként azonnal igen élénk géppuskatűz csap le ránk az 1192-ről. 
Vajon kibírja-e a 2. század az ellenség támadását? Csak 30 karabélya és 6 golyószó- 
rója van. Ha az ellenségnek sikerülne őket visszaszorítani, úgy elvesztenénk az észa- 
ki lejtőn levő állásokat, az olaszok a különítményt elvágnák és a foglyokat kiszaba- 
dítanák. Hogy az előttünk levő ellenség erős, megállapítható hathatós tüzeléséből. 
Néhány perc elegendő, hogy a helyzet teljesen az ellenség javára billenjen s minket 
komoly veszélybe sodorjon. Most arról van szó, hogy a túlerős ellenség ellen a 
Kolovrat-állás eddig már elfoglalt részeit megtarthassuk. Legsürgősebbnek tűnik fel 
tehát, hogy nyugat felé az utat lezárjam s a szorongatott 2. század segítségére 
siessek. 

Észak felé a kopár dombokon keresztül vezető utat sok, nyugati és keleti irány- 
ból ható géppuska és golyószóró tüze zárja le. Ez lenne pedig a legrövidebb út. 
Ugyanezek a fegyverek akadályoznák az út mindkét oldalán a nyugat felé ható táma- 
dást. Semmi kilátásunk sem volna az áttöréshez. Más megoldást választok. Egy tü- 
zelőállásban levő géppuskás szakaszt a 3. század néhány vadászával visszahagyok, 
hogy nyugat felé az utat lezárják. Ezután a 3. századdal és a géppuskás század fenn- 
maradó részével az 1192-től 800 méterre keletre levő nyeregbe sietek a gerincúton 
visszafelé. A sűrű álca teljesen eltakar s így a kétoldalt levő ellenség az eltoló- 
dásunkat nem tudja megfigyelni és tűz alá venni. Az, hogy az ellenség az álcákat 
zavarótűz alá veszi, kevéssé hátráltatja előnyomulásunkat. Elérjük a nyerget. 

Itt a derék Spadinger tartja a keletre levő ellenséget sakkban. Mialatt elszökel- 
lünk mellette, még két rajjal megerősítem. Azután az északi lejtőn ismét nyugat felé 
rohanunk a szorongatott 2. század felé. A nyeregtől 150 méterre, 2 vadász körülbelül 
1000 foglyot őriz, az állás és a dc$/ótakadály között. Odakiáltok nekik, hogy a foglyo- 
kat vezessék lejjebb, az akadályokon túlra. A végrehajtást már rájuk bízom. Pon- 
tosan el is végzik. Közben a keletről és nyugatról a magaslatok felett elsüvítő olasz 
géppuskák tüze a mozgásukat még meg is gyorsítja. 

Néhány 100 méterrel arrább, most a 2. századnál a harci zaj az elképzelhető leg- 
erősebbre fokozódik. Kézigránátok robbannak, a géppuskák állandóan megszakítás 
nélkül tüzelnek, a karabélyosok gyorstüzet lőnek. A mögöttem jövő századoktól a 


lehető leggyorsabb ütemet követelem. Nem szabad, hogy a segítségünk elkéssen. 
Törzsem néhány hírvivőjével előresietek. Az 1192-es magassági ponttól 350 méterre 
keletre levő hullámról már átlátom a helyzetet. 

A 2. század az északkeleti lejtőn néhány árokrészt tart megszállva. Nyugatról, 
délről és keletről ötszörös túlerő — egy egész tartalék-zászlóalj — kerítette be. Az 
ellenség éle szorosan tömörülve alig 50 méterre van már tőle. A 2. század hátában az 
északi lejtő drótakadályai állanak, amik miatt a kitérés lehetetlen. A vadászok 
kétségbeesetten védekeznek a túlerőben levő ellenség ellen. Az ellenséges rohamot, 
csak állandó gyorstüzük akadályozza, illetve késlelteti. Ha a tűz dacára is merne az 
ellenség rohamozni, úgy a kis csapatot azon mód agyonnyomná. Azonnal vessem 
harcba a mögöttem levő vadászokat? Nem szabad! 

Gyorsan tisztába jövök azzal, hogy a 2. századot csak a többi századnak az 
ellenség oldalába és hátába irányuló meglepetésszerű támadásával menthetem meg. 
Akkor majd a túlerős ellenséggel szemben a közelharc fog a lét vagy nemlét felől 
dönteni. 

A harmadik század éle lihegve érkezik meg a mély árokban. Mögöttük már 
feltűnnek a géppuskás század első emberei is, a szétszedett géppuskákkal. Néhány 
szóval tájékoztatom a parancsnokokat, hogy itt mi folyik és ml a tennivalójuk. 
Balra, egy meredek teknőben kibújunk az árokból. A 3. század vadászai itt 
rohamhoz készen előremennek egészen az ellenség mögé. Jobbra a teknőben egy 
géppuskát a kezelők villámsebesen fedezésben összeraknak, készenlétbe helyezik és 
rövidesen jelentik, hogy készen vannak. Most a második géppuskát is előrehozzák a 
lihegő csatárok. Balra tőlem már majdnem az egész 3. század elérte a teknőt és 
mindenki ugrásra készen fekszik. 


1917 okt. 25-én 
Keleti nézet. 


Most már nem várhatok arra, hogy mindkét géppuskám tűzkész állapotban le- 
gyen; 100 méterre előttünk a tisztek buzdítására most felemelkedik a támadók sűrű 
tömege a minden oldalról bekerített 2. század ellen. A 3. századnak és a géppuskám- 


nak megadom a jelt a támadásra. Mialatt a géppuskát a kezelők feldobják az eddig 
fedezéket nyújtó teknő peremére s hosszú sorozatokat tüzelnek vele, majd röviddel 
utána a második géppuska is megnyitja tüzét, addig balra a 3. század az ellenség ol- 
dala és háta ellen rohamra lendül. Egetverő churráv hallatszik. Az oldalba és hátba 
irányuló támadás elérte a célját. Az olaszok azonnal beszüntetik a rohamot a 2. szá- 
zad ellen és megkísérelnek a 3. század ellen fordulni. De most a 2. század is felemel- 
kedik és jobbról rohamoz. A kétoldali nyomás alatt, szűk térre szorítva, az ellenség 
leteszi a fegyvert. Egyedül az olasz tisztek védekeznek még néhány méterről piszto- 
lyaikkal. De nemsokára ezeket is lefegyverezzük. Az 1192-től északkeletre a nye- 
regben 12 olasz tiszt és 500 fő legénység adja meg magát, tehát egy egész olasz 
zászlóalj. Ezzel a Kolovrat-állásban az elfogott olaszok száma 1500-ra emelkedik. 
Elérjük az 1192 csúcsát, megszálljuk a déli lejtőjét s ott egy további olasz üteget 
fogunk el. 

A nagy siker feletti örömünket nagyon zavarja a fájdalmas saját veszteség. A sok 
sebesültön kívül a derék Kiefner őrvezető (2. század), aki előző nap elsőnek hatolt 
be a 2. olasz állásba és Kneule szakaszvezető (3. század) harcos fiatal életüket 
elvesztették a közelharcban. 

9.15-kor a különítményem az 1192-es magaslattól egészen a tőle keletre 800 mé- 
terre a Kolovrat-állás 800 méternyi szakasza felett korlátlanul rendelkezik. Ezzel az 
ellenséges főellenállási vonalba széles rést ütöttünk. Az első ellentámadás az olaszok 
számára megsemmisítő eredménnyel végződött. Az ellenség további támadásaival 
azonban még számolnom kell. Hát csak jöjjenek az olaszok! Mi hegyivadászok nem 
szoktuk visszaadni azt, amit nehéz harccal már egyszer megszereztünk. Az általunk 
elfoglalt magaslatokat az ellenség nyugatról, délről és keletről géppuskatűz alá 
veszi. Sőt a Mt. Hum-on és az attól nyugatra levő tüzércsoportok figyelmét sem 
kerülte el az 1192-ős magaslat körüli harc. Nehéz gránátjaik hamarosan arra 
kényszerítenek, hogy a fedezéket nyújtó északi lejtőt keressük fel. 

A rendelkezésemre álló erőkkel most nem gondolhatok a támadás folytatására. A 
támogatás megérkezéséig meg kell tartanom azt, amit eddig elfoglaltam. A 2. 
századdal és a fél géppuskás-századdal az 1192-es magaslatot tartom megszállva 
nyugati arcvonallal, Spadinger egy szakasszal továbbra is kelet felé az 1192-től 800 
méterrel keletre a teknőben zárja el az elfoglalt állásrészt. A 3. századot és a fél 
géppuskás-századot az 1192-es magaslat északkeleti lejtőjén az elfoglalt állásokban 
tartalékban tartom. 

Ezután az 1192-es csúcsról tájékozódom a környező helyzet felől. Már az első 
pillanatban látszik, hogy a Kuk 16243 irányából, azaz nyugat felől fenyeget a 
legnagyobb veszély. Eltekintve attól, hogy a Kuk északi oldaláról a lépcsőzetes és 
jobbára magasabb állásokból több tucat géppuska tüzel ránk, a Kuk tetején és 
északkeleti lejtőin erős tartalékok mutatkoznak. Nemsokára a Kuk széles keleti 
oldalán több olasz rajvonal kezd támadni ellenünk. Egy-két zászlóaljnyira becsülöm 
őket. Délen a Mt. Hum-on akkora a nyüzsgés, mint valami hangyabolyon. Ott az 
ellenség erős tüzérsége van állásban és erősen tüzel. A Cividale-ból a Mt. Hum-ra 
vezető gerincúton mindkét irányban igen erős gépkocsiforgalom bonyolódik le. Az 
út mindkét oldalán zárt csapatkötelékek igyekeznek az arcvonalra. Kelet felé be 


lehet látni az egész Kolovrat-gerincet, amely fokozatosan lejt az 1114-es magaslatig. 
Az 1114-es magaslat déli és délnyugati lejtőjén határozottan fel lehet ismerni az 
ellenséges tömörülést. Úgy látszik, hogy az olaszok ott akarnak támadni. Crai felől 
hosszú tehergép-kocsioszlopokon olasz tartalékokat szállítanak előre és az 1114-ea 
magaslat nyugati oldalán rakják ki őket. A gerincút mentén és felettünk a 
magaslatok felől keleti irányból is ellenséges erők vonulnak felénk. Az ellenség 
minden jel szerint egyszerre két oldalról akar megtámadni. 

Az ellenség tartalékának bevetése a Kuk-on. 


Meg jegyzések: 1917. október 25-én a meglepetésszerű támadás a Kolovrat- 
állásba azért sikerült, mert az olaszok az előterepet nem tartották kellőképpen szem- 
mel. Ugyanezt a hibát a D. Cosna-nál a románok is minduntalan elkövették volt. 

De még az állásmegszállók sem voltak harckészen. A leghevesebb harc színhe- 
lyétől 2 km-re teljesen biztonságban érezték magukat. A hegyivadászoknak így 
könnyű volt a dolguk. 

Az olasz tartalék-zászlóalj nagy lendülettel végrehajtott ellentámadása 
megtorpant a gyenge 2. századnak a tüzében, bár könnyen annak megsemmisülését 
okozhatta volna, ha az erősen tömörült ellenséget épen a döntő pillanatban nem éri 
oldalba és hátba a támadásunk. Hiba lett volna, ha ezt a támadást kisebb erőkkel 
hajtjuk végre, vagy, ha csak tűzzel kíséreltük volna meg oldalról a tevékenységüket 
csökkenteni. 


A Kolovrat-állásba való sikeres betörés után (1917 október 25-én 9.15 órakor) a 
támadó hadjárat helyzete a következő volt: 

A Kraus- csoport az 1. császárvadász-ezreddel három oszlopban Saga-ről 
kiindulva a Stol- (1668)-1450 vonalat támadja. 

A Stein-csoport. A 12. hadosztály a 63. gyalogezreddel, mint az előző este, Robio 
és Creda-nál áll és ellenséges elővédekkel áll harcban. A Schnieber-század azt 
jelenti, hogy a Mt. Matajur csúcsától 100 méterre van északra. (Valószínű, hogy ez a 
Mt. della Colonna.) — Az Eichholz-csoportot a Luico-szorosból túlerőben lévő 
ellenség támadja. Elkeseredett harccal védekezik és megvédi a Golobi-tól északra 
levő állásait. 

Az Alpesi hadtestnél a Rommel-külőnítménynek sikerült az 1192-es magassági 
ponttól 800 méterrel keletre a Kolovrat-állásba behatolni. A hegyivadász-zászlóalj 
zöme az 1066-os magaslatról az 1192-es magaslat felé menetel. A testőrezred az 
1114-es magassági ponton az október 24-én elért állásait tartja az ellenség meg- 
megújuló, igen erős ellentámadásaival szemben. Az 1. vadászezred elfoglalta a 732- 
es magassági pontot és a Slemen-kápolna felé nyomul elő. 

A 200. hadosztálynál a 3. vadászezred a Jeza-tól nyugatra a 942-es magaslatot 
foglalja el. 

A Scotti-csoportnál a cs. és k. 1. hadosztály kötelékébe tartozó 7. hegyidandár a 
Globocak-ot támadja. 


A Kuk elleni támadás. Elzárjuk a Luico—Savogna 
völgyet és megnyitjuk a Luico-szorost. 


Teljesen várakozásom ellenére az ellenség a Kuk keleti lejtőin több hullámban 
megindított ellentámadását megállítja. Nem tudom megállapítani, hogy csak el akar- 
e reteszelni, vagy pedig csak most akar támadáshoz csoportosulni? Az előbbi teljesül 
be, mert az ellenség több egymásfölötti vonalban az északi álláshoz csatlakozva a 
keleti lejtőn kezd új állásokat ásni. Bizony ezeknek az erőknek a sok — méghozzá 
magasabb állásban levő — géppuskákkal támogatott támadása, komoly gondot okoz- 
hatott volna. Nagyon kellemes, hogy az ellenség a támadásból átment védelembe és 


így egy kis harcszünet keletkezett. Tudom, hogy Sproesser őrnagy úr a hegyi vadász- 
zászlóalj zőmével az 1192-es magaslat felé már útban van. 

Amint az ígért erősítések megérkeznek, a Kuk-on levő ellenségét meg akarom 
támadni. Úgy kell csinálnom, hogy lehetőleg kevés ideje maradjon az ásásra, mert 
ha már egyszer beásta magát, nehezebb lesz az állásaiból ismét kivetni. Most az időt 
ki kell használnom, hogy a tervezett támadást alaposan előkészíthessem. 

Hogy a meglepetést ne játsszam el, az ellenséget tüzemmel nem zavarom. Úgyis, 
amint látom, a sziklás talajban nem halad nagyon sebesen az ásással. Mivel a 
hegyivadász-zászlóalj törzse már útban van felém, az 1066-on keresztül távbeszélőn 
jelentem az alpesi hadtest parancsnokságának az elért eredményt és a további 
szándékomat, hogy mihelyt az erősítések megérkeznek, megindítom a Kuk ellen a 
támadást. Továbbá a hadtestparancsnoksághoz beosztott Meyr vezérkari szolgálatot 
teljesítő századosnak részletezem a támadási tervem is két nehéz üteg támogatását 
kérem. Vágyam azonnal teljesül. Percek alatt összeköttetést kapok Tolmein-nél egy 
tüzércsoport ősszekötőtisztjével. Ő vele beszélem meg a 11.15-től 11.45 óráig két 
nehézüteggel leadandó zavarótüzet a Kuk széles keleti lejtőjére és az északkeleti lej- 
tőn levő állások ellen, Ezzel biztosítottam már a támadás tüzérségi tűztámogatását. 
A nehézütegek gránátjaitól a sziklás terepen a szerteszóródó kövek miatt különösen 
sokat várok. 

Most a gyalogsági tüzet kell megszervezni. Ehhez a 2. század golyószóróit és az 
egész 1. géppuskásszázadot az 1192 északi és déli lejtőin a Kuk-on levő ellenség 
elől rejtve tüzelőállásba rendelem. Ennek a tűzlépcsőnek az a feladata, hogy a Kuk 
ellen csak egészen gyenge járőrőkkel tervezett támadás alatt, a Kuk-on levő 
ellenséget lekösse. Az egyes fegyverek tűzsávjait kiutalom. 

10.30 órakor az 1192-től közvetlen keletre levő nyeregbe megérkezik Sproesser 
őrnagy úr a 4., 6. századokkal, valamint a 2. és 3. géppuskásszázaddal. Tájékoztatom 
parancsnokomat a helyzetről, a tervezett támadásról s az ennek érdekében tett intéz- 
kedésekről, egyúttal kérem, hogy a támadáshoz szükséges erőket bocsássa ren- 
delkezésemre. Miután Sproesser őrnagy úr az 1192-ről szemrevételezte a helyzetet, 
Hohl hadnagy parancsnoksága alatt a 6. századot azzal a paranccsal veti be, hogy az 
ellenséges állást a Kolovrat-gerincen az 1114-es magassági pont irányába göngyölje 
fel. A Kuk elleni támadási tervem is megnyeri a tetszését. A 2,, 3. századon és az 1. 
géppuskás-századon kívül még a 9. századot és a 2. és 3. géppuskás-századot is 
rendelkezésemre bocsátja. Az erőimet gyorsan készenlétbe helyezem a támadáshoz. 

Az egész tűzlépcső (a 2. század 6 golyószórója és az 1. géppuskás-század) 
Ludwig hadnagy parancsnoksága alatt 11.00 órakor az 1192-es magaslat északi és 
déli oldalán készen van és a Kuk védőire bármikor meg tudja nyitni a tüzét. A 2. 
század két raj erejű járőre az 1192 északi oldalán ugrásra készen az állásokban 
fekszik. Ugyanígy a déli oldalon a 3. század ugyanolyan erős járőre is. Ezeknek a 
járőröknek az a feladatuk, hogy a tűzmegnyitás pillanatában erős tűzérségi- és 
géppuska-tűztámogatás mellett érjék el a Kuk és az 1192 közötti nyerget és onnan az 
északi lejtőn levő állásokat, illetve az északkeleti lejtőn levő ellenséget a 
mélyedéseken keresztül annyira közelítsék meg, amennyire csak tudják. Ezekkel a 
járőrökkel akarom az ellenséges állásokat kipuhatolni. Az 1192-től közvetlenül 


keletre levő nyeregben a 3., 4. század, a 2. és 3. géppuskás század fekszik, saját 
rendelkezésemre. Ezeket, a járőrők által elért eredmények alapján akarom az északi, 
vagy északkeleti lejtőn bevetni. 

Röviddel a támadás megindulása előtt érkezik meg a testőrezred éle az 1192-es 
magaslat melletti nyeregbe. Előzőleg a II. zászlóalj, miután a tűzérségi támogatásra 
hiába vártak, megkísérelte, hogy az 1114-en levő állásokból támadja a Kolovrat- 
gerincet. De előrejutásunkat az 1114-es magassági ponttól 500 méterre 
északnyugatra lerő oldalról erős olasz zárótűz akadályozta meg. Ezután a testőrezred 
rátért a hegyivadász-zászlóalj által már megtett útra. A még mindig erősen védett 
olasz állások atatt eljutott a Kolovrat-gerincnek északi oldalán az 1192-es magaslat 
alá. Közben találkozott a Rommel-különítmény által ejtett 1500 fogollyal, akiket 
csak egész kevés hegyivadász kisért. 

Pontosan 11.15 órakor az első nehéz gránátok felüvöltenek a Tolmeln-i meden- 
céből és éppen a Kuk keleti lejtőjén az új olasz állások közepébe vágnak le. A kőtör- 
melék csak úgy dübörög lefelé. Elsőrendű bevezetés a támadás megindításához! 
Most az 1192-őn levő tűzlépcső is megkezdi a tűzét az északi és a keleti lejtekre. A 
rohamjárőrök előrelendülnek. Előrejutásukat távcsövemmel figyelem várakozás- 
teljesen. 

Géppuskatűzünkre a Kuk-on levő ellenség is igen erős tűzzel válaszol. Az 1192 
és a Kuk között valóságos géppuskapárbaj keletkezik. Fülsiketítő lármal Most az 
ellenségnél egyik gránát a másik után vág le. Repeszhatása és az általa okozott 
kőtörmelék most igen erősen megviselheti az ellenség idegeit. 

Balról a Mt. Humról most beavatkozó tűzérség az 1192 keleti lejtőin nem talál 
célokat. Az itt levő géppuskák különösen ügyesen fészkelték be magukat. Jobbra 
lejjebb, az északi lejtőn kézigránátok robbannak. A Ludwig-század járőre itt az 
ellenséges állásokban verekszi magát előre. Az olasz megszállók különösen szívósan 


kapaszkodnak itt meg minden kis fedezékben. Bár az állás itt az ellenség felé lejt, a 
vadászok csak nagyon lassan jutnak előre. 

Más a helyzet az 1192 déli oldalán. Az állásaikból előretörő vadászok az út álcái 
között eltűnnek szemünk elől. Mindkét fél géppuskáinak szóráskúpja a fejünk felett 
száll el. Az álcák között előretapogatózva nemsokára eléri a nyerget s onnan, mitsem 
törődve azzal, hogy a saját gránátok, vagy a kőtörmelék veszélyezteti őket, kezdenek 
felfelé kapaszkodni az ellenséges állások felé. Megfigyelőim már csak a Kuk 
oldalán veszik őket észre. 

A saját tüzérségi tűz elsőrendűen fekszik később is, akár csak előbb. Egyik 
gránát a másik után vágódik épp az olasz állások kellős közepébe. A tűzlépcsőm 
tüze is oda hat most, ahol a 3. század járőre a legjobban megközelítette az ellenséget. 
A rohamjárőr nemsokára kézigránát-dobó távolságra ér az ellenséghez. Egyes 
vadászok zsebkendősei kezdenek integetni a kopasz földön, fedezék nélkül élénk 
tűzünkben fekvő védőknek. Ez hat! Az első foglyok máris átszaladnak. 


Ezzel elérkezett a négy századnyi támadóerőin bevetésének a pillanata is. Az 
összegyülekezett századparancsnokoknak a következő parancsot adom: 

A déli rohamcsapat most megmássza a Kuk-ot és foglyokat ejt. A Rommel- 
különítmény a négy századával megkezdi támadását a Kuk délkeleti lejtőjén. 3. 
géppuskásszázad, 4., 3., század 2. géppuskásszázad sorrendben a különítmény 
kövesse gyors ütemben a különítmény-törzset az álcázott gerincúton. 

A tűzlépcső az 1192-n levő jelenlegi állásaiból igen erős tűzzel támogasson és 
amint a helyzete megengedi, kövessen." 

Az álcák mentén egymásután előrerohanunk. Ha a Kuk-on levő ellenség most 
figyelmes volna, mindenképpen észrevenne, de a tüzlépcsőnk tüze és az északi 
lejtőn folyó kézigránátharc teljesen leköti. Felettünk nagy lőszerpazarlással dühöng 
a géppuskás párbaj. A gerincútra csak néhány lövedék téved. 

Ilyen körülmények között gyorsan elérjük az 1192-es magaslat és a Kuk közötti 
nyerget, amely már a Kuk-on levő ellenséges tűzfegyverek holtterébe esik. 
Különítményem hosszú oszlopban futásban jön utánam. 

Közben a 3. század járőre által a felettünk levő lejtőn ejtett olasz foglyok száma 
100-ra növekedett. Hátulról azt a jelentést kapom, hogy az előretörő Rommel-külö- 
nítményt a gerincúton a testőrezred részei is kővetni fogják. Ezzel már ezrednyi erő- 
nél nagyobb egységet tudok a hátam megett, melynek oszlophossza 2-3 kilométer. 
Ilyen körülmények között ne helyezzem-e vajjon előbbre támadási célomat? 

Egy negyedóráig a Kuk keleti lejtőjén az ellenséget géppuskáink és tüzérségünk 
tüze lekötve tartja. Ami ez alatt az idő alatt az ellenségből letöredezik, azt a 3. szá- 
zad járőre szépen összeszedi. Ez a gerincút nem ösztönöz-e átkarolásra? Hiszen ezen 
tovább haladva dél felől az egész Kuk-on levő ellenséget bekeríthetem! Szeretném a 
Kuk védőcsapatát bekeríteni. Igaz, hogy ezalatt számolnom kell a gerincúton 
előnyomuló esetleges nagyobb tartalékokkal, meg azzal, hogy a felettünk levő védők 
is lerohanhatnak, de másrészt tudom, hogy a már több súlyos harcban kipróbált 
vadászaimnak egyetlen feladat sem túlnehéz. Igy tehát minden hosszadalmas 
megfontolás nélkül előre merek törni. A támadás továbbra is folyamatban marad. 


Célomul a Kuk délkeleti oldalán a kis Ravna-falut tüzöm ki. Az éllel sietek az 
úton előre. A Grau-század emberei, derék parancsnokukkal az élükön, súlyos gép- 
puskáik alatt lihegve és verejtékezve jönnek utánam. Ezeket már a támadás kezdete 
óta hozzák hátukon. Mind tudják, hogy ebbe a támadásba egész erejüket bele kell 
vetniök. 

A gerincút még mindig nagyon jól van álcázva és Ravna felé lejt. Legtöbb 
helyen a Kuk kopár és majdnem függőlegesen meredek oldalába van berobbantva. 
Felettünk az oldalban levő ellenség nem láthatja, hogy az úton mi történik. Egész 
figyelmüket még mindig az 1192-vel folytatott tűzharc köti le. Magán az úton is 
nagyon korlátozva van a látás. A sok kanyar miatt sohasem láthatunk 50-100 
méternél messzebb. A látást jobbra függőleges sziklafal, balra pedig az álca 
akadályozza. Ez a körülmény számunkra most nagyon előnyös. 

A legkisebb távotságon, néha pedig az út egy-egy éles hajlatánál, csak néhány 
méterre bukkanunk fel az úton gyanútlanul ácsorgó, vagy szembejövő ellenség előtt. 
Még mielőtt valamelyikük is fegyveréhez nyúlhatna, máris mellettük vagyunk, sőt, 
túl is haladtunk rajtuk. Elegendő, ha csak intünk nekik a fegyver letevésére, majd 
utána kelet felé mutatunk és az olaszok máris fegyvertelenül megindulnak mellet- 
tünk visszafelé az 1192-es magaslat irányába. Hirtelen megjelenésűnk hatására 
mintha megbénulna valamennyi. 


s... mind meg van bénylva...s 
Ütegállások, utánszállító oszlopok és zárt gyalogos egységek mellett rohanunk 
el. Sehol senki nem tartóztat fel és egyetlen lövés sem dördül. Jobbra fent, az 1192- 
es magaslat és a Kuk között még mindig tombol a tűzharc. Még néhány eltévedt lö- 


vedék a fejünk felett is elfütyül. Az olaszok még mindig azt várják, hogy a németek 
az 1192-ről egy szokásos, szélesarcvonalú támadást fognak ellenük végrehajtani. 

Közvetlen Ravna előtt az út baloldalán megszűnnek az álcák. Most már messzeb- 
bre lehet látni. Jobbra fent az amúgy kopasz oldalban, most hosszan elnyújtott 
bokorsorokat veszünk észre. Vajon az olasz tartalékok ezekben a bokrokban, vagy 
azok mögött vannak? Ravna első házai már csak 300 méterre fekszenek. Balra 
lejjebb a kopasz lejtőn néhány major, ezek mögött padig az 1077-es magaslat erdős 
csúcsa látszik. Mégegyszer minden erőnket megfeszítjük, és análkül, hogy valahol is 
ellenségtől tüzet kapnánk, egyetlen lendülettel elérjük Ravna-t. 

Most 12.00 óra van! A déli oldalon melegen tűz a nap. Nem csoda, ha a Ravna- 
ban levő csapatok, akik azt hiszik, hogy messze a tűzvonal mögött vannak, csak ak- 
kor vesznek észre, mikor mára néhány ház és pajta között elviharzottunk. Az ola- 
szok rémüllen rebbennek szét és ész nélkül menekülnek a Luico és Topolo-i völ- 
gyekbe. Málhásállataik gazdátlanul kószálnek a környező terepen. Nagy csodálko- 
záunkra sehol egy lövés sem hallatszik, a Kuk déli oldala úgy mered elénk, mintha 
kihalt volna. Úgy látszik, hogy azokat a tartalékokat, melyek itt voltak, az 1192-s 
magaslat ellen vetették be. 

Ravna helyőrségének utolsó tagja is épen eltűnt a községtől keletre levő kis ma- 
gaslat mögött — valószínű, hogy csak málhásállat oszlopokról volt szó — nyomukban 
én is elérem a dombot. Remek kilátás nyílik itt minden irányban, de különösképpen 
kelet felé. 

Jobbra lejjebb Lulico hegyközség fekszik a Kuk és Mrzli Vrh közötti völgyben. 
A községet éppúgy, mint a mellette levő barakktábort sűrűn ellepik az olasz 
kötelékek. Luicoban és körülötte békés élet folyik, mint ahogy az, az arcvonal 
mögött szokásos. A Luico Savogna-i úton mindkét Irányban élénk forgalom látszik. 
Többek közt egy fogatolt nehéz üteg is menetel lépésben dél felé. Luicótól északra 
erős a harci zaj. Ott a 12. hadosztály részeit sejtem." 

Luico-n túl nagyon kanyargós út, az úgynevezett Matajur-út húzódik a Mrzli Vrh 
és Mt. Cragonza többnyire erdős oldalain felfelé. Ezen az úton csak kis forgalmat 


" A 3 zászlóalj erős Eichholtz-csoport. Most védi ki azt az erős olasz ellentámadást, melynek 
Idersolo-n keresztül Karfreltre kellett volna előrehatni, hogy a völgyben a Matajur-tól északra előretolt 
12. hadosztályt így oldalba és hátba kapja. 


látok. Avsa-nál és Perati-nál olasz tüzércsoportok állnak tűzharcban a Globl-nál levő 
12. hadosztály részeivel. 

Mögöttem sietve közelednek különítményeim századai. Lendületüket Ravna-nál 
nem szabad megállítanom, hanem a támadást gyorsan a döntő irányban kell 
folytatnom. Hosszas válogatásra nem marad időm. A bevetési lehetőségeket gyorsan 
mérlegelem: 

Előretörés a Luico Savogna-i útra. 

A Kuk déli lejtőjén felkapaszkodni és a Kuk védőit kiemelni. Ezek a keleti lejtőn 
a hegyi-vadászzászlóalj részeivel állnak szemben, zömükkel pedig az északi védőál- 
lásokban a 12. hadosztály részeivel harcolnak. Ezeket már nem tartom veszedelmes 
ellenfeleknek és átengedhetem őket a hegyivadászzászlóalj, illetve a testőrezred 
hátrább levő részeinek. Úgy látom, hogy a sorsuk máris meg van pecsételve. 

A Luico-nál levő erők megtámadása és a Luico-szoros megnyitása a 12. hadosz- 
tály számára. Ez a támadás jó kilátásokkal kecsegtet. Két géppuskás századom ural- 
kodó állásból nagyon jó tűztámogatást nyújthatna. A Luico-nál tömörült ellenség 
megközelítési lehetősége előnyös. A támadást meglepetésszerűen lehetne végre- 
hajtani. Azonban ezzel a támadással az ellenséget nem tudnám megsemmisíteni 
vagy elfogni, mert a hullámos terep az ellenségnek módot adna arra, hogy kevés 
veszteséggel a szorost kiüríthesse és a Mrzli Vrh keleti erdős oldalán eltűnjön. Erről 
a támadásról is lemondok és elhatározom, hogy 

a Luico-nál levő erőket elvágom azáltal, hogy a Luico-Savogna-i völgyet és a 
Cra-gonza-ra (1096) vezető Matajur-utat lezárom. 

Ezt az előnyomulást elősegíti az a körülmény, hogy e Luico-Savogna-i völgy 
mindkét oldala erdős. Még mielőtt a Luico-i erők jelenlétünkről tudomást szerezhet- 
nének, Polava-nál máris elérhetnénk a völgyet. Ha azután az Alpesi hadtest az elő- 
nyomulás folyamán a Luico-i ellenséget megszorongatná, úgy ez, mivel már be van 
kerítve, a megsemmisítést semmiképpen sem kerülheti el. 

Vajon fel van-e zárkózva a különítményem? Az álcázott úton nem tudom megál- 
lapítani pontos helyzetét. Lehetséges, hogy a sebes ütem az összeköttetést meglazí- 
totta. Nem várhatok. Most minden pillanat nagyon drága és döntő. 

A különítményem élen haladó részeivel Ravna-ról éles szögben délnyugat felé 
kanyarodom és az 1077-es magaslat erdős nyugati lejtőjén a Luico—Savogna-i 


völgyben Polava környékére igyekszem. Ravna-ban összekötő közeget hagyok azzal 
a paranccsal, hagy a különítményem minden századát Polava irányába küldje 
utánam. 

Mialatt a málhásállatok mellett elsietünk, a kosaraikból gyorsan veszünk néhány 
tojást és szőlőt s máris sebesen megyünk tovább. A 976-os magaslatot, mivel nem 
tudom, hogy nincsen-e az ellenségtől megszállva, a biztonság okáért balfelől 
hagyom. Nem akarok elakadni. Mint néhány órával előbb a Kolovrat oldalában, úgy 
most is a bokrok és erdőcskék között választom az utat. Az ellenség se Luico-ból, 
sem pedig a 976-os magaslatról nem szabad hogy meglásson. Kis fáradsággal és 
hosszú léptekkel ereszkedünk alá. Azt a nehéz üteget, amelyet Luico-ból Savogaa 
felé láttunk haladni, minden körülmények között el akarom érni. Gyorsan 
közeledünk a völgy talpa felé. 

12.30 perckor a Rommel-különítmény éle Luico-tól 2 km-re délnyugatra eléri a 
völgyet. Mikor az első vadászok és köztük Grau, Streicher, Wahrenberger hadna- 
gyok, meg én, a völgy nyugati oldalán vezető úttól 100 méterre, a bokrok közül kilé- 
pünk, az úton részben gyalog, részben kerékpáron menetelő olasz katonákat rettentő 
ijedtség szállja meg. Itt, 3 kilométerrel a Golobi-i arcvonal mögött, a békés völgyben 
nem számítottak ellenségre. Gyorsan az útmenti bokrok közé bújnak, méltán félve, 
hogy a következő pillanatban rájuk lövünk, Azonban ez áll most tőlünk a 
legtávolabb. 

Elérjük az utat. Olyan helyen, ahol egymás után kétszer kanyarodik, megszálljuk 
és befészkeljük magunkat. Gyorsan elvágjuk az ellenség összes távbeszélő 
vezetékét. A most beérkező 4. századot és a 3. géppuskás századot űgy helyezem el, 
láthatatlanul a völgy egész szélességében, a bokrok és bokorcsoportok között, hogy 
dél es észak felé a völgy felett nagy távolságra uralkodhassanak tüzükkel. 

Sajnos, kiderül, hogy röviddel Ravna elhagyása után, az 1077 nyugati lejtőjén a 
különítmény többi századával megszakadt az összeköttetés. Ez a csapás nagyon 


súlyosan érint. Anélkül, hogy még további 2-3 századom lenne, nem is gondolhatok 
arra, hogy a Gragonza oldalát megmászva lezárjam a Matajur-utat. Walz hadnagyot 
hátraküldöm tehát, hogy az elmaradt századokat gyorsan utánam küldje, majd 
Sproesser őrnagy úrnak jelentse az elért eredményt és a további tervet. 

Közben a legnagyobb csodálatunkra a Luico—Savogna-i úton az olasz közlekedés 
megindul. Északról is, délről is egyes katonák és járművek közelednek teljesen 
gyanútlanul. Ezeket az éles útkanyarnál néhány vadászom nagyon udvariasan 
fogadja. Jó tréfa! Persze eközben lövöldözésre nem kerül sor. Nagyon ügyelünk, 
hogy a kanyarban a járművek ne lassítsanak. Mialatt néhány vadász a kocsisokat és 
kísérőket fegyverzi le, mások megfogják a gyeplőt, vagy a málhásállatok pofaszíját 
és az általam megállapított gyülekezőhelyre vezetik őket. Nemsokára nehéz elhe- 
lyezni azt a rengeteg lovat és közlekedési eszközt, melyek mindkét oldalról felénk 
tódulnak. Hogy helyet csinálunk, ki kell fogni a lovakat, a kocsikat szorosan egymás 
mellé állítjuk, a foglyokat, lovakat és őszvéreket pedig levezetjük, közvetlen az 
útzárunk alatt levő szakadékba. Nemsokára több mint 100 foglyunk és 50 járművünk 
van. Az üzlet nagyszerűen megy! 

Az éhes vadászok számára az elfogott járművek nem is sejtett ínyenc falatokat 
tartogatnak. Csokoládét, tojást, konzervet, szőlőt, bort, fehér cipókat csomagolunk ki 
és osztunk szét. Elsősorban természetesen a kétoldalt a lejtőkön kuksoló derék 
vadászokról gondoskodunk. Az elmult órák harcát és fáradságát hamar feledjük. A 
hangulat — az ellenséges arcvonal mögött három kilométerrel — elsőrendű! 

Ezt a paradicsomi állapotot az egyik őrszem riasztó kiáltása zavarja meg. Dél fe- 
lől olasz gépkocsi közeledik gyors iramban. Az útszakaszunkon hamarosan kereszt- 
be állítunk egy kocsit. De az egyik géppuskás rajparancsnok, aki már azt hiszi, hogy 
a zsákmány elszabadul, parancsom ellenére rátűzeltet puskájával, 50 méterről. Nagy 
porfelhő közepében egyszerre megtorpan a kocsi. A vezető és három tiszt kiugrik. 
Egyiknek sikerül az út alatt a bokrokat elérni és így elmenekül. A negyedik tiszt ha- 
lálos sebbel a kocsiban marad. A szökevény kivételével a többiek megadják 
magukat. Az egyik Savogna-i magasabb parancsnokság tisztjei, akik a távbeszélő- 
összeköttetés megszakadása miatt aggódtak s az arcvonalra igyekeztek. A gépkocsi 
sértetlen. Vezetője a többi jármű közé vezeti a parkolóhelyre. 

Már körülbelül egy óra eltelt, amióta az utat elzártuk. A különítmény többi 
részének nyoma sincs. Erősebb harctevékenységet se Luico se a Kuk irányából nem 
hallunk. Remélhetőleg, mögöttünk az ellenséges arcvonal nem záródott ismét be. 
Ebben az esetben át kellene vágnunk magunkat a saját vonalakhoz. 

A völgy keleti oldalán álló őrszemünk űjabb jelentése most figyelmünket ismét 
észak felé tereli. Luico irányából állítólag egy nagyon-nagyon hosszú gyalogos 
oszlop közeledik. Miután az oszlop azt gondolja, hogy távol van már az arcvonaltól, 
békésen menetel, minden biztosítás nélkül. Az éle nemsokára elér minket. 

Riadó! Mindenki kész a harcra Valószinű, hogy most néhány percen belül 
küzdelemre kerül a sor. 150 vadász áll szemben a hatalmas tüűlerővel. De az állásunk 
erős és a géppuskáink nagy távolságon pásztázhatják a völgyet. Minél közelebb 
engedem az oszlopot az útzáramhoz, annál kevesebb esélye lesz ahhoz, hogy 
szétbontakozzék. Éppen ezért csak sípjelemre engedélyezem a tűzmegnyitást. 


Horc o bersoglíleri ezreddel. 
Déli nézet, 


Az oszlop éle most 300 méterre van. Hogy a felesleges vérontást elkerüljem, 
Stahl zászlóst fehér karszalaggal mint hadikövetet kiküldöm. Fel kell szólítania az 
oszlopot, hogy harc nélkül tegye le a fegyvert, mert mi mindkét oldalon megszálltuk 
a magaslatokat. Mialatt az oszlop felé siet, Grau, Wahrenberger hadnagyok és én az 
útkönyök elé állunk. 

Most Stahl eléri az ellenséges oszlop élét. A tisztek előrerontanak, letépik piszto- 
lyát és távcsövét, melyet sietségében elfelejtett lerakni és elfogják. Alig jut szóhoz. 
Integetésünk semmit sem használ. Az olasz tisztek az élen levő rajokkal meg- 
nyittatják ránk a tüzet. Sebesen eltűnünk az útkönyők mögött. Ekkor felsivít a sípom 
és a kétoldali lejtökről a géppuskák ólomesője pillanatok alatt tisztára söpri az útat, 
melyen előbb az ellenséges oszlop még zárt rendben állt. Mialatt az ellenség teljesen 
fedezi magát, Stahlnak is sikerül meglépnie s átjönnie a mi oldalunkra. 

Mivel a lőszerrel nagyon kell takarékoskodnom, nem egészen egy perc múlva 
beszüntetem a tüzet, melyet az ellenség csak nagyon gyéren viszonoz. Zsebkendőin- 
tegetéssel ismét megadásra szólítom fel őket. De ez még túl korai! Ezt a tűzszünetet 
az ellenség arra használja fel, hogy az út árkából a bokrok között felfejlődjön és 
megközelítsen minket. Ugyanekkor a tőlünk nyugatra levő oldalról is tőbb géppuska 
nyitja meg ránk a tüzét. No most kell megmutatni, hogy ki tud jobban lőni! A még 
mindig sűrűn csoportosult ellenség soraiban a rejtett és uralkodó tüzelőállásban levő 
fegyvereinknek nagyon jó hatása van. Ötpercnyi tüzharc után ismét felszólítom az 
ellenséget, hogy adja meg magát. Most is hiába. Az első vonalak a tűzszünetet ismét 
arra használják fel, hogy ellenünk előretőrjenek. Most 80 méterre vannak csak. 

Végre tíz percnyi nagyon erős tűzharc után az ellenség legyőzöttnek érzi magát, 
és úgy tesz, mintha most hajlandó volna magát megadni. Erre beszüntetem a tüzet. A 
4. bersaglieri dandár 50 tisztje és 2000 embere teszi le a fegyvert a völgyútra és 
jönnek át hozzánk A foglyok összegyüjtésével és La Glava — 1077-en keresztül 
Ravna-ra való vezetésével a derék Stahl zászlóst bízom meg. Csak nagyon kevés 
vadászt adhatok mellé kísérőnek. 


Megerősítést kapunk a 3. század által, amely a völgy keleti oldalán leereszkedve 
a bersaglierik elleni harc utolsó szakaszába még épen bele tudott avatkozni. Luico 
irányából jó ideje már, erős harci zajt hallunk. Hogy az ott levő helyzetet felderít- 
sem, a zsákmányolt gépkocsira felszereltetek egy géppuskát és Luico irányába előre- 
megyek vele. Csak lassan jutunk előre a tőbb kilométer hosszúságban az úttesten 
keresztül-kasul fekvő olasz fegyvereken és felszerelési tárgyakon keresztül. 
Közvetlen Luico-tól délre megtalálom azt a nehéz üteget, melyet Ravna-ból láttam 
az előbb. A fogatai összelőve feküsznek az úton. Mikor 15.30 órakor megérkezem 
Luico-ba. Sproesser őrnagy úr a hegyivadász-zászlóalj részeivel és a testőrezred II. 
zászlóaljával a Ravna-ból indított támadás eredményeképen éppen elérte Luico-t és 
tőle délre a völgyet. Sproesser őrnagy urat a község déli kijáratánál találom. Ugyan- 
akkor a testőrök II. zászlóalja a menekülő ellenséget a Matajur-úton Avsa irányába 
üldözi. 

Sproesser őrnagy úrnak azt tanácsolom, hogy a hegyivadász-zászlóalj összes ren- 
delkezésre álló részeivel Polava-ról torony irányában, a legrövidebb úton, Tevscek- 
en át másszuk meg a Mt. Cragonza-t és vegyük birtokba. Ha egyszer a. Mt. Cragon- 
Za a mienk, úgy a Mrzli Vth tetején levő ellenségnek a dél felé vezető útját elvágtuk 
és mialatt északról és északkeletről a 12. hadosztály és az alpesi hadtest részei tá- 
madják, mi hátbakaphatjuk őket. Azonkívül a Cragonza-ról uraljuk a Matajur-tömb 
egyetlen útját és a rajta menetelő, vagy mellette állásban levő összes olasz ütegeket 
elfoghatjuk. Sokkal előnytelenebb, ha a Cragonza-t Avsa-n és Perati-n keresztül a 
Matajur-úton közelítjük meg, mert itt azok az erős olasz kötelékek, melyeknek a 
feladatuk a Luico-völgyben megszűnt, többé-kevésbbé rendezett visszavonulás után, 
valószinűleg a Mrzli Vrh és Mt. Cragonza keleti oldalán előkészített védőállásukat 
akarják megszállni. A Matajur-úton az ellenség már kis utóvédekkel is képes minket 
visszatartani. Ezzel időt nyerne, hogy kötelékeit rendezze és az előkészített állásokat 
tervszerűen megszállja. Ezek a megfontolások késztetnek arra az elhatározásra, hogy 
a Mt. Cragonza megmászására a legrövidebb utat ajánljam. 

Sproesser őrnagy úr egyetért tervemmel s ezért alám rendeli a Luico-nál és attól 
délre levő egységeit (2., 3., 4. századot, 1., 2., 3. géppuskás századot és a távbeszélő 
századot). Ugyanakkor a Gössler-különítmény is parancsot kap, hogy egységeivel 
(1., 5., 6. század, 204. és 265. hegyigéppuskás osztagi Luico-ban álljon Sproesser őr- 
nagy úr rendelkezésére. Sproesser (őrnagy úr a zsákmányolt olasz gépkocsin a dan- 
dárhoz megy, hogy a harc eddigi alakulását személyesen jelentse, közölje támadás 
folytatásának tervét és a várható harcok esetére a tüzérségi támogatást megbeszélje. 


Megjegyzések: Az olasz parancsnok elhatározása téves volt, mikor a Kuk-on a 
német támadást azáltal akarta megállítani, hogy a rendelkezésre álló nagy tartalé- 
kát több lépcsőben védelemre rendezte be a Kuk keleti oldalán. Ezáltal lehetővé tette 
a Rommel-különliménynek az annyira szükséges lélekzetvételt, hogy a kötelékeit ren- 
dezze, a védelmet megszervezze és hogy tartalékai beérkezzenek. Sokkal célszerűbb 
lett volna, ha ezeket az erőket azonnal támadásra vezeti az 1192-es magaslat ellen. 
A szükséges tűztámogatást az északi lejtőn a több egymás felett levő állásból lehetett 


volna megadni. Ha az olasz vezetésnek ugyanakkor kelet felől is sikerült volna 
megindítani egy támadást, akkor a Rommel-különítményt is könnyen válságos 
helyzetbe hozhatta volna. 

Továbbá nem volt célszerű az állásokat a Kuk meredek, kopár és köves, felénk 
lejtő oldalán választani. Az olasz katonáknak órákig tartó kemény munkával, — bár 
ez alatt az idő alatt még csak nem is tüzeltünk rájuk — nem sikerült állásaikat eléggé 
kimélyíteni. Az 1192-es magaslat nyugati oldalán egy felénk emelkedő állás sokkal 
előnyösebb lett volna. Ott se géppuskával, se tüzérséggel nem érhettük volna el őket. 

Elmulasztotta továbbá az ellenség, hogy a Kuk déli oldalán a gerincutat lezárja, 
azonkívül a magaslati út alatt fekvő kopasz lejtőt tűz alatt tartsa. 

A Kuk elleni támadás megindulásakor a Rommel-különitménnyel szemben rész- 
ben jól, részben felületesen kiépített állásokban 2-3 zászlóalj erejű ellenség állt, na- 
gyon sok géppuskával. A Rommel-kiilőnítmény ezt az ellenséget !] géppuskás század, 
6 golyószóró és két nehéz üteg tűztámogatása mellett támadta meg. Előbb csak két, 
egyenként 16-16 fő erős járóőrrel kipuhatolta a megközelítési lehetőségeket, végül is 
a zömmel az egész Kuk-ot védő ellenséget megkerülve folytatta útját. A koradélutáni 
órákban azután a hegyivadász-zászlóalj rohamcsapatai és a bajor testőrgyalogezred 
1. százada sikeresen kí is emelte őket. 

A támadás folyamán a géppuskák és nehéz tüzérség hatása az utólagosan beásott 
ellenség ellen különösen erősnek bizonyult. Sok helyen ezt a nagy idegpróbát az 
olaszok nem bírták ki. A mélyen beásatt olasz csapatoknak ezzel szemben ez a tűz 
nem nagyon ártott volna. 

Az 1192-ről a géppuskáink tüze mágnesként vonzotta nálunk magasabban levő 
olasz állás védőinek egész tüzét és figyelmét. 

Így először a rohamcsapatoknak, később az egész Rommel-különítménynek sike- 
rült veszteség nélkül az ellenség által betekinthető gerincúton a Kuk északi oldaláig 
jutni. 

Ravna-ban megszakadt az összekőttetés a Rommel-különítményen belül, mert az 
egyik géppuskásszázad parancsnoka málhásállatokat fogdostatott össze. Így esett 
meg, hogy mikor a Polava-nál a Luico-—Savogna-i völgyet elértem, csak erőim egy- 
harmada felett rendelkeztem. Egyelőre le kellett mondanom a Mt. Cragonza környé- 
kén a Matajur-át lezárásáról. Bár a Ravna-ban leszakadt erők később csatlakoztak a 
Luico elleni támadáshoz, de az eredmény valószínűleg sokkal nagyobb lett volna, ha 
már október 25-én megszállhattuk volna a Mt. Cragonza-t. Tanulság: Ha egy védel- 
mi vonalba sikerül betörni, vagy különösen, ha az áttörés sikerül, úgy a tartalékok 
igazodjanak az elől levő részekhez és zsákmányolással stb. nem szabad késleked- 
niök. Ilyen pillanatokban még a hátrább levő részektől is a legsebesebb ütemet kell 
megkövetelni. 

A 4. bersaglieri-dandár egyik ezrede váratlanul a szűk völgyben, menetosz- 
lopban az útzárunkra bukkant. Ha a vadászok tüze meg is bénította őket, a hátrább 
levő részek a helyzetet a nyugati és keleti hegyoldalakon megindított támadással 
megmenthették volna. Itt a céltudatos és erélyes vezetés hiányzott. 

1917. október 25-én délután a támadóhadművelet helyzete a következő volt: 

A Kraus-csoport: Az 1. császárvadászezred Saga-ról a Stol-ra támad. A II. 


zászlóalja a Hum-ot, I. zászlóalja Pvrihum-ot rohammal bevette. A 43. dandár az 
1450 felé kapaszkodik. A 3. császárvadász ezred rohamszázada a Mt. Cal-t, míg a 
13. százada a Passo di Tanamea-t foglalja el. 

A Stein-csoport: A 12. hadosztály a 63. gyalogezreddel a Natisone-völgyben 
Robic-tól délre 3 kilométerre eléri az országhatárt és ott az olasz megerősítést 
visszaveri. A Matajur északi lejtőin az állásokat nem támadja meg. Golobi-tól 
északra 1 km-rel az Eichholtz-csoport áll olasz erőkkel harcban. Csak lassan nyer 
tért. 17 órakor megtámadja Golobi-t, 18 órakor Luico-t éri el, ahová eközben a 
bajor testőrgyalogezred és a württembergi hegyivadász-zászlóalj részei vonultak be. 
— Az alpesi hadtestnél a Kuk megszállói a hegyivadász-zászlóalj részei és a 
testőrgyalogezred 1. százada 14.00 órakor kiemeli. Ugyanakkor a hegyivadász- 
zászlóalj 6. százada a Kolovrat-gerincen levő ellenséges állást az 1192-es 
magassági ponttól az 1114-es magassági pontig felgöngyölítette. A Rommel- 
különítmény, miután bekerítette a Kuk-ot és elvágta a Luico—Savogna-i utat, a 4. 
bersaglieri dandár tetemes részeit fogta el a Polava-i harcokban. A württembergi 
hegyivadász-zászlóalj zöme és a bajor testőrgyalogezred részei Ravna felől támadva 
elfoglalták Luico-t. Az I. és 10. vadászzászlóalj az 1114-es magaslat déli oldalán 
harcolt s a délután folyamán elfoglalta az 1044-es magaslatot és megszállta az egész 
1114-es magaslatot. — A 200. hadosztálynál a 3. vadászezred 18 órakor az 1118-tól 
800 méterre délre elfoglalja a La Cima-hegyet. 

A Scott csoportnál: A 8. gránátos-ezred Pusno-ról Mt. Hum felé támadva Trt. 
Judrio-t átlépi. A 2. hegyidandár Cicer Vrh-t. a 22. hegyidandár St. Paul-t foglalja 
el. 

Eredmény: A hatalmas harmadik olasz védőállást elsősorban a Kolovrat- 
gerincen, az Isonzo-tól délre október 25-én legelőször a wiirttembergi hegyivadász- 
zászlóalj töri át, egyszersmind nyugat felé a Luico-szorosig, kelet felé az 1114-es 
magassági pontig felgöngyöliti. Ezáltal az alpesi hadtestnek és a 12. hadosztálynak 
Luico-tól északra álló részei ismét szabad teret nyertek a támadás folytatására. 


A MONTE CRAGONZA MEGROHAMOZÁSA. 


Amilyen gyorsan csak lehet, visszatérek a Luico-ban kapott századokkal a 
Polava-tól északra levő útzárhoz. Ott rendezem a most már hét századból álló egy- 
ségem és a századok között szétosztom a zsákmányolt lovakat és málhásállatokat. 
Pihenő nélkül megindulunk Jevscek-en át a Cragonza felé, mivel ha gyorsan elérjük 
a Matajur-utat, akkor valószínűleg még nem találunk harcrakész ellenséget. 

Dacára az elműlt napok emberfeletti fáradalmainak és erőfeszítéseinek, a mere- 
dek lejtőn, úttalan utakon, részben áthatolhatatlan tövises bokrok mentén, hosszú 
hegyhátakon és vízmosásokon felfelé kapaszkodva, gyorsan emelkedünk. Ez alka- 
lommal is rendkívüli teljesítményt kell követelnem csapattól, mert a támadás nem 
akadhat el. 

Minél feljebb érünk, annál nehezebb lesz a terep. A rengeteg mély bevágás és 
tüskés bokorcsoport nagy kitérőkre kényszerít, melyek rendszerint nagy magasság- 


vesztéssel és eröpazarlással járnak. Órákon át kapaszkodunk, alkonyodik, besötéte- 
dik. A csapat most már teljesen kimerült. Lemondjak célomról? Nem, Jevscek-et el 
kell érnem, és akkor bizonyára akad néhány vállalkozó szellem, hogy felmenjek 
velük a Mt. Cragonza-ra. 

A hold hatalmas korongja fényesen világítja meg a tetőmeredekségű lejtőt. Bee- 
züstözi a legelőket, a bokrokat és a facsoportok mögött hosszú, fekete árnyékot raj- 
zol a gyepre. Lassan, óvatosan kapaszkodik felfelé az él, végül is keskeny ösvényt 
talál. A különítmény 50 méter távközzel követ. Időnként megállok és figyelem az éj 
csöndjét. 

Ismét megállunk az ösvény alatt egy szénaboglya árnyékában. Előttem gyanúsan 
sötétedik egy sűrű és magas bokrokkal benőtt szakadék. Ösvényünk ezen vezet 
keresztül. Megfeszítve fülelünk. A szakadék túlsó oldaláról határozottan halljuk a 
hangzavart, vezényszavakat és a menetelő csapatok lármáját. Az ellenség úgy látszik 
nem közeledik, hanem a szakadék tulsó partján húzódik oldalt. Talán túloldalt védő- 
állást foglal? Megközelítésére csak az egyetlen keskeny ösvény áll rendelkezésre. 
Nem nagyon kecsegtet a dolog. Most Jevscek és a Mt. Cragonza jobbra és feljebb 
kell, hogy legyen. 

Így inkább ismét letérek az ösvényről jobbra. Az él a meredek lejtőn, hosszú 
bokorcsoportok árnyékában tapogatózik előre. Előttünk egy holdsütötte nagyobb rét 
fekszik, a magas szálerdő félköralakban veszi körül. Vajjon ez megtévesztés volna? 
Fent az erdőszélen nem drótakadályok azok? Hát mögötte? Nem holdsütötte állá- 
sok? Rendkívül óvatosan kúszunk előre és megállapítjuk, hogy helyesen láttunk. És 
azután — az erdőben felettünk olasz szavakat hallunk. Sajnos azt már nem tudjuk 
megállapítani, hogy az ellenség az állást valóban megszállta-e? 

Hogy erre a kérdésre választ kapjak, minden irányba tiszti járőröket küldök ki. 
Ezalatt a különítmény felzárkózik és pihen. Nemsokára a jelentés is megérkezik, 
hogy az ellenség most éppen azon ügyeskedik, hogy megszállja az állást. Az állások 
előtt a dd$ótakadályok nagyon magasak. 

fahenő Jevscek előtt. 


A megvilágított réten, hegynek felfelé, ezt az erős állást nagy merészség volna 
megtámadni, még egy teljesen pihent csapattal is, nemhogy holtrafáradt vadászaim- 
mal, akik egész nap állandóan emberfeletti teljesítményeket hajtottak végre. Ezenkí- 
vül még az is kérdéses, hogy ezen a helyen az éj folyamán célszerű volna-e betörni? 
Kifizetné-e magát ez a vállalkozás? Lehetetlennek tartom, tehát erről a tervről le- 
mondok. Arra határozom magam, hogy többórás pihenőt iktatot be, és ezalatt egész 
alapos terep- és harcfelderítést végzek. 

Hangtalanul vezetem a különítményemet egy széles és az esetleg felülről jövő 
tűz ellen védő teknőbe, 250 méterre az ellenséges állástól; éjfélig pihenőt rendelek 
el. A 4. és 2. század biztosítja a pihenőt, azáltal, hogy minden irányban őrszemeket 
állít fel. Mivel a zsákmányolt málhásállatok nyugtalanságukkal kőnnyen árulóink 
lehetnek, jóval lejjebb jelölök ki nekik egy külön táborozási körletet. Mialatt a 
különítmény a pihenőhelyére megy, lent Polava-ban igen heves tűzharc keletkezik." 

A továbbiakban kiküldött tiszti járöröknek meg kelt állapítani azokat a kedvező 
útvonalakat, melyeken az ellenséget megközelíthetnénk, az akadályok erősségét, 
mélységét, az esetleges réseket, a megszállás módját és Jevscek község helyzetét. 
Legkésőbb éjfélre vissza kell érniök jelentéseikkel. 

Egy zsákmányolt olasz hálózsákban, melyet gondos legényem, Reiher, Polava- 
nál egy málhásállatra felrakolt, a különítmény felett fekszem. Alvásról azonban 
dacára fáradtságomnak, szó sem lehet, mert idegeim túl vannak feszítve. Már 22.30 
órakor Aldinger hadnagytól a kővetkező nagyszerű jelentést kapom, mely egyúttal 
az álmot is azonnal kiveri a szememből: 

, Jevscek község a táborbelyünktől északnyugatra 800 méterre fekszik. A falu 
minden irányban nagyon meg van erősítve, az állások előtt mindenütt drólakadályok 
húzódnak, de úgy látszik, hogy az ellenség az állásokat még nem szállta meg. 
Jevscek-től közvetlen nyugatra az oldalban, valamint a falu déli részén, délkeleti 
irányba olasz csapatok vonulnak hegynek lefelé." 

Gyorsan megvan az elhatározásom: , Fel! Irány Jevscek!"?" Talán a községet még 
elérhetjük, mielőtt az olaszok állásaikat elfoglalnák. Néhány perc alatt vége a pi- 
henőnek, a biztosításokat bevonjuk és a századok máris menetkészek. Közben a hold 
lebukik a látóhatár mögött. Az éjjel sötét, csak a csillagok világítanak halványan. 

Az Aldinger hadnagy által felderített úton nesztelenüt megindul a különítmény 
Jevscek felé. A parancsnokokat röviden tájékoztatom. A 4. század és a 3. géppuskás- 
század az elővéd, a tőbbi századok kis távközzel követik. Először egy keskeny erdő- 
részt keresztezünk, majd egy meredek tisztáson kapaszkodunk fel. Az elővéd éle 
nemsokára eléri az embermagasságú akadályokat. Aldinger hadnagy jelenti, hogy 
már csak 300 méterre vagyunk Jevscek-től. Megállunk és percekig hallgatózunk a 
sötétben. Egész közel semmi sem mozog, de néhány száz méterrel arrébb lefelé 
menetelő olasz gyalogság lépteit halljuk. Aldinger hadnagy az akadályok közötti 
keskeny résen átbújik a mögötte levő állásba és azt üresen találja. Az él követi. 
Ezután az egész elővédet is átvezetem, és félköralakban felállítom az ellenséges 
védelmi övben. Járőröket küldök ki, hogy közvetlen körülöttem a terepet felderítsék, 


" A testőrgyalogezred ellenséges állásra bukkant. Tehát ott ismét ellenség van. 


mert híreket akarok kapni Jevscek községről és a felettünk levő ellenségről. 

Ezalatt a különítmény zöme (2., 3. század, 1., 2. géppuskás-század) az akadályo- 
kon keresztül bevonul az állásokba. A távbeszélő-századot és a málhásállat-lépcsőt 
az akadályokon kívül hagyom. 

Egy járőrrel magam is megközelítem a feljebb levő ellenséget. A sötétben csak 
néhány méterre látok. A lejtő úgy néz ki, mint valami gyanús fekete tömeg. Alig 100 
méterrel előttünk az olasz gyalogság mozog. Valószintileg oszlop egyesével jobb- 
oldalról balra lefelé, Jevscek irányába. Közelebb lopódzunk. Egyszerre ellenséges 
őrszem állít meg. Tehát előbb egy állás van és a csapatok emögött menetelnek. 

Visszamászom és balra próbálunk tért nyerni Jevscek irányába. Mikor a községet 
megközelítjük, az egyik járőr azzal a jelentéssel jőn vissza, hogy a kőzség északi 
része üres, a déli részén azonban ellenség menetel át. Tehát elhatározom, hogy 
Jevscek-be bevonulok azzal a szándékkal, hogy a község déli részében levő 
ellenséget elfogom. 


Néhány perc múlva a különítmény lassan megkezdi előnyomulását a község irá- 
nyába. Az első emberek már-már elérik az első házakat, mikor a kutyák elkezdenek 
ugatni. Röviddel ezután az ellenség alig 100 méterre a jobbra felettünk levő állásá- 
ból megnyitja a tüzét. Ez szerencsénkre nagyon magasan fekszik s inkább a baloldali 
szálerdőbe csapódik, mint közénk. Aki közülünk nem talál fedezéket, lelapul a 
földre. A géppuskákat és a karabélyokat tüzelésre készen tartjuk, de teljes csendben 
maradunk. Mi csak akkor nyitnánk meg a tüzünket, ha az ellenség támadna. De nem 
támad. Úgy gondolom, ha csendben maradunk, hamarosan be fogja szüntetni a tüzét 
és azt fogja gondolni, hogy tévedett. 


Az ellenség tüzijátéka alatt a zöm részei az üres ellenséges állásoktól fedezve 
bevonulnak a községbe. Néhány perc múlva az ellenség tényleg beszünteti a tüzét. 
Nemsokára már az egész Rommel-különítmény bent van Jevscek-ben. Örvendetesen 
az ellenséges tűz nem okozott veszteségeket. 

Hogy a községtől közvetlen északnyugatra lévő ellenséggel a további össze- 
ütközést elkerüljem, a falu északi részén köralakban állítom fel a különítményt. Aki 
nincs biztosító szolgálatban, az fegyverét karjára akasztva pihen, a szlovén lakosság 
által még mindig lakott házakban. Mindnyájan tudjuk, hogy az erősen megszállt 
állások csak kézigránát-dobó távolságra vannak és abban az esetben, ha az olaszok a 
faluba bevonulnának, minden körülmények között közelharcra kerülne sor. Éjfél már 
régen elmúlt. 

A tűzrajtaütés óta az ellenség már nem menetel se Jevscek déli részén át, sem pe- 
dig a falutól északnyugatra a lejtőn. Érdekes, hogy a tűzrajtaütés alkalmával az el- 
lenséges tüzet csak északnyugat felől kaptuk, míg délfelől egyetlen lövést sem ész- 
leltünk. Dacára annak, hogy úgy veszem észre, mintha ez az állás Polava-ig össze- 
függene, nincs kizárva, hogy itt egy rést taláttunk. Nézzük csak? Az egyik házban 
lobogó kandallótűz mellett tanulmányozom a térképet. Most Jevscek északi részén, 
Polava-tól 1 km-rel északra vagyunk. A tengerszintnél kb. 830 méterrel magasab- 
ban. A Mt. Cragonza csúcsa 500 méterrel nyugatabbra fekszik és 266 méterrel ma- 
gasabb. Mivel Jevscek a keleti szegélyén van megerősítve, délkeletre és északnyu- 
gatra pedig az ellenség máris állásban van, itt csak egy, már jóval előbb kiépített vé- 
dőállásról lehet szó, melyet az olaszok a Luico-szoros mögött felvételi állásnak 
szántak. Az éjjel megfigyelt olasz csapatmozdulatok arra engednek következtetni, 
hogy az ellenség ezt az állást sürgősen az egész hosszában meg akarja szállni. A 
megerődítés módja szerint, maga Jevscek is bele tartozik ebbe a védőállásba, de 
valami oknál fogva az olaszok eddig még nem szállták meg. Esetleg azonban még az 
éjjel, vagy a kora reggeli órák folyamán megszállhatják az állásokat. Várjunk-e erre? 
Hiszen a hadiszerencse most is kinyújtotta a kezét a vállalkozó szellemű 
vadászoknak! Hiszen máris megszálltuk az ellenséges állás egy részét és ezzel 
megnyitottuk az útat az alpesi hadtest számára a Mt. Cragonzá-ra, a Mrzli Vrh-re és 
a Matajur-ra. 

Miután így ítélem meg a helyzetet, Leutze hadnagynak elrendelem, hogy ál- 
lapítsa meg, vajon Jevscek déli szegélye meg van-e szállva és ha nem, úgy folytassa 
tovább az útját Jevscektől /2 km-rel északnyugatra az ellenséges állás hátába. 
Legkésőbb 2 óra múlva térjen vissza. Mivel Leutze hadnagy nem akar kísérőket 
magával vinni, egyedül indul útnak. 

Kimerült különítményemtől nem sajnálom a pihenő meghosszabbítását. A zöm 
az ellenségtől csak néhány méterre, szilárd kőházakban ül kandallótűz mellett és eszi 
a korpakenyeret meg a kávét, amit a rendkívül barátságos szlovén lakosság ad nekik. 
Kint néha egy-egy lövés dördül, vagy kézigránát robban, de úgy látszik, hogy az 
ellenségnek hiányzik a bátorsága ahhoz, hogy a faluba a felderítést bevezesse. Teljes 
csendben vagyunk. Az egymás mellett, vagy közel levő németeket és olaszokat a 
teljes sötétség borítja. 

4.30 órakor Leutze hadnagy visszatér. Hozott magával egy olasz foglyot és a 


következőket jelenti: , Jevscek délnyugati kijáratát az ellenség nem szállta meg. Az 
útat a falutól északnyugatra felderítettem. Ezen az egy olasz foglyon kívül 
ellenséggel sehol sem találkoztam." Így tehát kiválóan megoldotta a feladatát. 

Leutze hadnagy jelentése alapján a következőt határozom el: A különítményem 
négy századával azonnal megszállom a községtől északnyugatra levő magaslatokat. 
A fennmaradt erőmet utóvédként Jevscekben hagyom. A községtől északnyugatra 
levő ellenséget napfelkeltekor akarom megtámadni. 

Nem könnyű ez az elhatározás, mert ha az olasz a Mt. Cragonza-n levő állásaiból 
nepfelkeltekor tűz alá tudja venni az általunk megszállt magaslatokat, akkor 
egyszerre két arcvonalon kell harcolnunk. Ez bizony nagyon könnyen kellemetlen 
helyzetbe hozhat. De aki mer, az nyer. 

Még mindig koromsötét van, mikor 5 órakor a 2., 4., századdal, az 1., 2., géppus- 
kás századdal Jevscek községet lábujjhegyen elhagyom. A hosszú oszlop élét Leutze 
hadnagy vezeti az általa már felderített úton. A harmadik századot és a harmadik 
géppuskás századot a már kipróbált Grau hadnagy parancsnoksága alatt Jevscekben 
hagyom azzal a feladattal, hogy mihelyt a Rommel-különítménynél harcra kerül a 
sor, azonnal fogja le északnyugatra az ellenséget, nehogy az a hátunkba támadjon. 

KIVAURANNNONSONNNOV tágít ? 
d : 

Ezt a parancsot azalatt adom ki, mialatt a különítmény elindul a faluból. Mikor 
azután a menethez csatlakozom, a Cragonza teteje már kezd világosodni. A hegyek 
között nagyon hamar vllágosodik. Az a kellemetlen érzésem támad, hogy félórával 
megkéstem. Előttem a sziklás, kopár teknőben a századaim bosszú oszlopát látom, 


laton levő ellenséggel. 
c: 37 tiszt és 1600 ember 
(De foglvuleitése. 


1) 


amint a 830-as magassági ponton keresztül kapaszkodnak felfelé. Távcsövemmel 
végigkutatom a Mt. Cragonza már világos felső lejtőit és —... — megrettenek! Kü- 
lönítményem felett alig néhány száz méterrel ellenséges állást veszek észre. Mozgo- 
lódnak benne, egyik rohamsisak a másik mellett. Ha az ellenség most véletlenül tü- 
zelni kezdene, úgy ez a teknő alig nyujthatna valami fedezéket és a nagy vesztesége- 
ket semmiképpen sem tudnám elkerülni. Ebben a pillanatban ismét nagyon nyo- 
masztóan hat rám a tisztjeim és embereim élete iránt érzett felelősség. Ki kell ragad- 
nom őket ebből a veszélyes helyzetből, melyről egyelőre még csak sejtelmük sincs. 

Épp a 2. géppuskás század oszlopában menetelek. Akit tehát közülök el tudok ér- 
ni, azonnal lesállásba helyezem a hegyoldalon, menetvonalunktól jobbra, azzal a pa- 
ranccsal, hogy mihelyt az ellenség akárhonnan is megnyitná a tüzet, a balra felettük 
levő állás ellen nyissa meg a tüzet és kösse le. Ezután hírvivőimmel előresietek és az 
egyes századok élét jobbra kanyarítom, a Jevscek-től 500 méterrel északnyugatra le- 
vő, ritkás bokrokkal benőtt oldalba. Legfőbb ideje, mert a derengés lassan világos- 
ságba megy át. 

Mikor az utolsó század utolsó embere is elhagyta a teknőt, a Mt. Cragonza olda- 
lában levő ellenség megkezdi a tüzét és ólommal áraszt el. Mivel még mindig az el- 
lenség felé lejtő oldalon vagyunk és az ellenséges tűz a nálunk jóval magasabban le- 
vő uralkodó állásokból jön, a tűz elől semerre sem tudunk kitérni. Csak néhol a tüs- 
kés bokrok adnak némi rejtőzési lehetőséget. A 2. géppuskás század gyorsan meg- 
nyitja a tüzét s a tűz oltalma alatt az egyes szakaszok szétbontakozva elérik a perem- 
vonalat s onnan nyitják meg tüzüket. 

Félkör alakból (északnyugatról, nyugatról és délnyugatról) leadott igen erős 
ellenséges tűzzel szemben haladva nem juthatunk fel. Oldalt mászással és apró 
szökellésekkel igyekszik az első vonalban levő 2. és 4. század széjjelebb húzódni, 
hogy a nagyobb kiterjedéssel legalább szétforgácsolják az ellenség tüzét. Ennek 
dacára a veszteségek szaporodnak. Többek között Ludwig hadnagy, a 2. század 
parancsnoka is nagyon súlyosan megsebesül. 

Közben a hátunk mögött Jevscek-nél is tetőfokát éri el a harc. Parancsomnak 
megfelelően a 3. század és a 3. géppuskás század, Grau hadnagy parancsnoksága 
alatt megnyitotta a tüzet az állásban levő ellenségre, ezáltal lefogta az állásaiban és 
megakadályozta, hogy az a nagyon súlyos harcot vívó többi századot hátbatámadja. 

Néhány hírvivővel magam is elérem a magaslatot és az ellenség célzott tüze elöl 
egy bokorcsoport mögé bújok. Tőlem jobbra és balra az ellenséges géppuskák 
szóráskúpjai átbuknak a gerincen. Most már egyetlen raj sem áll a rendelkezésemre. 
Minden emberem erős tűzharcot folytat az ellenséggel és olyan sebesen tüzel, ahogy 
csak bírják a karabélycsövek. A döntést minden nehézség ellenére gyorsan ki kell 
erőszakolnom, mert különben a vadászaim elvéreznek. A hírvivőimmel a 2. és 4. 
század körletéből kivonok három golyószórós rajt és azokat 50 méterre a 
harcálláspontomtól, a holt térben gyülekeztetem. Mikor együtt vannak, a legnagyobb 
sietséggel rohamcsapatokat alakítok belőlük és levezetem őket a Grau- 
különítménnyel szemben álló ellenség hátába. 

A keskeny, kőgörgeteges lejtő szélén lévő bokrok között ereszkedünk le. A 
golyószórók és karabélyok állandóan tüzelésre készek. Nemsokára megpillantjuk 


magunk alatt az ellenséges állást. Az ellenség roppant sűrűn szállta meg. Egyik 
rohamsisak a másik mellett csillog. Arról a helyről, ahol állunk, éppen az árok 
fenekére látunk. A felettünk küzdő vadászaimnak szánt tűz magasan a fejünk felett 
száll el. Jevscek-nél a 3. század és a 3. géppuskásszázad alig 100 méternyire van 
tőlünk. Ha most elkezdenénk tüzelni, akkor az állásban levő olaszok sehol sem 
találhatnának fedezéket. Egyelőre még csak nem is sejtik jelenlétünket. 

A rohamcsapatok tüzelőállást foglalnak el s azután leszólunk az olaszoknak, 
hogy adják meg magukat. Az állás védői elborzadva merednek ránk. Fegyverük 
kiesik a kezükből, tudják, hogy itt már minden mindegy, az ügyük elveszett. Jelzik, 
hogy meg akarják magukat adni. A rohamcsapataim az egész idő alatt egyetlen egy 
lövedéket sem lőttek ki. De — legnagyobb csodálkozásomra — nemcsak a Jevscek-nél 
levő ellenség teszi le a fegyvert, hanem ezen a kb. 3 századon kívül, egészen a 
Matajur-útig bezáróan az egész állás megadja magát. Teljesen megzavarja őket a 
hátuk mögött hallatszó pokoli lövöldözés és a mi gyenge rohamcsapataink. A 
Rommel-különítmény zömének a tűzharca és a mi megjelenésünk valószínűleg azt a 
benyomást kelti bennük, hogy a németek a Cragonza felől támadva jutottak el idáig 
és hogy ez az uralgó magaslat már a mi kezükben van. 

Jevscek-től északra 650 méterrel egy teknőben egy egész olasz ezred adja meg 
magát, 37 tiszt és 1600 ember. Teljes fegyverzettel és felszereléssel bújnak elő. 
Bizony nagy gondot okoz, hogy a lefegyverzésükhöz elegendő embert kerítsek elő. 
Ezalatt néhányszáz méternyire a harc változatlan hevességgel tombol. 

A Mt. Gragonza védői még csak nem is sejtik, hogy mi történt a Jevscek-től 
északra és északnyugatra levő csapatokkal. Az első vonalunknak bizony nehéz a 
helyzete, de legalább a hátukat nem veszélyezteti semmi sem. 

Az eddig Jevscek-nél maradt századok most előrejönnek és megkezdődik az 
arctámadás a Mt. Cragonza birtokáért. Nehéz és veszteségteljes a harc. Az ellenség 
az erős és uralkodó állásait szívósan védi. A mi alulról jövő tüzünk nem okoz nagy 
veszteséget. Meredek, kopár oldalakon ólomeső közepette közelítik meg vadászaim 
az ellenséges állásokat. 

Mivel minden egységemet kijátszottam, a középen a 2. századdal megyek előre. 
Ezt most a súlyosan sebesült Ludwig hadnagy helyett Aldinger hadnagy vezeti. 
Elérjük a Malajur-út alsó kanyarulatát. Itt fogatolás nélkül 14 olasz tábori löveg és 
25 lőszeres kocsi vesztegel. Vajon ez-e az Avsa-, illetve Perati-i tüzércsoport, amely 
az előző napi harcokban szerepelt? Ennek a megállapításával most nem tölthetjük az 
időnket, mert északról oldalozó géppuskatűz csap le közénk. Tovább rohamozunk. 
Nem sokkal ezután a 2. század elveszti új parancsnokát: Aldinger hadnagyot három 
lövés súlyosan megsebesíti. Én még egy darabig az egyik olasz géppuskás lövész 
céltáblájaként szerepelek. A Matajur-úton csíp el. Tüze elől sehol sem találok 
menedéket. Gyors szökelléssel a hegyoldalon felfelé elérem a körülbelül 60 méterre 
levő útkanyart, ahol végre sikerül a jólcélzott szóráskúpból kijutnom. 

A vadászok elkeseredett harci kedve a veszteségekkel együtt növekszik. Egyik 
állásrészt a másik után, egyik géppuskás fészket a másik után foglalják el. A bátor 2. 
század, melyet most Hügel szakaszvezető vezet, megrohamozza a Mt. Cragonza-t. 
Ezzel a Mrzli vrh északi és keleti oldalán levő ellenség sorsa meg van pecsételve s 


megsemmisítésiek már csak idő kérdése. 

Nem tudom, csupán sejtem, hogy a szomszédaim mit csinálnak. Napfelkelte óta 
jobbra tőlünk a harci zaj mindinkább erősbödik. Ez után ítélve a 12. hadosztály és az 
Alpesi hadtest részei valószínűleg kelet és északkelet felől támadják a Mrzli vrh-et. 
Az sincs azonban kizárva, hogy Avsa-ról a Mt. Cragonza irányában támadnak a 
Matajur-út mentén. 

Várjak, amíg megérkeznek? Nem volna tanácsos előbb a Cragonza keleti oldalán 
felzárkóztatni egységeimet, a kötelékeket rendezni? Hiszen ez után a rendkívül ne- 
héz támadás után megérdemelnének az embereim a csúcson egy kis pihenőt! Viszont 
attól is félhetek, hogy jobbról az oldalamban levő olasz erők ellenlökést, vagy éppen 
tervszerű ellentámadást indítanak, hogy az elvesztett területet visszaszerezzék. 


. Mt. Crogonza 


Keleti nézet. 


A Mt. Cragonza megtámadása. 
Célszerűbbnek tartom tehát, hogy először minden ellenséges ténykedést 
megakadályozzak azáltal, hogy a jelen pillanatban rendelkezésemre álló félszázaddal 
a támadást a Mrzli vrh felé emelkedő gerincen azonnal folytatom. 


Megjegyzések: Éjjel a Jevsce elleni támadds alkalmával az olasz csapatok 
kiabálással és zajos meneteléssel árulták el magukat. Ezáltal minket a helyes útra 
tereltek és ki tudtuk kerülni a nem kívánatos összeütközést. 

Mialatt a kimerült csapat pihent, a tisztek állandóan azon fáradtak, hogy a terep- 
ről és az ellenségről biztos híreket szerezzenek. Ezt a felderítő tevékenységet éjfél 
után Jevscek-ből is folytatták. Az ő munkájukat sikerült csak Jevscek-től észak- 
nyugatra az áttörés és a Mt: Cragonza megrohamozása. 

Október 25-26-ra virradó éjjel a szomszédaimról nagyon keveset tudtam. Azt sem 
tudtam, hol vannak, mit csinálnak és mik a szándékaik. Sőt az elöljárómmal sem volt 
meg az összeköttetésem. De abban az egyben biztos voltam, hogy mindent elkövet 
mindenki, hogy a támadás 26-án se akadjon el. 

A hegyivadászok számára kétség beejtő volt a helyzet, mikor napfelkeltekor két 
ellenséges állás között, a fedezéknélküli terepen az ellenség pusztító tüzébe kerültek. 


Végül ez a küzdelem is a mi javunkra dőlt el. A fordulatot néhány bátorszívű raj 
hozta meg. A hegyivadászok hatalmas támadó lendülete legjobban a Mt. Cragonza 
megrohamozásakor tűnt ki. A 2. századnál ez a lendület még akkor sem akadt el, 
amikor valamennyi tisztjét elvesztette. 


i MrzGET GAZ 1096-os magaslat megrohamozása § 
"remzldó 1217 okt, 26-áj Í 


1917 október 26-án, 7.15 órakor — a Mt. Cragonza megrohamozásának 
pillanatában — a következő volt a hadműveletben résztvevő egységek helyzete: 

A Kraus csoport: A Stol-t (1668) 26-án 3.30 órakor az 1. császárvadász ezred 
zászlóalja elfoglalja, 6.00 órakor a II. zászlóalj eléri Bergogna-t. Az ezred I. és II. 
zászlóalja, valamint a 43. dandár követi és élükkel 8.00 órakor szintén megérkeznek 
Bergogna-ba. 

A Stein csoport: A 12. hadosztály, mint előző nap este, a 63. gyalogezreddel a 
Natisone-völgyben az országhatárnál áll. A 62. gyalogezred II. zászlóalja és a 23. 
gyalogezred menetkészen állnak Avsa-nál, a testőrezred II. zászlóaljára felzárkózva. 

Az Alpesi hadtest: A Württemberg-i hegyivadász zászlóalj napfelkelte előtt betört 
a Mrzli vrh-Jeoscek-—Polava-i állásba, az állást északnyugati irányban egy 
kilométerre felszakította és 7.15 órakor megrohamozta a MI. Cragonza-t. A zászlóalj 
többi része Luico-ból Avsa-n keresztül megindul a Mt. Cragonza felé. A 
testőrgyalogezred II. és III. zászlóalja menetkészen vár arra, hogy a hegyivadász- 
zászlóalj "3-a mögé besorolva megkezdje menetéta  Cragonza-ra. A testőrezred I. 
zászlóalja előörs biztosításban van Polava felé. A 2. vadászezred (a 10. 
vadászzászlóalj nélkül) Ravna-ból Luico-ra menetel. Az 1. vadászezred és a 10. 
vadászzászlóalj menetkészen állnak az 1114-es magaslaton, ahol éjjeleztek. A 200. 
hadosztálynál: a 3. vadászezred Drenchia-ról menetben van Trusgne-ra, ahová 8.00 
órakor érkezik be. A 4. és 5. vadászezred az 1114-en éjjelezett, 4.30 órakor Ravna- 
ra menetelnek, hol 8.00 óráig pihennek. 

A Scotti csoport: A 8. gránátos ezred az I. zászlóaljával 5.00 órakor elfoglalja 
La Klava-t és mindhárom zászlóaljával megtámadja a Mt. Hum-ot. 

Eredmény: A Mrzli vrh északi oldalán levő Matajur—Mrzli vrh-—Jevzcek—Polava 
St. Marino vonalában húzódó állást a württembergi hegyivadászzászlóalj Jevsceknél 
a kora hajnali órákban éppen úgy áttöri, mint előző nap a Kolovrat-állást. Ezzel a 
Mrzli vrh és a Matajur-tömb állásainak a kulcspontja esett el. 


Az 1192-es magaslat és a Mrzli vrh (1356) elfoglalása. 
Roham a Monte Matajur ellen. 


Bár vadászaim a Mt. Cragonza megrohamozása után teljesen ki vannak merülve, 
mégsem engedhetek nekik a csúcson pihenőt. A kiváló Hügel szakaszvezető a rá 
jellemző harcikedvvel lát új feladatának a megoldásához. Minden megerősítés 
bevárása nélkül, a rendelkezésére álló igen gyenge erőkkel, abból a célból, hogy 
amíg az ellenség megengedi, tért nyerjen, megkezdi az előnyomulást az 1912-es 
magassági ponton keresztül a Mrzli vrh irányába. 

Én még előbb a különítményemnek hírvivővel azt a parancsot adom, hogy amint 
csak lehet, a századok azonnal kövessenek a Mt. Cragonza-n keresztül a Matajur- 
úton a Mrzli vrh irányában. Azután én is követem a 2. századot. Már néhányszáz 
méterre ellenségre bukkanunk. Ez kis csoportokban a gerinc erdős csúcsain fészkelte 
be magát. Jobbról, a keleti lejtőn a harci zaj alaposan megnövekszik. Valószínű, 
hogy az olaszok a Rommel-különítmény Jevscek-ről a Mt. Cragonza felé kapaszko- 
dó részeire tüzelnek. De az is lehet, hogy az Alpesi hadtestnek azon részei harcolnak 
ott, melyek Luico-ból a Matajur-úton közelítik meg a Mt. Cragonza-t. 

Hügel szakaszvezető nagyszerűen érti a módját, hogy a létszámban és fegyver- 
zetben erősebb ellenséget hogyan kell a tűzfegyvereivel arcban lekötni, hogy azután 
kisebb járőrökkel oldalból és hátból megtámadja. Az ilyen kis harcok néhány perc 
alatt végetérnek és az ellenség máris visszahúzódik, részben észak felé, részben 
Luíco irányába. 


Mivel mindenütt gyorsan végzünk és az ellenállást mindenütt megtörjük, 
gyorsan haladunk és így a különítménnyel az összeköttetés hamarosan megszakad. 
Azt a jelentést kapom, hogy különitményemet az északi arcvonallal harcoló olaszok 
állásaikból géppuskáikkal annyira lefogják, hogy csak nehezen tudnak tért nyerni és 
már több mint egy kilométerrel lemaradtak. Megállítsam-e a második századot? 
Nem! Addig maradok támadásban, ameddig csak erősebb ellenségre nem bukkanok. 

8.30 órakor a már csak szakasz erejű 2 század eléri Avsatól nyugatra két 
kilométerrel az 1192-es magaslatot. További előnyomulásunkat már erős ellenség 
akadályozza. Ez a Mrzli vrh (1356) csúcsától 800 méterrel délnyugatra van állásban. 
Onnan veszi géppuskáival tűz alá az általunk megszállt magaslatot. Jobbra lejjebb a 
hegyoldalban és hátrább Jevscek irányában is heves harc dúl. Úgy látszik, hogy az 
Alpesi hadtest most támad. 

Ha a Mrzli vrh délkeleti lejtője ellen folytatni akarom télmadásomat, akkor lega- 
lább két karabélyos és egy géppuskás századra van szükségem. Hogy ezeket az erő- 
ket minél hamarabb előteremthessem, magam sietek vissza a Matajur-úton. Hügel- 
nek még azt a parancsot adom, hogy az 1192-es magaslatot minden körülmények 
között tartsa. A lemaradt Rommel-különítmény felé sehol egyetlen összekötő köze- 
get sem találok. Mikor már az 1192-es magaslattól 600 méternyire sietek visszafelé 
a Matajur-úlon, az egyik útkanyarnál pontosan egy olasz hadoszlop éle elé toppanok. 
Ezek Avsa irányából jövet, éppen a Matajur-utat keresztezik. A bersaglieriek lekap- 
ják vállukról a fegyverüket és tüzelnek Hatalmas ugrással levetem magam közvetlen 


az út alatt levő bokorba s így kivonom magam a célzott lövéseik elöl. Néhányan ül- 
döznek még a bokrok között, de mialatt ők lefelé sietnek, én már ismét felfelé ka- 
paszkodom az 1192-es magaslat felé. Mikor visszaérkeztem, erős összekötő járőrt 
küldök ki, hogy a lemaradt részekkel az összeköttetést felvegyék és az egyes század- 
parancsnokoknak azt a parancsot adják át, hogy minél hamarabb vezessék százada- 
ikat az 1192-es magaslatra." 

Támadás a Mrzli vrh. ellen. 

Déli nézet. "Mrzti vrh 

Már 10.00 óra felé jár az idő, mikor a támadáshoz szükséges 2 század és 1 gép- 
puskásszázad rendelkezésemre áll. Ezek a századok a Rommel-különítmény összes 
századaiból vannak összeválogatva. Az 1192-ig az előnyomulás azért tartott olyan 
soká, mert egyes részek ismételten harcbakeveredtek az ellenségnek azokkal az 
egységeivel, melyek a ML Cragonza-1192 vonalán keresztül dél felé vissza akartak 
vonulni. 

Most már elég erősnek érzem magam ahhoz, hogy a Mrzli vrh-i ellenséggel harc- 
baszálljak. A Mrzli vrh oldalában levő állások ellen fényjelekkel tüzérségi tűztámo- 
gatást kérek. Ennek csodálatos eredménye lesz: a német gránátok nemsokára éppen 
a kívánt helyen csapódnak be. Ezután az 1192-ről a géppuskáink tüze szegezi az el- 
lenséget állásai fenekére. Ezalatt a két karabélyos század, parancsnokságom alatt, 
közvetlen a Matajur-út alatt a facsoportok között megközelíti az ellenséges állást. Az 


" Közben az Alpesi hadtest ós a 12. hadosztály részei a Perati-Avsa-—Luico körletből megkezdték 
előnyomulásukat a Matajur-úton a Mt. Cragonza irányába. A 62. gyalogezred élen menetelő zászlóalja 
Avsa-tól másfél kilométerrel délre erős állásban levő ellenségbe ütközik, majd ezt megtámadja. A 
mögötte levő egységek (a Württemberg-i hegyivadász-zászlóalj) törzse, a Gölner-csoport. a 23. 
gyalogezred, a testőrgyalogezred II. és III. zászlóalja) sikeresen jutnak előre a Matajur-úton a Mt. 
Cragonza irányába. A testörgyalogezred I. zászlóalja még mindig a Polava-i olasz völgyzár (a Jevscek— 
Polava-Mt. San Marino-i reteszállás egyik része) előtt áll. 


ellenség nyugati szárnyát sikerült átkarolni. Most azután nekilendülünk az ellensé- 
ges állás oldalának és hátának. De mihelyt az ellenség észreveszi, hogy a hátába ke- 
rültünk, sietve kiüríti az állását és a Mrzli vrh keleti lejtőin visszavonul. Mivel a 
Mrzli Vrh-nek sem a keleti, sem az északi oldalán nem akarok üldözni, félbesza- 
kítom a harcot és a géppuskás századot magam után vonva, a Matajur-úton tovább 
menetetek a Mrzli vrh déli lejtője felé. 

Már támadásunk alatt észrevettük, hogy a Mrzli vrh két legmagasabb csúcsa kö- 
zött a nyeregben terjedelmes sátortábor van, közelében pedig nagyon sok olasz kato- 
na áll. Ott tétlenkednek és habozva nézik, hogy közeledünk feléjük. Délfelől. tehát a 
hátukból nem várták a németeket. Ettől a sátortábortól most már csak 1500 méter- 
nyire vagyunk. Mrzli vrh déli oldalán a Matajur-út több kanyarulattal emelkedik, 
majd közvetlen a sátortábor alatt halad el, nyugat felé a Matajur irányába. 

A Mrzli vrh nyergébe mind több és több olasz gyűlik. Számuk most már 2-3 
zászlóaljat tehet ki. Mivel nem kezdenek harcolni, nagyon mélyen széthúzódott kü- 
lönítményemmel zsebkendőlobogtatva közeledem. A háromnapos támadás alatt már 
megtanultuk, hogyan kell ezzel az új ellenségget bánni. Már mindössze csak 1000 
méter választ el, de az ellenségnél a helyzet változatlan. Vajon ezek az olaszok egy- 
általában nem akarnak harcolni? A helyzetük éppen nem reménytelen! Ha minden 
erejét összeszedi, úgy a Rommel-különítményt egyszerűen agyonnyomhatja és egy- 
kettőre elérheti a Mt. Cmgonza-t. Vagy akár néhány géppuska tűzoltalma alatt 
majdnem látatlanul ismét el tudja érni a Matajur tömböt. De e két esemény közül 
egyik sem következik be. Felettünk az ellenséges kötelék mereven áll. Ember ember 
hátán. Meg sem mozdulnak. Zsebkendőlangetésünket viszont nem viszonozzák. 

Mind közelebb és közelebb érünk. Az ellenségtől 600 méterre sűrű erdő takar el 
bennünket. Ők az erdő túlsó szegélye felett néhányszáz méterre állnak. Az út most 
éles szögben kelet felé kanyarodik. Vajon mit csinálhatnak most azok ott fölöttünk? 
Nem határozzák-e el magukat mégis inkább a harcra? Ha most meggondolják és 
lerohannak minket, úgy egyszeriben harcra, mégpedig közelharcra kerül a sor. Az 
ellenség pihent, túlerőben van és még az az előnye is megvan, hogy a hegynek lefelé 
harcolhat. Ilyen körülmények között szükségesnek tartom, hogy az erdő felső 
szegélyét minél hamarabb elérjük. De a vadászaim a súlyos géppuskák terhe alatt 
már annyira kifáradtak, hogy ezt az újabb teljesítményt, a meredek lejtőn, a sűrű 
bokrok között, már nem nézem ki belőlük. 

Ezért a különítményt az úton tovább meneteltetem. Streicher hadnaggyal, Dr. 
Lenz orvos főhadnaggyal, néhány vadász kíséretében 100-100 méter térközzel széles 
arcvonalon átfésüljük az erdőt, a legrövidebb úton, az ellenség irányában. Eközben 
Streicher hadnagy meglep egy ellenséges géppuskát és kezelőit elfogja. Az 
erdőszegélyt akadálytalanul elérjük. A Matajur-út tulsó oldalán levő ellenségtől még 
mindig 300 méter választ el. Most látjuk csak, hogy micsoda hatalmas embertömeg 
áll előttünk. Rettenetesen kiabálnak és hadonásznak. Mindenkinek a kezében van 
még a fegyver. Elől úgy látom, mintha egy nagyobb tömeg tiszt állna együtt. A 
különítményem éle még nagyon messze lehet. Úgy számítom, hogy körülbelül 600 
méternyire most érhette el az útkönyökőöt. 

Az az érzésem, hogy azelőtt kell tennem valamit, mielőtt az ellenség még elha- 


tározná magát. Ezért elhagyom az erdőszélét és kiabálással meg kendőlobogtatással 
igyekszem őket megadásra felszólítani. A tömeg rámmered, de nem mozdul. Már 
50, már 100 méterre távolodtam el a rejtőzési lehetőséget nyújtó erdőszegélytől. 
Most már ellenséges tűzben lehetetlen lenne visszajutni. Az a benyomásom, hogy ha 
most megállnék, nem csak én, de mindnyájunk ügye elveszne. 

Az ellenségtől most már csak 150 méterre vagyok. Fölöttem hirtelen megmozdul 
a tömeg. Lefelé rohannak a lejtőn, magukkal rántják az ellenálló tisztjeiket, a 
legénység legnagyobb része eldobálja a fegyverét. Töőbbszázan sietnek felém. 
Teljesen körülvesznek s a következő pillanatban már olasz katonák vállán ülök. Ezer 
torokból harsan fel, hogy ,, Eviva Germania!" Az egyik olasz tisztet, aki nem akarja 
magát megadni a saját legénysége koncolja fel. A Mrzli vrh-en levő olaszok számára 
a háború befejeződött és most örömujjongásban törnek ki. 

Most jobbról az erdőből előtűnik a hegyivadászaim éle. A megszokott nyugodt, 
tértnyerő lépésekkel közelednek, dacára a tűző napnak és hatalmas terhüknek. Né- 
hány németül beszélő olasz katonával a foglyokat közvetlenül a Matajur-út alatt, 
arccal kelet felé sorakoztatom. A Salerno-dandár 1. ezredének 1500 embere. Kü- 
lönítményemet meg sem állíttatom. Az oszlopból csak egy tisztet és három embert 
szólítok magamhoz. Két embert a foglyokkal a Mt. Gragonza-n keresztül Luico felé 
indítok útnak, a 43 tiszt elszállítását Göppinger tizedesre bízom, a legénységtől 
elválasztva, külön csoportban. Az olasz tisztek, midőn észrevették, hogy milyen 
gyenge a Rommel-különítmény, megkísérlik a legénységüket ismét kézbe venni, 
mert megjött a harci kedvük. De már elkéstek! Göppinger tizedes tudatában van 
nagy felelősségének és a legnagyobb fokú szigorral lát feladata megoldásához. 

Mialatt a lefegyverzett ezred megindul lefelé, a Rommel-különítmény elhalad a 
sátortábor mellett. Röviddel előbb néhány olasz fogoly közölte velem, hogy a 
Matajur-on a dandáruk másik ezrede van. Figyelmeztettek, hogy ez nagyon híres 
ezred, melyet Cadorna az ellenség előtt tanúsított vitéz magatartásáért már több 
napiparancsában megdicsért. Ez az ezred egészen biztosan ránk fog löni, legyünk 
tehát óvatosak. 

Az olasz katonák sejtelme hamarosan valóra is válik. Alighogy a különítmény a 


Mrzli vrh nyugati lejtőjét eléri, az 1467-es és az 1424-es magaslatról igen élénk 
tüzet kap. Az olasz géppuskák tüze nagyszerűen fekszik és az utat pillanatok alatt 
tisztára sepri. Szerencsére az út alatt lévő sűrű bokrok gyorsan kivonnak a célzott 
lövések elől s így különítményemet ismét hamarosan összeszedhetem. Most már 
nem közvetlen a Matajur-út alatt menetelek tovább, hanem éles szögben délnyugat 
felé kanyarodom. Az a szándékom, hogy az 1467-es magaslatot a leggyorsabb 
ütemben az 1223-as magaslaton keresztül, nagy ívben megkerülöm és valahol az 
1424-es magaslattól délre akarom a Matajur-útat ismét elérni. Ott az út élesen 
kanyarodik. Ha ezt a pontot egyszer elértük, akkor a Saterno-dandár híres második 
ezrede már nem szökhet meg. Hasonló helyzetbe fog kerülni, mint félórával ezelőtt a 
dandár első ezrede, csak azzal a különbséggel, hogy ennek délfelé vezető egyetlen 
visszavonulási lehetőségét a kopár déli lejtőn tüzünkkel megakadályozhatjuk, míg a 
másiknak az utolsó pillanatig rendelkezésére állt a fedezéket nyújtó erdőszegély. 

Hogy szándékom felől megtévesszem őket, a Mrzli vrh nyugati lejtőjén néhány 
géppuskával lekötöm a figyelmüket. A különítmény többi részével — az ellenség a 
sűrű bokrok között nem tudja mozdulatainkat megfigyelni — akadálytalanut elérem 
az 1424-es magassági ponttól 600 méterrel délre a kiszemelt útkönyököt. Itt az 
1424-es magaslat védői éppen meglepetésszerű támadást készítenek elő a Rommel- 
különítmény hátrahagyott géppuskái ellen. Még mindig azt gondólják, hogy ott 
vagyunk. Mi viszont gyorsan haladtunk, mert a Mrzli vrh-ön elért eredmény feletti 
őrömünkben elfelejtettük a fáradságot, feltört lábunkat és a nehéz terhek súlya alatt 
kisebesedett vállunkat. 

Mialatt lázas ütemben készítem elő a támadást, géppuskás szakaszaimat 
tűzelőállásba rendelem, a rohamcsapatokat megalakítom és készenlétbe helyezem, 
hátulról a következő parancs érkezik: , Württemberg-1 hegyivadász-zászlóalji Hátra 
arc! Indulj!" 

A zászlóalj , Hátra arc"? parancsa azt eredményezte, hogy a nálam lévő 100 em- 
beren és 6 géppuskán kívül a különítményem összes többi része visszaindult a Mt. 
Cragonza felé. Most én is szüntessem-e be a harcot? Dolgom-végezetlen vonuljak be 
a Mt. Gragonza-ra? 

Nem! Ezt a zászlóaljparancsot Sproesser őrnagy úr csak úgy adhatta ki, hogy 
nem volt tisztában a Matajur déli oldalán lévő harchelyzettel. Itt előbb még teljes 
munkát kell végeznem. Belátható időn belül megerősítést nem várhatok ugyan, de a 
terep nagyon alkalmas a tervbevett támadás lebonyolítására. Ha még a számarányt 
úgy állítom fel, hogy minden hegyivadász amúgy is húsz olasszal ér fel, akkor 
nevetségesen csekély látszámunk dacára is meg merem indítani a támadást. 

Az út túlsó oldalán az 1424-es és az 1467-es magaslat védői a hatalmas 
sziktatömbök között, arccal kelet felé állnak támadáshoz készen. Mikor most a 
géppuskáink délfelől kapják őket oldalba, mindenki gyorsan fedezi magát, A sziklák 
között keletkezett sok gurulat és kőtörmelék az egyes lövedék hatását valószínűleg 


" Sproesser őrnagy úr most érte el a Mt. Cragonza-t. Mikor a Rommel-különítmény által ejtett 
foglyok hatalmas tömegét (mostanáig több mint 3200) megpillantotta, űgy vélte, hogy ebben a nagy 
számban már a Matajur-tömb védői is benne vannak, tehát az ellenállás már ott is megtört. 


sokszorosan felülmúlja. Az olasz ellenhatás csekély, mert a mi géppuskáink a sűrű 
és magas bokrok közé olyan jól befészkelték magukat, hogy majdnem láthatatlanok. 

Tüzünk nagyszerű hatását távcsövemmel figyelem. Mihelyt észreveszem, hogy 
az 1424-es magaslat északi oldaláról az első olaszok kezdenek visszahúzódni, 
különítményemmel azonnal megindulok tovább a Matajur-úton, ugyanennek a 
magaslatnak a nyugati lejtőjén. Az erdőszegélyen levő géppuskáink tűztámogatása 
közben gyorsan jutunk előre. Jobbra tőlünk az ellenség teljesen beszünteti a tüzét, 
sőt a keleti oldalról is gyensül a harci zaja. 

Matajur elleni támadás. 

Tovább támadunk. A géppuskákat lépcsőzetesen magam után vonom. Most egy 
olasz zászlóaljat pillantunk meg, amint dél felé, az 1467-es magaslatról Ita Scrilo 
irányában akar elvonulni. Géppuskáinkkal gyorsan az oszlop éle elé tüzeltetek. A lö- 
vedékek körülbelül 50 méterrel az ellenség előtt csapódnak be. Erre úgy megállnak, 
mint a cövek. Megértettek. Néhány perc mulya kendőt lobogtatva már az 1467-es 
magaslat déli lejtőjén a Matajur-út menti sziklák közelében vagyunk. Az ellenség 
most már teljesen beszüntette a tüzét. Előnyomulásunkat hátulról állandóan két gép- 
puska részesíti tűztámogatásban. A csend gyanús. Néha-néha észreveszünk egy-egy 
olaszt, amint a sziklák közül kidugja a fejét. Most beérünk a sziklák közé. Magunk 
előtt az útat csak néhány méterre tekinthetjük át. Mikor a magas sziklák közül kié- 
rünk, baloldalra ismét tágul a látóhatár. Előttünk, alig 300 méterrel a Salerno-dandár 
2. ezrede áll. Éppen a fegyvereket gyűjti össze és rakja le. Az ezredparancsnok 
mélyen megrendülve az út szélén áll. A tisztjei körülveszik. A dűhtől és a szégyentől 
majdnem sír, hogy az egykor oly büszke ezredének katonái, most miként tagadják 
meg az engedelmességet. Gyorsan, még mielőtt az olaszok észrevennék, hogy 
milyen kevesen vagyunk, különválasztom a 35 tisztet az 1200 fő legénységtől. Az 
utóbbiakat azonnal elindítom Luico irányába. Mikor az ezredparancsnok észreveszi, 
hogy alig 100 némettel állt szemben, elkezd dühöngeni. 

A Matajur csúcsa ellen pihenő nélkül folytatjuk támadásunkat. Ez tőlünk most 
még 1500 méternyire és 200 méterrel magasabban fekszik. A csúcs sziklái között 
távcsövemmel határozottan látom a még állásban levő ellenséget. Úgy látszik, hogy 
nem akarják követni a déli lejten lefegyverzett bajtársaik példáját, akik már útban is 
vannak hátrafelé. A támadást a legrövidebb úton dél felől akarom megindítani. 


Ehhez Leutze hadnagy ad néhány géppuskával tűztámogatást. De az ellenség tüze itt 
annyira akadályoz és a megközelítési lehetőségek olyan rosszak, hogy inkább a 
hullámos oldalban, a csúcs védői elől rejtve, kelet felé húzódom el és a tetőt az 
1467-es magaslat felől fogom megtámadni. Arra a helyre, ahol a Salerno-dandár 2. 
ezrede az imént lerakta a fegyvert, még mindig csak úgy özönlenek az olasz 
katonák, ki fegyverrel, ki anélkül. 

A Matajur éles, keleti gerincén meglepünk egy olasz századot. A hátukban leját- 
szódó eseményekről fogalmuk sincs. Az 1467-ről az 1643-as magassági pontra vo- 
nuló gerinc északi oldalán állnak harcban a Matajur-tömböt a Mt. della Colonna fe- 
lől megmászó 12. hadosztálybeli járőrökkel. Mikor lövésre kész fegyvereinkkel 
megjelenünk a hátuk mögött, kénytelenek minden ellenállás nélkül megadni 
magukat. 

Mialatt Leutze hadnagy géppuskáival délkelet felől lövi a csúcs védőit, addig kis 
csapatommal a gerincen kelet felől közeledek a csúcshoz. A csúcstól keletre 400 
méterrel az egyik sziklakúpra a még rendelkezésemre álló géppuskáimat 
tüzelőállásba rendelem, hogy onnan a déli lejtőn levő járőreimnek tűztámogatást 
nyújtsanak. De még mielőtt ezek a géppuskák megnyithatnák a tüzüket, az ellenség 
márls jelzi, hogy hajlandó magát megadni. A düledező Matajur-csúcsi határőrbódé 
mellett (1641) további 120 ember vár ránk türelmesen. Észak felől jövet hozzánk 
csatlakozik még a 23. gyalogezred 1 tizedes és 6 főből álló járőre is. 

1917 október 26-án 11.40 órakor három zöld és egy fehér jelzőtöltény közli, 
hogy a Matajur-csúcsot elfoglaltuk. A külanitményemnek a csúcson egyórai pihenőt 
rendelek el. Az emberek nagyon megérdemelték. 

A hatalmas hegyvidék köröskörül sugárzó napsütésben pompázik. Nagyon 
messze el lehet látni. Észak felé 9 kilométernyire áll a 27 méterrel magasabb Stol. 
Ezt a Flits-1 csoport támadja. Nyugat felé jóval alacsonyabban a Mt. Miza (1228) 
látható. A Natisone-völgybe nem láthatunk be, mert bár csak 3 km-re van mind- 
össze, de a szintkülönbség 1400 méter. Délnyugatra az Udine-környékbeli rettenetes 
sziklák merednek az ég felé. Ott van Cadorna főhadiszállása. Dél felé az Adria 
keskeny csikként csillog. Délkeletre és keletre már mindent ismerünk. Ott látjuk a 
Mt. Cragonza-t, a Mt. San Marino-t, a Mt. Hum-ot, a Kuk-ot és az 1114-es csúcsot. 

A háborúra alig emlékeztet valami, olyan békés minden, csupán a közöttünk ülő 
foglyok, a gyenge, elhaló tüzérségi tűz és egy légi párbaj sejtteti a rideg valóságot, A 
légi harcban különben egy olasz gép zuhan le lángbaborulva. A szomszédainkat nem 
látjuk. Streicher hadnagynak tollbamondom a harcjelentést, melyet Sproesser őrnagy 
úr naponta megkövetel. 


Megjegyzések: A Matajur megrohamozása a Tolrnein-ből való elindulást követő 
52. órában következett be. Ez alatt az idő alatt a hegyivadászaim majdnem állan- 
dóan az első vonalban harcoltak és az Alpesi hadtest élét képezték. Géppuskáikat a 
vállukon cipelve, felfelé 2400 méter, lefelé 800 méter magasságkülönbséget tettek 
meg, miközben a páratlanul erősen kiépített mélységi övben 18 km-rel jutottak 
tovább harcolva. 

A gyenge Rommel-killönítmény 28 óra leforgása alatt harc közben 5 pihent 


olasz ezredet fogott el. A Rommel-különítmény által ejtett foglyok és zsákmány 
összesen: 150 tiszt, 9000 ember és 51 löveg. Ebben a számban nincsenek benne 
azok az ellenséges kötelékek, akik, miután az egyetlen visszavonulást útjukat is el- 
vágtuk, a Kuk-on, Luico környékén, a Mrzli vrh keleti és északi lejtőin és a Matajur 
északi oldalán önként tették le a fegyvert és soroltak be a Tolmein felé igyekvő 
Jfogolyoszlopokba. 

Az egészből csak a Salerno-dandár 1. ezredének a magatartása érthetetlen a 
Mrzli vrh-en. A tanácstalanság és a tétlenség itt szerencsétlenséget okozott. A 
tömeg haditanácsa a vezető tekintélyét ásta alá. Már egyetlen, tisztek által kezelt 
géppuska is megmenthette volna az ezredet, vagy legalábbis tisztességes véget 
biztosított volna neki. Ha még hozzá a tisztek az 1500 embert is rohamra vezették 
volna, úgy a Matajur 26-án bizonyára nem esett volna el. 

Az 1917. október 24-26-ig tartó harcokban mindegyik ezred, amelyet oldalba 
vagy hátba támadtunk, a helyzetét reménytelennek tekintette, így a további 
küzdelmet feladta. Az olasz parancsnokoknak hiányzott az elhatározó képessége. 
Nem szokták meg a mi nagyon mozgékony harcmodorunkat és legénységük nem volt 
eléggé a kezükben. Ehhez járult még az, hogy a németek elleni harc nem volt 
népszerű. A háború előtt nagyon sok olasz Németországban kereste a kenyerét és 
ott második otthonra talált. Az egyszerű katonák nézete világosan kitűnik a Mrzif 
vrh-on elhangzott ,, Evviva Germania " felkiáltásból. 

Néhány héttel később a hegyivadászok a Grappa vidékén olyan olasz csapatok- 
kal álltak szemben, melyek nagyszerűen verekedtek és minden tekintetben megállták 
a helyüket. Itt már nem érhettünk el akkora sikereket, mint Tolmein-nél. 

Ma az olasz hadsereg egyike a legjobbaknak az egész világon. Teljesen új szel- 
lem hatotta át. Ezt már a különösen nehéz abesszíniai harcokban is bebizonyította. 

A Württemberg-i hegyivadászoknak a támadás első napjaiban elért eredményei- 
nek a méltatása a német Alpesi hadtest (von Tutschek tábornok) 1917 november 3- 
án kiadott napiparancsából tűnik ki, amely többek közt ezt mondja: ,, A Kolovrat-ál- 
lás megrohamozása az egész ellenséges állásrendszert felborította és az áttörést le- 
hetővé tette. Itt elsősorban a Württemberg-i hegyivadászzászlóalj tűnt ki, céltudatos 
parancsnoka — Sproesser őrnagy úr és merész tisztjeinek vezetése alatt. Minthogy a 
Rommel-különitmény a Kuk-ot elfoglalta, Luico-t megszállta, a Matajur-állást 
áttörte, lehetővé tette a zöm számára, hogy az a feltartóztathatatlan üldözést 
bevezesse." 

A háromnapos támadás alatt a Rommel-különítmény vesztesége örvendetes 
módon csekély volt: 8 halott, közöttük 1 tiszt és 30 sebesült, közöttük is ! tiszt. 

1917. október 26-án a déli órákban a Flits-Tolmein-i támadás helyzete a 
kővetkező. 

Kraus-csoport: Az elülső részek Bergogna-ban pihennek. A Passo di Tanamea- 
ban az ellenséges támadásokat visszaverték. 

A Stein-csoportnál: A 12. hadosztály a 62. és 63. gyalogezredekkel az országha- 
tárnál támad a Natisone-völgyben, Stupizze-n keresztül Loch felé. Utóbbi községet 
14.00 órakor éri el. Észak felé a Matajur—Mrzli Vrh ellen nem vetett be erőket. A 
23. gyalogezred a Cragonza-n keresztül a Matajur felé menet, a déli órákban ér fel 


a Cragonzá-ra. Az Alpesi hadtestnél: a Wűrttemberg-i hegyivadászzászlóalj 
Rommel-különítmény elfoglalta a Mrzli Vrh-t és a Matajur-t. A hegyivadászzászló- 
alj zöme a Cragonza-ról Masseris felé ereszkedik le Sproesser őrnagy parancsnok- 
sága alatt. Ott a testőrgyalogezred 11. és III. zászlóalja követi. A testőrezred I. 
zászlóalja és a 10. vadászzászlóalj, miután Polava-nál az ellenség az állásait 
kiürítette, 11.00 óra tájban megindulnak Polawa felé. A 200, hadosztálynál a 4. 
vadászezred már 9.30 órakor elfoglalja a Mt. San Marino-t és Azzida irányába 
tovább menetel. 

A Scotti-csoportnál: A 8. gránátosezred a délelőtt folyamán a Mt. Hum-ot fog- 
lalja el. A cs. és k. 1 hadosztály Cainbresco-n keresztül St. Jacob felé tovább 
folytatja támadását. 

Eredmény: A 12. hadosztály és az Alpesi hadtest részei Luico-ból csak akkor 
tudták  előnyomulásukat délkelet felé folytatni, mikor a  Württemberg-i 
hegyivadászzászlóalj levő részei a Mt. Cragonza-n az ellenséges állást áttörték és a 
Mrzli Vrh-őn meg a Matajur-on a Salerno-dandárt elfogták. A 12. hadosztálynál is 
a 24-25-re virradó éjjel elért állásokból a támadást csak akkor tudták folytatni a 
Natisone-válgyben, mikor a Matajur-tömbön levő olasz állásokat már kiemeltük 


V. ÜLDÖZÉS A TAGLIAMENTON ÉS A PIAVEN KERESZTÜL 
1917-BEN ÉS 1918-BAN. 


Masseria — Campeglio —- Torrente Toro-Tagliamento 
— Klautana- hágó. 


A Matajur csúcsára Autenrieth hadnagy hozza utánam Sproesser őrnagy úr 
parancsát, hogy Masserls-be vonuljak. A leereszkedés a holtfáradt vadászaim utolsó 
erejét is igénybe veszi. A falu 800 méterrel fekszik alacsonyabban, mint a Matajur. 
Magunkkal visszük a Salerno-dandár 2. ezredének fogoly tisztjeit is, mert azt a 
benyomást keltik, hogy nem tudnak beleilleszkedni helyzetükbe. Így nem merem 
őket kis kísérettel Luico felé elvezettetni, mert ott az út tele van az ellenség által 
szertedobált fegyverekkel. 

A keskeny ösvényen ellenséggel sehol sem találkozunk. A kora délutáni órákban 
elérjük a kiesen fekvő Masseris falut. A századokat gyorsan szétosztom a falu né- 
hány házába, megteszem a biztosítási intézkedéseket, a Pechlnine felé már elme- 
netelt zászlóaljjal felveszem az összeköttetést, azután a fáradt csapat nyugovóra tér. 

Az elfogott törzstiszteket meghívom vacsorára. A vacsora alatt társalgásra nem 
kerül sor, még a legszerényebb keretek között sem, Az urak nagyon meg vannak ren- 
dülve saját és büszke ezredük végzete felett. Teljesen megértem őket és korán asztalt 
bontok. 

Még mielőtt október 27-ére virradnánk, a Rommel-különftmény már ismét me- 
netel. A Natisone-völgy az irány. A zászlóalj többi része CivIdale-ig jutott tegnap és 
így meglehetős térelőnye van. A Natisone-völgy nyugati oldalán még hevesen har- 
colnak. A Rommel-különítmény rövid, vagy hosszú pihenő nélkül halad lefelé Civi- 
dale irányába. A különítményem előtt lovagolva, dél felé elérem a hegyivadászzász- 
lóalj törzsét és a Göszler-különítményt, amint San Ouarzo-nál a Purgessimo-t még 
tartó ellenséggel harcolnak. Streicher hadnaggyal végiglovagolok a harcterületen. 
Időnként egy-egy olasz géppuska megsietteti menetünket. Sproesser őrnagy úrral 
közvetlenül San Ouarzo-tól keletre találkozom. A kütönítményem bevetésére már 
nem kerül sor. 

A Purgessimo-ért folyó harc 14.00 órakor már befejeződik. Az égő Cividale 
északi szélétől többórás pihenő után a Rommel-különítmény éjféltájban Campeglio- 
ba vonul be, ahol a hegyivadászzászlóalj többi része Fádis és Ronchis irányába már 
biztosít. 

Az üldözést másnap a kora hajnali órákban folytatjuk nyugat felé. A szakadó eső 
bőrig áztat. Néhány ember, leleményes gyerekek által szerzett esernyőkkel próbál 
ellene vékezni. De ezt az újszerű felszerelési tárgyat magasabb helyről hamarosan 
betiltják. Tovább menetelünk tehát a zuhogó esőben, anélkül, hogy előttünk ellenség 
lenne. 

Délután a megáradt Torrente Tore-n az utat Primulacconál olasz utóvédek zárják 
le. Az amúgy vízszegény Tarrente most a tartós esőzések következtében 500 méter 
széles folyóvá duzzadt. A túlsó oldalról az olaszok mindenkire lőnek, aki csak az 


innenső parton mutatkozik. 

Primulacco-ban megszállunk. Egy olasz ruharaktárban száraz fehérneműt 
váltunk és korán lepihenünk. Az utolsó napok és órák megerőltetései nagyon 
megviseltek bennünket. De éjfél előtt egy órával Sproesser őrnagy úrtól parancs 
érkezik: cA Rommel-különítmény megerősítve egy lövegszakasszal, még az éj 
folyamán, de legkésőbb napfelkeltére erőszakolja ki az átkelést a Torrente Tore-n.) 
Riadó! A Rommel-különítmény az éjjel hátralevő részében lázasan dolgozik. Mialatt 
a lövegszakasz a nyugati part védőire több gránátot lő, a mindenfelől összeszedett 
közlekedési eszközökből valami bürü-félét építünk, ami áthidalja a Torrente Tore 
számos ágát. Az ellenség nem nagyon zavarja munkánkat. Úgy látszik, hogy a 
zömével elvonult, mihelyt mi az első gránátainkat kilőttük. Mire megvirradt, a 
szükséghidunk eleje alig 100 méterre van csak a nyugati parttól, ahonnan az ellenség 
már teljesen eltűnt. 

Elsőnek Grau hadnagy lovagol át a Torrente Tore nyugati, nagyon erősen sodró 
ágán. Mivel az előkerített járművek nem futják egészen a túlsó partig, az utolsó sza- 
kaszra egy tutajféle alkalmatosságot tervezünk. Az átkelő vadászok ebbe kapasz- 
kodnak bele, mivel a rohanó folyó az egyes embert bizonyosan magával ragadná. Az 
átkelésnél az egyik olasz hadifogtyot, aki nehéz egészségügyi hátibőröndöt cipel, az 
ár leszakítja a kötélről és lefelé sodorja. Úgy látszik, hogy a szegény ördög nem tud 
úszni, mert a víz hátonfekve viszi lefelé s a nehéz hátibörönd lefelé húzza. Nagyon 
megsajnálom s a feketémet megsarkantyúzva utána rúgtatok. Sikerül bekerülnöm a 
sodorvonalba s óvatosan mellé megyek. Az olasz halálfélelmében megragadja a 
kengyelemet és a jó lovam mindkettőnket kihúz a partra. 

Negyedóra mútva már az egész zászlóalj átjutott. Rizzolo-n — ahol a lakosság 
rendkívül barátságosan fogad — Tavagnaco-n keresztül, Feletto-ra megyünk, ahol a 
zászlóalj többi részéhez csatlakozunk. Ezek a Salt-i hídon keltek át. A zászlóalj 
anélkül, hogy valahol is ellenségre bukkanna, tovább nyomul nyugat felé a 
Tagliamento irányába. Késő este érünk Fagagua-ba. Törzsemmel jó szállást kapok. 
Az uraság minden eshetőségre felkészülve xelutazotts, csak az alkalmazottak 
vannak még otthon. Jól eszünk és alszunk. 

Október 30-án a zászlóalj Cisterna n keresztül Dignano-nál eléri a Tagliamento-t. 
A híd fel van robbantva. A megáradt folyó nyugati partját erős ellenség szállta meg. 
Minden átkelési kísérletünk meghiusult. Észak felé a Pietro-i utat mindenféle jármű 
torlaszolja el. Tehergépkocsi-oszlopok és nehéztüzérség közé beékelve állnak itt a 
fogatolt-, málhásállat-oszlopok és a menekülők járművei. Az út mellett és az úttesten 
a járművek annyira ősszeakaszkodtak, hogy több kilométeres szakaszon se előre, s, 
hátra nem tudnak mozdulni. Olasz katona már sehol sem mutakozik. Nyilván 
gyalogosan helyezték magukat biztonságba. A lovak és a málhásátlatok már napok 
óta nem kaptak semmit és mindent megesznek, ami csak az útjukba akad, legyen az 
pokróc, szerszám vagy gyékény. Különitményemmel, azzal a céllal, hogy a Pietro 
melletti hidat toronyirányában hamarosan elérjem, vállalkozásba kezdek, de ezt a 
szándékomat felsőbb parancsra nem valósíthatom meg. Nagyon sajnáljuk, hogy az 
izgalmas élménytől elestünk Éjjelre így Dignamo-ban szállásolunk el. 


Előretörés a karni alpokon keresztül. 


Másnap ismeretessé válik, hogy a hadijelentés a Mt. Matajur elfoglalásáért a 12. 
hadosztály egyik csapattestét emelte ki. Ezt a tényt felsőbb helyen azonnal szóvá 
teszik és helyesbítik. 

A következő napokban a Tagliamento-n minden átkelési kísérlet meghiusul. 
Csak 1917. november 2-3-ára virradó éjjel sikerül a boszniai 4. gyalogezred Redi 
zászlóaljának Cornino határában a nyugati parton megvetni a lábát. A Württemberg- 
i hegyivadászzászlóalj november 3-án kiválik az Alpesi hadtest kötelékéből és mint 
a cs. és k. 22. lövészhadosztály éle, azt a parancsot kapja, hogy Meduno-—Klaut-on és 
a Karni alpokon keresztül törjön át, lehetőleg hamar érje el a Piave felső folyását 
Longarone-nál és ezáltal vágja el a Dolomit-arcvonalon küzdő olasz erők vissza- 
vonulási útját dél felé. 

A Württemberg-i hegyivadászzászlóalj, így tehát egyike az elsőknek, amelyek 
Cornino-nál átkelnek a  Tagliamento-n. .Zsákmányolt olasz összecsukható 
kerékpárokon erős járöröket küldünk ki Meduno-ba. Miután ezen a községen 
áthaladtunk, Redona-nál a zászlóalj 20 tisztet és 300 főt fog el. Ezután az ellenség 
gyenge utóvédének a sarkában maradva, a vad szakadékos Klauta-alpokon, keskeny 
ösvényeken haladunk keresztül a Klauta-hágó irányába. Különítményem a zömben 
menetel. Az élen a Göszler-különítmény halad. November 6-án eléri Pecolat-ot. 
November 7-én a zászlóalj az eddigi menetrendben menetel a Klautana-hágóhoz. 
Mikor az elővéd éle az 1439 méter magas völgyszűkülethez közeledik, a hágó 
mindkét oldaláról heves tűz fogadja. Mivel a Pecolat és a hágó közötti keskeny 
ösvényt nemcsak géppuskákkal, de tüzérséggel is lövi az olasz, az elővédünknek 
egyszeribe nagyon melege lesz. (A magasságkülönbség 900 méter.) Az erős tűz 
miatt az úton, de még a mellékterepen is minden mozgás lehetetlenné válik. Az 
ellenség magasan fent a Mt. la Gialina (1634) függőleges falain és a Mt. Rossalan 
(2067) északkeleti gerincén a hágó mélységében 2000 méter kiterjedésben 
nagyszerűen befészkeli magát. Állása bevehetetlennek látszik. 

Sproesser őrnagy úr most a zömben lévő Rommel-különítményt (1., 2., 3. század 
és az 1. géppuskás század) a szorostól délre a Mt. Rossalan-on keresztül az ellenség 
átkarolására rendeli. Már a Trt. Silisia-ban a kapaszkodást az ellenséges géppuska és 


tüzérségi tűz nagyon akadályozza. Egyenként ugrálunk szikláról sziklára. Végre a 
842-es magasságl pont felé vezető völgyben sikerül az ellenséges tűz elől oltalmat 
találni. De nemsokára a Mt. Rosalan többszáz méter magas sziklafalai állnak 
előttünk és lehetetlenné teszik a további kapaszkodást. Tehát az ellenség délről való 
megkerülése nem lehetséges. Nem marad más hátra, mint az ellenséget a hágónál 
harcban megközelíteni. 

Órákon keresztül mászunk a hágóban vezető úttól délre a sziklák között, hogy az 
ellenséget valamennyire is megközelíthessük. A szegény vadászok közben sűlyos 
géppuskáikat olyan helyeken cipelik át, ahol én még málha nélkül is csak nagy 
üggyel-bajjal és fáradsággal tudok áthatolni. Kevéssel a sötétség beállta előtt érjük el 
a hágótól 800 méterre délre levő havas magaslatokat. Itt felvesszük az összeköttetést 
a néhány száz méterrel északabbra a hágó mentén levő Göszler-különítménnyel. 
Embereimet az ellenség elől gyalogfenyőbokrok rejtik. Az olaszok az előttünk levő 
sziklafalakat félköralakban szállták meg. 

A kimerült csapataimnak pihenőt engedélyezek és Streicher hadnaggyal, meg 
néhány járörrel kipuhatolom a hágó ellen intézendő éjjeli támadás lehetőségeit. Az 
éjjel sötét, az ég felhős. Még szerencse, hogy az alacsony bozót között a hó valamit 
világít! Mindenesetre a jeges hó halk csikorgása hol itt, hol ott kiváltja az ellenség 
tüzét. De éppen ezáltal nemsokára teljesen tisztában vagyok az ellenséges állások 
helyzetével. 


Sikerült a völgyszűkülettől néhány méterre a vőlgy talpánál magasabb, alkalmas 
géppuskaállást találnom. Többórás munkával és különösen óvatosan építem fel az 
éjjeli támadás tűzrendszerét. Ehhez az egész géppuskásszázadot bevetem. Ugyan- 
akkor az 1. és 3. századot a hágótól körülbelül 300 méterre helyezem készenlétbe, az 
ellenséges tűz holtterébe. 

A géppuskásszázad puskái 24.00 órakor előbb két percig a völgyszűkületben 
levő ellenséget kell hogy lefogják, majd utána kétoldalt a sziklára kell fektetniök a 
tüzet. Az 1. és 3. századoknak a géppuskásszázad tűzmegnyitásával egyidőben a 
jobbra és balra levő sziklahasadékokban kell rohamozniok. Szurony- és kézigránát- 
harccal kell a hágót birtokbavenniök. 


Sajnos a tűztámogatásra rendelt szakaszoknál tűl sok időt töltöttem el. Mikor a 
géppuskák megkezdik a tüzet, még jó néhány méterre vagyok a rohamszázadoktól. 
Ahogy csak a lábam bír, olyan gyorsan sietek hozzájuk, de csodálatosképpen még 
mindig a kiindulási helyükön találom őket. Pedig ezeknek maguktól is meg kellett 
volna indulni a kapott parancs szerint a géppuskák tűzmegnyitásával egyidőben. A 
parancsnokok mondták-e fel a szolgálatot? Vagy épp a legénység? Az a két perc, 
mikor a géppuskás-század a hágóban levő ellenséget fogta le, már eltelt. A roham- 
járőrök előretörése most már nincs összhangban a tűzzel. A hágó védőit most semmi 
sem fogja le. Nem csoda tehát, hogy a járőrök támadása az erős kézigránátharc után 
kudarca fullad. Veszteségeink is vannak. A rosszul sikerült támadás után 
csapataimat a készenléti állásba vonom vissza. 

Az éjjeli támadás kudarca miatt nagyon mérges vagyok. A háború kezdete óta ez 
az első roham, amely nem sikerült. Az órákhosszat tartó munka hiábavaló volt. Úgy 
látom, hogy ma éjjel már ezt a támadást nem ismételhetjük meg, a kísérlet is 
kilátástalan lenne. Ezt a túlságosan fáradt csapattól már nem is követelhetem meg. 
Az elmúlt napnak és ennek az éjjelnek a fáradalmai után nagy szüksége van pihenés- 
re és élelemre, viszont itt az ellenség előtt, hóban, fagyban, 1400 méter magasságban 
mindkettő lehetetlen. Ezek nélkül pedig harcképtelenek vagyunk. Még hozzá azt 
sem látom kívánatosnak, hogy az ellenséges vonalakhoz ilyen közel a hágó szűk 
kijáratában tömörüljünk. Miután a helyzetet így ítélem meg, a harcot beszüntetem. 
Mint a Rommel-külőnítmény megérkezése előtt is, újból az 5. század veszi át a 
hágóban a biztosítást. A négy századommal visszavonulok a Pecolat-melletti 
völgybe. Útközben jelentem Sproesser őrnagy úrnak, akinek harcálláspontja a 
feleúton egy sziklakúpon van, az éjjeli vállalkozás sikertelenségét. 

A különítmény csak közvetlen napfelkelte előtt ér Pecolat-ba. A néhány szegé- 
nyes kunyhó már tele van tömve csapatokkal. Így tehát a szabadban táborozunk. 
Előrevonjuk a málhásállatlépcsőt és a főzőládákból kiosztjuk a meleg feketekávét. 
Felségesen izlik az ital. Két óra műlva megvirrad és a nap első sugarai besütnek a 
völgybe. Ekkor a távbeszélőkészülékhez hívnak. A zászlóaljtól érkezik parancs: A 
Klautana-hágót az ellenség kiürítette. A Rommel-különítmény legyen minél ha- 
marabb menetkész és zárkózzék a Gőszler-különítmény mögé. A zászlóalj Klaut-on 
keresztül tovább üldözv 

Az 5. század járőrei röviddel napfelkelte előtt állapították meg, hogy az ellenség 
az állásait elhagyta. Új erőt ad az öröm, hogy az ellenség olyan olcsón engedte át 
nekünk ezt a veszedelmes hágót. A Rommel-különítmény nemsokára ismét menetel. 
Néhány óra múlva — de most már a kocsiúton — ismét elérjük a hágót. Most 
meggyőződhetünk a géppuskáink nagyszerű hatásáról. Az 1. géppuskás-század 
puskáinak egyike a hágó északnyugati felében hűzódó utat többszáz méteres 
területen hosszantozta. Ezáltal az olaszoknak valószínűleg nagy veszteséget okozott, 
mert az út mentén nagyon sok véres kötszeranyag hever. 


Meg jegyzések: A Rommel-kiilánítmény éjjeli támadása a Klautana-hágó ellen 
azért nem sikerült, mert a géppuskák összefogott tüze és a rohamszázadok előre- 
törése időben nem volt összhangban. 


Üldözés Cimolais felé. 


Csodálatraméltó, hogy hegyivadászaim milyen természetesnek veszik, hogy 
nehéz terhüket cipelniök kell. Nagyobb pihenő nélkül most már 28 órája állandóan 
menetelünk, vagy harcolunk. Ezalatt az idő alatt a Klautana-hágót kétszer mászták 
meg. Ez maga összesen 1800 méter magasságkülönbség. Most már hosszú léptekkel 
lefelé haladunk. A Gőszler-külőnítménynek. mely ma is, november 8-án is elővéd, 
meglehetős térelőnye van. 

A déli órákban Klaut-nál végre utólérjük őket. II Porto-nál a Göszler- 
különítmény ellenségre bukkan és azonnal támad, de az ellenség a támadás elől 
észak felé kitér és így komolyabb harcra nem kerül a sor. Mialatt a Göszler- 
különítmény (5. század, 3. géppuskás-század) II Portoka nyomul, Sproesser őrnagy 
úr a Rommel-különítményt (1., 2.. 3. század, 1. géppuskás-század) S. Gottardo-ból 
mint a cs. és k. 26. lövészezred I. zászlóalja által megerősített Württemberg-i 
hegyivadász-zászlóalj élcsapatát Cimolais felé veti be. 

A Cimolais felé visszavonuló ellenséget a széles, de Cimolais felé mindinkább 
szűkülő, kétoldalt 2000 méter magas sziklafalakkal övezett völgyben, mélységben 
széthúzott alakzatban követjük. Az út mindkét oldalán levő bokrok rejtenek az 
ellenség elől. Schöffel hadnagy parancsnoksága alatt néhány kerékpáros és a 
különítménytörzs lovasított része biztosító lépcső gyanánt halad a szétbontakozott 
századok előtt. 


Már sötétedik, mikor Cimolais-tól közvetlenül keletre a Torrente Celina keleti 
partját elérjük, A többszáz méter széles kavicsos meder majdnem teljesen száraz. Az 
ellenség valószínűleg tovább vonult Longarone irányába, mert Cimolais község 
üresnek látszik. A kerékpárosokkal széles arcvonalon áthaladok a folyómedren. 
Egyetlen lövést sem kapunk. Ezután Streicher hadnaggyal belovagolok Cimolaisba. 
A községi bíró feltűnő udvariassággal köszönt. A bevonuló német csa patok számára 
már minden elő van készítve. A kőzségháza kulcsát mindenáron a kezembe akarja 
nyomni. Vajjon higyjünk-e neki? Hátha az ellenség csapdába csalt? 

Hogy biztos legyek, a kerékpárosokat egy darabon előreküldőm Longarone felé. 
Azután a Rommel-különítmény holtfáradtan bevonul a faluba s a község déli felében 
riadószállásba megy. A Longarone és a Fornace Stadion-i utak irányába biztosítunk. 
Szállásunk jó. Az élelem elegendő. Azulán a hatalmas teljesítmény után, ami a 
Rommel-különítmény vadászai mögött van — minden hosszabb pihenő nélkül 
menetben illetve harcban eltöltött 32 óra — néhány óra pihenő feltétlen szükséges, 
hogy ismét harcképessé varázsolja őket. Ki tudja, mi vár még ránk a csak 10 km-re 
levő Piave-völgyben? 

Tűzrajtaütés a felderítő törzs ellen. 


A község északi részében a zászlóaljtőrzs, a távbeszélőszázad, a Schienlein- 
különitmény (4., 6. század, 2. géppuskás század) és a cs. és k. 26. lövészezred I. 
zászlóalja szállásolt el. Közben teljesen besötétedik. Schöffel hadnagy parancs- 
noksága alatt működő kerékpárosaim jelentik, hogy a Mt. Lodina (1196 m) és a Mt. 
Cornetto (1793) lejtőin az ellenség állásban van és lázasan ás. Ezt a jelentést 
továbbítom a zászlóaljnak. 

Az éjfél körül megérkező zászlóaljparancs kivonatosan a következőket tartal- 
mazza: kA 3. század november 9-én reggel Cimolais nyugati szegélyéről kiindulva 
arcban támadja meg a Cimolais-tól nyugatra levő ellenséget. Ezalatt a Rommel- 


külőnítmény (1., 2. század, 1. géppuskás-század) a Mt. Lodina-n, a Schienlein- 
különítmény (4., 6. század, 2. géppuskás-század) Mt. Cornetto (1793) — Mt. Certen 
(1882) — Erto-n keresztül kerüli meg az eltenséget. A magaslatokat még napfelkelte 
előtt érjék el.) 

A teljesen kimerült Rommel-különítménnyel kivihetetlennek tartom éjjel, sziklás 
terepen, úttalan útakon, a 2000 méter magas hegységben (1400 méter szintkülönb- 
ség) a mászást. Éppen ezért, röviddel éjfél után Sproesser őrnagy úrhoz megyek es 
megkérem, hogy a csapat fáradságára való tekintettel változtassa meg a tervét. Ezzel 
szemben inkább azt tanácsolom, hogy november 9-én reggel majd az egész külö- 
nítményemmel meg fogom arcban támadni a Cimolais-tól nyugatra levő ellenséget. 
Sproesser őrnagy úr nem nagyon szívesen változtatja meg a parancsát, de akkor is 
csak úgy, hogy az átkarolást a Hommel-különítmény egyik századának mégis meg 
kell csinálni a Mt. Lodina-n keresztül, a többi század azonban az arctámadás céljára 
rendelkezésemre áll. 


A Cimolais-tól nyugatra levő olasz 
állás megtámadása. 


A derék 2. század három órával virradat előtt Payer hadnagy parancsnoksága 
alatt megkezdi az ellenséges állás észak felől való megkerülését. Vezetőnek maguk- 
kal cipelnek egy benszülőttet is. 5 órakor Schöffel megállapítja, hogy Cimolaistól 
nyugatra az ellenség teljesen nyugodtan viseli magát. Azt hiszi, hogy mint az előző 
nap is, kiürítette állásait. 

Ezen a jelentésen felbuzdulva, kiadom századaimnak a parancsot, hogy a községi 
déli szegélyén legyenek menetkészek. Biztonság okáért, azonkívül, hogy az út 
mentén kétoldalt a terepet felderítsem, mégis néhány kerékpáros biztosítása mellett 
magam lovagolok előre. Mikor Cimolais déli kijáratát elhagyjuk, éppen szürkül az 
ég alja. Az út enyhén emelkedik. A kerékpárosok 50-100 méterrel járnak előttem. 

Mikor Cimolais-tól 150 méterrel nyugatra a La Crosette kápolnát elérjük, 
félköralakban az egész hegyoldal felvillan. Géppuska- és puskalövedékek vágják fel 
az űttest porát, vagy fütyülnek el a fejünk felett. Pillanatok alatt otthagyják a 
kerékpárosok kerékpárjaikat, a lovasok leugrálnak a lovaikról, melyek gazdátlanul 
visszavágtáznak Cimolais-ba. Nemsokára az egész felderítő törzs találkozik a La 
Crosette kápolnában. Senki sem sebesült meg. A kis kápolna fala megvéd az 
ellenség heves tüze ellen, amely most teljes erövel a menedékünkre összpontosul. A 
fedél nemsokára szilánkokká repedezik és törmeléke a nyakunkba potyog. Az 
ellenség, amely a legközelebbi ponton csak 200 méternyire van, minden pillanatban 
jobban és jobban lát. Egyetlenegy gránátja elegendő volna, hogy mindnyájunkat 
átszállítson a másvilágra. Ha még soká várunk, úgy bizonyosan ez lesz az eredmény. 

Mihelyt a tűz alábbhagy, meghatározom a sorrendet, ahogy egyenként fedezékről 
fedezékre szökellve majd visszaindulunk Cimolais-ba. Brückner tizedes nyitja meg a 
sort, magam másodiknak indulok. Az ellenség mindannyiunkra igen hevesen tüzel, 
de mivel különböző menetvonalakon haladunk és a fedezékeket sohasem hagyjuk ott 


el, ahol elértük, mindannyian sértetlenül térünk vissza Cimolais-ba. E felderítés 
alkalmával csupán néhány lovunk sebesült meg. Ha az olasz még vagy 100 méterrel 
közelebb engedett volna magához, úgy bizonyára mindnyájan ott hagytuk volna a 
fogunkat. 

Közben teljesen megvirradt. A különítménytörzs figyelő részlege Dobelmann 
szakaszvezető parancsnoksága alatt már a tűzrajtaütés közben, a különítmény figye- 
lőtávcsövén keresztül (40-szeres nagyítás, a Tagliamento-i zsákmányból származik) 
az ellenséges állás egész terjedelmét pontosan megállapította. A hajnali derengésben 
felvillanó torkolattüzek nagyszerüenmegkönnyítették a távcsővel való figyelést. Az 
ellenséget Dobelmann a Cimolais-i templomtoronyból mutatja meg nekem. 

Ez, körülbelül zászlóalj erőben, nagyon jól befészkelte magát a Cimolais—Erto-i 
út mindkét oldalán a jól kiépített és elsőrendűen rejtett állásaiba. Cimolais-tól 800 
méterre északnyugatra a Mt. Lodina déli, többszáz méter magas sziklafalához 
támaszkodik. Innen törmelékfolyókon folytatódik az állás, míg Cimolais-tól 500 
méterre keresztezi az utat. Az úttól délre egy kelet felé függőleges sziklafal felett 
folytatódik. 150 méterrel arrább megszűnik az összefüggő állás. Innen a Mt. 
Cornetto északkeleti lejtőjét egy ellenséges század tartja megszállva. Rajvonalban 
feküsznek, néhány géppuskával megerősítve. Az ellenséges jobbszárny legtávolabbi 
embere kb. 500 méterrel fekszik a völgy talpától délre. Az egyes lövészek nagyon 
jól befészkelték magukat arccal Cimolais felé, de a sziklás talajban valószinűleg 
nem jutottak nagyon mélyre. Az állások nagyobbrészt felrobbantott kövekből és 
sziklákból állnak. A Mt. Lodina oldalában és az út mindkét felén levő állások még 
külön drótakadállyal is meg vannak erősítve. A Mt. Cornetto oldalában levő 
állásoknak ilyen védelemre nincs szükségük, mert előttük húzódik a meredek 
sziklafal, vagy pedig vízmosások és szakadékok teszik lehetetlenné a megközelítést. 

Éjjel Sproesser őrnagy úrral szemben köteleztem magam arra, hogy ezt az állást 
arctámadással fogom elfoglalni. Vajjon eleget tudok-e majd tenni kötelezettségem- 
nek? Este még sokkal könnyebbnek hittem feladatomat. Most bizony minden körül- 
mények kőzött meg kell birkóznom ezzel az állással. Egy széles arcvonalon 
végrehajtandó támadás szempontjából csak a Mt. Lodina oldalában s az út két felén 
levő eldrótozott állások jöhetnek tekintetbe. Ez azonban ki lenne téve a Mt. 
Cornetto-i ellenség oldalozó tüzének. Bár kilátás van arra, hogy utóbbit a Cimolais- 
tól északra 700 méterre levő és az ellenséges állásnál magasabb Mt. Lodina 
nyúlványán, melyet az ellenség nem vett bele védelmi övezetébe, tűzfegyverek 
bevetésével kikapcsoljam, mégis az eldrótozott állások elleni támadás nem sok 
eredménnyel kecsegtet. A Mt. Cornetto ellen már az előnyomulás is kilátástalannak 
látszik. Az ellenség által legurított egyetlen egy kőgörgeteg elegendő volna arra, 
hogy minden támadó egységet megsemmisítsen. Attól eltekintve, hogy ez az egész 
támadás ki lenne téve a Mt. Lodina-i ellenség oldalozó tüzének. Az állás északról, a 
Mt. Lodina felől való megkerülése, amint nappal jól látható, nagyon időrabló. A Mt. 
Cornetto-n keresztül egy ilyen mozdulatnak meg éppen nem lenne semmi értelme a 
terepnehézségek miatt. A hegy keleti oldala ugyanis csupa függőleges sziklafalból 
áll. Ezeket eddig valószínűleg még egyetlenegy ember sem mászta meg. 

Az éj folyamán a Lodina felé felkapaszkodott 2. századból semmi sem látszik. 


Minden jel szerint nagy kerülőt tett észak felé. Mire megérkeznek, már éjjel lehet. 
Sőt előbb a Schiellein- és a Göszler-különítmények megérkezésével sem számol- 
hatok. 

A Cimolais-től nyugatra levő ellenség elleni támadás támogatására a falutól 
északra 700 méterre van az egyetlen alkalmas pont, az előbb említett magaslat. Ez a 
Mt. Lodina-nak a 937 méter magas lejtőkúpja. Felső részét alacsony bokrok borítják. 
Miután a Cimolais-i templomtoronyból a támadó terepet alaposan szemrevételezem 
távcsövemmel, a következő elhatározásra jutok: A Cimolais-tól 700 méterrel északra 
levő uralkodó magaslatról több golyószóró összefogott tüzével rajtaütök a Mt. 
Cornetto védőin, kikapcsolom őket, majd utána a völgyben az út mindkét oldalán 
támadok. 


Mi. Cornetto Az ellenség állása 
Cimolaistól nyugatra. 
Keleti nézet. 


A következő órákat arra használom fel, hogy Triebig hadnagy parancsnoksága 
alatt az 1. század golyószóróit a Cimolalt-től északra levő domb bokrai között 
tüzelőállásba viszem, tájékoztatom őket a támadás terve felől és a feladatukról. Ezu- 
tán a különítmény többi részét, (az 1. század megmaradt részét, a 3. századot és az 1. 
géppuskásszázadot) közvetlen Clmolais-től nyugatra készenlétbe helyezem a fedett 
vonulatok mögött. Az egyes részeket kioktatom a várható feladataik felől. Egyelőre 
egyetlenegy embert sem vetek be. A harcálláspontom az 1. géppuskás századnál 
van. A távbeszélők kiépítik a vonalat a tűzlépcsőhöz, valamint az 1. és 3. századhoz. 

Az előkészületek alatt a hegyivadászok, valamint a cs. és k. 26. lövészezred I. 
zászlóaljának több géppuskája Cimonais templomának környékéről megnyitja tüzét 
az olasz állások ellen, anélkül, hogy engem errről előbb értesítettek volna. Mivel ez 
a harc a terveimbe egyáltalában nem illik bele, személyesen keresem fel Sproesser 
őrnagy úr harcálláspontját Cimolais-ban és elérem, hogy a tüzet beszüntetik. 

9.00 órakor megnyittatom az 1. század tűzlépcsőjével a tüzet. A parancsom sze- 
rint a négy golyószóró tüze távolabb, a Cornetto oldalában levő ellenséges rajvonal 
balszárnyát, míg két golyószóró a fészekszerűen megszállott védőkörlet többi részét 
fogja le. Bár a távolság a golyószórók számára igen nagy, (1400 m) a hatás, mint 
ahogy azt előre vártam, kiváló. Az ellenséget különböző helyről figyelem távcsö- 


vemmel. Bár a magasból jövő tüzükkel a majdnem fedezék nélkül fekvő csatárokat 
nem találjuk el, de annyira elárasztjuk őket lövedékeinkkel, hogy lövészteknőiket se- 
besen kiürítik és lejjebb levő szomszédaiknál keresnek menedéket, A golyószóró- 
tűzkévék követik őket és nemsokára új lyukaikban is melegük lesz az olasz 
csatároknak. 

Eleinte csak egyes olaszok, de később egy egész szakasz bújik be a védelmet 
nyújtó kiépített állásba. Éppen ezt lesem. Az első géppuskás századnak azt a paran- 
csot adom, hogy a Cimolais-tól közvetlen nyugatra levő magaslatokon foglaljon 
tüzelőállást. Eddig ezt a magaslatot egyáltalában nem lehetett megszállni, mert a 
Cornetto oldalában levő olaszok állandóan tűz alatt tarthatták. Most már a Cornetto 
védői majdnem teljesen ki vannak kapcsolva. 

Mikor az első géppuskák is megnyitják a tüzüket, a Cornetto-ról egy egész olasz 
tömeg, 600 méter kiterjedésben, legalább egy század erőben a sziklák fölötti, tehát 
az úttól 150 méterre délre levő állásokba rohan. Saját tűzhatásunk percről-percre 
növekszik. Egyik géppuskánk a másik után nyitja meg a tüzét. Ehhez járul még az 
uralkodó állásból a hat golyószórónk tüze is, amely meredek szögben vágódik le és 
még az olasz állás sem nyűjt ellene kellő védelmet. 

Most a 3. századnak elrendelem, hogy azonnal indítsa meg a támadást az út két 
oldalán. A Cornetto-lejtőről semml sem fenyegeti őket, és a többi olasz állások lekö- 
téséről most a géppuska gondoskodik. Mialatt a 3. szd. a Lodina állás olasz védőinek 
tüze elől rejtve, mélyen tagozva előrelopódzik, géppuskáim jó munkát végeznek. Az 
úttól délre levő állásrészt, amely most tele van tömve olaszokkal, arcban és felülről 
kapják el. Az úttól északra levő ellenséget pedig lekötik és figyelmét elterelik. Az 
üttól délre levő állásokat az olaszok az erős tűz miatt kénytelenek kiüríteni, de 
nagyon nehéz nekik a géppuskáink 500 méterről jövő tüzén keresztül átszaladni. A 
menekülők legnagyobb részét már néhány méter után lekaszáljuk. A tűzvezetést 
magam tartom a kezemben, mert úgyis a géppuskáim között fekszem, jobbra a 
golyószórókhoz pedig távbeszélőösszeköttetésem van. 


Támadás Cimolaistól nyugatra. 


A tűzlépcső egyik részével még tovább tüzeltetek, a többivel pedig a lehető leg- 
sebesebben magam is az ellenséges állás felé sietek, ugyanazon az úton, mint előbb 
a 3. század. A Lodina oldalában az ellenség még tartja magát. Zászlóaljamnak azon- 
nal jelentem a roham sikeres végrehajtását, ugyanakkor a kerékpárosokat, a lovas 
hírvivöket és a vezetéklovakat előrerendelem. Mikor az állásba érkezem, már a Mt. 
Lodina-i védők is megadják magukat: 2 tiszt és 200 ember. Különösen örvendetes a 
mi csekély veszteségünk, mert csak néhány könnyű sebesültünk van. Magam sem 
gondoltam, hogy ennek az állásnak az elfoglalását ilyen olcsón meg fogjuk úszni. 

Az ellenséges védők egy része nyugat felé menekül. Legújabb feladatomnak 
most ezek üldözését, utolérését, megsemmisítését teklntem, mert mentől hamarabb 
el akarom érni a Piave-völgyet. 


Megjegyzések: Ha november 8-9-ére virradó éjjel az ellenség elleni harcfelderí- 
tésünk alaposabb lett volna, úgy esetleg elkerültük volna az ellenséges tűzrajtaütést, 
amely a felderítőtörzset érte. 

Másrészt ez a tűzrajtaütés gyorsan tiszta képet adott az ellenséges állások pontos 
fekvéséről. Különösen ügyesen használta fel ezt a tűzrajtaütést az öntevékeny 
Dobelmann szakaszvezető. 

Harcászatilag a Cimolaís-i tdmadás nagy fejtörést okozott, amíg az alkalmas 
megoldást meg nem találtam. Itt számításba vettem a golyószórók nagy távolságra is 
érvényesülő hatását. A Mt. Cornetto oldalában lemenekülő első olaszok a kötelékük- 
ben vakrémületet keltettek. 

A Cimolais-tól nyugatra levő ellenség ellen végrehajtott támadásnál a tűzfegy- 
verek összműköődése mintaszerű volt. Közvetlenül azelőtt, hogy a 3. század betört 
volna, a legerősebb tüzet a betörési pontra összpontosíitottak. A jól előkészített 
zárótűz lehetővé tette a támadás feszes vezetését. 


Üldözés Erto-n keresztül és a Vajont-szorosban 


Már nincs idő a kötelékek rendezésére. Ha csak néhány perc gondolkodási időt is 
adunk az olaszoknak, esetleg még kézbe vehetik az embereiket. Akit csak elérhetek 
a külőnítményemből, bevetem az üldözésre. A hátrább levő részek és a tűzlépcső azt 
a parancsot kapja, hogy a legsebesebben kövessen. 

300 méterrel nyugatra az elfoglalt ellenséges állástól, a Lodina-ről géppuskatüzet 
kapunk. Ez a tűz a magasban levő 2. század golyószóróitól származik. A nagy távol- 
ság miatt nem tudják megkülönböztetni a barátot az ellenségtől. Olaszoknak tartanak 
bennünket. Tüzük elől sehol sincsen menedék és ez nagyon kellemetlenül érint. Még 
szerencse, hogy néhány perc múlva belátják a tévedésüket. Ezzel a fenakadással 
kissé meglazult az érintkezés az ellenséggel. Most annál sebesebben sietünk utána. 
Langarone előtt nem engedhetjük meg nekik, hogy még egyszer megkapaszkodhas- 
sanak! 10.10 órakor Streicher hadnaggyal és a 3. század élével elérem St. Martino -t. 
Ugyanakkor megérkeznek a kerékpárosok és a lovas hírvivők a lovainkkal. 

Az út nagyon nagy kanyart ír le észak felé és 800 méterrel St. Martino-tól nyu- 


gatra Erto e Gasso községbe torkollik. Jobbra és balra a völgy valamennyire kiszéle- 
sedik. Az úton, 500 méterrel előttünk kisebb olasz zárt kötelékek sietnek visszafelé. 
Gyorsan tüzelőállásba rendelek egy golyószórót, de csak arra az esetre engedélye- 
zem neki a tűzmegnyitást, ha véletlenül harcra kerülne a sor. Azután az úton utánuk 
vágtázunk. A hátulsó olaszokat lóháton és kerékpáron gyorsan utolérjük. Nem kelet- 
kezik harc. Elegendő egy kiáltás, máris megadják magukat. A leszerelést és az irányt 
már csak intjük nekik. Bevágtázunk Erto-ba és Erto-n keresztül. Itt-ott még olasz 
málhásállatok vannak megkötözve. Itt sem esik egyetlen lövés sem. Akit utolérünk, 
ellenállás nélkül megadja magát. 

Elől az élnél az egész üldözés úgy néz ki, mint valami lovasok és kerékpárosok 
közötti verseny, hátrább, mint a hadseregi távgyaloglóverseny hajrája. Itt a vadászok 
lihegve cipelik terhüket — golyószóróikat és géppuskáikat. A Hommel-különítmény 
több kilométer hosszúra elnyúlt. Minden vadász tudja, hogy az ellenséget most 
teljesen le kell rohanni, azzal is tisztában van, hogy a siker az üldözés gyorsaságától 


függ. 


Erto mögött ismét ősszeszűkül a völgy. Az út a Vajontszoros felé lejt. A szoros 
31/2 kilométer hosszú és rendkívül keskeny. Az út 2-300 méter magas sziklafalak 
között halad és részben be van ezekbe robbantva. Most eleinte az északi fal mentén 
haladunk. A szoros közepét, zúgó hegyipatak felett 150 méterrel, 40 méter hosszú 
híd íveli át. E híd után az út a szoros déli oldalán halad. A közbeeső kőfolyók mind 
át vannak hidalva. Az út gyakran hosszabb alagútakon is keresztülvezet. Elegendő 
lenne egyetlen robbantás is alkalmas helyen az utat Longarone felé napokra le 


lehetne vele zárni. Sőt egyetlen alagutba beépített géppuska is hosszabb időre 
feltartóztatna minket. Térképről mindezt már hamarabb is megláthattam volna, de 
alapos vizsgálatokra eddig még nem értem rá. 

Miután Erto-t elhagytuk, a kerékpárosoknak a lovasokkal szemben határozott 
előnyük van az állandóan lejtő úton. Egy útkanyar után még látjuk, hogy több kisebb 
olasz köteléket utolértek, azután eltűnnek a szemünk elől. Jóval előrébb olasz 
gépkocsit látunk az úton nyugat felé elrobogni. Az első koromsötét alagúton olyan 
ütemben megyünk keresztül, ahogy csak a lovaink lába bírja. Ebben a pillanatban 
néhány száz méterrel előttünk hatalmas robbanás keletkezik. A légnyomás majdnem 
leránt a lóról. A sötétben — amint később kisült, az alagút még tele volt olasz 
katonákkal — a kijárat felé tapogatózunk. 50 méterrel nyugatabbra már látjuk is a 
robbanás kővetkezményét: Hatalmas mélység tátong előttünk. Az ellenségnek 
sikerült a Vajont-szorost áthidaló egyik hidat felrobbantani. 

De hol vannak a kerékpárosaink? Egy jóval nyugatabbra kezdődő heves tűzharc 
erre a kérdésre is hamarosan válaszol. Azonnal lórólszállunk, Wörn lovas hírvivőnek 
kiadom a parancsot, hogy mihelyt a különítményorr éle eléri, azonnal küldjön 
mindenkit utánam, azután leereszkedünk a szakadékba, átmászunk a híd roncsai 
fölött és a túlsó oldalon ismét felkapaszkodunk. Gyors ütemben megyünk előre, oda, 
ahol még mindig lövöldöznek. 

A Vajont-szorost áthidaló következő híd északi hídfőjénél találkozunk a kerék- 
párosokkal. Az olasz tehergépkocsi legénységével állnak harcban. Ez a híd túlsó ol- 
dalán épp az előbb tűnt el az alagútban. Az embereim a hídőrház mellett fedezik ma- 
gukat. Az ellenség minden valószinűség szerint robbantókülönítmény, melynek az a 
feladata, hogy a különböző robbantáshoz előkészített műtárgyakat a levegőbe röpít- 
se. A kerékpárosok jelentik, hogy az előző hídon még néhány másodperccel a robba- 
nás előtt átjutottak és hogy Fischer tizedes, mikor megkísérelte az égő gyújtózsinórt 
kirántani, a híddal együtt a levegőbe repült. 


Most ismét egy híd áll előttünk, 40 méteres fesztávolságával, a rohanó hegyi- 
patak felett 150 méterrel. Mindkét oldalon a mély, széles lyukakban nagyon jól 
látszik a robbantó töltés. Megvan-e már gyujtva a gyujtózsinór? A túlsó oldalon az 
ellenség most beszünteti a harcot és eltűnik az alagútban. Visszament volna? Ha 
előttünk a híd most felrobban, akkor a Piave-hoz nagyon sokára, esetleg csak napok 
múlva fogunk elérni. Gyorsan be kell avatkoznom. 

Brückner tizedesnek (2. század), akit különösen bátor és vakmerő katonának 
ismerek, a következő parancsot adom: , Fogjon egy csákánybaltát, ugorjon át a hídon 
és vágjon el túl minden hídra vezető drótot. Mihelyt ez megtörtént, azonnal 
mindannyian maga után megyünk és útközben kirántjuk a gyujtózsinórokat." 

Mivel a hídra több mélyen lógó vezeték van felfüggesztve, félek a villanygyúj- 
tástól. A kitűnő Brückner tizedes azonnal végrehajtja a parancsot. Mikor az utolsó 
kábel is leesik, magam is átugrom a hídon és a töltetekből kirántjuk a gyújtózsinóro- 
kat. Így tehát a híd sértetlenül került a kezünkbe. 


A Longarona:i harc. 

A legnagyobb sietségben megyünk tovább a Piave felé. Meg kell akadályoznunk, 
hogy az ellenséges robbantó-különítménynek még valahol egy robbantása si- 
kerüljön. Brückner tizedest néhány kerékpárossal előreküldöm. A különítmény hátul 
azt a parancsot kapja, hogy olyan gyorsan jöjjön utánam, ahogy csak tud. Megint 
több alagúton megyünk keresztül. Már közeledünk a szoros kijáratához. A patakot és 
az útat összeszorító sziklafal mindkét oldalt kb. 450 méter magas. Elől a Brückner- 
járőr felől egyetlen lövés sem hallatszik Már régen el kellett érniők a szorosvégét. 

11.00 órakor néhány kerékpáros, 3. század- és különítménytörzsbeli vadásszal — 
összesen 10 karabélyossal — Longarone-tól keletre 1 km-re elérem a Vajont-szoros 
kijáratát. Előttünk elragadóan szép kép tárul fel. A Piave völgyét betölti a tündöklő 
déli napsütés. 150 méterrel alattunk zubogva rohan tovább a világoszöld hegyifolyó 


széles, köves és sokágú medrében. A túlparton van a kis, hosszan elnyújtott 
Longarone városka, mögötte ismét 2000 méter magas sziklatömbök tornyosulnak. 
Az olasz robbantó-különítmény tehergépkocsija éppen most megy át a hídon. A 
folyó nyugati partján a széles völgyúton végtelen hosszú olasz oszlop menetel 
mindes fegyvernemböl összekeverve a Dolomit-ok felől déli irányban. Longarone, 
az állomása, meg Rivalta tele van tömve csapatokkal és pihenő oszlopokkal. 


A Longarone-i harcok. 


Csak kevés katonának engedte meg a sorsa, hogy a világháború alatt egyet- 
lenegyszer is hasonló képet láthasson, mint amit mi itt a Piave-völgyben észleltünk: 
Még rendezett visszavonulásban többezer főnyi ellenséges oszlop, a szűk völgyben, 
2000 méter körüli, megmászhatatlan sziklafalak között, nem is sejtve azt a veszélyt, 
ami az oldalát fenyegeti. 

Nekünk, hegyivadászoknak, majd a szívünk ugrott ki a helyéről, annyira megö- 
rültünk neki. Egy dolog most már biztos, azok ott túl már csak a háború végén me- 
hetnek haza. A tíz karabélyosaimmal befészkelem magam az úttól 100 méterre délre 
a sűrű bokrok közé. Azután lecsap a tüzünk a Hivalta és Pirago között, tőlünk 1200 
méternyire menetelő ellenség soraiba. Egy pontra összpontosítjuk a tüzünket, olyan 
helyre, ahol az ellenség nem tud kitérni: jobbra sziklafal, balra a Piave. A 3. század 
első vadászai teljesen kifulladva most érkeznek csak be és megerősítik a tüzünket. 


Gyorstüzünk az ellenséges csatakígyót percek alatt két részre szakítja. Az északi 
rész visszahúzódik Longarone-ba, déli pedig meggyorsítja menetütemét. Kis idő 
múlva az olaszok több géppuskát vetnek be ellenünk, de mivel a szoros kijáratától 
távolabb a lejtőn fészkeltük be magunkat, az ellenségei lövedékek nem találnak meg. 
Egész tüzüket az útra és a Vajont-szorosra fektetik. Ezzel természetesen a Rommel- 


különítmény felzárkózását és előrejutását nagyon megnehezítik. 

Most a Longarone-i ellenség kis csoportokban kísérel meg dél felé átszivárogni. 
De a 3 század egy szakasza, mely most két golyószóróval a szorostól délre 
tüzelőállásba megy, az ellenségnek ezt a mozgását is hatásosan akadályozza. 

Hirtelen a hírvivőim egyike a hátunk mögött levő sziklafalon észrevesz egy 
század erejű olasz köteléket, amint a 854-es magassági pont irányából ereszkedik le. 
A nyugat felé harcoló embereim közül gyorsan néhány vadászt magammal viszek, 
egy golyószórót is kerítek és fordított arcvonallal az új ellenség ellen megyünk 
tüzelőállásba. Ez 300 méterre tőlünk, éppen a meredek sziklafalon ereszkedik le. Ha 
most tüzeltetnék úgy az egyik a másikat sodorná magával lezuhanás közben. 
Egyelőre azonban nem lövetek, hanem odakiáltással felszólítom az ellenséget, hogy 
adja meg magát. Az olaszok gyorsan belátják, hogy ebben a harcban csak ők 
veszíthetnének s a fegyvereiket azonnal eldobálják. Ha csak 5 perccel később 
vesszük őket észre, a meredek sziklafalon már túljutottak volna s most már nagyon 
veszedelmesek lehetnének a hátunkban. 

A Piave-völgyben az ellenség most felrobbantja a Longarone-tól keletre levő hi- 
dat. Azt a kísérletét, hogy zárt oszlop-ben Mudu felé elvonuljon, a tüzünk megaka- 
dályozza. Mudu és Belluno között, valamint a vasúti töltés mentén az ellenség csak 
egész kis egységekben juthat át dél felé. Ezen az állapoton még az sem változtat, 
hogy most a Longarone-től délre fekvő dombokról több üteg is tüzel ránk. A Vajont- 
szorostól távolabb levő állásainkat ezek sem találják meg. Ezzel szemben a rengeteg 
gránát a Vajont-szorosban és előtte az úton és az út fölött levő sziklákon robban. Az 
ellenséges tüzérségi és géppuskatűz nagyon sok kő- és szikladarabot lazít meg 
felettünk. Nem nagyon kellemes érzés, mikor ezek mellettünk zuhannak le a mélybe. 
Ennek dacára a 3. század többi szakasza, az 1. század és egy géppuskás szakasz 
11.45-kor elérte a tüzelőállásunkat. 

Az olaszok állandóan szivárognak a Piave nyugati partján húzódó út és 
vasútvonal mentén Belluno felé. Ezt mindenáron meg akarom akadályozni. Ezért az 
1. századot a géppuskás szakasszal Dogna-n keresztül a Piave nyugati partján Pirago 
kőzség környékére küldöm ki. Ennek a vállalkozásnak a tűzoltalmát a 3. század látja 
el, egyúttal azt is meg kell akadályoznia, hogy az ellenség nagyobb zárt kötelékekkel 
a támadás ideje alatt elvonulhasson dél felé. 

Az 1. század nagy távközökkel siet a kopár és nagyon meredek lejtőn Dogna 
felé. Csak néhány kisebb bokor nyújt rejtőzési lehetőséget Az olasz tüzérség és a 
géppuskák gyorsan áthelyezik a tüzüket és a leereszkedő századot veszik tűz alá. 
Dacára az erős tűznek, a század egész kevés veszteséggel éri el Dogna-t. Ott a házak 
kőzött már fedezésben vannak. Mosl már észrevehetően megerősödik az olasz tűz és 
különösen a Vajont-szorost árasztja el. 

Látjuk az 1. századot, amint most az előnyomulását Dognaról a Piave keleti part- 
ja felé folytatja. Azonban a folyómeder nem nyújt semmi fedezéket, se rejtőzési le- 
hetőséget. Az olaszok pillanatok alatt olyan heves tüzet zúdítanak az 1. századra, 
hogy az kénytelen visszahúzódni Dogna-ra, másként fölöslegesen nagy vesztesége- 
ket szenvedne. Mialatt lent ezek a harcok folynak, törzsemmel Dogna-ra sietek. A 
harmadik századhoz, mely még odafent állásban maradt, távbeszélő vezetéket fekte- 


tek le. A mi menetünket is sietteti az ellenséges géppuskatűz. Sőt a tüzérség is 
kiveszi a részét. Az ellenség most minden egyes emberre tüzel. 

Dogna-ban találkozom a Piave mederből éppen visszatért 1. századdal. A balsi- 
kernek nem szabad elvenni a kedvüket. Ha a Piave-medren egy egész századnak 
nem sikerül is átjutni, de talán egyes merész vadászok mégis átjuthatnak. Egyes em- 
ber sokkal jobban ki tudja használni a terepet és talán valamivel délebbre is kikanya- 
rodhatnak. 

Először is a géppuskásszakaszt úgy helyezem el az egyik ház emeletén, hogy tü- 
zével a 900 méterre fekvő piragoi közúti és vasúti hidat, melyen kis olasz csoportok 
szivárognak át állandóan, elzárja. Egész csekély, puskánként mindössze 1000 
lövésnyi lőszerkészletével meg kell oldania feladatát. 

Ezután különösen alkalmas parancsnokok parancsnoksága alatt, több kisebb jár- 
őrt küldök át a Piave-n. Egész laza alakzatban el kell érniők a Piave nyugati partját 
és Pirago környékén el kell fogniok minden olaszt, aki az út, vagy vasút hídján át 
akar menni. Mihelyt nagyobbszámú foglyot gyűjtöttek össze, át kell vezetniök Őket 
a Piave-n Dogna irányába. Ez a feladat roppant nehéz és mind a parancsnoktól, mind 
pedig a beosztott legénységtöl különös merészséget és rátermettséget követel. 

Az egyes járőrök, — összesen öt — az ellenség erős tűzhatásának közepette lassan 
jutnak csak előre. Kétségbevonom, hogy ilyen körülmények közt akár egyetlen 
emberünk is elérte volna a túlsó partot. 

Eközben Sproesser őrnagy úr a távbeszélő századdal és az alája rendelt cs. és k. 
26. lövészezred L zászlóaljával megérkezett a szoros kijáratához. Kérésemre a 3. 
század eddigi feladatát a távbeszélőszázad veszi át, előbbi pedig egészen kls 
csoportokban, szökelve gyülekezik Dogna-ra. 

A Piave medrében levő járőreinkből semmit sem lehet látni, de a 800 méter 
széles folyómeder sziklapadjain még mindig erősen pattognak a géppuskák 
gurulatai. 14.00 órakor az 1. és 3. századdal széles arcvonalon megindulok a Piave 
partja felé Pirago irányában. Azt remélem, hogy ilyen módon legalább egyes 
részeket sikerül majd a folyó túlsó partjára átjuttatnom, másrészt pedig az egész 
különítmény tüzével inkább tudok hatást elérni a folyó túlsó oldalán. A két század 
támadása a Dogna melletti készenléti helyről meglepetésszerűen indul meg. De már 
néhány száz méter után földrekényszerft az erős ellenséges géppuska- és tüzérségi 
tűz. Ha csak nem akarunk mindannyian az ellenséges tűz martalékai lenni, bizony az 
ásónkat is sebesen használnunk kell. De mégis elértük azt, hogy arcvonalunkkal az 
ellenség gyülekezési menetvonalát 500 méterre megközelítettük, továbbá a jóval 
délebbre átgyülekező járőreinkre ható ellenséges tüzet is magunkravontuk. 

Mivel nem merem remélni, hogy idáig akár egyetlen emberem is lenne a túlsó 
parton, Streicher és Triebig hadnagy parancsnoksága alatt újabb járőröket küldök 
Pirago felé. De az előbbit a Piave-parton egy gránát légnyomása helyezi harcon 
kívül, az utóbbit pedig egy olasz géppuskalövedék sebesíti meg. Úgy látom, hogy 
egyetlenegy embert sem fogok átjuttatni a folyón. Az olasz tüzérség két oldalról 
kalapálja azt a terepet, amelyen fekszünk: Longarone irányából és Mt. Degnon 
(délkelet) felől. Az ellenség nem szenved lőszerhiányban. 

A különítménytörzs a Piave-mederben egy kis kőfal mögött bújt meg. Az egyik 


olasz ütegnek ez a kedvenc célpontja. A kőfalon tátongó rengeteg lyuk és rés azt 
bizonyítja, hogy az ellenség nagyon jól villába vett minket. Az ásó éppen ezért 
nálunk is nagyon élénken működik. 


A Longarone-i horc. 

Dobelmann szakaszvezető a Longarone-tól délre elterülő terepet figyeli. A 
parancsőrtisztem szemrevételezni megy, én pedig Balttmann tizedesnek, akit 
különítmény-írnoknak neveztem ki, mondom tollba a Cimolais-i harcjelentést. Az 
ellenség tüze lankadatlan erővel tart tovább. Ezalatt leginkább a 3. század szenved. 
Túl az ellenségnél még mindig lehet egyes embereket és járműveket látni, amint a 
tüzünk által veszélyeztetett terepen keresztülszivárognak. 

Támogatásomra 14.30. órakor a cs. és k. 26. lövészezred 3. százada és 1. géppus- 
kásszázada érkezik be Dogna-ra. A parancsnokaik a harcálláspontomon jelent- 
keznek. Mivel a Piave-mederben még több csapatot nem akarok kitenni az ellenség 
tüzének, egyelőre Dogna-ban saját rendelkezésemre maradnak. Csak egyetlen 
géppuskásszakaszt vetek be, hogy tüzével a hegyivadászzászlóalj géppuskáinak 
tüzét kiegészítve, zárja le a Longarone-Belluno-i utat. Azt remélem, hogy később, a 
sötétség beálltával összes egységeimmel elérhetem majd a nyugati partot. 

Hét járőröm már órák óta útban van a Piave túlsó partja felé, de még egyiküktől 
sem kaptam jelentést. Hányan juthattak vajon át a folyón? A túlsó parton az ellenség 
éppen úgy szállingózik most is át kisebb csoportokban, mint előbb. Ezt sajnos nem 
tudjuk innen megakadályozni. Lőszerünk már fogytán van, főleg a géppuska- és 


golyószóró-lőszerrel takarékoskodnl kell. Egyik perc a másik után múllk, az 
ellenséges tűz még mindig nem akar enyhütni és itt-ott áldozatot is követel. 

15.00 óra tájban Dobelmann szakaszvezető jelenti, hogy távcsővel úgy látja, 
mintha a túloldalon délnyugati irányban egy hegyivadász állna. A vasútvonal 
mellett álló bódé mögött egy hegyivadász épp most fog el egy Fae felől jövő olaszt. 
Egyetlen pillantással magam is meggyőződöm felőle. Most már minden rendben 
van. Már most biztosra veszem, hogy azok a kis olasz csoportok, melyek a mi 
tüzünkön keresztül dél felé átszivárognak, nem juthatnak át Fae felé. 

Arra azonban hiába várunk, hogy az összegyűjtött foglyokat a parancsom szerint 
küldjék át az innenső partra. Ettől a szállítmánytól ugyanis azt várom, hogy enyhít 
majd valamit a helyzetünkön. Esetleg a különítmény egy része azalatt válthat partot, 
mialatt a foglyok átjönnek. 

Végre, 15.30 óra körül sűrű fogolytömeget pillantunk meg a Piave túlsó oldalán, 
de álláspontunknál 2 km-el délebbre. Már kezdek bosszankodni, hogy az átkelést 
megint nem tudjuk majd végrehajtani, mikor a Longarone-i olasz tüzérség heves tűz 
alá veszi őket. Valószinüleg németeknek nézték őket. Az egész tömeg erre a tűzre, 
még azok is, akik az innenső partot már majdnem elérték, visszafordulnak Fae felé a 
Piave túlsó oldalára. Ez persze a mi oldalunkon semmiféle könynyebbséget nem 
okozott. Az ellenség még mindig éppoly erősen tüzel, mint azelőtt. 

Csak közvetlen a sötétség beállta előtt jelenik meg ismét a Fae-től északra 1 km- 
re levő régi gát mellett egy nagyobb olasz hadifogolycsapat, a 431-es magassági 
pont környékén. Megkezdik az átkelést. Amit egész nap reméltem, most betelje- 
sedik. Mindenkit, akit csak a Rommel-különítményből elérhetek, magammal rántok 
a gát felé. Most már az állásainkon és Dogna nyugati szegélyén fekvő ellenséges 
tűzre ügyet sem vetünk. 

A Piave főágán keresztül a több 100 olasz hadifogoly véd meg az ellenséges 
tűztől. A különítményem gyorsan átjut. A foglyok azt is megmutatják, hogy a sok 
helyen mellig érő rohanó hegyifolyón hogy lehet legkönnyebben átjutni. A rohanó ár 
még a legjobb úszót is egyszerűen magával ragadná. Az olaszok egymás csuklóját 
fogják meg és tekintetüket a folyás iránya felé fordítják. Rézsút gázolnak át és 
felsőtestükkel annyira előredülnek, amennyire azt a sodrás erőssége megkövetelt. 
Ilyen módon mi is hamarosan átjutunk a folyó valamennyi ágán és Fae felé sietünk. 
A Piave-i hideg fürdő, — hiszen a magasabb hegyeket már mindenütt hó borítja — 
nagyban hozzájárul a sietségünkhöz. 

A különítmény Fae-nél álló járőreivel nagy ujjongás közepette találkozunk. 
Gyorsan jelentik, hogy az utóbbi órák alatt mi mindent éltek át. Huber zászlósnak és 
Hohnecker szakaszvezetőnek az 1. század 16 emberével sikerült egymástól nagy 
távolságban Pirago-tól 1/ km-el délre a Piave-n keresztül átszökelni, illetve átúszni. 
Ezután a Fae-i kastélyt foglalták el. Közben Hildebrandt vadász elesett. A kis csapat 
lezárta az utat és a vasútvonalat, majd minden Longarone felől jövő olaszt, — akik 
már teljesen biztonságban érezték magukat — elfogtak. Később Schöffel hadnagy is 
megérkezett. A délután folyamán a Fae-nél álló járőr 50 olasz tisztet, 780 foglyot és 
rengeteg járművet zsákmányolt. 

Nagyon boldogok, hogy erősítést kaptak. Időnként a kevés embernek a rengeteg 


fogoly között mégsem volt nagyon bátorságos érzése. Mindenekelőtt az olasz tisztek 
szorultak nagyon nagy felügyeletre. Eddig még nem lehetett őket elszállítani. A 
kastély első emeletén vannak, két hegyivadász felügyelete alatt. Most nekem "okkal 
fontosabb dolgom van, mintsem hogy velük foglalkozzam. 

Longarone és Belluno között járőreink a távbeszélővezetéket teljesen meg- 
szakították. Ennek ellenére sem tartom kizártnak, hogy a Longarone-ban körülzárt 
ellenséget déli irányból majd ki akarják szabadítani. Mindenesetre a Mt. Degnon-nál 
álló olasz üteg a Longarone-i helyzettel teljesen tisztában van, Megbízom tehát a cs. 
és k. 26. lövészezred 3. századát, hogy a hegyivadászzászlóalj géppuskásszakaszával 
megerősítve dél felé végezze a felderítést és biztosítást, az elől levő őrszemei Fae-tői 
délre 800 méterre, a század zöme pedig Fae környékén legyen. 

További erősítésre nem számíthatok. A hegyivadászzászlóalj átkarolásra küldött 
egységei (GöBler-, Schiellein-különítmények és a 2. század) még ha ellenséggel nem 
is találkoznak, éjfél előtt semmi esetre sem érkezhetnek a Vajont-szoros kijáratához. 
Ott Sproesser őrnagy úr most csak a 28. lővészezred megmaradt részei, a hegyi- 
vadászzászlóalj távbeszélőszázada és a 377. hegyitarackos üteg felett rendelkezik. 
Sajnos, ez utóbbinak nincs lőszere. 

Elégedjem meg azzal, hogy a Piave-völgyet csupán csak lezárom? Várjam az 
ellenség támadását? Nem, ez nincs az én számíze szerint! Hogy Longarone-nál a 
helyzetet minél barnarabb eldöntsem, elhatározom, hogy az erőmnek még 
rendelkezésemre álló részeivel (a hegyivadászzászlóalj 1. és 3. százada és a 26. 
ezred 1. géppuskásszázada) Longarone ellen éjjeli támadást fogok végrehajtani. 

Közben teljesen besőtétedett. Az éjszaka koromsötét. Mihelyt a folyón átkeltünk, 
az ellenség szivárgása is megszűnt Fae felé. Az olasz tüzérség a Piave-nak arra a 
szakaszára, ahol az előbb átkeltünk, még mindig gyorstüzet lő. Az ellenség 
valószínűleg tisztában van azzal, hogy Belluno felé az útja el van vágva, hiszen az 
esti órákban látta a 800 olasz fogoly átkelését és a Rommel-különítmény 
partváltását. Mit forralhat most az ellenség? Ha én lennék a helyében, valószínűleg 
áttörést kísérelnék meg. Ebben viszont meg kell előznöm. 

A Dogna-i géppuskásszakaszoknak, akik még mindig a Pirago-i hidakra és 
ezektől néhány száz méterrel északabbra a műútnak a sziklába robbantott szakaszára 
tüzelnek, hírvivővel azt a parancsot adatom, hogy tüzüket szüntessék be, mert most 
mi akarunk Longarone felé előremenni. 

Azután elindulunk. Az élt magam vezetem. A menet a következőképpen tagozó- 
dik: Az út jobboldalán egy hosszúsorozatra töltött géppuska, tüzelésre készen. Balol- 
dalon egyesével, 10 méter távközzel egy karabélyos raj. Ötven méterrel hátrább kö- 
vetkeznek sorban a századok, a különítménytörzs az élén. A lehető legnesztele- 
nebbül haladunk, mert tudjuk, hogy éjjel az őrszemek nagyon jól hallanak. 

Minden elővigyázatosságunk ellenére Pirago-tól délre 300 méterrel egy 
ellenséges őrszem rátüzel az élre. A sötétségben csak a felvillanó lővéseket lehet 
látni. Jobboldalon megszólal a géppuskám. Lövedékei az úttest kövéből, jobbról egy 
ház falából, balról a sziklafalból szikrákat csiholnak ki. Ezután az ellenség 
egyetlenegyet sem lő. Úgy eltűnt, mintha elfújták volna. 

Folytatjuk előnyomulásunkat és anélkül, hogy ellenségre bukkannánk, elérjük 


Pirago-t. Átmegyünk azon a hídon, amit a nap folyamán tűz alatt tartottunk. Most a 
Dogna-i géppuskáink hallgatnak. Bizonyára az én parancsomra, melyet nekik 
hirvIvő útján továbbítottak. 

Különös elővigyázatossággal megyünk előre az úton. Felettünk még az éjjelnél is 
feketébben tornyosul a sziklafal. Balra elől — alig pár száz méterre tőlünk — olasz 
tüzérség van állásban. Egyik gránátját a másik után küldi arra a helyre, ahol délután 
átkeltünk. A gránátok gyújtói a sötét éjszakában különös világítócsíkot vonnak 
maguk után. Úgy néznek ki, mint valami szép tűzijáték rakétái. 

Longarone első házai már alig vannak 200 méterre. Lassan megyünk előre. Íme, 
a tűzijáték fényében, kb. 100 méterre tőlünk, a világosabb úton sötét sáv hűzódik. 
Balra kanyarodik az út? Vagy útzárral van dolgunk? Hetven méternyire meg- 
közelítjük. Most már világosan látom, hogy kőfal keresztezi az utat, tehát úttorlasz. 
Odaát már biztosan várnak ránk. 

Megállok és a géppuskásszázadot előrevonom. A századparancsnok, egy főhad- 
nagy, azt a parancsot kapja, hogy géppuskáit nesztelenül állítsa az útra és az úttor- 
lasz ellen készítsen elő tűzrajtaütést. Ezeknek a géppuskáknak rövid hatástüze után 
az 1. és 3. századdal rohamozni akarok és Longarone déli kijáratát el akarom érni. 


A torlasz előtt. 


Ehhez a támadáshoz az előkészületek már javában folynak s a 4 kiszemelt gép- 
puska kezelőszemélyzete éppen állásba akarja vinnl a puskákat, hogy a 70 méterre 
levő úttorlasz ellen megnyissa a tűzét, mikor oldalról hirtelen erős géppuskatüzet ka- 
punk. A saját géppuskáink lőnek Dogna-ból! Valószínűleg nem adták át nekik a pa- 
rancsot, hogy tüzüket szüntessék be. A lövedékek az utat és a baloldali sziklafalat 
csapdossák. A szikrák csak úgy pattognak. Próbáljuk magunkat a tűz ellen fedezni. 
A géppuskák és állványok nagy zörejjel esnek a kövezetre, a lőszerrakaszok zörög- 
nek. Most előttünk a torlasz felől megszólalnak az olasz géppuskák is. Több géppus- 
ka lövi azt a környéket, ahol éppen állunk. Csupán 70 méterről kapjuk a pusztító tü- 


zet, ami ellen semerre sem tudunk kitérni. Meg kell bolondulni! Ilyen pillanatokban 
nagyon közel áll az emberhez a halál. Mi nem is jutunk tüzeléshez. Géppuskáink 
még nincsenek összeállítva. A rettenetes kereszttűzben percekig fekszünk mozdulat- 
lanul. Megkíséreljük a torlasz mögött levő ellenséget kézigránátokkal elérni. Nem 
sikerül. A távolság túlságosan nagy. A keskeny úton a tüzelő géppuskákat lehetetlen 
megrohamozni. Az utat baloldalról szegélyező sziklafal mélyedéseiben próbálunk 
menedéket találni az előlről jövő tűz ellen, míg, ha a Dogna-i géppuskáink szólalnak 
meg, a jobboldali útárokba bújunk. Ha kézigránátot dobunk ki, úgy az úttorlasz felől 
jövő tűz még erősebb lesz. A veszteségek szaporodnak. Többek közt a cs. és k. 26. 
lövészezred 1. géppuskásszázadának parancsnoka is súlyosan sebesülve fekszik a 
baloldali útárokban. Még szerencse, hogy az olasz lövészek a sötétség miatt nem 
tudnak jól célozni. 

A vállalkozás ezzel teljesen kudarcot vallott. Most már csak arról lehet szó, hogy 
minél kevesebb veszteséggel felszámolhassuk. Engem a tűz fogva tart. Embertől 
emberhez adom tehát tovább a parancsot, hogy menjenek vissza a Pirago-i hídhoz. A 
hátrább levő részek sokkal könnyebben tudnak leválni, mint az előrébb lévők. Nehéz 
dolga van a különítmény zömének is, mert közvetlenül az úttorlasz előtt fekszik. 
Ritkán van alkalom arra, hogy amikor az ellenséges tűz egy kevéssé gyengül, kisebb 
szökelésekkel hátrább tudjunk húzódni. Néha csak néhány méterrel jutunk hátrább 
és az ellenséges tűz máris a földhöz lapít. 

Soká tart, amíg több ugrással a legközelebbi úthajlat mögött legalább az 
ellenséges géppuskatűz elől fedezhetem magam. Sajnos azonban időnként a Dogna-i 
géppuskák is megkeserítik az életünket. Most például a Pirago-i hidat zárják le. A 
hegyivadászaim közül csak egész kevés van mellettem. Egy részük már visszament 
Pirago felé, tekintélyes részük azonban elől maradt az úttorlasznál. 

Csodálatosképpen az ellenség ott most beszünteti a tüzét. Rövidesen arról a 
környékről közeledő hangzavart hallunk. Azon is csodálkozom, hogy most már az 
úttorlasz felől egyetlen vadászom sem jön utánam. Sietek Pirago felé. Néhány 
vadászt utólérek, többek közt egyet, aki világító pisztollyal van felszerelve. A 
Pirago-i hídon azonban egyetlen vadászt sem találok. Úgy látszik nem ment végig a 
soron az a parancsom, hogy itt meg kell állni. 

Mögöttem nagyon sok, hangosan kiabáló olasz közeledik. Vajjon át akar törni az 
ellenség, vagy megadja magát? Mi történt a külőnítményem elől levő részeivel? (3. 
század és a 26. ezred géppuskásszázada.) Azt remélem, hogy néhány világító 
tölténnyel meglátom, hogy mit forralnak az olaszok? 

Az út hídjától közvetlenül balra, a malomhoz vezető kőfal mellől lövöm ki őket. 
Fényüknél nagyon erősen tömörült tömeget látok kendőt lobogtatva felém 
közeledni. Az élük alig van 100 méternél messzebb. A világító töltények fényében 
engem is tisztán láthatnak, hiszen én is meg vagyok világítva. Az olaszok egyetlen 
lövést sem lőnek, de ordítva továbbözönlenek. Még mindig nem vagyok vele 
tisztában, hogy mi a szándékuk. 

Azzal a 4-5 vadásszal, akik körülöttem állnak, semmi esetre sem tudom őket 
feltartóztatni. Azt hiszem, hogy a különítmény többi része egyenesen Fae-be ment 
vissza. A körülöttem levő emberekkel tehát magam is visszasietek az úton, azzal a 


szándékkal, hogy majd több emberemet utolérem s ezek segítségével állítom meg a 
közeledő tömeget. 

Néhány perc múlva Pirago-tól 3-500 méterre délebbre már 50 emberem van 
együtt. Egy házcsoportnál alkalmas helyet keresek, hogy tervemet végrehajthassam. 
Streicher hadnagy kb. 25 emberrel gyorsan megszállja az egyik házat, az embereim 
másik felével pedig magát az úttestet zárom le. A karabélyainkat lövésre készen 
tartjuk. Schőffel hadnagy baloldalt a sziklafal mellett, Dobelmann szakaszvezető 
meg én jobbra a ház fala mellett állunk. Az emberek tudják, hogy csak az én 
parancsomra szabad a tüzet megnyitni. Most nincs se világító pisztolyom, se 
rakétám. A szembejövő olaszok balra nem térhetnek ki. Hogy mi a helyzet jobbra, 
azt a sötétség miatt nem látom, a felderítésére pedig már nincs időm, csak annyit 
tudok, hogy a Piave valahol ott folyik. Minden előkészületre és mérlegelésre csak 
néhány pillanat marad. Az olaszok kiabálása már egészen közelről hallatszik. 

A sötét éjszakában alig látunk 50 méterre. Jobbra és balra a terep teljesen sötét. 
Mikor az ellenség 50 méterre ért, amilyen hangosan csak bírok , Állj"-t kiáltok és 
felszólítom őket, hogy adják meg magukat, Mit kiáltanak? Igent-e vagy nemet? 
Mindenesetre nem lőnek, de állandóan közelebb hömpölyög az áradat. Az ismételt 
felszólításom is eredménytelen marad. Mikor 10 méterre érnek, tüzelnek. Majdnem 
ugyanakkor a mi sortüzünk is feharsan. Újratöltésre azonban már nincs időnk. Se 
géppuskánk, se golyószórónk nincs. A tömeg így hatalmas lendületével legázol. Aki 
az úton van, részben sebesülten, az ellenség kezébe kerül. A ház, melynek felső 
ablakai sajnos csak festve vannak, nem alkalmas a tűztámogatásra. Ezt azonban csak 
később tudom meg. Azoknak a vadászoknak a legnagyobb része azonban a sötétség 
leple alatt sikeresen elmenekült a Piave-n keresztül, Az olaszok tovább rohannak az 
úton dél fele a Piave ANYÁDBA 

Az utolsó pillanatban úgy tudok csak megmenekült az olasz fogság elől, hogy 
az út jobboldali korlátján átvetem magam és az úton szaladó olaszokkal versenyt 
futok. Toronyirányában rohanok szántóföldeken, sziklapadokon, élősövényeken és 
kerítéseken keresztül. Fae-től még 1400 méterre vagyok. Ott áll még a 26. ezred 3. 
százada és a hegyivadászok egy géppuskás szakasza arccal dél felé, nem is sejtve, 
hogy hátutról mekkora veszedelem közeledik. Az a gondolat, hogy a 


rendelkezésemre bízott erők utolsó kis töredékét is elveszíthetem, új erőt kölcsönöz. 
Most egy dülőútat érzek a talpam alatt és azon rohanok Fae felé. 


Slkerült Fae-t még az ellenség előtt elérnem. Azzal az erővel, amit a nagy 
sietségben össze tudok szedni, új arcvonalat képezek. Elhatározom magamban, hogy 
ezt az utotsó leheltetemig védeni fogom. Alighogy a 26. ezred 3. százada Fae északi 
kijáratát megszállta, máris halljuk az olaszokat, amint nagy kurjongatások közepette 
közelednek. Mindössze 2-300 méterre lehetnek, mikor a tüzet megnyittatom. Az 
ellenség rohama megtorpan. Nemsokára az olasz géppuskák elkezdenek kelepelni és 
a lövedékek azon a kőfalon porzanak, ahol a lövészek választották a tüzelőállásukat. 
Úgy veszem észre, hogy az ellenség az út két oldalán akar támadni. Az , Avanti, 
avanti" kiáltás ezer torokból tör elő. 

Ha az ellenség áttörési kísérletét meg akarom akadályozni, akkor a megerősített 
századdal a Piave-melletti fűrészteleptől, amely a Fae-i kastélytól 350 méterrel ke- 
letre van, Fae északi oldalán át a Fae-tól 250 méterrel nyngatra levő Mt. Degnon 
szikláiig, azaz összesen 600 méter hosszú védelmi vonalat kell tartanom. Ennek a 
védőszakasznak a közepén a 26. ezred 3. százada máris harcban áll az úttest mindkét 
oldalán. A Piave és a Mt. Degnon sziklái között még egészen nagy terület van, amit 
nem szálltunk meg. Utolsó tartalékomat pedig az 1. és 3. századokból megmaradt 
összesen 2-3 raj erős kötelék képezi. Ez maradt meg a Longarone-i előretörésem 
után. 


Meg akarom nehezíteni az ellenség számára, hogy a szárnyamat átkarolhassa. 
Ezért egy rajjal a Piave-tól a Mt. Degnon szikláig az egész arcvonal előtt tüzeket 
gyújtatok. A Piave mellett nemsokára lángokban áll a fűrésztelep, ugyanakkor az 
úttól jobbra egy szalmakazal, az úttól balra pedig a különböző házakból és pajtákból 
csapnak fel a lángok. 

A 26. ezred 3. századának a részeit kivonom és futólagosan megszállom velük az 
egész védőkörletet. Dacára az ellenség hatalmas tüzének, sikerül velük minden 
házagot betömnöm. A derék Unger legényem ajánlkozik, hogy ő majd segítséget hoz 
a Plave túlsó oldaláról. Nagyon jó úszó és az ilyen vakmerőségekre mindig 
vállalkozik. Közben több olasz géppuska tüze irányul a kastély fala és kerítése ellen. 
Az ellenséges gyalogság alig száz méternyire rohamra készen fekszik. A nagy 
fegyverropogásban minduntalan felhangzik az , Avanti, avanti"-juk. Az ellenséges 
rohamot azonban a stájerországiak és a Württemberg-i vadászok tüze nem engedi 
megindulni. Erős tüzük az olaszok minden kedvét elveszi a rohamtól. Az ellenség 


arcvonala állandóan nagyobb kiterjedést vesz fel. 

E harc alatt a súlyosan sebesült Dobelmann szakaszvezető az égő fűrész- 
malomnál a vonalaink mögé vonszolja magát. A derék ember még a Pirage-tól délre 
lefolyt harcban sebesült meg, de mellövése dacára átverekedte magát az ellenség 


Néhány hegyivadászt arra az esetre, ha az ellenség netalán mégis valahol áttörné 
a gyenge vonalainkat, tartalékban tartok. A két vadász a kastély emeletén még 
mindig őrzi az 50 fogoly olasz tisztet, akik, most hogy övéiket közel érzik, ismét 
nagyon harciasak lettek. A két vadászt azonban mégsem merik megtámadni. 

A lövedékek, melyek a kastély északi falát érik, úgy pattannak vissza, mint a jég- 
eső. A 26-osok zöme Fae északi oldalán egy kerítés mögül lövi ki puskáiból egyik 
lövését a másik után. Célzott tüzet nem tud leadni, csak úgy vaktában, az ellenség 
irányába. Ha halljuk, hogy az olaszok rohamozó kedve növekszik, akkor mi is 
élénkítjük a tüzet. A harcnak ez a módja természetesen hatalmas mennyiségű lőszert 
emészt fel. A század lőszertartalékát már régen ellövöldöztük volna, ha a kastély 
udvarán nem lett volna meg a Huber—Hohnecker-járőrök délutáni zsákmányából 
felhalmozott hatalmas fegyver- és lőszerkészlet. A harc folyamán a néhány tartalék 
hegyivadászom végrehajtja az olasz fegyverekkel az átszerelést. Nagyon kellemetlen 
azonban, hogy az út két oldalán állásban levő géppuskás szakasznak puskánként már 
csak 50-50 lövése van. 

Tisztjeimből nem maradt, csak a 26. ezred 3. századának a parancsnoka és 
Fluber zászlós. Úgy látszik, hogy a többiek mind az ellenség kezébe kerültek. 
Streicher hadnagy is hiányzik. 

A fae-i harc már órák óta tart lankadatlanul. A Piave és a Mt. Degnon kőzött 
húzódó állásaikat az olaszok mind sűrűbben és sűrűbben szállják meg. Hatalmas 
tömegükkel minduntalan rohamozni próbálnak. Betörésüket azonban gyorstüzünk 
mindenütt megakadályozza. Déli irányban mindössze hat lövész biztosít. Erre a célra 
több emberem nem áll rendelkezésre. Éjfél felé jár már az idő. Új tüzeket gyujtatok, 
mert a régiek már kialvófélben vannak. A kért segítségre egyelőre hiába várok. 
Eddig pedig a túlsó partra meg kellett hogy érkezzen a cs. és k. 22. lövészhadosztály, 


sőt, már a hegyivadászzászlóalj átkaroló részei sem lehetnek messze. Sproesser 
őrnagy úr harcálláspontjával sajnos nincs távbeszélő-összeköttetésem. 

Az ellenséges tűz csak éjfél után enyhül észrevehetően. Fellélekzünk. Hála a ke- 
vés rendelkezésre álló fedezék ügyes kihasználásának, a veszteségeink elviselhetők. 
Most azonban lázasan dolgozunk az állásaink megerősítésén. Észrevesszük az 
ellenség visszavonuló szándékát. Mikor már majdnem teljesen beszüntette a tüzét, a 
26. ezred 3. százada járőröket küld ki. Az egyik járőr elveszti parancsnokát. Az 
ellenség közvetlen közelből lőtte le. A második azonban szerencsésebben jár, mert 
1.00 órakor 600 fogollyal tér vissza. Ezek az árkokban és barázdákban adták meg 
magukat. Úgy látom, hogy az ellenség zöme Longarone-ba ment vissza. 

2.00 órakor végre megérkezik a várva-várt megerősítés is. Többek közt az egész 
2. század, mely Peyer hadnagy parancsnoksága alatt a Mt. Lodina-n végrehajtotta az 
átkarolást, azután megjött az 1. és 3. század néhány vadásza, akik a Pirago-i éjjeli 
harcok alatt a Piave-n keresztül menekültek meg. Megérkezett az 1. géppuskás- 
század többi része, bőséges lőszerrel. Végül Kremling százados parancsnoksága alatt 
a cs. és k. 26. lövészezred I. zászlóaljúnak 1. és 2. százada. 

Most tehát meg lehet szervezni az egész védelmet. A kastélyt megerősítjük, lő- 
szert bőséges mennyiségben helyezünk készenlétbe. A 26. lövészezred egyik szá- 
zada délfelé vezeti be a felderítést és biztosítást. Majd az 50 olasz tisztet, akik a fae-i 
harcok néma tanúi voltak, átszállítjuk a Piave keleti partjára. Bizony nem nagyon 
szívesen mennek a hideg novemberi éjjelen (nov. 9-10.) a hideg, gyorssodrású vízbe. 

3.00 órakor az új, erős olasz támadás már nem ér készületlenül. Ezt a támadást 
már egész kis távolságról lövegek is támogatják. Tőbb tucat gránát az állásaink 
közepében robban. Röviddel utána az ellenség rohamra lendül. A leomlott kőfalak és 
a háztetők roncsai között közelharcra kerül több helyen a sor. De az arcvonalunk 
szilárdan tartja magát. Az erősítésekkel ellenállóerőnk is megnövekedett. A 
tartalékunkat sehol sem kellett bevetnünk. Negyedóra múlva a harc véglegesen 
befejeződött. Vajon megismétli-e mégegyszer az ellenség a támadását? 

Ez alkalommal az olasz vezetés ezzel az egyetlen rohammal megelégszik. Mikor 
ez a második támadási kísérlete is vérbefullad, félbeszakítja a harcot és visszavonul 
Longarone-ba. Az olasz tüzérségi tűz sajnos néhány főnyi veszteséget okozott. 

Vizes ruháinkban, fagyoskodva várjuk a reggelt. Hogy némiképen felmeleged- 
jünk, a steierországiakkal a fegyverbarátságot néhány üveg chiantival megkeresztel- 
jük. Az I. század járőre még napfelkelte előtt felderíti a vasútvonal felett a Pirago-i 
vasúti hídhoz vezető útat. A 2. és 3. század járőrei azt jelentik, hogy a Piave és a 
Longarone felé vezető út között nincs ellenség. Egyúttal néhány tucat foglyot is 
összeszednek. 

6.30 órakor a cs. és k. 26. lövészezred egy következő zászlóalja is bevonul a Fae- 
i kastélyhoz. Ezzel a déli biztosítást erősítjük meg Ugyanakkor a Rommel- 
különítményt (az 1 , 2., 3. századot az 1. géppuskásszázaddal) a vasútvonal felett 
Pirago irányába felderített úton előrevezetem Longarone irányába, A Longarone-i 
ellenség körül a gyűrűt szorosabbra akarjuk vonni. 

Útközben Streicher hadnagy csatlakozik hozzánk. Ő a Pirago-i harcokban szintén 
megmenekült az olasz fogság elől, de mikor a Piave-n át akart úszni, a rohanó ár 


elkapta és néhány kilométerrel lejjebb eszméletlen állapotban partra vetette. 

Midőn a Pirago-i hídhoz közeledünk, az ellenség felrobbantja. Nemsokára az 1. 
század biztosítása mellett elérjük a híd helyét, ott egy, a törmelék által súlyosan 
megsebesített vadászt találunk, de ellenséget sehol sem. 

Mialatt néhány géppuska a hídtól délre emelkedő oldalakon tűzelállást foglal és 
biztosít, a felrobbantott híd roncsain keresztül átmászunk a túlsó partra. Mikor arra a 
helyre érünk, ahol előző nap a torlasz állt, öszvérháton Schöffel hadnagy űr lovagol 
elénk. Sok száz kendőlobogtató olasz követi. Schöffel hadnagy, akit a Pirago-i 
harcban elfogtak az olaszok ma éjjel, a Longarone-i olasz erők megadásának 
örvendetes hírét hozza, melyet maga az olasz parancsnok foglalt írásba: 


Commando piazza Longarone. 

AI Commando delle Truppe Austriache et Tedesche. 

Non essendo le truppe che si trovano in Longarone in condizioni di potere oltre 
resistere guesto Comando si mette a disposizione di cotesto et attende disposizloni 
da cotesti. 

Magglore Lay. 


Rendkívül örülünk, hogy a súlyos harc végetért, de különösen afelett ujjongtunk, 
hogy az éjjel elfogott bajtársaink most ismét szabadok. A sorfalat álló és , EvvIva 
Germania" kiáltással ujjongva fogadó olasz katonák között vonulunk be Longarone- 
ba. A 26. lövészezred 1. géppuskásszázadának a parancsnokát, aki közvetlen 
Longarone előtt súlyosan sebesülve századának legnagyobb részével fogságba esett, 
sebesültszállító gépbkocsin hozzák elénk. Magam is felkapaszkodom a gépkocsira és 
visszamegyek vele a városkába. Az utcákat megtöltő olaszok ezrei kőzött csak 
lassan jutunk beljebb a főtérre. Ott találom az éjjel olasz fogságba esett vadászaimat 
is teljes felszerelésükkel. 

Néhány perc múlva a Rommel-különítmény elsőnek vonul he Longarone-ba A 
templomtól délre levő házcsoportban szállásol el. Elkezd esni az eső. A sokezer 
olasz foglyot csak nehezen sikerül a Piave túlsó oldalára átvezetni. A Vajont- 
szorosból most megindul a Württemberg-i hegyivadászzászlóalj többi része és 
mögötte a cs. és k. 22. lővészhadosztály. 

A Cimolais-tól Erto-n át Longarone-ra történő üldözés alatt és a Rommel- 
különítmény Piave-menti harcainál a Sproessercsoport minden egyes egységének az 
volt a legfontosabb teendője, hogy az ellenséggel az érintkezést minél hamarabb 
felvegye. Sproesser őrnagy úr, mihelyt mi Cimolais-nál az állásokat áttörtük, a 
rendelkezésére álló egységekkel (távbeszélőszázad és a 26. ezred I. zászlóalja) a 43. 
lövészdandár parancsaival ellentétben azonnal üldözött. Állandóan a harcélt tartotta 
szem előtt és nem engedte magát más csapat által felváltatni, mert az csak 
időveszteséget okozott volna. Sproesser őrnagy úr ugyanis, mikor St. Martino 
kórnyékére érkezett, a 43. lövészdandártól azt a parancsot kapta, hogy: ,A 
Württemberg-i hegyivadászzászlóalj Erto-nál a malom környékén étkezzen és 
éjjelezzen, innen kezdve az elővédet a 26. ezred adja." Sproesser őrnagy úr e 
parancs után a dandárhoz a következő helyzetjelentést adta: , A megerősített 
Württemberg-i hegyivadászzászlóalj jelenleg már Longarone előtt áll harcban. 


Kérek gyalogsági támogatást és a 377. hegyitarackos üteg beosztását." 

Az a szívósság, amellyel Sproesser őrnagy úr a feladatához ragaszkodott és az az 
ellentállás, amivel a 43. dandár parancsaival ellentétben a céljától nem tért el, arra 
késztette a 26. lövészezred I. zászlóaljának parancsnokát, hogy a következő és 
később sokat hangoztatott kijelentést tegye: , Nem tudom, hogy mit csodáljak jobban 
önben, az ellenség előtt, vagy az elöljárólval szemben tanúsított bátorságát." 

Déltájban Sproesser őrnagy úr Longarone-tő/ 1000 méterrel keletre a Vajont- 
szoros déli kijáratát érte el. Nagyon soká tartott, míg a távbeszélő század és a 26. 
lövészezred I. zászlóalja átküzdötte magát a szoros kijáratán fekvő ellenséges tűzön. 
Mihelyt csak lehetett, a távbeszélőszázad átvette a 3. század feladatát és a 
továbbiakban a Piave nyugati partján a Longarone-ból dél felé vezető útat reteszelte 
el tüzével. Így a felszabadult 3, század követhetett engem Dogna-ra. 

Mikor azután a tűzterhes területen 14.00 óra tájban a 26.lövészezred I. 
zászlóaljának az élszázadai is átjutottak, Sproesser őrnagy úr ezeket is utánam 
küldte. Több egység akkor neki sem állt rendelkezésére. A Göszler-különítmény (5. 
század, 3. géppuskásszázad) II Porto-bál kiindulva, Cra Ferrona (995) keresztül 
megmászta a Forcella Simon-t (1483). Eközben kiváló parancsnokuk, a nagyszerű 
geológus, előresietett különítménye elé. A jeges lejtőn megcsúszott, lezuhant és 
meghalt. A Schiellein-különítmény (4., 6. század és a 2. géppuskás-század) Fornace 
Stadion-ről a Mt. Galinut-on (1303) át felmászott a Cra Ferrona-ra és elérte a 
Vajont-szorost. A 2. század a Mt. Lodiná-ról Erto felé ereszkedett le. 

A Romel-külőnítmény sikertelen Longarone-i éjjeli vállalkozása után Sproesser 
őrnagy úrhoz a legelképzelhetetlenebb hírek érkeztek. Többek közt már azt is jelen- 
tették neki, hogy a Longaline-i ellenség kitörése sikerült, s a különítményem leg- 
nagyobb része velem együtt már fogságba is esett. Ezeket a rémhíreket szerencsére 
nemsokára megcáfolta a Fae-nél felhangzó hatalmas harcizaj és a kigyulladó tüzek. 

A Fae-ből Unegr vadász által hozott jelentés után a 26. ezred további részeit is 
azonnal elküldte Dogna-n keresztül Fae-be, később az átkarolásból visszatért 2. 
század is követte ezeket., A 26. ezred I. zászlóaljának részeivel Dogna-tól nyugatra a 
Piave-n keresztül bürüt építtetett. 

November 10-én reggel, Sproesser őrnagy úr a 28. lövészezred többi részével, a 
Schienlein-különítménnyel, a távbeszélőszázaddal és a 377. hegyitarackos üteggel 
Rivalda-tál 900 méterre délre a magaslatokon harckészen állt. A Grau-különítmény 
akkor még nem érkezett be, de Erto felől útban volt. 

Éjjel Sproesser őrnagy egy olasz hadifogollyal Dr. Stemmer főorvos által olasz 
nyelvre lefordított üzenetet küldölt Longarone-ba, mely így hangzott: , Longarone-t 
egy németosztrák dandár részei körülfogták, minden ellenállás kilátástalan." 

Mikor Sproesser őrnagy úr napfelkeltekor észrevette, hogy a Rommel-különít- 
mény ismét Longarone ellen támad és ott az ellenség leteszi a fegyvert, a Württem- 
berg-i hegyivadászzászlóalj közelében levő részeivel maga is megindult a városka 
felé. A nap folyamán még a cs. és k. 22. lövészhadosztály 43. dandára is követte. 

November 10-én délelőtt esik az eső. Az olasz katonák lassan elhagyják Longa- 
rone utcáit. Longarone főterén egész fegyverhegyek tornyosulnak. Az olasz lövege- 
ket is itt adják le. Longarone-től keletre a Piave-völgy olasz foglyokkal van meg- 


tömve. Összesen 10.000 embernél több foglyunk van, tehát több mint egy olasz had- 
test tette itt le a fegyvert. 200 géppuska, 18 hegyilöveg, 2 gépágyú, több mint 600 
málhásállat, 250 megrakott jármű, 10 tehergépkocsi, 2 sebesültszállító gépkocsi e 
hadizsákmány. 

A Rommel-különítmény vesztesége a Cimolais-i harcban, a Vajont-szorosban, 
Dogna-nál, Pirago-nál és Fae-nél összesen: 6 halott, 2 súlyos sebesült, 19 könnyű 
sebesült és 1 eltűnt. A cs. és k. 26. lövészezred veszteségei nem ismeretesek. 

Mikor az olaszokat Pirago-tól délre kíséreltük meg feltartóztatni, többek közt 
Schöffel hadnagy is fogságba esett. Eleinte ütötték az olaszok. Panaszaira egy 
századoshoz vezették, aki a rossz bánásmód miatt még csak bocsánatot sem kért 
tőle, de mindenáron egy , souvenir"-t akart tőle kapni, Ezután Schöffelnek velük 
kellett menni az első vonalban Fae felé. Mikor harcra került a sor, egy olasz tiszt 
maga mellé fektette és minden menekülési kísérletét meghiúsította. Schöffel 
különösen a saját tüzet tartotta kellemetlennek. Mikor az olaszok éjféltájban a fae-i 
harcot beszüntették, őt ismét visszavitték magukkal. Longarone-ban azután 
találkozott a többi fogoly hegyivadásszal és 26. lövészezredbeliekkel. Reggeltájban 
a foglyokat ismét erős fedezettel dél felé indították útnak. A menet azonban 
nemsokára megint megakadt, mert Fae-nél az olaszok megint nem tudtak áttörni. 
Megint visszafordították őket Longarone-ba. Reggel felé az olasz tisztek már 
rendkívül barátságosan tárgyaltak Schöffellel, aki az erőviszonyokat erősen túlozva 
mesélt rólunk. Végül is az olasz megadást közlő levéllel elénk kellett lovagolnia. 

November 10-én délelőtt a német és osztrák csapatok már teljesen megtöltik 
Longarone-t. Szállásainkat feltűzött szuronyú őrökkel védelmezzük. A vadászok 
zöme levethette csuromvizes ruháját és megkezdhette a jól kiérdemelt pihenőjét. 
Este azonban parancsnokuknak fáklyásmenettel kedveskedtek. 


Megjegyzés: Miután Cimolaistól nyugatra az ellenséges állást sikerült dttörní, 
legelsősorban a különítmény gyorsan mozgó része (lovasok, kerékpárosok) kezdték 
az ellenséget üldözni. Sikerült így utolérni a menekülőket, s azt is megakadályoztuk a 
Vajont-szorosban, hogy az ellenséges utászok — egy híd kivételével — a műtárgyakat 
felrobbantsák. Ezek nélkül a gyorsan mozgó erők nélkül az üldözés hamarosan 
elakadt volna. 

A Vajont-szoros déli részt megszálló vadászok ellen, akik a Longarone-ból 
elmenekülő olaszokat zavarták tüzükkel, az ellenség sok géppuskát és több üteget 
vetett be. Mivel azonban a vadászok nagyon ügyesen fészkelték be magukat, az egész 
tüzet csak a levegőbe puffogtatták. Mint ahogy a Kuk-on. úgy itt is hibás volt az 
ellenség kizárólag védekező magatartása. Ila az olaszok a rendelkezésükre álló 
erejük egy részével azonnal támadtak volna a Vajont-szoros kijáratának irányába, 
akkor a helyzetet még megváltoztathatták volna. 

A Rommel-különftmény támadása a fedezéknélküll, köves Piave-mcderben 
Dogna mellett igen erős ellenséges tűzben elakadt. A csapatnak gyorsan be kell 
ásnia magát. Ezalatt a nyugati parton gyenge járőrök fogdosták össze a menekülni 
igyekvő ellenséget. 

Az éjjeli Fae-i védelemben a célzáshoz szükséges világosságot arcvonalunk előtt 


gyújtogatással hoztuk létre. A lőszerhiányon úgy segítettünk, hogy a foglyoktól 
elszedett olasz fegyverekkel szereltük fel magunkat. Mindkét esemény a lehető 
legerősebb ellenséges tűzben történt. A hegyivadászok részéről az különösen nagy 
teljesítmény volt 


A Monte Grappa kórnyéki harcok 


A cs. és k. 22. lövészhadosztály parancsára a Württemberg-i hegyvadászzászlóalj 
most a második lépcsőbe kerül és november 11-én Longarone-ban pihenőnapot tart. 
E napon a zászlóalj halottait kíséri utolsó útjokra a Longarone-i temetőben. A 
támadás lendülete akadozni kezd. Az üldözés üteme mind lassabb és lassabb lesz, 
bár az ellenség komolyan sehol sem akadályoz. 

A következő napokban a hegyivadászok Belluno-n át Feltrere menetelnek. Itt a 
német vadászhadosztály kötelékébe lépnek. November 17-én Feltre-bél tovább me- 
gyünk lefelé a Piave mentén. Ouero, Mt. Tomba irányából erős harcizaj hallatszik. 
Nemsokára már nehéz a csapatokkal teletömött Piave-völgyben előrejutni. Az olasz 
tüzérség tűzkörletébe érünk, amely a völgyet időnként igen élénk zavarótűzzel 
árasztja el. Ismeretessé válik, hogy az osztrákok éle a Mt. Tomba-n erős ellenséges 
állásba ütközött. 

Ciladon-nál a hegyivadászzászlóalj a német vadászhadosztály parancsnokától azt 
a parancsot kapja, hogy a Mt. Grappa-n keresztül Bassano-ra törjön előre. 


Spínucia-Fontana Secca-Comba 


Délután a zászlóalj szétbontakozva az erős tüzérségi tűzben lévő Ouero köz- 
ségtől közvetlenül északra lévő terepre menetel. A Pallone-n és a Mt. Tomba-n az 
ellenségnek nagyon jó tüzérségi figyelőállása van. Nem csoda tehát, hogy a Ouero-i 
völgyszűkületben és a környékén már minden fontos pontot belőtt. 

Sproesser őrnagy úr a Rommel-különítményt (2., 4. század, 3343. géppuskás szá- 
zad, 4 távbeszélő század, 2 hegyiágyús üteg és egy rádióállomás) Ouero-Campo-— 
Uson-Mt. Spinucia—1208—1193—1305-ős magaslaton át, a hegyivadászzászlóalj 
zőmét pedig Schevenin-Rocca Cisa-1193—1306-on keresztül veti be. 

A sötétség beálltával, erős olasz tüzérségi tűzben, széthúzott menetoszlopban sie- 
tünk keresztül a rommálőtt Ouero községen. Nem ritkaság az 5-10 m átmérőjű grá- 
náttölcsér sem. Útközben sok halott és sebesült vadászt találtunk. A sok olasz fény- 
szóró szinte nappali világosságot áraszt. Ugyanakkor az olasz nehéz tüzérség lövi 
Ouero, Campo, USson és Alano környékét. A Spinucia, a Pallone és a Tomba irányá- 
ból világító fényszórók és a rendszertelenül hulló nehéz gránátok miatt csak egészen 
kis szökellésekkel tudjuk az ellenséget megközelíteni. Közben mind a két hegyiüte- 
gemmel megszakad az összeköttetés. Windbübhlet tizedest bízom meg, hogy az ös- 
szeköttetést állítsa helyre és a két üteget vezesse előre Uson-ba. A Rommel-különít- 
mény többi része veszteség nélkül éri el Uson-t. Ezt a falut, akár Ouero-t és Campo-t 
is, a lakosság kiürítette. A házakban kisérteties csend uralkodik. A Spinucia-ról és a 
Pallone-ról most majdnem szakadatlanul világítják azt a körletet, ahol a Rommel- 
különítmény pihen. A házak és egyes fák árnyékában rajonként telepedtünk le. A 
közvetlen szomszédos terepet nehéztüzérség kezdi lőni. A szilánkok a fejünk felett 
zúgnak el, míg a kőtörmelék és a földgöröngyök ránk hullnak. Erős idegpróba! 

A járőröket, többek közt Welz hadnagyot is, távbeszélőőrrel megerősítve, csil- 
lagalakban küldöm szét, főleg a Spinucia irányába. Ezek után valószínűnek látszik, 
hogy ezen a helyen a gyors áttörés nem fog sikerülni. Az ellenség arcvonala a Mt. 
Grappa-nál bezárult, egyhamar nem juthatunk Bassano-ra. Túl későn érkeztünk." 

Ejfél körül megkapom a jelentéseket. Alano felé, a szomszéd csoporthoz meg 
van az összeköttetésem. Walz hadnagy a Spinucia keleti nyúlványát mássza meg, 
anélkül, hogy ellenségre bukkant volna. Windbühler tizedes meghozza a hegyiágyús 
üteget. Ezekkel előbb az Uson—Ponte della Tua völgybe ereszkedett le és ott egy 
kivilágított barakkra bukkant. Windbühler megállította az ütegeket, egyedül oda- 
lopódzott az épülethez és alvó olaszokat fedezett fel benne. Mivel ő olyan ember, aki 
senkitől sem ijed meg, elővette a pisztolyát és egyedül elfogott 150 olaszt, azonkívül 
még két géppuskát is zsákmányolt. 

A november 17-18-ra virradó éjjel második felében a Rommel-különítmény 
megmássza a Mt. Splnucla keleti nyúlványait. Itt, november 18-án hajnalban, a Mt. 
Spinucia kelet felé meredek gerincén a csúcstól 700 méterre a sziklák között nagyon 
jól befészkelődött ellenségre bukkan. Erős tűzérségi és aknavető támogatás nélkül 
kilátástalannak tartom az állások megtámadását. A meredek gerincet az olasz a 
Fontana Seccaról és a Pallone-ról a sok géppuskájával és hegyiütegével teljesen 
oldalozza. Oldaltámadás, vagy átkárolásra nincs lehetőség. Végleg elakadunk! 1917. 


" Közben az olaszok 8 francia és 5 angol hadosztályt kaptak segítségül. 


november 23-áig állandóan kísérletezünk, hogy elakadt támadásunkat valahogy me- 
gint mozgásba hozzuk. Mivel tüzérségi támogatást nem kapunk, aknavető nem áll 
rendelkezésünkre, az eredmény mindig elmarad. November 21-én az előretolt figye- 
lőben mellettem esik el Martin Pál tizedes (6. század). Az egyik olasz gránát éles 
szilánkja sebesítette halálra. Ugyanakkor egy magyar tüzérfőhadnagy is súlyosan 
megsebesül. 1917. november 23-án a különítmény bevonul a zászlóaljhoz a Rocca 
Cisa-ra. Itt közben a Füchtner-külőnítmény megrohamozza az 1222-ős magassági 
pontot és november 21-én a császárvadászokkal és bosnyákokkal együtt a Fontana 
Secca-n lévő olasz állásokat is elfoglalta. 

November 24-én napfelkeltekor az egész hegyivadász-zászlóalj parancsnoksá- 
gom alatt a Fontana Secca északi oldalán, közvetlenül az első vonalban lévő 1. csá- 
szárvadászezred mögött fekszik, mint a Sproesser-csoport tartaléka. A császárva- 
dászok Mt. Soraloro ellen támadnak. A sikerült támadás után a Mt. Grappa irányába 
kell áttörnünk. A zászlóalj hóban és jégen órákhosszat várakozik a Fontana Secca-n, 
miközben még az olasz hegyitüzérség tüze miatt is nagyon szenvedünk A Solarolo 
elleni támadás nem jut előre. A saját tüzérség támogatása nagyon gyenge. Az 
ellenség tűzérsége ezzel szemben nagyon erős és jól be van lőve. Már délfelé járhat 
az idő, mikor a Sproesser-csoporthoz az a hír érkezik, hogy a cs. és k..25. 
hegyidandár nyugat felől betört a Mt. Solarolo állásaiba. Mivel azonban a Fontana 
Secca déli lejtőjén a helyzet semmit sem változott — a császárvadászezred nem juttot 
jelentősebben előbbre, — és arra nincs kilátás, hogy a sorsunk még ma valamennyire 
is megjavuljon, Sproesser őrnagy úrtól engedélyt kérek arra, hogy jobbra a 25. 
hegyidandárhoz csatlakozva jussak fel a Solarolo-ra, onnan azután a Mt. Grappa 
irányába előre tudnék nyomulni. Sproesser őrnagy úr helyesli a tervem. Nemsokára 
az egész zászlóalj menetel. A legrövidebb út a Fontana Secca falmeredekségű 
nyugati lejtője volna, itt azonban nem mehetünk, tehát leereszkedünk a Sizzone 
völgybe. Jól kilépünk, de Dal Silvestri-nél mégis utolér a sötétség. A fáradt 
zászlóaljat pihentetem és Ammann hadnagyot (6. század) kiküldöm, hogy a Mt. 
Solarolo-n a saját csapatok helyzetét felderítse. Olyan korán akarok elindulni, hogy 
hajnalban a teljesen pihent zászlóaljjal a Solarolo-ról megindíthassam a támadást. 
Mire azonban Ammann hadnagy visszatér nagy körültekintéssel és részletességgel 
végrehajtott felderítőútjáról, a helyzet teljesen megváltozik. A Württemberg-i 
hegyivadász-zászlóaljtól nagyon rossznéven veszik, hogy a sikeresen működő 
szomszéd dandár sávjába ment át. Akkora az afölötti felháborodas, hagy Sproesser 
őrnagy úr nem tehetett mást, mini azonnal kérte a cs. és k. 22. lővészdandár 
kötelékéből az elbocsátását. Ezt viszont el is fogadják. A zászlóalj Feltre-től keletre 
néhány napra pihenőtáborba kerül. December 10-én ismét lefele menetelünk a Piave 
mentén a Fontana Secca hegytömbkarüll arcvonalra. 

December 15-16-ra virradó éjjel a különítményem 1300 méter magasságban, hó 
és jég között tölti az éjjelt. December 16-án a Pyramidenkuppe, Solarolo (1672) és 
Sternkuppe-t olasz állásokat derítjük fel. December 16-17-ére virradó éjjel még a 
sátorlapjaink alatt is teljesen behavazódunk, akkora hóvihar tombol. Másnap a 
Sproesser-csoport támad és sikerül betörnie a Sternkuppe-állásokba. Foglyul ejtjük a 
Ravenna-dandár 120 bersaglierijét és az erős ellentámadásokat elhárítjuk. Vesztesé- 


geink azonban nagyok. A 2. század kiváló tizedese, Ouandte, egy járőrvállalkozásról 
nem tér vissza. Valószínűleg megsebesült és lezuhant. 

A jeges hidegben, a meredek oldalon az erős tüzérségi tűz dacára is még 1917. 
december 17-én kitartunk a Sternkuppe-n, de azután az egész zászlóalj elindul a 
völgybe Schivenin-be. Itt a tábori posta két kis csomagot kézbesít. Egyet Sproesser 
őrnagy úr számára, egyet nekem. A , pour le mérite" érkezett meg, Akkoriban egy 
zászlóalj számára hallatlan kitüntetés. 

A Szentestét a Fettre-től északra egy kis faluban töltjük. Az ünnep első napján a 
hegyivadászok , öreg alpinójuk" — ahogyan az őrnagy urat becézik — parancsnoksága 
alatt ismét arcvonalra mennek, Feltre-től délre. Különítményem a Pallone-szakaszra 
kerül. Balszárnyam a Mt. Tomba-ra kerül, ahol a porosz vadászokat váltjuk fel. 
Állás alig van. A kopár, fedezéknélküli hegyoldalon a géppuskás és karabélyos 
fészkek sekély mélyedésekben húzódnak meg. Köröskörül hó! A hideg még 
elviselhető, de nappal a vadászok kénytelenek rejtve a sátorlapjuk alatt feküdni, mert 
az ellenség az egész állásunkat betekinti. Tüzet nem rakhatunk, élelmet is csak éjjel 
hoznak fel. De a nyomokat az ételhordók után is mindig gondosan el kell tüntetni. 
Jaj annak a fészeknek, amelyet észrevesznek az olasz lövegek vagy aknavetők 
figyelői. A századok részben 25-35 emberre olvadtak össze. Ennek ellenére nehéz és 
veszélyes szolgálatukat a legnagyobb természetességgel látják el. 

1917. december 28-án a hegyivadászzászlóalj arcvonalán egy ellenséges 
támadást hárítunk el. A következő nap a zászlóalj körlete igen erős tűz alatt fekszik. 
Különösen kellemetlenek a 3 km-re ható olasz nehéz aknavetők. Ezen a napon az 
olasz tüzérség különösen a hátrább fekvő, Alano-környéki terepet lövi erősen. Épp 
itt van a Sproesser-csoport törzse. Az olaszok ismételten gázzal is lőnek. 

December 30-án az ellenség tüzét a Mt. Tomba-n a legerősebbre fokozza. Az 
olasz repülők leereszkednek a mi és szomszédaink állása fölé és néhány méter ma- 
gasból géppuskáznak végig. Órákhosszat tartó harcok után a francia hegyivadászok- 
nak sikerül a bal szomszédainknak, a cs. és k. 3. hegyidandárnak az állásait 
elfoglalni. Mi még tudjuk magunkat tartani, de balszárnyunk teljesen a levegőben 
lóg. Ha az ellenség még tovább támad a Mt. Tomba-n Alano felé, akkor teljesen 
elvág bennünket és majd éjjel kell átverekednünk magunkat a saját vonalunkhoz. 
Havazik és a hőmérséklet leszáll. 

December 31-én a bal oldalunkon tátongó rést a tartalékok szállják meg, de 
nagyon szenvednek a Pallone irányából jövő olasz tűzérségi tűz alatt. A felsőbb 
vezetés elhatározza, hogy az arcvonalat két kilométerrel hátrább veszi. A 
hegyivadászok az igen nagy hidegben, egészen 1918. január 1-én a késő esti órákig 
tartják az állásaikat. Az egyik előretolt géppuskás állásban még az utolsó percben 
két legderekabb emberünk esik el: Morlok tizedes és Scheidel vadász. Egy 30 főből 
álló ellenséges járőr elleni harcban a géppuska nem működik. Közelharcra kerül a 
sor. Mialatt a védők egy része pisztollyal és kézigránáttal igyekszik az ellenséget 
távol tartani magától, Morlok tizedes és Scheidel vadász a befagyott géppuskát 
igyekeznek hamar rendbehozni. Az egyik olasz kézigránát közéjük esik és mindkettő 
halálosan megsebesül. Az ellenséget azonban viszzaverik. 

Rőviddel éjfél előtt a Rommel-különítmény, mint a Württemberg-i hegyi- 


vadászzászlóalj utóvédje a két hősi halottal Alano-nál bevonul és azután halkan, a 
Campo és Ouerno-i halálmezőkön keresztül a Piave mentén felfelé halad. 

Nyolc nappal később Sproesser őrnagy úrral Trienten keresztül szabadságra 
megyek, ahonnan a legnagyobb sajnálatomra már nem mehetek vissza a hegyivadá- 
szaimhoz. Legfelsőbb parancsra áthelyeztek egy magasabb parancsnokság törzsébe. 
Innen kísérem figyelemmel a Württemberg-i hegyivadászzászlóalj, illetve később 
ezred további sorsát. Az utolsó háborús esztendőben a franciaországi nagy csatát, a 
Chemin des dames megrohamozását, a Fort Condé-elleni támadást, a Villers— 
Cotteréts-melletti erdei harcokat, a Marne-on való átkelést, a Marne-n volt vissza- 
vonulást, a Verdun-i harcokat. Ezekben a harcokban hatalmas rések keletkeztek a D. 
Cosna, Kolovrat, Matajur, Cimolais és Longarone-i győztesek soraiban. Otthonát 
csak egy töredékük láthatta viszont. 

Nyugaton, keleten és délen pihennek azok a vadászok, akik a nemzet és haza 
iránti kötelességüket halálukig teljesítették. Állandóan figyelmeztetnek bennünket, 
akik a háborút tüléltük, valamint a jövő nemzedéket, hogy majd ha Németországért 
ismét áldozatot kell hozni, ne maradjunk mögöttük a kötelességteljesítésben 


VÉGE 


ROMMEL VEZÉRTÁBORNAGY 


GYALOGSÁG ELŐRE! 


Erwin Rommel: nevét a történelem legnagyobb hadvezérei között tartják 
számon. Azon kiválasztottak egyike, kinek személyisége átlép az idő korlátain, s a 
belőle kisugárzó erő és energia a mai napig érezteti hatását. Erwin Rommel neve 
egyet jelent a hazaszeretettel, a lovagiassággal, a hadvezéri zsenialitással. 

Tisztessége és lojalitása megkérdőjelezhetetlen, bár a náci Németország zászlai 
alatt aratta győzelmeit. 

Ez a kitűnően képzett, hihetetlen alkotóerővel megáldott, haladó elveket valló 
tábornok arra késztette még Winston Churchill brit miniszterelnököt is, hogy az 
angol parlamentben a következőket mondja róla: 

, Nagyon bátor és hozzáértő ellenfél. Még most, a háború fergetegében is ki kell 
jelentenem, Erwin Johannes Eugen Rommel nagy hadvezér." 


Felvetődik a kérdés, hogyan sajátíthatta el Rommel ezt a kimagasló tudást? 
Milyen iskolában tanulta meg a hadvezetés művészetét? Erre Rommel jelen 
művében maga adja meg a választ. Ő a háború iskoláját járta 1914-1918-ig, és ott 
csapatai élén bátran küzdve sajátította el, hogyan kell csapataiban a hadierényeket 
ápolni és a legmagasabb szintre emelni. 


A kiadó ebben a reprint kiadásban Rommel tábornok I. világháborús élményeit 


és tapasztalatait adja közre a nagy hadvezér saját szavaival a történelmet kedvelő 
közönségnek. 


LUXOR Kft. 


